תקנות בריאות העם (אשפוז בבית חולים), תשמ"א-1980

בריאות – בריאות העם – טיפולים רפואיים

בריאות – בריאות העם – מוסדות רפואיים

תוכן ענינים

|  |  |  |  |
| --- | --- | --- | --- |
| 2 | [Go](#Seif3) | הגדרות | סעיף 1 |
| 2 | [Go](#Seif4) | חובת בדיקה | סעיף 2 |
| 2 | [Go](#Seif5) | חובת אשפוז | סעיף 3 |
| 2 | [Go](#Seif0) | אחריות מנהל בית החולים | סעיף 4 |
| 2 | [Go](#Seif1) | תורנויות | סעיף 5 |
| 2 | [Go](#Seif2) | שמירת הסדרים מנהליים | סעיף 6 |

תקנות בריאות העם (אשפוז בבית חולים), תשמ"א-1980[[1]](#footnote-1)\*

בתוקף סמכותי לפי סעיף 33 לפקודת בריאות העם, 1940, אני מתקין תקנות אלה:

1. בתקנות אלה –

הגדרות

"בית חולים ציבורי" – כל אחד מאלה:

(1) בית חולים ממשלתי;

(2) בית חולים שתומכים בו, במישרין או בעקיפין בדרך הקצבה, ערבות וכיוצא באלה, הממשלה, מפעל או מוסד של המדינה, רשות מקומית, או כל מפעל, מוסד, קרן או גוף אחר שהממשלה משתתפת בהנהלתם או תומכת בהם, במישרין או בעקיפין בדרך הקצבה, ערבות וכיוצא באלה;

"חולה" – לרבות הנזקק לטיפול רפואי או רפואי-סיעודי.

2. לא יסרב בית חולים ציבורי לבדוק חולה בחדר מיון שבו כדי לקבוע אם החולה זקוק לטיפול רפואי או רפואי-סיעודי, לרבות אישפוז, היכול להינתן באותו בית חולים לפי תנאי רישומו, ואם הוא בית חולים ממשלתי – לפי תנאי קיומו.

חובת בדיקה

3. (א) קבע רופא חדר מיון של בית חולים כי חולה זקוק לאשפוז, יורה לאשפזו באותו בית חולים, אלא אם היה צורך בטיפול רפואי שאינו יכול להינתן באותו בית חולים לפי תנאי-רישומו, ואם הוא בית חולים ממשלתי – לפי תנאי קיומו.

חובת אשפוז

(ב) היה החולה זקוק לטיפול רפואי מיוחד כאמור בתקנת משנה (א), יורה רופא חדר מיון להעבירו לבית חולים שבו ניתן לתת אותו טיפול.

(ג) בכפוף לאמור בתקנת משנה (א), לא יסרב בית חולים לאשפז חולה אם אין תפוסתו מלאה, בהתאם לקביעתו של מנהל בית החולים.

תק' תשמ"א-1981

(ד) לענין תקנה (2) ותקנה זו, "סירוב בית חולים" – לרבות סירוב של כל עובד מעובדיו, לפי הענין.

מיום 9.6.1981

**תק' תשמ"א-1981**

[ק"ת תשמ"א מס' 4240](http://www.nevo.co.il/Law_word/law06/TAK-4240.pdf) מיום 9.6.1981 עמ' 1082

(ג) בכפוף לאמור בתקנת משנה (א), לא יסרב בית חולים לאשפז חולה אם אין תפוסתו מלאה, בהתאם לקביעתו של ~~המנהל~~ מנהל בית החולים.

4. מנהל בית החולים אחראי לעשיית הסידורים המתאימים בבית החולים לביצוען היעיל והתקין של תקנות אלה, לרבות קביעת האחראים לכל תפקיד.

אחריות מנהל בית החולים

5. המנהל רשאי לאשר תורנויות לבתי חולים שבאותו מחוז או למחלקות מסויימות שבהן, הן בתנאים והן בלעדיהם; אישר המנהל תורנות כאמור, לא יחולו הוראות תקנות 2 ו-3(א) ו-(ג) על בית חולים בעת שלא נכלל בתורנות, אלא אם בא החולה או הובא לבית החולים בנסיבות שלכאורה יש בהן פיקוח נפש או סכנה לנזק שאינו ניתן לתיקון לבריאותו אם לא יקבל טיפול רפואי על אתר.

תורנויות

6. אין בתקנות אלה כדי לפגוע בהסדרים מינהליים הנהוגים בכל בית-חולים לענין קבלת חולה לאשפוז, לרבות גביית דמי אשפוז או התחייבות לשלמם.

שמירת הסדרים מנהליים

ד' בחשון תשמ"א (14 באוקטובר 1980) ברוך מודן

המנהל הכללי של משרד הבריאות

1. \* פורסמו [ק"ת תשמ"א מס' 4172](http://www.nevo.co.il/Law_word/law06/TAK-4172.pdf) מיום 16.10.1980 עמ' 76.

   תוקנו [ק"ת תשמ"א מס' 4240](http://www.nevo.co.il/Law_word/law06/TAK-4240.pdf) מיום 9.6.1981 עמ' 1082 – תק' תשמ"א-1981. [↑](#footnote-ref-1)