תקנות בריאות העם (בשר מיובא), 1938

בריאות – בריאות העם – מזון

משפט פרטי וכלכלה – מסחר – יבוא – מזון

רשויות ומשפט מנהלי – יבוא ויצוא – יבוא בע"ח ומוצריהם

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | השם | סעיף 1 |
| 2 | [Go](#Seif1) | פירוש | סעיף 2 |
| 2 | [Go](#Seif2) | יבוא אסור | סעיף 3 |
| 2 | [Go](#Seif3) | תעודות מארץ המקור וכו | סעיף 4 |
| 3 | [Go](#Seif4) | עטיפות | סעיף 5 |
| 3 | [Go](#Seif5) | מקומות הכנסת הבשר | סעיף 6 |
| 3 | [Go](#Seif6) | פריקת המשלוח | סעיף 7 |
| 3 | [Go](#Seif7) | תעודת שחרור | סעיף 8 |
| 3 | [Go](#med0) | תוספת |  |

תקנות בריאות העם (בשר מיובא), 1938[[1]](#footnote-1)\*

(עפ"י סעיף 3 מפקודת בריאות העם (תקנות בנידון צרכי מזון), 1935)

1. תקנות אלה תיקראנה תקנות בריאות העם (בשר מיובא), 1935.

השם

2. בתקנות אלו –

פירוש

"בשר" פירושו בשרו של בעל-חי או חלק אחר שלו הראוי למאכל, פרט לבשר שבושל, שעושן או ששומר שלא באמצעות קירור;

"בשר מקורר" פירושו בשר שנעשה מקורר מתוך שהחזיקו אותו בטמפרטורה של º30 פרנהייט (º1.1- צלזיוס) לא פחות מחמישה ימים;

"בשר קפוא" פירושו בשר שבהמצאו לא פחות מעשרה ימים בטמפרטורה של º10 פרנהייט (º12.2- צלזיוס) נעשה קפוא לגמרי בכל חלקיו;

"בשר טרי" פירושו בשר קפוא או מקורר כמוגדר בתקנות אלה, אולם אינו כולל בשר שבושל, שעושן, או ששומר;

"בשר אסור" פירושו כל סוג מסוגי הבשר המפורטים עתה בתוספת לתקנות אלה או שיפורטו בה מזמן לזמן;

"תעודה רשמית" פירושה תעודה שניתנה ע"י הרשות המוסמכת של הארץ שממשלתה קבעה תקנות לפיקוח וטרינרי על בשר והכנתו ההיגיינית;

"רשות מוסמכת" פירושה האיש או האנשים המורשים ע"י הממשלה של ארץ היצוא ליתן תעודות רשמיות האומרות כי הבשר המיוצא היה נתון לפיקוח המוטל על אותו סוג בשר כפי שנקבע עפ"י התקנות הנוהגות באותה ארץ;

תק' 1939

"בעל" פירושו הבעל או בעל-שותף של כל משלוח בשר, והוא כולל את השולח או המקבל של אותו משלוח.

3. אסור ליבא לישראל את סוגי הבשר דלקמן:

יבוא אסור

(I) בשר טרי;

(II) בשר אסור;

(III) כל בשר קפוא או מקורר, אלא אם כן הוא בהתאם לתקנות הקבועות בזה.

4. (1) כל משלוח של בשר מקורר או קפוא צריך לצרף אליו תעודה רשמית מאת רשות מוסמכת של ארץ המקור המעידה כי:

תעודות מארץ-המקור וכו'

(א) הבשר הנזכר בתעודה נתקבל מבעלי-חיים שנבדקו בדיקה וטרינרית לפני שחיטתם ולאחריה, וכי נמצאו נקיים ממחלות וראויים למאכל אדם;

(ב) בשעה שניקו את הבשר, הכינוהו וארזוהו, אחזו בכל האמצעים הדרושים כדי שהבשר לא יהווה סכנה לבריאות הציבור.

(2) פתק, סימן, חותמת או תלוש אחר בתבנית מאושרת שתוכר ע"י מנהל שירותי הרפואה יודבקו ע"י רשות מוסמכת בכל נתח בשר או חבילה המכילה בשר, לאות כי מלאו אחר התנאים המפורטים בתקנת משנה (1) דלעיל.

תק' 1939

(3) נוסף על התעודה הרשמית הנזכרת בתקנות אלה, יש לצרף לכל משלוח של בשר מקורר או קפוא תעודה מאת רשות סניטרית רשמית של ארץ היצוא המעידה כי:

(א) הבשר הנזכר בתעודה הוא בשר קפוא או מקורר כמוגדר בתקנות אלה;

(ב) הבשר נשלח ממקום הקירור והקפאה שבארץ היצוא למחסן הקירור של האניה בכלי-רכב או באמצעי הובלה אחרים המיועדים במיוחד להובלת צרכי-מזון כאלה.

(4) כל משלוח של בשר מקורר או קפוא צריך לקבל הצהרה מאת רב החובל של האניה המובילה את הבשר, המצהירה:

תק' 1939

(א) כשהבשר קפוא - כי החזיקוהו במשך כל זמן הנסיעה בטמפרטורה של º15 עד º18 פרנהייט (º9.4- עד º7.7- צלזיוס);

(ב) כשהבשר מקורר - כי החזיקוהו במשך כל זמן הנסיעה בטמפרטורה של º28.4 עד º30 פרנהייט (º2.4- עד º1.1- צלזיוס).

5. כל נתח בשר מקורר או קפוא יהא מוגן מתוך שיעטפו אותו כדלקמן: -

עטיפות

תק' 1939

(א) בשר שור - אריג מוסלין אחד ועטיפת-אריזה אחת;

(ב) בשר כבש - אריג מוסלין אחד;

(ג) בשר חזיר - עטיפת אריג מוסלין אחת;

בתנאי שבשר עגל (גופת עגל) אפשר להכניסו לארץ כשעורו עליו כדי שישמש לעטיפת-מגן.

6. בשר יובא לארץ רק דרך נמלי חיפה ויפו, כשהמשלוח מגיע בדרך הים, ודרך קנטרה[[2]](#footnote-2) כשהוא מגיע בדרך הים ובמסילת הברזל מאוסטרליה ומארצות אחרות דרך פורט-סעיד. כשהבשר מיובא במסילת הברזל, צריך לחתום את הקרונות.

מקומות הכנסת הבשר

7. אין לפרק בשר מאניות או מקרונות בלא תעודה מפקיד וטרינרי ממשלתי המתירה את שחרורו.

פריקת המשלוח

8. משנוכח הפקיד הוטרינרי כי הבשר הוא: -

תעודת שחרור

(א) בצרוף תעודות והצהרות הדרושות עפ"י תקנה 4 מתקנות אלה;

(ב) במצב הראוי למאכל אדם;

(ג) ארוז כראוי;

(ד) מקורר או קפוא כראוי;

(ה) נושא סימנים מספיקים;

יתן לשלטונות המכס תעודה המתירה את שחרורו.

9. תקנות אלה תקבלנה תוקף ביום 27 בדצמבר, 1938.

תוספת

בשר אסור

(א) שיירי בשר, דהיינו, בשר המכיל שיירים, פסולת או נתחים אחרים בין בעצמות ובין בלי עצמות אשר לפי צורתם או מראם אי אפשר לדעת אל נכון מאיזה חלק מן הבהמה נלקחו.

(ב) בשר המכיל את הכתלים או החזה או הכרס שהסירו מהם את קרום-החזה או את קרום-הכרס, כשאין הבשר בשר חזיר.

(ג) בשר שהוסרה הימנו בלוטת החלב, פרט לבלוטת החלב שיש הכרח להסירה אגב הסרת קרום-הבטן מבשר חזיר.

(ד) ראשו של בעל-חי בלי בלוטת הלסת העליונה.

1. \* פורסמו ע"ר מס' 832 מיום 27.10.1938, תוס' 2, עמ' (ע) 1160, (א) 1390;

   תוקנו ע"ר מס' 875 מיום 30.3.1939, תוס' 2, עמ' (ע) 213, (א) 260. [↑](#footnote-ref-1)
2. כיום, אינה בתחום ישראל. [↑](#footnote-ref-2)