תקנות בריאות העם (מלחמה במלריה), 1941

בריאות – בריאות העם – מחלות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | השם | סעיף 1 |
| 2 | [Go](#Seif1) | יש לרשום בארות ובורות | סעיף 2 |
| 2 | [Go](#Seif2) | בארות, בורות וכו יהיו מכוסים בפני יתושים | סעיף 3 |
| 2 | [Go](#Seif3) | בורות וכו יכוסו או יתקינו להם משאבות וכו | סעיף 4 |
| 2 | [Go](#Seif4) | כלי קיבול למים | סעיף 5 |
| 2 | [Go](#Seif5) | מזרקות מים וברכות | סעיף 6 |
| 2 | [Go](#Seif6) | בנין גומות שסתום | סעיף 7 |
| 2 | [Go](#Seif7) | מקוי מים ארעיים | סעיף 8 |
| 2 | [Go](#Seif8) | ארובות אורור | סעיף 9 |
| 2 | [Go](#Seif9) | מגופות לבורות מים | סעיף 10 |
| 2 | [Go](#Seif10) | בורות שופכין | סעיף 11 |
| 2 | [Go](#Seif11) | תעלות וכו על אדמת שלחין ואדמה מוחזקת | סעיף 12 |
| 3 | [Go](#Seif12) | בארות שלא תצלחנה לשימוש וכו | סעיף 13 |
| 3 | [Go](#Seif13) | גומות וכו | סעיף 14 |
| 3 | [Go](#Seif14) | מרתפים וקומות מרתף | סעיף 15 |
| 3 | [Go](#Seif15) | ספינות וסירות | סעיף 16 |
| 3 | [Go](#Seif16) | הודעה בכתב על הזנחה | סעיף 17 |
| 3 | [Go](#Seif17) | בתים עזובים | סעיף 18 |
| 3 | [Go](#Seif18) | אדמת ביצה | סעיף 19 |
| 3 | [Go](#Seif19) | בעלי חיים | סעיף 20 |
| 4 | [Go](#Seif20) | בריכות דגים | סעיף 21 |
| 5 | [Go](#Seif21) | פעולה שהמנהל ינקוט בה כשאין ממלאים אחרי ההוראות במודעה | סעיף 22 |
| 5 | [Go](#Seif22) | ביטול | סעיף 23 |
| 5 | [Go](#med0) | תוספת א |  |
| 6 | [Go](#med1) | תוספת ב |  |

תקנות בריאות העם (מלחמה במלריה), 1941[[1]](#footnote-1)\*

(עפ"י סעיפים 52 ו-70 מפק' בריאות העם, 1940)

1. תקנות אלה תיקראנה תקנות בריאות העם (מלחמה במלריה), 1941.

השם

2. כל הבארות והבורות ובורות חקלאיים המשמשים להשקאה או לבעלי-חיים צריכים להירשם ע"י המחזיקים בהם או, כשאין מחזיקים, ע"י בעליהם, במשרד הבריאות של המחוז.

יש לרשום בארות ובורות

3. כל הבארות והבורות ובורות חקלאיים המשמשים להשקאה או לצרכי בעלי-חיים, יהיו סתומים ויש להתקין להם משאבות, כדי שיהיו מוגנים בפני יתושים.

בארות, בורות וכו' יהיו מכוסים בפני יתושים

4. יש להתקין מכסי מגן בפני יתושים לכל בורות ומיכלים ולהחזיקם סתומים ובמצב מתוקן, או להתקין להם משאבות שתהיינה תמיד במצב מתוקן באופן שיוכלו לפעול, כדי הנחת דעתו של המנהל.

בורות וכו' יכוסו או יתקינו להם משאבות וכו'

5. כל הזירים, החביות ושאר כלי קיבול ומטלטלים למים צריכים אף הם להיות מכוסים ולפחות פעם אחת בשבוע יש להריקם כליל.

כלי קיבול למים

6. כל מזרקות המים והבריכות המלאכותיות –

מזרקות מים וברכות

(א) תהיינה בנויות באופן שיהא אפשר להריקן לחלוטין עם הסרת המגופה, וצריך להריקן וליבשן אחת לשבוע.

(ב) יטפלו בהן כדי הנחת דעתו של המנהל באמצעים העשויים להרחיק את זחלי היתושים מהם.

7. בבנין גומות שסתום לצנורות מים צריך להשתמש בכל האמצעים המתאימים כדי שלא יוכלו המים להקוות בהם.

בנין גומות-שסתום

8. בכל מקוי המים הארעיים שבגנים, בחצרות ובמקומות אחרים, יש לנקוט בכל אמצעי הזהירות המתאימים כדי למנוע גידול יתושים בהם. המנהל רשאי ליתן הוראות שבהן ידרוש אמצעי זהירות מיוחדים לצורך זה מכל בעל בית או דייר.

מקוי מים ארעיים

9. כל ארובות האוורור תהיינה מכוסות רשת חוטי ברזל בצורה שיהא בה כדי למנוע יתושים לחדור אליהם או לצאת מהם.

ארובות אורור

10. בחדשי הקיץ יש לסתום את בורות המים במגופות.

מגופות לבורות מים

11. יש להתקין לכל בורות השופכין מכסים השומרים עליהם בפני יתושים, וצריך להחזיקם במצב מתוקן כדי הנחת דעתו של המנהל.

בורות-שופכין

12. (1) באדמת שלחין או בגנים או באדמות תפושות חייב כל מחזיק ובעל הקרקע להשגיח שכל התעלות, תעלות ההשקאה, אמות המים, או הביבים שבאדמתו או שיש לו זכות שימוש בהם או זכות הנאה אחרת עליהם –

תעלות וכו' על אדמת שלחין ואדמה מוחזקת

(א) יהיו פנויים מכל מעצור כדי הנחת דעתו של המנהל;

(ב) יהיו נקיים מכל שיירי ירקות כדי הנחת דעתו של המנהל, וכן

(ג) יהיו מיושרים בצורה שיקבעו המנהל והממונה על המים.

(2) כל התעלות, תעלות ההשקאה, אמות המים והביבים האלה יבנו כפי שיקבעו המנהל והממונה על המים, וצריך לבנותם באופן שבעוד שמשתמשים באחדים מהם יהיו אחרים יבשים. כל תעלה, תעלת השקאה, אמת-מים וביבין כאלה יהיו ריקים ממים לפחות במשך 48 שעות בכל שבוע כשהמנהל יקבע כך. ההוראות בענין בנייתם צריכות להבטיח שלא יהיה דלף מן התעלות וכו' הנ"ל.

(3) אותו מחזיק או בעל קרקע חייב לבנות כל תעלה חדשה, תעלת השקאה, אמת-מים וביב כפי שהמנהל והממונה על המים יחדיו יראו צורך ובאותו אופן ובמשך אותו הזמן שהמנהל יקבע.

(4) על כל מחזיק או בעל כזה לגדור כל תעלה, תעלת השקאה, אמת-מים וביב הקיימים אם המנהל ידרוש זאת ובצורה שהמנהל ידרוש מאתו.

13. יש לסתום או לסלק את כל הבארות, הבורות, בורות השופכין, הביבים או התעלות המלאכותיים או לכסותם או לעשותם מחוסנים בפני היתושים כדי הנחת דעתו של המנהל.

בארות שלא תצלחנה לשימוש וכו'

14. (1) כל הגומות, המחילות בקרקע פרטית, לצדי דרכים או מסלות ברזל, או שאר חפירות המכילות מים, בין בעונות הגשמים ובין בכל זמן אחר, צריכים להיסתם ע"י בעליהם או ע"י אדם אחר האחראי להם.

גומות וכו'

(2) בחפירות ליסודות בנינים ההולכים ונבנים, הרי בעל הקרקע או, כשאין בעל הקרקע ידוע, המחזיק בקרקע, החופר בה או שבפקודתו נעשית החפירה, חייב לנקוט בפעולות שיש בהן כדי למנוע התרבות יתושים כדי הנחת דעתו של המנהל.

15. אם באיזה זמן שהוא יהיו מרתפים או קומות מרתף מוצפים, רשאי המנהל לדרוש מהדייר או מבעל הבית להגביה את רצפת קומת המרתף או לטפל במים באופן שיש בו כדי למנוע את התרבות היתושים.

מרתפים וקומות מרתף

16. כל דבר שאילו היה נעשה ביבשה היה נחשב לעבירה על תקנות אלו, יהא עבירה אם ייעשה בכל ספינה או סירה.

ספינות וסירות

17. אם לאחר בקורת עפ"י תקנות או בכל מקרה אחר נמצא דבר הטעון תיקון ע"י המחזיק או הבעל, תימסר הודעה בכתב על הבקורת, בשעת הבקורת או לאחריה, הדורשת מאת האדם האחראי להוציא לפועל את הפעולות הדרושות במשך זמן מתאים ככל אשר ייקבע ע"י המנהל.

הודעה בכתב על הזנחה

18. כל דייר המניח את ביתו פנוי לזמן מה חייב לנקוט באמצעי זהירות מספיקים כדי למנוע את התרבות היתושים בתוך הבית והגן במשך ימי העדרו.

בתים עזובים

19. כשהמנהל נתן הוראות לבעל או למחזיק של כל אדמת ביצה להוציא לפועל עבודת-חיבור שתעודתה ליבש יפה את אדמת הביצה, ותעלות החיבור צריכות להימתח דרך אדמה שאינה שייכת לו או שאינה מסורה לפיקוחו של אותו מחזיק ובעל, חייב המחזיק או הבעל של אותה הקרקע הסמוכה, להרשות לאותן תעלות החיבור לעבור דרך אדמתו, כפי שיקבע המנהל.

אדמת ביצה

20. (1) כל אימת שנראה למנהל כי בקר, צאן, סוסים, עזים וחזירים הרועים או המשוטטים בכל אדמה שהיא עלולים לסייע לגידולם או להתרבותם של יתושים, רשאי המנהל לאסור על הבקר, הצאן, הסוסים, העזים והחזירים לרעות או לשוטט באותה קרקע, ועל הבעל או האריס להקים ולהחזיק לוחות-מודעות באותו המספר ובאותן השפות שימצא המנהל לרצוי אשר בהם יודיע כי אסור לרעות או לשוטט באותה קרקע.

בעלי-חיים

(2) התקנת לוחות-מודעות אלה תיחשב כהודעה מספקת לכל האנשים כי אסור לבקר, לצאן, לסוסים, לעזים ולחזירים לרעות או לשוטט באדמה זו.

(3) (בוטלה).

תק' תשי"ט-1958

מיום 27.11.1958

**תק' תשי"ט-1958**

[ק"ת תשי"ט מס' 847](http://www.nevo.co.il/Law_word/law06/TAK-847.pdf) מיום 27.11.1958 עמ' 354

**ביטול תקנת משנה 20(3)**

הנוסח הקודם:

~~(3) כל אדם המרשה לבקרו, לצאנו, לסוסיו, לעזיו, וחזיריו לשוטט או לרעות בשטח אסור יהא צפוי, לאחר צאתו חייב בדין לקנס לא יותר משני פונטים בעד כל בהמה כזאת, בתנאי ששום קנס שיוטל עפ"י תקנה זו לא יעלה על 5 פונט.~~

21. (1) אסור להכין מים מלאכותיים, בין מתוקים ובין מלוחים, בין שישמשו לגידול דגים או לכל מטרה אחרת, אלא עפ"י רשיון. אסור להכשיר או להתקין שטח או תעלת מים, ששטחו הכולל הוא יותר מחצי דונם, בין ע"י חפירה, סגירה או גדירה, בצורת גדות מים או בכל צורה אחרת, אלא עפ"י רשיון ממנהל המחלקה למדגה במשרד החקלאות. כשמנהל המחלקה למדגה במשרד החקלאות נותן רשיון להכשרתם או להתקנתם של שטחים כאלה של תעלות מים, עליו לציין מתוך התיעצות עם המנהל ועם הממונה על המים, בפרוטרוט, כפי מידת הצורך, או אופן בנייתם או הכשרתם של השטחים הנ"ל או של תעלות המים, כשניתן הרשיון צריך לפרט בו באיזה אופן ובאיזה מצב יש להחזיק את השטחים או התעלות, לטובת בריאות הציבור.

בריכות דגים

תק' תשכ"ו-1965

(2) כל אי-מילוי הפרטים המפורטים בשעת מתן הרשיון, בין בבניה, בהכשרה או בהחזקה, עלול להביא לידי ביטול הרשיון, ובצאת בעל הרשיון חייב בדין, יהיה צפוי לקנס של חמש לירות או למאסר לא יותר מחמשה עשר יום במקרה של עבירה ראשונה, ובמקרה של עבירה שניה או עבירה נוספת לקנס של לא יותר מחמש עשרה לירות או למאסר לתקופה לא יותר מחודש ימים, ועפ"י צו בית המשפט אפשר לדרוש מאתו לבנות, להכשיר או להחזיק את שטחי המים או התעלות באופן המפורט או להריקם ממים.

(3) שום דבר האמור בתקנה זו לא יחול על תעלות שהוכשרו אך ורק לשם השקאה.

(4) האגרה לכל רשיון ממנהל המחלקה למדגה במשרד החקלאות תהא עשר לירות לכל שטח מים עד עשרה דונם, בעד כל דונם נוסף או חלק מדונם, לירה אחת נוספת. יש לשלם את מחצית האגרה עם הגשת הבקשה לרשיון והמחצית השניה עם קבלת הרשיון. אם לא ניתן רשיון יופקע הסכום ששולם עם הגשת הבקשה כאמור.

תק' תשכ"א-1960

תק' תשכ"ו-1965

(5) תעלות או שטחי מים שנבנו או הוכשרו לפני פרסומן של תקנות אלה, רואים אותם כאילו ניתן בעדם רשיון עפ"י תקנה זו, והשיטה שלפיה יש להחזיק אותן ומצב החזקתן צריכים להיות לפי פירוט שייערך ע"י מנהל שירותי הרפואה ומנהל המחלקה למדגה במשרד החקלאות יחדיו לפי ראות עיניהם.

תק' תשכ"ו-1965

(6) יש למסור למנהל עפ"י דרישתו כל חומר סטטיסטי בענין בריכות הדגים, בין בנוגע לדגים שהפיקו, או למים שהשתמשו בהם. פרטים אלה אפשר לצרפם לכל רשיון שניתן עפ"י תקנה זו אם יידרש כך.

(7) הטופס המפורט בתוספת (א) לתקנות אלה יהא טופס הבקשה לרשיון עפ"י תקנה זו. הטופס המפורט בתוספת (ב) של תקנות אלה יהא טופס הרשיון.

מיום 1.12.1960

**תק' תשכ"א-1960**

[ק"ת תשכ"א מס' 1073](http://www.nevo.co.il/Law_word/law06/TAK-1073.pdf) מיום 1.12.1960 עמ' 394

**החלפת תקנת משנה 21(4)**

הנוסח הקודם:

~~(4) המס לכל רשיון מפקיד הדיג הראשי יהא פונט אחד לשטחי מים של חצי דונם עד חמשה דונם; חמיש פונט בעד שטחים של חמשה עד חמשים דונם וחמשה עשר פונה בעד שטחים של יותר מחמשים דונם. יש לשלם את מחצית המס עם הגשת הבקשה לרשיון והמחצית האחרת עם קבלת הרשיון. אם לא ניתן רשיון יפקיע המשלם את הסכום ששלם עם הגשת הבקשה כאמור לעיל.~~

מיום 25.11.1965

**תק' תשכ"ו-1965**

[ק"ת תשכ"ו מס' 1801](http://www.nevo.co.il/Law_word/law06/TAK-1801.pdf) מיום 25.11.1965 עמ' 340

21. (1) אסור להכין מים מלאכותיים, בין מתוקים ובין מלוחים, בין שישמשו לגידול דגים או לכל מטרה אחרת, אלא עפ"י רשיון. אסור להכשיר או להתקין שטח או תעלת מים, ששטחו הכולל הוא יותר מחצי דונם, בין ע"י חפירה, סגירה או גדירה, בצורת גדות מים או בכל צורה אחרת, אלא עפ"י רשיון ~~מפקיד הדיג הראשי~~ ממנהל המחלקה למדגה במשרד החקלאות. ~~כשפקיד הדיג הראשי~~ כשמנהל המחלקה למדגה במשרד החקלאות נותן רשיון להכשרתם או להתקנתם של שטחים כאלה של תעלות מים, עליו לציין מתוך התיעצות עם המנהל ועם הממונה על המים, בפרוטרוט, כפי מידת הצורך, או אופן בנייתם או הכשרתם של השטחים הנ"ל או של תעלות המים, כשניתן הרשיון צריך לפרט בו באיזה אופן ובאיזה מצב יש להחזיק את השטחים או התעלות, לטובת בריאות הציבור.

(2) כל אי-מילוי הפרטים המפורטים בשעת מתן הרשיון, בין בבניה, בהכשרה או בהחזקה, עלול להביא לידי ביטול הרשיון, ובצאת בעל הרשיון חייב בדין, יהיה צפוי לקנס של חמש לירות או למאסר לא יותר מחמשה עשר יום במקרה של עבירה ראשונה, ובמקרה של עבירה שניה או עבירה נוספת לקנס של לא יותר מחמש עשרה לירות או למאסר לתקופה לא יותר מחודש ימים, ועפ"י צו בית המשפט אפשר לדרוש מאתו לבנות, להכשיר או להחזיק את שטחי המים או התעלות באופן המפורט או להריקם ממים.

(3) שום דבר האמור בתקנה זו לא יחול על תעלות שהוכשרו אך ורק לשם השקאה.

(4) האגרה לכל רשיון ~~מפקיד הדיג הראשי~~ ממנהל המחלקה למדגה במשרד החקלאות תהא עשר לירות לכל שטח מים עד עשרה דונם, בעד כל דונם נוסף או חלק מדונם, לירה אחת נוספת. יש לשלם את מחצית האגרה עם הגשת הבקשה לרשיון והמחצית השניה עם קבלת הרשיון. אם לא ניתן רשיון יופקע הסכום ששולם עם הגשת הבקשה כאמור.

(5) תעלות או שטחי מים שנבנו או הוכשרו לפני פרסומן של תקנות אלה, רואים אותם כאילו ניתן בעדם רשיון עפ"י תקנה זו, והשיטה שלפיה יש להחזיק אותן ומצב החזקתן צריכים להיות לפי פירוט שייערך ע"י מנהל שירותי הרפואה ~~ופקיד הדיג הראשי~~ ומנהל המחלקה למדגה במשרד החקלאות יחדיו לפי ראות עיניהם.

(6) יש למסור למנהל עפ"י דרישתו כל חומר סטטיסטי בענין בריכות הדגים, בין בנוגע לדגים שהפיקו, או למים שהשתמשו בהם. פרטים אלה אפשר לצרפם לכל רשיון שניתן עפ"י תקנה זו אם יידרש כך.

(7) הטופס המפורט בתוספת (א) לתקנות אלה יהא טופס הבקשה לרשיון עפ"י תקנה זו. הטופס המפורט בתוספת (ב) של תקנות אלה יהא טופס הרשיון.

22. כל אימת שנראה למנהל כי כל אדמה, או כל בריכה, גיגית, בור, באר, מעין, ביב, זרם, קרקע המוצפת מים או ביצה, או כל מקוה מים אשר עליהם הם מפגע או סכנה או מסייעים לקיומם או להתרבותם של יתושים, על המנהל לדרוש במודעה בכתב מאת הבעל או המחזיק של הקרקע או כל בני-אדם שאינם בעלים או מחזיקים, אם לדעתו תועיל פעולה זו לבריאותם של אותם האנשים, לאחוז, במשך זמן שיפורט באותה מודעה, בפעולה אשר, לדעת המנהל, תהא דרושה כדי למנוע את הקרקע או המים אשר עליה מלהוות מפגע או סכנה לציבור או מלשמש קרקע פורה לקיומם של יתושים. פעולה זו תוכל להיות אם בצורת ניקויים או סתימתם של הקרקע, הקרקע המוצפת מים, הביצה, הבריכה, הבורות, הבאר, הזרם, הפלג, או כל מקור מים אחר על אותה קרקע, ואם בצורת כל פעולה אחרת. ואם לא ימלאו אחרי הודעה זו, יהא הבעל או המחזיק או כל אותם שאר האנשים כאמור בעד כל יום שבו נמשכת העבירה, ולאחר התיעצות עם הממונה על המחוז, ואם הנידון לעיל צפוי לקנס של לא יותר מחמש לירות ולקנס נוסף של לא יותר מלירה אחת הוא תעלת השקאה - לאחר התיעצות עם הממונה על המים, יבצע המנהל אותן הפעולות שהוא עצמו יראה צורך בהן ויגבה את הוצאות ביצוען מבעל או מהמחזיק או מן האנשים האחרים האמורים לעיל כפי שנקבע עפ"י פקודת המסים (גביה).

פעולה שהמנהל ינקוט בה כשאין ממלאים אחרי ההוראות במודעה

23. תקנות בריאות העם (המלחמה במלריה) מבוטלות בזה.

ביטול

תוספת א'

תקנה 21(7)

מחלקת החקלאות והדיג[[2]](#footnote-2)

בקשה לרשיון להכשרת שטח מים של יותר מחצי דונם למטרות שאינן מטרות השקאה

1. מקום שעומדים להכשירו כשטח-מים

2. שמו, כתובתו ונתינותו של המבקש

3. השטח המוצע של המים

4. לאיזו מטרה עומדים להכשיר את המים

5. מספר הגוש והחלקה של השטח הנידון

6. הבעל(ים) הנוכחי(ים)

7. הבעל(ים) הנוכחי(ים) של זכויות המים

8. שם מקור המים

9. כמות המים הדרושה

10. ס"ה של הוצאות הבניה המשוערות

11. באיזו צורה עומדים להתקין את גדות המים

12. חיובים (לכשישנם) עפ"י פקודת הדיג, 1937, ו-(או) פקודת בריאות העם, 1940, או כל פקודה שבוטלה ע"י פקודות אלה

החתימה, סימן החותם או טביעת הבוהן של המבקש

התאריך

תוספת ב'

מחלקת החקלאות והדיג

רשיון להכשרת שטח מים

(הניתן בכפוף לפקודת בריאות העם, 1940, פקודת הדיג, 1937, וכל פקודות אחרות הדנות בענין זה וביחוד בכפוף לתנאים הרצופים החתומים ע"י בעל הרשיון).

1. מספר הרשיון

2. מספר התיק

3. שם בעל הרשיון

4. כתובת בעל הרשיון

5. אגרת הרשיון ששולמה

6. שטח המים שבעדו ניתן הרשיון

ניתן היום ה לש' 19.

מנהל המחלקה למדגה במשרד החקלאות

(מעל"ד הרשיון)

אישורים

בכל פעם שניתנת רשות להוספות או לשינויים בשטח-המים המקורי שניתן בעדו רשיון עפ"י חלק ה' של פקודת בריאות העם, 1940, יש להחזיר את הרשיון למנהל המחלקה למדגה במשרד החקלאות לשם אישור.

1. \* פורסמו ע"ר מס' 1121 מיום 7.8.1941, תוס' 2, עמ' (ע) 1089, (א) 1300.

   תוקנו [ק"ת תשי"ט מס' 847](http://www.nevo.co.il/Law_word/law06/TAK-847.pdf) מיום 27.11.1958 עמ' 354 – תק' תשי"ט-1958.

   [ק"ת תשכ"א מס' 1073](http://www.nevo.co.il/Law_word/law06/TAK-1073.pdf) מיום 1.11.1960 עמ' 394 – תק' תשכ"א-1960.

   [ק"ת תשכ"ו מס' 1801](http://www.nevo.co.il/Law_word/law06/TAK-1801.pdf) מיום 28.11.1965 עמ' 340 – תק' תשכ"ו-1965. [↑](#footnote-ref-1)
2. בתקופת המנדט היו מחלקת הבריאות ומחלקת החקלאות והדיג מחלקות בלתי עצמאיות של הממשלה. לכן מסרו למחלקת החקלאות והדיג את הטיפול בעניני רשיונות לצרכי תקנות אלו, אף כי בעניני בריאות העם בדרך כלל טיפלה מחלקת הבריאות. הכותרת "מחלקת החקלאות והדייג" לא הוחלפה בכותרת "משרד החקלאות" [של ממשלת ישראל] בדבר חקיקה. [↑](#footnote-ref-2)