תקנות בריאות העם (עוסקים בסיעוד בבתי חולים), תשמ"ט-1988

בריאות – בריאות העם – מוסדות רפואיים

עבודה – העסקת קבוצות מסוימות – מערכת הבריאות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | ניהול הפנקס | סעיף 2 |
| 2 | [Go](#Seif2) | יחוד המקצוע ותחומי העיסוק | סעיף 3 |
| 2 | [Go](#Seif3) | תלמיד סיעוד | סעיף 4 |
| 2 | [Go](#Seif4) | תנאים כלליים לרישום בפנקס | סעיף 5 |
| 3 | [Go](#Seif5) | תנאים לרישום בפנקס במדור אחות מוסמכת | סעיף 6 |
| 3 | [Go](#Seif6) | תנאים לרישום בפנקס במדור אחות מעשית | סעיף 7 |
| 3 | [Go](#Seif7) | תנאים לרישום בפנקס במדור מטפלת | סעיף 8 |
| 3 | [Go](#Seif8) | תנאים לרישום בפנקס במדור מיילדת | סעיף 9 |
| 3 | [Go](#Seif9) | התנאים לרישום בפנקס במדור השתלמות מוכרת | סעיף 10 |
| 3 | [Go](#Seif10) | הכרה בהכשרה בסיעוד ובתעודות מחוץ לישראל | סעיף 11 |
| 3 | [Go](#Seif11) | הגשת בקשה לרישום | סעיף 12 |
| 4 | [Go](#Seif12) | תעודה על רישום | סעיף 13 |
| 4 | [Go](#Seif13) | דחיית בקשת רישום | סעיף 14 |
| 4 | [Go](#Seif14) | היתר זמני | סעיף 15 |
| 4 | [Go](#Seif15) | היתר מוגבל | סעיף 16 |
| 4 | [Go](#Seif16) | בדיקת מסמכים | סעיף 17 |
| 4 | [Go](#Seif17) | פטור מפקודת הרופאים | סעיף 18 |
| 4 | [Go](#Seif18) | בדיקה רפואית | סעיף 19 |
| 5 | [Go](#Seif19) | פעולת האחות הראשית | סעיף 20 |
| 5 | [Go](#Seif20) | החזרת תעודה | סעיף 21 |
| 5 | [Go](#Seif21) | ערר | סעיף 22 |
| 5 | [Go](#Seif22) | סודיות | סעיף 23 |
| 5 | [Go](#Seif23) | הוראות מעבר ותוקף | סעיף 24 |
| 5 | [Go](#Seif24) | תחולה | סעיף 25 |
| 5 | [Go](#Seif25) | ביטול | סעיף 26 |

תקנות בריאות העם (עוסקים בסיעוד בבתי חולים), תשמ"ט-1988[[1]](#footnote-1)\*

בתוקף סמכותי לפי סעיף 33 לפקודת בריאות העם, 1940 (להלן – הפקודה), וסעיף 19 לפקודת המילדות, 1929, ובאישור שרת הבריאות, אני מתקין תקנות אלה:

1. בתקנות אלה –

הגדרות

"האגף" – אגף הסיעוד במשרד הבריאות;

"הפנקס" – פנקס לרישום מורשים לעסוק בסיעוד או ביילוד בבית חולים;

"השר" – שר הבריאות;

"ועדה רפואית" – ועדה שמונתה לפי תקנה 19(ב);

תק' תש"ן-1990

מיום 28.6.1990

**תק' תש"ן-1990**

[ק"ת תש"ן מס' 5276](http://www.nevo.co.il/Law_word/law06/TAK-5276.pdf) מיום 28.6.1990 עמ' 768

"ועדה רפואית" - ועדה שמונתה לפי תקנה ~~18(ב)~~ 19(ב);

"מורשה לעסוק בסיעוד" – מי שרשום בפנקס;

"מחלה מסכנת" – אחת מאלה:

(1) מחלת נפש;

(2) מחלה העלולה לסכן בריאות בני אדם שבטיפולו;

(3) מחלה או כושר לקוי העלולים לשלול ממנו את היכולת לעסוק בסיעוד או ביילוד, לפי הענין, לחלוטין או באופן זמני או חלקי;

"עיסוק בסיעוד" – עיסוק מקצועי כמשלח יד של מורשה לעסוק בסיעוד בבית חולים, בהתאם להכשרה בסיעוד שקיבל כאמור בתקנות אלה, לרבות ביצוע פעולות או שירותים רפואיים לפי כל דין;

"מיילדת" – כמשמעותה בפקודת המיילדות, הרשומה בפנקס במדור מיילדת;

"תלמיד סיעוד" – מי שלומד סיעוד במוסד שהכירה בו האחות הראשית, לקראת רישומו בפנקס.

2. (א) האחות הראשית הארצית במשרד הבריאות (להלן – האחות הראשית) תנהל את הפנקס; צורת הפנקס ופרטי הרישום בו ייקבעו בידי האחות הראשית.

ניהול הפנקס

(ב) בפנקס יהיו מדורים אלה:

(1) מדור אחות מוסמכת

(2) מדור אחות מעשית

(3) מדור מיילדת

(4) מדור מטפלת

(5) מדור השתלמות מוכרת.

3. לא יעסוק אדם ולא יועסק בסיעוד או ביילוד בבית חולים אלא אם כן הוא מורשה לעסוק בסיעוד או מיילדת, או הוא בעל היתר זמני לפי תקנה 15, והוא עוסק בסיעוד או ביילוד בהתאם למדור בו הוא רשום.

יחוד המקצוע ותחומי העיסוק

4. אין באמור בתקנה זו כדי למנוע מתלמיד סיעוד לעסוק בסיעוד בבית חולים בפיקוחו של מורשה לעסוק בסיעוד ובכפוף לתנאי המוסד שבו הוא לומד.

תלמיד סיעוד

תק' תש"ן-1990

מיום 28.6.1990

**תק' תש"ן-1990**

[ק"ת תש"ן מס' 5276](http://www.nevo.co.il/Law_word/law06/TAK-5276.pdf) מיום 28.6.1990 עמ' 768

4. אין באמור בתקנה זו כדי למנוע מתלמיד סיעוד לעסוק בסיעוד בבית חולים ~~במסגרת לימודיו~~ בפיקוחו של מורשה לעסוק בסיעוד ובכפוף לתנאי המוסד שבו הוא לומד.

5. (א) זכאי להיות רשום בפנקס אזרח או תושב ישראל בן 18 שנים או יותר, שהוכיח להנחת דעתה של האחות הראשית כי הוא בעל הכשרה מקצועית כאמור בתקנות אלה וכי יש לו ידיעה בסיסית, לפחות, בעברית, וכי לא הורשע בעבירה שדינה מאסר שיש בה, לדעת האחות הראשית, כדי למנוע עיסוק בסיעוד.

תנאים כלליים לרישום בפנקס

תק' תש"ן-1990

(ב) האחות הראשית רשאית, לענין מסוים שיפורט על ידה בכתב, לרשום בפנקס תושב ארעי כמשמעותו בסעיף 2(א)(3) לחוק הכניסה לישראל, תשי"ב-1952, אם הוא ממלא אחר דרישות תקנות אלה.

מיום 28.6.1990

**תק' תש"ן-1990**

[ק"ת תש"ן מס' 5276](http://www.nevo.co.il/Law_word/law06/TAK-5276.pdf) מיום 28.6.1990 עמ' 768

5. (א) זכאי להיות רשום בפנקס אזרח או תושב ישראל בן 18 שנים או יותר, שהוכיח להנחת דעתה של האחות הראשית כי הוא בעל הכשרה מקצועית כאמור בתקנות אלה וכי יש לו ידיעה בסיסית, לפחות, בעברית, ~~וכי לא הורשע בעבירה שהיא עוון שעונשה מאסר או קנס הנקובים בסעיף 40(1) לחוק העונשין, התשל"ז-1977~~ וכי לא הורשע בעבירה שדינה מאסר שיש בה, לדעת האחות הראשית, כדי למנוע עיסוק בסיעוד.

6. בעל הכשרה מקצועית לשם רישום בפנקס במדור אחות מוסמכת הוא מי שנתקיימו בו כל אלה:

תנאים לרישום בפנקס במדור אחות מוסמכת

(1) בעל תעודה המעידה שעבר בהצלחה את בחינות הבגרות הנערכות מטעם משרד החינוך והתרבות או בפיקוחו, או תעודה מחוץ לארץ שמשרד החינוך והתרבות אישר כי בעליה זכאי להתקבל לאוניברסיטה בארץ שבה הונפקה, או שיש לו הזכות להתקבל כתלמיד מן המנין למוסד להשכלה גבוהה בישראל שהוכר על ידי המועצה להשכלה גבוהה;

(2) סיים לימודי סיעוד לאחיות מוסמכות בבית ספר לסיעוד בישראל שהכירה בו האחות הראשית או סיים חוג או מגמה אוניברסיטאית בסיעוד בישראל בהתאם לתכנית לימודים שקבע האגף;

(3) הוא עמד בבחינות ממשלתיות לאחיות מוסמכות שערך האגף.

7. בעל הכשרה מקצועית לשם רישום בפנקס במדור אחות מעשית הוא מי שנתקיימו בו כל אלה:

תנאים לרישום בפנקס במדור אחות מעשית

(1) סיים כתה י' בישראל במוסד חינוך מוכר, כמשמעותו בחוק לימוד חובה, תש"ט-1949, או המציא אישור ממשרד החינוך והתרבות על השכלה כללית שוות ערך לי' כיתות בישראל;

(2) סיים לימודי סיעוד לאחיות מעשיות במוסד בישראל שהאחות הראשית הכירה בו, ובהתאם לתכנית לימודים שקבע האגף;

(3) עמד בבחינות ממשלתיות לאחיות מעשיות שערך האגף.

8. בעל הכשרה מקצועית לשם רישום בפנקס במדור מטפלת הוא מי שנתקיימו בו כל אלה:

תנאים לרישום בפנקס במדור מטפלת

(1) הוא סיים לימודי סיעוד למטפלות בישראל שהאחות הראשית הכירה בו, בהתאם לתכנית לימודים שקבע האגף;

(2) הוא עמד בבחינות ממשלתיות למטפלות שערך האגף, עד יום 1 במאי 1981.

9. בעל הכשרה מקצועית לשם רישום בפנקס במדור מיילדת הוא מי שנתקיימו בו כל אלה:

תנאים לרישום בפנקס במדור מיילדת

(1) הוא רשום בפנקס במדור אחות מוסמכת;

(2) הוא סיים קורס מיילדות במוסד שהכירה בו האחות הראשית, ובהתאם לתכנית לימודים שקבע האגף;

(3) הוא עמד בבחינות ממשלתיות למיילדות שערך האגף.

10. זכאי להרשם בפנקס במדור השתלמות מוכרת מי שנתקיימו בו כל אלה:

התנאים לרישום בפנקס במדור השתלמות מוכרת

(1) הוא רשום בפנקס במדור אחות מוסמכת או אחות מעשית;

(2) סיים השתלמות מוכרת בנושא, במשך זמן ובמקום שהכירה בהם האחות הראשית, הכל בהתאם לתכנית לימודים שקבע האגף;

(3) הוא עמד בבחינות ממשלתיות שערך האגף ובמתכונת שקבע.

11. על אף האמור בתקנות 6 עד 8, רשאית האחות הראשית לרשום בפנקס במדור המתאים מי שקיבל הכשרתו בסיעוד בחוץ לארץ, במוסד שהכירה בו האחות הראשית, וניתנה לו דיפלומה שהאחות הראשית הכירה בה ובסוגה, ובלבד שרשאית היא להתנות רישום כאמור בעמידה בבחינות מיוחדות, בתקופת אימון מיוחדת, או בהכשרה מקצועית שקבעה.

הכרה בהכשרה בסיעוד ובתעודות מחוץ לישראל

12. (א) בקשה לרישום בפנקס תוגש לאחות הראשית באמצעות לשכת הבריאות המחוזית באזור מגוריו של המבקש, או באמצעות האגף, בצירוף העתק מאומת מהמסמכים המעידים על הכשרה מקצועית בסיעוד, תעודה המעידה כי המבקש הוא אזרח ישראלי, לפי סעיף 15 לחוק האזרחות, תשי"ב-1952, או תעודה מאת משרד הפנים על מעמדו של המבקש בישראל, לפי חוק הכניסה לישראל, תשי"ב-1952.

הגשת בקשה לרישום

(ב) לבקשה תצורף הוכחה כי המבקש לא הורשע בעבירה כאמור בתקנה 5(א).

(ג) האחות הראשית רשאית לדרוש פרטים ומסמכים נוספים בקשר עם הבקשה האמורה.

13. מי שנרשם בפנקס יהא זכאי לקבל תעודה המעידה על רישומו בפנקס.

תעודה על רישום

14. האחות הראשית רשאית להורות לרשום בפנקס, או לתת היתר זמני למבקש, אף אם הורשע בעבירה כאמור בתקנה 5, או טרם נסתיימו הליכי משמעת שננקטו לגביו לפי תקנות אלה, אם ועדה שמינה המנהל, בראשות עורך דין הכשיר לשמש שופט שלום וחברים בה אחות מוסמכת עובדת בית חולים ואחות מוסמכת נציגת המנהל, מצאה כי קיימות נסיבות מיוחדות המצדיקות רישום.

דחיית בקשת רישום

15. האחות הראשית רשאית לתת היתר זמני לעסוק בסיעוד –

היתר זמני

(1) כאחות מעשית לאזרח או לתושב ישראל המבקש רישום כאחות מוסמכת, עד להשלמת ההליכים ומילוי התנאים הדרושים לרישומו בפנקס; בתנאי שהמסמכים שהגיש מעידים כי הוא בעל הכשרה של אחות מעשית לפחות;

(2) כאחות מעשית, לאזרח או לתושב ישראל המבקש רישום כאחות מעשית או כמיילדת עד השלמת ההליכים ומילוי התנאים הדרושים לרישומו בפנקס, הכל לפי קביעת האחות הראשית;

(3) (פקעה).

(הוראת שעה)   
תש"ף-2020

מיום 1.4.2020 עד יום 30.6.2020

**הוראת שעה תש"ף-2020**

[ק"ת תש"ף מס' 8447](https://www.nevo.co.il/Law_word/law06/tak-8447.pdf) מיום 1.4.2020 עמ' 996

**הוספת פסקה 15(3)**

הנוסח:

(3) כאחות מוסמכת, לאזרח או לתושב ישראל שסיים לימודי סיעוד לאחיות מוסמכות בבית ספר לסיעוד בישראל, המבקש רישום כאחות מוסמכת, עד להשלמת ההליכים ומילוי התנאים הדרושים לרישומו בפנקס, בתנאי שהמסמכים שהגיש מעידים כי הוא בעל הכשרה של אחות מוסמכת לפחות.

16. (א) האחות הראשית רשאית לתת היתר מוגבל לעסוק בסיעוד או ביילוד בבית חולים למי שאיננו אזרח ישראל או תושב ישראל, ואינו מבקש להרשם בפנקס, אם נתקיימו בו הוראות תקנות 6 עד 9 וכן אחד מאלה:

היתר מוגבל

(1) הוזמן לישראל למילוי תפקיד מסויים בסיעוד או ביילוד בבית חולים באישור האחות הראשית בהגבלה לאותו תפקיד;

(2) בא לישראל ברשיון לישיבת ביקור, כמשמעותו בסעיף 2(א)(2) לחוק הכניסה לישראל, תשי"ב-1952, לתקופת רשיונו.

(ב) האחות הראשית רשאית להגביל תוקפו של היתר מוגבל לזמן, למקום, לעיסוק מסויים, והכל בין בפיקוח של מורשה לעסוק בסיעוד ובין ללא פיקוח כאמור.

17. האחות הראשית רשאית בכל עת לדרוש ממורשה לעסוק בסיעוד שיציג בפניה, תוך זמן סביר, את המסמכים שעל יסודם נרשם בפנקס.

בדיקת מסמכים

18. מורשה לעסוק בסיעוד שסיים השתלמות מוכרת כאמור בתקנה 10 שהכיר בה המנהל, והרשום בפנקס במדור השתלמות מוכרת לפי תקנות אלה, פטור מהוראות פקודת הרופאים [נוסח חדש], תשל"ז-1976, לגבי פעולות או שירותים רפואיים שלמד בהשתלמות המוכרת.

פטור מפקודת הרופאים

19. (א) המנהל רשאי לדרוש בדיקת כשרו הגופני או הנפשי של תלמיד סיעוד, של מבקש רישום בפנקס של מורשה לעסוק בסיעוד או של מיילדת וכן את התייצבותו בפני ועדה רפואית.

בדיקה רפואית

(ב) לשם בדיקת הכושר כאמור ימנה המנהל, מינוי כללי או מיוחד, ועדה רפואית של שלושה מורשים לעסוק ברפואה לפי הענין; הועדה תגיש את ממצאיה ומסקנותיה בכתב למנהל.

(ג) לא יירשם מבקש הרישום בפנקס כל עוד לא התייצב ונבדק, אם דרש זאת המנהל.

(ד) המנהל רשאי להתלות את רישומו של מורשה לעסוק בסיעוד או ביילוד עד שייבדק, אם דרש זאת המנהל; התליה כאמור תפורסם בדרך שהמנהל ימצא לנכון.

(ה) (1) מצא המנהל כי מחלה מסכנת של מורשה לעסוק בסיעוד או ביילוד עלולה לגרום לסכנה תכופה למטפלים או לעצמו, עד שאין לחכות לסיום ההליכים בועדה הרפואית, רשאי הוא להתלות את רישומו בפנקס עד להחלטה סופית לפי תקנה 20, לתקופה עד שלושה חדשים, ובלבד שיעביר את הענין בסמוך למתן ההחלטה בדבר ההתליה לבדיקתה של ועדה רפואית.

(2) לא סיימה הועדה הרפואית את ההליכים עד תום תקופת ההתליה, רשאי המנהל, בהסכמת הועדה הרפואית, להמשיכה לשלושה חדשים נוספים.

20. קבעה הועדה הרפואית כי מבקש רישום בפנקס או מורשה לעסוק בסיעוד או ביילוד אינו מסוגל, מחמת מחלה מסכנת, לעסוק בסיעוד או ביילוד, לחלוטין או לשעה, או כי הוא מסוגל לעסוק בסיעוד או ביילוד בהגבלות או בתנאים מסויימים, יורה המנהל לאחות הראשית לסרב לרשמו בפנקס, ואם הוא רשום בפנקס - למחקו או לאסור עיסוקו לזמן או להגביל עיסוקו, בהתאם להמלצות הועדה הרפואית; אסר המנהל או הגביל עיסוקו כאמור, תציין זאת האחות הראשית בפנקס.

פעולת האחות הראשית

21. בוטל רישומו של מורשה לעסוק בסיעוד או ביילוד או הותלה או הוגבל עיסוקו, יחזיר את התעודה שקיבל לפי תקנה 13 לאגף; הוגבל עיסוקו, תוחזר לו התעודה לאחר שתצויין בה הגבלת עיסוקו.

החזרת תעודה

22[[2]](#footnote-2). (א) הנפגע מהחלטה של המנהל או האחות הראשית לפי תקנות 14, 19(ה) או 20 רשאי לערור עליה בכתב לפני השר תוך שלושים ימים מהיום שבו נמסרה לו הודעה על ההחלטה.

ערר

(ב) ביקש אדם להירשם בפנקס והאחות הראשית לא הודיעה לו תוך ששה חדשים מיום שקיבלה את כל הפרטים והמסמכים הדרושים את החלטתה בדבר רישומו, רשאי הוא לערור על כך לפני המנהל תוך ששים הימים שלאחר תום ששת החדשים האמורים.

(ג) אין בהגשת ערר לפי תקנה זו כדי לעכב את ביצועה של החלטת המנהל או האחות הראשית אלא אם כן הורה השר בכתב אחרת.

23. מורשה לעסוק בסיעוד או ביילוד לא יגלה מידע בעל פה או בכתב על אדם שהגיע אליו תוך או עקב עיסוקו המקצועי בין אם המידע נוגע למי שבטיפולו ובין אם הוא נוגע לאדם אחר, אלא באחת מנסיבות אלה:

סודיות

(1) גילוי המידע דרוש לשם טיפול לפי שיקול דעתו ובאישור מנהל המחלקה שבו אושפז האדם;

(2) האדם שעליו המידע הסכים בכתב לגילויו וכל עוד לא ביטל בכתב את הסכמתו האמורה.

24. (א) מי שהכיר בו המנהל כאחות מוסמכת, כאחות מעשית, כמטפלת או כמיילדת, לפי העניין, ערב תחילתן של תקנות אלה, ויש בידו תעודה על כך, יראוהו כמי שרשום בפנקס ואת התעודה שבידו כתעודה שניתנה לפי תקנה 13.

הוראות מעבר ותוקף

(ב) מי שבית חולים הכיר בו לפני י"ט באב תשל"ט (12 באוגוסט 1979) כמורשה לעסוק בסיעוד בבית חולים רשאי להמשיך לעסוק בסיעוד כל עוד הוא עוסק בבית חולים ובתנאים שנקבעו לגביו.

25. תקנות 15, 16 ו-17 בתקנות בריאות העם (צוות סיעודי במרפאות), תשמ"א-1981, יחולו גם על עיסוק בסיעוד בבתי-חולים.

תחולה

תק' תש"ן-1990

מיום 28.6.1990

**תק' תש"ן-1990**

[ק"ת תש"ן מס' 5276](http://www.nevo.co.il/Law_word/law06/TAK-5276.pdf) מיום 28.6.1990 עמ' 768

תחולה ~~וביטול~~

26. תקנות בריאות העם (צוות סיעודי בבתי חולים), תשמ"א-1981, למעט תקנה 4 – בטלות.

ביטול

י"א בכסלו תשמ"ט (20 בנובמבר 1988) יורם לס

המנהל הכללי של משרד הבריאות

1. \* פורסמו [ק"ת תשמ"ט מס' 5151](http://www.nevo.co.il/Law_word/law06/TAK-5151.pdf) מיום 8.12.1988 עמ' 227.

   תוקנו [ק"ת תש"ן מס' 5276](http://www.nevo.co.il/Law_word/law06/TAK-5276.pdf) מיום 28.6.1990 עמ' 768 – תק' תש"ן-1990.

   [ק"ת תש"ף מס' 8447](https://www.nevo.co.il/law_word/law06/tak-8447.pdf) מיום 1.4.2020 עמ' 996 – הוראת שעה תש"ף-2020; תוקפן 90 ימים. [↑](#footnote-ref-1)
2. סמכויות השר הואצלו לשופט (בדימ') ו' זילר בי"פ תשס"ד מס' 5294 מיום 3.5.2004 עמ' 2777. [↑](#footnote-ref-2)