תקנות בריאות הציבור (מזון) (תנאי ייצור נאותים), תשנ"ג-1993

בריאות – בריאות הציבור (מזון)

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | שימוש בסמל | סעיף 2 |
| 2 | [Go](#Seif2) | הגשת בקשה | סעיף 3 |
| 3 | [Go](#Seif3) | מתן היתר | סעיף 4 |
| 3 | [Go](#Seif4) | תוקף היתר | סעיף 5 |
| 3 | [Go](#Seif5) | העברת היתר | סעיף 6 |
| 3 | [Go](#Seif6) | פרסום מתן היתר | סעיף 7 |
| 3 | [Go](#Seif7) | ביטול היתר | סעיף 8 |
| 3 | [Go](#Seif8) | תחילה | סעיף 9 |
| 3 | [Go](#med0) | תוספת ראשונה |  |
| 3 | [Go](#med1) | תוספת שניה |  |

תקנות בריאות הציבור (מזון) (תנאי ייצור נאותים), תשנ"ג-1993[[1]](#footnote-1)\*

בתוקף סמכותי לפי סעיף 3 לפקודת בריאות הציבור (מזון) [נוסח חדש], תשמ"ג-1983, אני מתקין תקנות אלה:

1. בתקנות אלה –

הגדרות

"גוף בקרה" – כל אחד מאלה:

(1) האגף לאיכות והסמכה במכון התקנים הישראלי;

(2) המכון לבקרת איכות והדרכה לתעשיית המזון;

(3) גוף אחר שאישר המנהל לענין תקנות אלה.

"דו"ח תברואי" – תיאור של מצב התברואה במפעל שהכין גוף בקרה, לפי טופס שקבע המנהל;

"היתר" – היתר לסמן מזון בסמל;

"המנהל" – מנהל שירות המזון במשרד הבריאות;

"הסמל" – סמל בצורה המופיעה בתוספת הראשונה, המורה שהמזון המסומן בו מיוצר בתנאי ייצור נאותים;

"נוהל הבטחת איכות" – קובץ הדרישות להבטחת איכות במפעל מסויים;

"מפעל" – עסק כהגדרתו בתקנות רישוי עסקים (תנאים תברואיים לעסקים לייצור מזון), תשל"ב-1972;

"שיווק" – העברה לאחר בכל דרך מדרכי ההעברה;

"תנאי ייצור נאותים" (Good Manufacturing Practice) – ייצור מזון כאשר קיימים כל אלה:

(1) נוהל הבטחת איכות ובקרה על יישומו;

(2) תנאי תברואה נאותים;

(3) תכנית לקידום בטיחות המזון לרבות ניתוח סיכון לנקודות פיקוח קריטיות (HACCP - Hazard Analysis Critical Control Points)

2. לא יסמן אדם תווית של מזון בסמל או בסימון הדומה לו, אלא אם כן הוא בעל היתר לגבי המפעל שבו הוא מייצר את המזון והייצור במפעל מתנהל בהתאם לנוהל הבטחת איכות ולתנאי ההיתר.

שימוש בסמל

3. (א) בקשה למתן היתר למפעל, או לחידושו, תוגש למנהל לפי טופס שבתוספת השניה.

הגשת בקשה

(ב) לבקשה למתן היתר וחידושו יצורפו:

(1) העתק של רשיון העסק של המפעל לפי חוק רישוי עסקים, תשכ"ח-1968;

(2) העתק של רשיון היצרן של המפעל לפי צו הפיקוח על מצרכים ושירותים (הסחר במזון, ייצורו והחסנתו), תשכ"א-1960;

(3) אישור מאת גוף בקרה בדבר קיום תנאי ייצור נאותים לרבות יישום נוהל הבטחת איכות והדו"ח התברואי;

(4) תכנית לקידום תנאי ייצור נאותים במפעל, בהתאם להנחיות המנהל, עם לוח זמנים לביצוע;

(5) רשימת מוצרי המזון המיוצרים במפעל.

4. (א) לא יתן המנהל היתר אלא אם כן –

מתן היתר

(1) הייצור במפעל מתנהל בתנאים נאותים להנחת דעתו של המנהל;

(2) קיים הסדר לביקורת שוטפת בידי גוף בקרה;

(3) קיים פיקוח תברואי שוטף במפעל, באמצעות גוף הבקרה.

(ב) המנהל רשאי לסרב לתת היתר אם נוכח כי במוצר מזון המיוצר במפעל או לגביו אין מתקיימות דרישות כל חיקוק.

תק' תשנ"ו-1996

(ג) סבור המנהל כי אין לתת היתר למפעל, יודיע על כך בכתב למבקש ורשאי המבקש להגיש את טענותיו למנהל, לצורך עיון חוזר.

מיום 1.6.1996

**תק' תשנ"ו-1996**

[ק"ת תשנ"ו מס' 5747](http://www.nevo.co.il/Law_word/law06/TAK-5747.pdf) מיום 2.5.1996 עמ' 807

(ב) המנהל רשאי לסרב לתת היתר אם נוכח כי במוצר מזון המיוצר במפעל או לגביו אין מתקיימות דרישות כל חיקוק.

5. תוקפו של היתר יהיה לשנתיים מיום נתינתו.

תוקף היתר

6. (א) לא יעביר אדם היתר לאחר.

העברת היתר

(ב) ניתן היתר לתאגיד וחל שינוי בבעלות בתאגיד או בשליטה בו, יודיע בעל ההיתר על כך, בכתב, למנהל תוך שלושים ימים מיום השינוי.

7. המנהל יפרסם מתן היתר או ביטולו ברשומות.

פרסום מתן היתר

8. (א) המנהל רשאי לבטל היתר אם נוכח כי הייצור במפעל אינו מתנהל בהתאם לתקנות אלה או כי במצרך מזון המיוצר במפעל אין מתקיימות דרישות כל חיקוק.

ביטול היתר

(ב) סבר המנהל כי קיימת סיבה לבטל היתר, יודיע על כך בכתב לבעל ההיתר, ורשאי בעל ההיתר, תוך שלושים ימים מיום ההודעה, להגיש את טענותיו למנהל, לצורך עיון חוזר.

(ג) אם בעל היתר לשעבר פרסם הודעה בדבר קבלת ההיתר, הוא יפרסם הודעה על ביטולו של ההיתר, תוך שבוע מיום ביטולו, באותם עתונים שבהם פרסם את קבלתו, באותו עמוד ובאותו גודל של הודעה ואותיות.

(ד) בעל היתר שפג תוקפו או שבוטל יסיר, לפי דרישת המנהל, את סימון הסמל מתוויות מזון שבמלאי שברשותו, ורשאי המנהל בהודעת הביטול לקבוע את הזמן שבו ניתן להמשיך לשווק את המזון המסומן בסמל.

9. (א) תחילתן של תקנות אלה שלושים ימים מיום פרסומן.

תחילה

(ב) על אף האמור בתקנת משנה (א), תהיה תחילתה של פסקה (3), בהגדרת "תנאי ייצור נאותים", שבתקנה 1 – שנתיים מיום פרסום תקנות אלה.

תוספת ראשונה

(תקנה 1)



תוספת שניה

(תקנה 3)

טופס מס':

תאריך:

שם המפעל:

כתובת המפעל:

מס' טלפון:

לכבוד

שירות המזון הארצי, משרד הבריאות

ת.ד. 20301

תל-אביב 61202

**הנדון: בקשה להיתר לסמן מוצרי מזון בסמל תי"נ**

בהתאם לתקנות בריאות הציבור (מזון) (תנאי ייצור נאותים), תשנ"ג-1993, מוגשת בזה בקשה למתן היתר למפעלנו לסמן את מוצרי המזון המיוצרים בו בסמל תי"נ.

1. מצורפים בזה:

א. העתק של רשיון העסק לפי חוק רישוי עסקים, תשכ"ח-1968;

ב. העתק של רשיון היצרן לפי צו הפיקוח על מצרכים ושירותים (הסחר במזון, ייצורו והחסנתו), תשכ"א-1960;

ג. אישור מאת גוף בקרה כמשמעותו בתקנות האמורות בדבר קיום תנאי ייצור נאותים במפעל לרבות יישום נוהל הבטחת איכות ודו"ח תברואי;

ד. רשימת מוצרי המזון המיוצרים במפעל;

ה. תכנית קידום תי"נ בהתאם להנחיות המנהל, עם לוח זמנים לביצוע.

2. אנו מתחייבים לבצע את הוראות שירות המזון במקרה של ביטול ההיתר.

3. שם האדם הממונה על תנאי ייצור נאותים במפעל:

חתימת הממונה על תנאי ייצור נאותים במפעל:

שם מנהל המפעל:

חתימת מנהל המפעל:

\_\_\_\_\_\_\_\_\_\_\_\_\_

המבקש

כ' בטבת תשנ"ג (13 בינואר 1993) משה משיח

המנהל הכללי של משרד הבריאות

נתאשר.

חיים רמון

שר הבריאות

1. \* פורסמו [ק"ת תשנ"ג מס' 5499](http://www.nevo.co.il/Law_word/law06/TAK-5499.pdf) מיום 9.2.1993 עמ' 349.

   תוקנו [ק"ת תשנ"ו מס' 5747](http://www.nevo.co.il/Law_word/law06/TAK-5747.pdf) מיום 2.5.1996 עמ' 806 – תק' תשנ"ו-1996; תחילתן שלושים ימים מיום פרסומן. [↑](#footnote-ref-1)