תקנות בתי משפט שבטיים, 1937

בתי משפט וסדרי דין – בתי משפט ובתי דין – בתי משפט שבטיים

תוכן ענינים

|  |  |  |  |
| --- | --- | --- | --- |
| 2 | [Go](#Seif15) | השם הקצר ותחילת תוקף | סעיף 1 |
| 2 | [Go](#Seif0) | מקום המושב | סעיף 2 |
| 2 | [Go](#Seif1) | העברת משפטים לבתי המשפט השבטיים | סעיף 3 |
| 2 | [Go](#Seif2) | ערעור נגד העברת משפט לבית משפט שבטי | סעיף 4 |
| 2 | [Go](#Seif3) | הגבלה בשיפוט במשפטים פליליים | סעיף 5 |
| 2 | [Go](#Seif4) | הגבלה בשיפוט במשפטים בקשר עם נכסי מקרקעים | סעיף 6 |
| 2 | [Go](#Seif5) | אין כותרת | סעיף 7 |
| 2 | [Go](#Seif6) | התחלת משפט | סעיף 8 |
| 2 | [Go](#Seif7) | הפרוצדורה תהיה לפי מנהג המקום | סעיף 9 |
| 3 | [Go](#Seif8) | הופעתם של עדים | סעיף 10 |
| 3 | [Go](#Seif9) | בקורת | סעיף 11 |
| 3 | [Go](#Seif10) | אופן ההוצאה לפועל | סעיף 12 |
| 3 | [Go](#Seif11) | אגרת בית המשפט | סעיף 13 |
| 3 | [Go](#Seif12) | פיטורין מתשלום אגרות בית המשפט | סעיף 14 |
| 3 | [Go](#Seif13) | פסקי דין וכו יחתמו גם עי פקיד המחוז | סעיף 15 |
| 3 | [Go](#Seif14) | ביטול | סעיף 16 |
| 4 | [Go](#med0) | תוספת |  |

פרק 55

תקנות בתי משפט שבטיים, 1937(18)(\*)

(עפ"י סעיפים 21 ו-22 מפקודת בתי משפט)(\*\*)

1. תקנות אלו תיקראנה תקנות בתי משפט שבטיים, 1937, ותקבלנה תוקף ביום הראשון בנובמבר, 1937.

השם הקצר ותחילת תוקף

------------

(18) פורסמו ע"ר מס' 719 מיום 16.9.1937, תוס' 2, עמ' (ע) 690, (א) 841;

תוקנו ק"ת מס' 483 מיום ה' בחשון תשט"ו (4.11.1954), עמ' 123.

(\*) צריך לקרוא תקנות אלה לאור סעיף 5 מצו ייסוד בתי משפט, 1939, כפי שתוקן תשי"ד–1954.

(\*\*) הסעיפים הנ"ל דומים לסעיפים 22 ו-24 לפקודת בתי המשפט, 1940.

2. בתי המשפט השבטיים שנתכוננו בנפת באר-שבע ישבו לדין באותם מקומות בנפה כפי שיקבע מזמן לזמן ע"י פקיד המחוז הממונה על הנפה.

מקום המושב

3. בית משפט שבטי רשאי לדון בכל משפט אזרחי או פלילי שהועבר אליו ע"י נשיא בית המשפט המחוזי או ע"י פקיד המחוז, ואולם לא יועברו משפטים לבית משפט שבטי —

העברת משפטים לבתי המשפט השבטיים

(1) כשצד אחד או שני הצדדים הם תושבים קבועים של העיר באר-שבע;

(2) כשמאשימים את הנאשם בהריגה או ברצח;

(3) כשהעונש המינימלי הקבוע עולה על קנס של 25 לירות או מאסר לתקופה העולה על שלושה חדשים.

4. שוטר שאינו למטה מדרגת סגן מפקח או כל אדם המוצא את עצמו מקופח ע"י העברת משפט לבית משפט שבטי, רשאי לערער נגד העברת אותו משפט בפני בית המשפט המחוזי של באר-שבע(\*) ועד שיוחלט על אותו ערעור לא יתברר המשפט.

ערעור נגד העברת משפט לבית משפט שבטי

5. לעולם אסור לבית משפט שבטי לחרוץ במשפט פלילי גזר דין של קנס העולה על 50 לירות או מאסר לתקופה של שלושה חדשים.

הגבלה בשיפוט במשפטים

פליליים

6. אסור לבית משפט שבטי להחליט בכל שאלה של בעלות נכסי מקרקעים, אלא רשאי הוא ליתן אותו צו שימצא לנכון בנידון חזקה בנכסי מקרקעים.

הגבלה בשיפוט במשפטים בקשר עם נכסי מקרקעים

7. (בוטלה).

תק' תשט"ו–1954

8. כל תביעה המתעוררת בנפת באר-שבע, פרט לתביעה בגבולות שיפוטו של בית משפט מושלמי דתי ובית משפט שלום, תתחיל עם הגשת בקשה לפקיד המחוז.

התחלת משפט

הביטוי "תביעה המתעוררת בנפת באר-שבע" פירושו כל תביעה שהנתבע גר בנפה או שהנכס השנוי במחלוקת נמצא בנפה.

9. (1) הפרוצדורה בבית משפט שבטי תהא נוהגת לפי מנהג המקום, ובית המשפט או כל חבר מחבריו רשאי להעביר לפקיד המחוז כל נקודה שתתעורר בקשר עם הפרוצדורה לשם הכרעה.

הפרוצדורה

תהיה לפי

מנהג המקום

------------

(\*) בבאר-שבע מעולם לא היה בית-משפט מחוזי.

(2) בכל הליכים בפני בית משפט שבטי, אם אחד מהצדדים או אחד העדים מציע לתת עדות בשבועה או בהן-צדק בצורה הנחשבת בין בני שבטו כמחייבת ואינה מתנגדת לצדק או ליושר, או אם הוא מקבל עליו התחייבות על פי שבועה או הן-צדק של הצד השני במשפט או של עד במשפט, רשאי בית המשפט לצוות שאותה שבועה או אותו הן-צדק יהיו נמסרים, ורשאי למלא את ידו של כל אדם ע"י צו בכתב להשביע באותה צורה ובאותו מקום שידרשו הצדדים.

העדות שניתנה בצורה זו תיחשב הוכחה כנגד האדם שקיבל עליו התחייבות. רשאי הצד במשפט או העד לסרב להישבע או למסור הן-צדק כפי שהוצע לו, אך במקרה זה ירשום בית המשפט את סירובו בצירוף כל נימוק שיינתן על ידו, ויסיק מתוך הסירוב כל מסקנה שהוא חושב לראוי.

(3) בכל משפט פלילי רשאי בית המשפט השבטי, בהחליטו אם להטיל עונש על עבירה או בהחליטו על מהות העונש, להתחשב בכל פיצוי שניתן או הוסכם שינתן על ידי העבריין לצדדים הנפגעים.

(4) אסור לעורך דין להופיע בשמו של כל צד בפני בית המשפט השבטי.

תק' תשט"ו–1954

10. רשאי בית המשפט השבטי להטיל קנס שלא יעלה על 2 לירות על כל עד שלא הופיע בפני בית המשפט לאחר שהוזמן כהלכה ואשר אינו יכול ליתן סיבה מספקת על העדרו. כמו כן רשאי בית המשפט השבטי במסיבות כיוצא באלה להוציא כתב הרשאה, שיהיה חתום ע"י פקיד המחוז, כדי לכוף את העדים להופיע. כמו כן רשאי בית המשפט לדרוש מכל צד במשפט להגיש כל מסמך אשר הנו מהותי למשפט הנידון.

הופעתם של עדים

11. רשאי בית המשפט השבטי בכל ענין שימצא לנחוץ לצוות בכתב על כל אדם או בני אדם לערוך כל חקירה שיצווה בית המשפט, ואם יהא צורך בכך — לבקר ולבדוק כל קרקע שהיא נושא המחלוקת אם בנוגע לחזקה או לגבולות או בנוגע לכל דבר אחר ולמסור לבית המשפט על תוצאות אותה החקירה או הבדיקה, ורשאי הוא לצוות כי ישלמו לאיש או לאנשים אגרה שלא תעלה על מכסימום של לירה לכל איש והוא רשאי כמו כן להרשות תשלום סכום שלא יעלה על 500 פרוטה לכל פקיד העוסק בקשר עם החקירה או הבדיקה, אגרות אלה ישתלמו ע"י אותו צד ובאותו אופן, שיצוה בית המשפט:

בקורת

בתנאי שצו שניתן עפ"י תקנה זו לא יהא כוחו יפה אלא אם כן יחתום עליו גם פקיד המחוז.

12. הוצאתו לפועל של כל פסק דין מבית המשפט השבטי תיעשה בהתאם להוראות חוק שופטי השלום או בהתאם להוראות כל חוק אחר שהוחק במקומו ע"י משרד ההוצאה לפועל של בית משפט השלום בבאר שבע.

אופן ההוצאה לפועל

13. האגרות שישולמו בכל משפט בבית משפט שבטי יהיו אותן אגרות הקבועות בתוספת לתקנות אלו וייגבו כדרך שגובים אותן בבית משפט אזרחי.

אגרת

בית המשפט

14. אם טוען אדם שאין ביכולתו לשלם את אגרות בית המשפט או חלק מהן בשעת הגשת התביעה או משפט, יחקור פקיד המחוז, משהוגשה אליו בקשה לצורך זה, בשאלת עניותו של המבקש, ואם נתברר לו שטענת העניות היא אמת, יאשר בתיק המשפט איזה חלק מאגרות בית המשפט יש בכוח המבקש לשלם, או כי לפי ראות עיניו אין בכוחו של המבקש לשלם כל אגרות בית משפט, או כי יש לדחות את תשלום אגרות בית המשפט לאותו הזמן שיקבע פקיד המחוז, ואז לא ישולמו כל אגרות בית משפט או לא ישולם אלא חלק מהן או תשלום האגרות ידחה, הכל לפי הענין.

פיטורין

מתשלום אגרות בית המשפט

15. כל פסקי דין, צווי שחרור, כתבי מסירה לדין וצווים שנתנו ע"י בית המשפט השבטי ישאו עליהם את חותם בית המשפט השבטי ויהיו חתומים ע"י חברי בית המשפט השבטי וגם ע"י פקיד המחוז.

פסקי-דין וכו' יחתמו גם ע"י פקיד המחוז

16. תקנות בית המשפט למחוז באר שבע שהותקנו ע"י הנהלת שטח הכיבוש בשנת 1918, ותקנות דיני השבטים מיום 5 בדצמבר 1918 מבוטלות בזה.

ביטול

תוספת

תק' תשט"ו–1954

אגרות שיש לשלמן לבתי המשפט השבטיים

 פר'  ל"י

בבירור משפט אזרחי —

(א) כששווי נושא התביעה אינו עולה על 5 לירות 0.100

(ב) כששווי התביעה עולה על 5 לירות 0.250

לא תשולם כל אגרה על כל ערעור שהוגש ע"י המשטרה נגד החלטת פקיד המחוז להעביר משפטים לבית משפט שבטי.