תקנות דיני העונשין (דרכי ענישה) (גמילה מדחף לסמים מסוכנים),   
תשכ"ט-1969

עונשין ומשפט פלילי – ענישה, מאסר ומעצר

עונשין ומשפט פלילי – עבירות – סמים מסוכנים – בדיקה וטיפול

בתי משפט וסדרי דין – סדר דין פלילי – סמים מסוכנים – בדיקה וטיפול

בריאות – סמים – מוסדות טיפול

בריאות – סמים – סמים מסוכנים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | ההחזקה במוסד סגור | סעיף 1 |
| 2 | [Go](#Seif1) | זכות החולה לקבל ולשלוח דברי דואר | סעיף 2 |
| 2 | [Go](#Seif2) | זכות לקבל מבקרים | סעיף 3 |
| 2 | [Go](#Seif3) | חיפוש אצל מבקר | סעיף 4 |
| 2 | [Go](#Seif4) | ביקור עורך דין | סעיף 5 |
| 2 | [Go](#Seif5) | העברה לבית חולים | סעיף 6 |
| 2 | [Go](#Seif6) | שחרור חולה מהמוסד | סעיף 7 |
| 3 | [Go](#Seif7) | החזקה במוסד לפני ריצוי המאסר | סעיף 7א |
| 3 | [Go](#Seif8) | פנקס | סעיף 8 |
| 3 | [Go](#Seif9) | דין וחשבון | סעיף 9 |
| 3 | [Go](#Seif10) | הודעות אשפוז ושחרור | סעיף 9א |
| 3 | [Go](#Seif11) | חולה שאינו ניתן לגמילה | סעיף 9ב |
| 3 | [Go](#Seif12) | מוסד שהוא מחלקה פסיכיאטרית בבית סוהר | סעיף 10 |
| 4 | [Go](#Seif13) | השם | סעיף 11 |
| 4 | [Go](#med0) | תוספת |  |

תקנות דיני העונשין (דרכי ענישה) (גמילה מדחף לסמים מסוכנים),   
תשכ"ט-1969[[1]](#footnote-1)\*

בתוקף סמכותי לפי סעיף 17א(יב) לחוק לתיקון דיני העונשין (דרכי ענישה), תשי"ד-1954 (להלן – החוק), ולאחר התייעצות עם שר המשטרה, הנני מתקין תקנות אלה:

1. אדם שניתן עליו צו בית המשפט לפי סעיף 17א(א) לחוק (להלן – חולה) יוחזק במוסד סגור (להלן – מוסד) בתנאים שבהם מאושפז חולה כמשמעותו בחוק לטיפול בחולי נפש, תשט"ו-1955, אולם על אשפוזו לא יחולו אלא סעיפים 14, 15, 20, 28, 29 ו-30 לאותו חוק; כן יחולו על החזקתו הוראות סעיפים 64, 66 ו-67 לפקודת בתי הסוהר, 1946, בשינויים המחוייבים לפי הענין.

ההחזקה במוסד סגור

2. הממונה על המוסד (להלן – הממונה) או מי שהממונה הסמיכו לכך רשאי לבדוק כל מכתב וצרור דואר ששולח החולה או שנשלח אליו, ואם ראה שהמכתב או הצרור אינו כשר או חשוד מכל טעם שהוא, רשאי הוא לאסור את הוצאתו מהמוסד או את הכנסתו למוסד ולגנוז אותו בכל דרך שימצא לנכון; אולם אין להגביל את זכותו של החולה לשלוח מכתבים סגורים לשר הבריאות, לשר המשטרה, ליועץ המשפטי לממשלה ולעורך דינו.

זכות החולה לקבל ולשלוח דברי דואר

3. החולה זכאי לקבל מבקרים ברשות הממונה או מי שהממונה הסמיכו לכך, בימים ובשעות שהורו.

זכות לקבל מבקרים

4. רשאי הממונה להורות לערוך חיפוש אצל הבא לבקר חולה, ובלבד שאם המבקר הוא אשה ייעשה החיפוש על ידי אשה.

חיפוש אצל מבקר

5. עורך דין שהחולה ביקש לראותו רשאי לבקר את החולה בכל יום חוץ משבתות וחגים, בכל שעה סבירה, ובלבד שהחולה הודיע לממונה כי ברצונו להתקשר או לשוחח עם אותו עורך דין.

ביקור עורך דין

6. חלה חולה במחלה מידבקת, או במחלה גופנית אחרת, שאין אפשרות לטפל בהן טיפול נאות במוסד, רשאי הממונה להעבירו לבית חולים מתאים לצורך הטיפול ויודיע על כך למנהל בית הסוהר שממנו הועבר החולה למוסד.

העברה לבית חולים

7. היתה תקופת הצו עומדת להיגמר לפי סעיף 17א(ג) לחוק, או שהורתה הועדה שנתמנתה לפי סעיף 17א(ה) לחוק על שחרורו של החולה, יודיע על כך הממונה, לפחות שבעה ימים מראש, למנהל בית הסוהר שממנו הועבר החולה למוסד והמנהל יגרום לכך שהחולה יובא לבית הסוהר, אם עודנו צפוי להיות כלוא בו.

שחרור חולה מהמוסד

תק' תש"ל-1970

תק' (מס' 2)   
תשל"א-1971

מיום 16.4.1970

**תק' תש"ל-1970**

[ק"ת תש"ל מס' 2548](http://www.nevo.co.il/Law_word/law06/TAK-2548.pdf) מיום 16.4.1970 עמ' 1477

7. היתה תקופת הצו עומדת להיגמר לפי סעיף 17א(ג) לחוק, או שהורתה הועדה שנתמנתה לפי סעיף 17א(ה) לחוק על שחרורו של החולה, ~~או שהחליט הממונה שיש להפסיק את החזקתו של החולה במוסד,~~ יודיע על כך הממונה, לפחות שלושה ימים מראש, למנהל בית הסוהר שממנו הועבר החולה למוסד והמנהל יגרום לכך שהחולה יובא לבית הסוהר, אם עודנו צפוי להיות כלוא בו.

מיום 19.8.1971

**תק' (מס' 2) תשל"א-1971**

[ק"ת תשל"א מס' 2731](http://www.nevo.co.il/Law_word/law06/TAK-2731.pdf) מיום 19.8.1971 עמ' 1499

7. היתה תקופת הצו עומדת להיגמר לפי סעיף 17א(ג) לחוק, או שהורתה הועדה שנתמנתה לפי סעיף 17א(ה) לחוק על שחרורו של החולה, יודיע על כך הממונה, לפחות ~~שלושה ימים~~ שבעה ימים מראש, למנהל בית הסוהר שממנו הועבר החולה למוסד והמנהל יגרום לכך שהחולה יובא לבית הסוהר, אם עודנו צפוי להיות כלוא בו.

7א. (א) הורה בית משפט כי החזקתו של חולה במוסד תהיה קודמת לריצוי תקופת המאסר שעליו לשאת, יודיע בית המשפט על כך בכתב לנציב בתי הסוהר בצירוף העתק ההוראה וגזר הדין; ההודעה תפרט את המוסד שאליו יועבר החולה.

החזקה במוסד לפני ריצוי המאסר

תק' (מס' 2)   
תשל"א-1971

(ב) משקיבל נציב בתי הסוהר או מי שמינה לכך הודעה כאמור בתקנת משנה (א), יקבע את בית הסוהר שאליו יועבר החולה לאחר שחרורו מהמוסד, ויודיע על כך לממונה.

מיום 19.8.1971

**תק' (מס' 2) תשל"א-1971**

[ק"ת תשל"א מס' 2731](http://www.nevo.co.il/Law_word/law06/TAK-2731.pdf) מיום 19.8.1971 עמ' 1499

**הוספת תקנה 7א**

8. הממונה ינהל פנקס שבו יירשמו לגבי כל חולה פרטים אלה:

פנקס

(1) מספר פסק הדין ושם בית המשפט המצווה על החזקת החולה במוסד;

(2) יום מתן פסק הדין;

(3) יום גמר תקופת החזקת החולה לפי פסק הדין;

(4) יום הכנסת החולה למוסד;

(5) חופשות שניתנו לחולה לפי סעיף 17(ז) לחוק;

(6) העברת חולה לבית חולים לפי תקנה 6 והחזרתו;

(7) ההוראות שניתנו בדבר הטיפול בחולה;

(8) יום שחרור החולה מהמוסד.

9. (א) הממונה יערוך דין וחשבון חדשי על הטיפול שניתן לחולה, על מצבו וסיכויי ריפויו וימליץ על המשך הטיפול בו או על הפסקתו.

דין וחשבון

(ב) עתקים מהדין וחשבון יימסרו ליושב ראש הועדה שנתמנתה לפי סעיף 17א(ה) לחוק, ליועץ המשפטי לממשלה, לנציב בתי הסוהר ולפסיכיאטר המחוזי של המחוז שבו נמצא המוסד ועותק יימסר לפרקליט המחוז במחוז שבו נמצא בית המשפט שנתן את הצו או לפרקליט המדינה אם הצו ניתן בבית המשפט העליון.

תק' תש"ל-1970

מיום 16.4.1970

**תק' תש"ל-1970**

[ק"ת תש"ל מס' 2548](http://www.nevo.co.il/Law_word/law06/TAK-2548.pdf) מיום 16.4.1970 עמ' 1477

(ב) עתקים מהדין וחשבון יימסרו ליושב ראש הועדה שנתמנתה לפי סעיף 17א(ה) לחוק, ליועץ המשפטי לממשלה, לנציב בתי הסוהר ולפסיכיאטר המחוזי של המחוז שבו נמצא המוסד ועותק יימסר לפרקליט המחוז במחוז שבו נמצא בית המשפט שנתן את הצו או לפרקליט המדינה אם הצו ניתן בבית המשפט העליון.

9א. (א) על אשפוזו של חולה ועל שחרורו ישלח הממונה מיד הודעה ליועץ המשפטי לממשלה, וכן הודעה לפרקליט המחוז במחוז שבו נמצא בית המשפט שנתן את הצו או לפרקליט המדינה אם הצו ניתן בבית המשפט העליון.

הודעות אשפוז ושחרור

תק' תש"ל-1970

(ב) ההודעה תהיה לפי הטופס שבתוספת.

מיום 16.4.1970

**תק' תש"ל-1970**

[ק"ת תש"ל מס' 2548](http://www.nevo.co.il/Law_word/law06/TAK-2548.pdf) מיום 16.4.1970 עמ' 1477

**הוספת תקנה 9א**

9ב. (א) היה הממונה סבור כי חולה אינו זקוק עוד לטיפול או שאינו ניתן לגמילה, יודיע על כך בהודעה מנומקת ליושב ראש הועדה שנתמנתה לפי סעיף 47 לחוק, ומשקיבל היושב ראש את ההודעה, יזמן מיד את הועדה לדון בהודעה.

חולה שאינו ניתן לגמילה

תק' תשל"א-1971

(ב) הממונה ישלח העתקים מהודעתו למנויים בתקנה 9(ב).

מיום 21.1.1971

**תק' תשל"א-1971**

[ק"ת תשל"א מס' 2654](http://www.nevo.co.il/Law_word/law06/TAK-2654.pdf) מיום 21.1.1971 עמ' 420

**הוספת תקנה 9ב**

10. היה המוסד מחלקה פסיכיאטרית בבית סוהר, לא יגרע האמור בתקנות אלה מתחולת הוראות פקודת בתי הסוהר, 1946, והתקנות שהותקנו על פיה.

מוסד שהוא מחלקה פסיכיאטרית בבית סוהר

11. לתקנות אלה ייקרא "תקנות דיני העונשין (דרכי ענישה) (גמילה מדחף לסמים מסוכנים), תשכ"ט-1969".

השם

תוספת

תק' תש"ל-1970

(תקנה 9א)

מיום 16.4.1970

**תק' תש"ל-1970**

[ק"ת תש"ל מס' 2548](http://www.nevo.co.il/Law_word/law06/TAK-2548.pdf) מיום 16.4.1970 עמ' 1477

**הוספת התופסת**

**הודעה**

לפי תקנות דיני העונשין (דרכי ענישה) (גמילה מדחף לסמים מסוכנים), תשכ"ט-1969.

שם המוסד

אל: היועץ המשפטי לממשלה

פרקליט המדינה / פרקליט מחוז\*(ציין את המחוז)

אני מודיע בזה כי

        (השם)

בעל מספר הזהות שבית המשפט

(שםביתהמשפט)

בפסק דינו מיום בתיק מס' ציווה על החזקתו

במוסד סגור לשם גמילה מדחף לסמים מסוכנים, אושפז במוסד/שוחרר ממוסד\* זה ביום

הממונה על המוסד

(חתימה)

תאריך

\* מחק את הטעון מחיקה

כ"ח בשבט תשכ"ט (16 בפברואר 1969) ישראל ברזילי

שר הבריאות

1. \* פורסמו [ק"ת תשכ"ט מס' 2353](http://www.nevo.co.il/Law_word/law06/TAK-2353.pdf) מיום 27.2.1969 עמ' 965.

   תוקנו [ק"ת תש"ל מס' 2548](http://www.nevo.co.il/Law_word/law06/TAK-2548.pdf) מיום 16.4.1970 עמ' 1477 – תק' תש"ל-1970.

   [ק"ת תשל"א: מס' 2654](http://www.nevo.co.il/Law_word/law06/TAK-2654.pdf) מיום 21.1.1971 עמ' 420 – תק' תשל"א-1971. [מס' 2731](http://www.nevo.co.il/Law_word/law06/TAK-2731.pdf) מיום 19.8.1971 עמ' 1499 – תק' (מס' 2) תשל"א-1971. [↑](#footnote-ref-1)