תקנות האגודות השיתופיות (אגודות שיתופיות לאשראי), תשל"ז-1976

משפט פרטי וכלכלה – תאגידים וניירות ערך – אגודות שיתופיות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | כספי התמורה בעד העברת העסקים הבנקאיים | סעיף 2 |
| 2 | [Go](#Seif2) | פדיון מניות | סעיף 3 |
| 3 | [Go](#Seif3) | ההון ישמש להלוואות | סעיף 4 |
| 4 | [Go](#Seif4) | השקעת יתרת ההון הבלתי מנוצל | סעיף 5 |
| 4 | [Go](#Seif5) | הודעת הרשם | סעיף 6 |
| 4 | [Go](#Seif6) | ללא כותרת | סעיף 7 |
| 4 | [Go](#Seif7) | עדיפות הוראות | סעיף 8 |
| 4 | [Go](#Seif8) | תחילה | סעיף 9 |
| 4 | [Go](#Seif9) | השם | סעיף 10 |

תקנות האגודות השיתופיות (אגודות שיתופיות לאשראי), תשל"ז-1976[[1]](#footnote-1)\*

בתוקף סמכותי לפי סעיפים 55 ו-65 לפקודת האגודות השיתופיות, אני מתקין תקנות אלה:

1. בתקנות אלה –

הגדרות

"אגודה" – אגודה שיתופית שהרשם סיווג אותה כאגודה שיתופית לאשראי;

"חבר" – חבר אגודה שהיה חבר בה ביום העברת עסקיה הבנקאיים לבנק כמשמעותו בחוק בנק ישראל, תשי"ד-1954.

2. אגודה שהיתה מוסד בנקאי והעבירה את עסקיה הבנקאיים לבנק, יחולו לגבי התמורה שקיבלה בעד העברת העסקים הבנקאיים כאמור (להלן – התמורה), הוראות אלה:

כספי התמורה בעד העברת העסקים הבנקאיים

(1) מחצית מסכום התמורה תופרש לקרן שמורה או לקרן חובות מסופקים;

(2) יתרת סכום התמורה תשמש להגדלת הון המניה של החברים ויחושב באופן יחסי לסכום המניה ולשנות הותק של החבר באגודה;

(3) חישוב הגדלת ההון כאמור בפסקה (2) ייעשה על ידי ברית הפיקוח שהאגודה חברה בה או רואה החשבון של האגודה, לפי הענין, והם יאשרו זאת במאזן השנתי של האגודה;

(4) (נמחקה).

תק' תש"ם-1979

מיום 8.12.1979

**תק' תש"ם-1979**

[ק"ת תש"ם מס' 4045](http://www.nevo.co.il/Law_word/law06/TAK-4045.pdf) מיום 8.11.1979 עמ' 158

**מחיקת פסקה 2(4)**

הנוסח הקודם:

~~(4) הוראות פסקאות (2) ו-(3) לא יחולו על חבר אשר חברותו באגודה פקעה תוך שנתיים מיום תחילת תקנות אלה או מיום משלוח הודעה מאת הרשם לפי תקנה 6, הכל לפי המאוחר יותר.~~

3. (א) על אף האמור בתקנה 9 לתקנות האגודות השיתופיות (חברות), תשל"ג-1973 (להלן – תקנות החברות), תפדה אגודה את מניתו של חבר שחברותו פקעה לרבות השתתפותו בכל צורה בהון האגודה לא יאוחר מתום שבע שנים מיום תחילתן של תקנות אלה.

פדיון מניות

תק' תש"ם-1979

(ב) תקנות 10 עד 16 לתקנות החברות יחולו על פדיון המניה לפי תקנות אלה.

מיום 8.12.1979

**תק' תש"ם-1979**

[ק"ת תש"ם מס' 4045](http://www.nevo.co.il/Law_word/law06/TAK-4045.pdf) מיום 8.11.1979 עמ' 158

**החלפת תקנה 3**

הנוסח הקודם:

~~פדיון מניות וחישוב ערך מניה~~

~~3. (א) פקעה חברותו של אדם באגודה לפני תום שנתיים מיום תחילתן של תקנות אלה או מיום משלוח הודעה מאת הרשם לפי תקנה 6, הכל לפי המאוחר יותר, ישא סכום מנייתו, לרבות השתתפותו בכל צורה בהון האגודה, ריבית בשיעור של 12% לשנה מיום תחילת החברות ועד לתשלום בפועל ויהא צמוד לתנודות מדד המחירים לצרכן שחלו מיום תחילת החברות ועד יום התשלום בפועל.~~

~~(ב) בתקנה זו, "מדד המחירים לצרכן" – מדד המחירים לצרכן שקבעה הלשכה המרכזית לסטטיסטיקה לחודש שבו חל תאריך תחילת החברות או תאריך התשלום בפועל, הכל לפי הענין, אף אם יתפרסם על ידי כל מוסד ממשלתי אחר, לרבות כל מדד רשמי אחר שיבוא במקומו, בין שהוא בנוי על אותם נתונים שעליהם בנוי המדד הקיים ובין אם לאו; אם יבוא מדד אחר, תקבע הלשכה המרכזית לסטטיסטיקה את היחס שבינו לבין המדד המוחלף.~~

~~(ג) פקעה חברותו של חבר באגודה בתום שנתיים מיום תחילתן של תקנות אלה או מיום משלוח הודעה מאת הרשם לפי תקנה 6, לפי המאוחר יותר, יחושב ערך המניה שלו בהתאם לאמור בתקנה 2, פסקאות (2) ו-(3).~~

~~(ד) אגודה תפדה את מנייתו של חבר כאמור בתקנת משנה (ג), לרבות השתתפותו בכל צורה בהון האגודה, לא יאוחר מתום שבע שנים מיום תחילתן של תקנות אלה.~~

~~(ה) תקנות 9 עד 16 לתקנות האגודות השיתופיות (חברות), תשל"ג-1973 (להלן – תקנות החברות), יחולו על פדיון המניה לפי תקנות אלה בכפוף לשינויים הנובעים מתקנות אלה, ואולם הוראות תקנה 16 לתקנות החברות לא יחולו לגבי פדיון המניה לפי תקנת משנה (א).~~

4. (א) אגודה לאשראי לא תשתמש בהונה אלא למתן הלוואות למי שחברים בה ביום מתן ההלוואה ובלבד שסך כל ההלוואות שחבר אגודה חב לאגודה לא יעלה על עשרים אלף שקלים חדשים ושסך כל ההלוואות לכלל חבריה לא יעלה על יתרת ההון הבלתי מנוצל; הוראה זו לא תחול על אגודה שסווגה כאגודה לאשראי ולחסכון, והיא תאגיד בנקאי כמשמעותו בחוק הבנקאות (רישוי), תשמ"א-1981.

ההון ישמש להלוואות

תק' תשמ"ד-1984

תק' תשמ"ו-1986

תק' תשמ"ז-1987

תק' תשמ"ט-1989

(ב) הסכום הנקוב בתקנת משנה (א) ישתנה ב-1 בינואר, ב-1 באפריל, ב-1 ביולי וב-1 באוקטובר של כל שנה (להלן - יום העלאה) לפי שיעור עליית המדד החדש לעומת המדד היסודי.

(ג) בתקנה זו –

"המדד" – מדד המחירים לצרכן שמפרסמת הלשכה המרכזית לסטטיסטיקה;

"המדד החדש" – המדד שפורסם לאחרונה לפני יום העלאה;

"המדד היסודי" – המדד שפורסם לאחרונה לפני יום ההעלאה הקודם, ולענין ההעלאה ב-1 ביולי 1984 – המדד שפורסם בחודש מרס 1984;

"חבר האגודה" – לרבות תאגיד הנתון לשליטת האגודה;

"שליטה" – כמשמעותה בסעיף 32(9)(א) לפקודת מס הכנסה.

מיום 8.12.1979

**תק' תש"ם-1979**

[ק"ת תש"ם מס' 4045](http://www.nevo.co.il/Law_word/law06/TAK-4045.pdf) מיום 8.11.1979 עמ' 158

(א) אגודה לא תשתמש בהונה אלא למתן הלוואות למי שחברים בה ביום מתן ההלוואה ובלבד שסך כל ההלוואות שחבר אגודה חב לאגודה לא יעלה על ~~שבעים וחמישה אלף לירות~~ מאה אלף לירות.

מיום 7.7.1982

**תק' תשמ"ב-1982**

[ק"ת תשמ"ב מס' 4378](http://www.nevo.co.il/Law_word/law06/TAK-4378.pdf) מיום 7.7.1982 עמ' 1277

(א) אגודה לא תשתמש בהונה אלא למתן הלוואות למי שחברים בה ביום מתן ההלוואה ובלבד שסך כל ההלוואות שחבר אגודה חב לאגודה לא יעלה על ~~מאה אלף לירות~~ עשרים וחמישה אלף שקלים.

מיום 31.5.1984

**תק' תשמ"ד-1984**

[ק"ת תשמ"ד מס' 4639](http://www.nevo.co.il/Law_word/law06/TAK-4639.pdf) מיום 31.5.1984 עמ' 1642

**החלפת תקנה 4**

הנוסח הקודם:

~~4. (א) אגודה לא תשתמש בהונה אלא למתן הלוואות למי שחברים בה ביום מתן ההלוואה ובלבד שסך כל ההלוואות שחבר אגודה חב לאגודה לא יעלה על עשרים וחמישה אלף שקלים.~~

~~(ב) בתקנה זו –~~

~~"חבר אגודה" – לרבות תאגיד הנתון לשליטתו;~~

~~"שליטה" – כמשמעותו בסעיף 32(9) לפקודת מס הכנסה.~~

מיום 19.6.1986

**תק' תשמ"ו-1986**

[ק"ת תשמ"ו מס' 4941](http://www.nevo.co.il/Law_word/law06/TAK-4941.pdf) מיום 19.6.1986 עמ' 1028

(א) אגודה לא תשתמש בהונה אלא למתן הלוואות למי שחברים בה ביום מתן ההלוואה ובלבד שסך כל ההלוואות שחבר האגודה חב לה לא יעלה על ~~50,000 שקלים~~ 1,500 שקלים חדשים.

מיום 21.6.1987

**תק' תשמ"ז-1987**

[ק"ת תשמ"ז מס' 5037](http://www.nevo.co.il/Law_word/law06/TAK-5037.pdf) מיום 21.6.1987 עמ' 1008

**החלפת תקנת משנה 4(א)**

הנוסח הקודם:

~~(א) אגודה לא תשתמש בהונה אלא למתן הלוואות למי שחברים בה ביום מתן ההלוואה ובלבד שסך כל ההלוואות שחבר האגודה חב לה לא יעלה על 1,500 שקלים חדשים.~~

מיום 7.9.1989

**תק' תשמ"ט-1989**

[ק"ת תשמ"ט מס' 5216](http://www.nevo.co.il/Law_word/law06/TAK-5216.pdf) מיום 7.9.1989 עמ' 1355

(א) אגודה לאשראי לא תשתמש בהונה אלא למתן הלוואות למי שחברים בה ביום מתן ההלוואה ובלבד שסך כל ההלוואות שחבר אגודה חב לאגודה לא יעלה על ~~עשרת אלפים שקלים חדשים~~ עשרים אלף שקלים חדשים ושסך כל ההלוואות לכלל חבריה לא יעלה על יתרת ההון הבלתי מנוצל; הוראה זו לא תחול על אגודה שסווגה כאגודה לאשראי ולחסכון, והיא תאגיד בנקאי כמשמעותו בחוק הבנקאות (רישוי), תשמ"א-1981.

5. אגודה לא תשקיע את יתרת ההון הבלתי מנוצל למתן הלוואות לפי תקנה 4, אלא בניירות ערך מאושרים כמשמעותם בתקנות מס הכנסה (כללים לאישור ולניהול קופות גמל), תשכ"ד-1964, ולצורך משרדי האגודה, ציודם וניהול האגודה.

השקעת יתרת ההון הבלתי מנוצל

6. הרשם ישלח לכל אגודה שתקנות אלה חלות עליה הודעה על כך.

הודעת הרשם

7. (בוטלה).

תק' תשמ"ו-1986

מיום 19.6.1986

**תק' תשמ"ו-1986**

[ק"ת תשמ"ו מס' 4941](http://www.nevo.co.il/Law_word/law06/TAK-4941.pdf) מיום 19.6.1986 עמ' 1028

**ביטול תקנה 7**

הנוסח הקודם:

~~דו"ח לרשם~~

~~7. אגודה תגיש לרשם אחת לשלושה חודשים דו"ח לפי הטופס שבתוספת.~~

8. אגודה תנהג לפי האמור בתקנות אלה אף אם קיימת בתקנותיה הוראה אחרת לענין הנדון.

עדיפות הוראות

9. תחילתן של תקנות אלה ביום השלושים לאחר פרסומן.

תחילה

10. לתקנות אלה ייקרא "תקנות האגודות השיתופיות (אגודות שיתופיות לאשראי), תשל"ז-1976".

השם

תוספת

(תקנה 7)

(פקעה)

כ"ד בתשרי תשל"ז (18 באוקטובר 1976) משה ברעם

שר העבודה

1. \* פורסמו [ק"ת תשל"ז מס' 3617](http://www.nevo.co.il/Law_word/law06/TAK-3617.pdf) מיום 11.11.1976 עמ' 330.

   תוקנו [ק"ת תש"ם מס' 4045](http://www.nevo.co.il/Law_word/law06/TAK-4045.pdf) מיום 8.11.1979 עמ' 158 – תק' תש"ם-1979; תחילתן שלושים ימים מיום פרסומן.

   [ק"ת תשמ"ב מס' 4378](http://www.nevo.co.il/Law_word/law06/TAK-4378.pdf) מיום 7.7.1982 עמ' 1277 – תק' תשמ"ב-1982.

   [ק"ת תשמ"ד מס' 4639](http://www.nevo.co.il/Law_word/law06/TAK-4639.pdf) מיום 31.5.1984 עמ' 1642 – תק' תשמ"ד-1984.

   [ק"ת תשמ"ו מס' 4941](http://www.nevo.co.il/Law_word/law06/TAK-4941.pdf) מיום 19.6.1986 עמ' 1028 – תק' תשמ"ו-1986.

   [ק"ת תשמ"ז מס' 5037](http://www.nevo.co.il/Law_word/law06/TAK-5037.pdf) מיום 21.6.1987 עמ' 1008 – תק' תשמ"ז-1987.

   [ק"ת תשמ"ט מס' 5216](http://www.nevo.co.il/Law_word/law06/TAK-5216.pdf) מיום 7.9.1989 עמ' 1355 – תק' תשמ"ט-1989. [↑](#footnote-ref-1)