תקנות האגודות השיתופיות (בחירת נציגים לתאגיד), תשמ"ד-1984

משפט פרטי וכלכלה – תאגידים וניירות ערך – אגודות שיתופיות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | נציגות של אגודה בתאגיד | סעיף 2 |
| 2 | [Go](#Seif2) | דרכי בחירה | סעיף 3 |
| 2 | [Go](#Seif3) | הסמכת ועד ההנהלה | סעיף 4 |
| 2 | [Go](#Seif4) | פטור | סעיף 5 |
| 3 | [Go](#Seif5) | בחירת נציג בתאגיד שהתקנות לא חלות עליו | סעיף 6 |
| 3 | [Go](#Seif6) | הגבלת כהונת נציג | סעיף 7 |
| 3 | [Go](#Seif7) | שמירת דינים לגבי חברה | סעיף 8 |
| 3 | [Go](#Seif8) | ביטול | סעיף 9 |

תקנות האגודות השיתופיות (בחירת נציגים לתאגיד), תשמ"ד-1984[[1]](#footnote-1)\*

בתוקף סמכותי לפי סעיפים 55(1) ו-65 לפקודת האגודות השיתופיות, אני מתקין תקנות אלה:

1. בתקנות אלה –

הגדרות

"תאגיד" – כל אחת מאלה:

(1) אגודה מרכזית, למעט ברית פיקוח ואגודה שבין חבריה אגודות שסווגו בידי הרשם כבריתות סיוע;

(2) חברה שאינה פועלת בהיקף ארצי;

"נציג" – נציגה של אגודה באסיפה כללית של תאגיד שהאגודה חברה בו.

2. (א) נציג ייבחר באסיפה כללית של האגודה; הבחירות יהיו בקלפי, באסיפה הכללית השנתית או באסיפה כללית אחרת שכונסה למטרה זו.

נציגות של אגודה בתאגיד

(ב) בחירת נציג תיערך במועד שלא יקדם מששה חדשים לפני יום כינוסה של האסיפה הכללית של התאגיד.

(ג) בחירת נציג בתאגיד שהוא אגודה מרכזית תהיה למשך תקופת הכהונה של רשויות התאגיד בהתאם לתקנותיו, ובתאגיד שאינו אגודה מרכזית – עד ערב כינוסה של האסיפה השנתית הבאה של התאגיד.

(ד) האמור בתקנה 26 לתקנות האגודות השיתופיות (רשויות האגודה), תשל"ה-1975, לענין חבר ועד, יחול גם על נציג לתאגיד לפי תקנות אלה.

תק' תשמ"ו-1986

מיום 24.6.1986

**תק' תשמ"ו-1986**

[ק"ת תשמ"ו מס' 4943](http://www.nevo.co.il/Law_word/law06/TAK-4943.pdf) מיום 24.6.1986 עמ' 1052

**הוספת תקנת משנה 2(ד)**

3. (א) נקבע בסדר יומה של אסיפה כללית של אגודה דבר בחירת נציג, יפרסם ועד ההנהלה של האגודה הודעה על כך עשרה ימים לפחות לפני מועד כינוס האסיפה הכללית, בדרך הקבועה בתקנותיה של האגודה.

דרכי בחירה

(ב) ההודעה תכלול את שם התאגיד, מועד ומקום כינוס האסיפה הכללית, מספר הנציגים שיש לבחור והמועד האחרון להגשת מועמדים; שמות המועמדים יימסרו לועד האגודה.

(ג) לענין בחירת הנציגים תהיה האסיפה הכללית של האגודה, שתכונס בהתאם להודעה כאמור, חוקית בכל מספר של משתתפים, והדבר יצויין בהודעה.

4. (א) על אף האמור בתקנות 2 ו-3 רשאית האסיפה הכללית האמורה בתקנה 3 להחליט ברוב של שני שלישים של המצביעים באסיפה, שועד ההנהלה של האגודה יהא מוסמך לבחור את הנציגים שבחירתם היתה כלולה בסדר יומה של אותה אסיפה.

הסמכת ועד ההנהלה

(ב) בחירת נציגים בידי ועד ההנהלה לפי תקנת משנה (א) תיעשה מבין חברי האגודה ששמותיהם כמועמדים נמסרו לפי תקנה 3(ב) לועד האגודה; לא היו כאלה במועד הבחירה רשאי ועד ההנהלה לבחור בנציגים מבין כל חברי האגודה.

5. הוראות תקנות 1 עד 4 לא יחולו על בחירת נציג לאסיפה כללית של תאגיד או סוג תאגידים שהרשם קבע כי מן הראוי לפטרו מתחולת התקנות האמורות.

פטור

6. נציגה של אגודה באסיפה כללית של אגודה מרכזית או של חברה שהיא חברה בהן ושתקנות 1 עד 4 אינן חלות עליהן בהתאם להוראות תקנות 1 או 5, ייבחר בידי ועד ההנהלה של אותה אגודה, זולת אם דרשו שליש מחברי ועד ההנהלה שהבחירה תיערך באסיפה כללית; נעשתה דרישה כאמור - יחולו הוראות תקנות 1 עד 4 על בחירת הנציג.

בחירת נציג בתאגיד שהתקנות לא חלות עליו

7. (א) לא ישמש אדם ולא תבחר אגודה באדם לשמש כנציגה, בתאגידים שאינם פועלים בהיקף ארצי, אלא בשני תאגידים שהאגודה חברה בהם.

הגבלת כהונת נציג תק' תשמ"ז-1987

(ב) נבחר אדם המשמש כנציג בשני תאגידים כאמור לשמש כנציג בתאגיד נוסף, יתפטר מאחד התאגידים שבהם הוא מכהן תוך שבעה ימים מיום היבחרו; לא עשה כן, יחדל לכהן בתאגיד האחרון שאליו נבחר.

(ג) תוך שבעה ימים מיום כניסתן של תקנות אלה לתוקף יתפטר אדם המשמש כנציג ביותר משני תאגידים כאמור מתפקידיו כנציג, באופן שישמש כנציג בשני תאגידים בלבד.

מיום 26.1.1987

**תק' תשמ"ז-1987**

[ק"ת תשמ"ז מס' 5000](http://www.nevo.co.il/Law_word/law06/TAK-5000.pdf) מיום 26.1.1987 עמ' 344

**הוספת תקנה 7**

8. הוראות תקנות אלה לגבי בחירת נציגים לאסיפה כללית של חברה שהאגודה חברה בה, יחולו בכפוף לדין החל על החברה בענינים שתקנות אלה דנות בהם.

שמירת דינים לגבי חברה

מיום 26.1.1987

**תק' תשמ"ז-1987**

[ק"ת תשמ"ז מס' 5000](http://www.nevo.co.il/Law_word/law06/TAK-5000.pdf) מיום 26.1.1987 עמ' 344

~~7.~~ 8. הוראות תקנות אלה לגבי בחירת נציגים לאסיפה כללית של חברה שהאגודה חברה בה, יחולו בכפוף לדין החל על החברה בענינים שתקנות אלה דנות בהם.

9. תקנות האגודות השיתופיות (בחירת נציגים לאגודה מרכזית או לתאגיד אחר), תשמ"ג-1982 – בטלות.

ביטול

מיום 26.1.1987

**תק' תשמ"ז-1987**

[ק"ת תשמ"ז מס' 5000](http://www.nevo.co.il/Law_word/law06/TAK-5000.pdf) מיום 26.1.1987 עמ' 344

~~8.~~ 9. תקנות האגודות השיתופיות (בחירת נציגים לאגודה מרכזית או לתאגיד אחר), תשמ"ג-1982 - בטלות.

כ"ה באדר ב' תשמ"ד (29 במרס 1984) אהרן אוזן

שר העבודה והרווחה

1. \* פורסמו [ק"ת תשמ"ד מס' 4624](http://www.nevo.co.il/Law_word/law06/TAK-4624.pdf) מיום 1.5.1984 עמ' 1410.

   תוקנו [ק"ת תשמ"ו מס' 4943](http://www.nevo.co.il/Law_word/law06/TAK-4943.pdf) מיום 24.6.1986 עמ' 1052 – תק' תשמ"ו-1986.

   [ק"ת תשמ"ז מס' 5000](http://www.nevo.co.il/Law_word/law06/TAK-5000.pdf) מיום 26.1.1987 עמ' 344 – תק' תשמ"ז-1987. [↑](#footnote-ref-1)