תקנות האגודות השיתופיות (דמי עזיבה – קיבוץ בית השיטה (קבוצת החוגים)), תשס"ט-2008

משפט פרטי וכלכלה – תאגידים וניירות ערך – אגודות שיתופיות – דמי עזיבה

תוכן ענינים

|  |  |  |  |
| --- | --- | --- | --- |
| סעיף 1 | הגדרה | [Go](#Seif1) | 2 |
| סעיף 2 | סייג לתחולה | [Go](#Seif2) | 2 |
| סעיף 3 | הוראות מיוחדות | [Go](#Seif3) | 2 |

תקנות האגודות השיתופיות (דמי עזיבה – קיבוץ בית השיטה (קבוצת החוגים)), תשס"ט-2008[[1]](#footnote-1)\*

בתוקף סמכותי לפי סעיף 65(1), (2)(יב) ו-(כג) לפקודת האגודות השיתופיות, אני מתקין תקנות אלה:

1. בתקנות אלה, "הכללים" – שני אלה:

הגדרה

(1) כללים בדבר זכויות חבר יוצא או מוצא מקיבוץ, התשנ"ג-1993;

(2) כללים בדבר זכויות חבר יוצא או מוצא מקיבוץ, שבתוספת הראשונה לתקנות האגודות השיתופיות (חברות), התשל"ג-1973 (להלן – תקנות החברות).

2. על אף האמור בתקנה 19 לתקנות החברות, לא יחולו על קיבוץ בית השיטה (קבוצת החוגים) (להלן – הקיבוץ), הכללים, ככל שהם נוגעים למועדי תשלום דמי עזיבה, ובמקומם יחולו הוראות תקנה 3.

סייג לתחולה

3. (א) לחברי הקיבוץ הזכאים על פי הכללים לדמי עזיבה (להלן – הזכאים), ישולמו דמי עזיבה בפריסה בתשלומים חודשיים, בשיעורים שיקבע רשם האגודות השיתופיות (להלן – הרשם), כמפורט להלן:

הוראות מיוחדות

(1) הרשם יקבע את סכום דמי העזיבה החודשי הכולל שישולם כאמור בפסקה (2), בהתחשב במצבו בכלכלי של הקיבוץ, ולשם כך הוא רשאי, נוסף על סמכותו לחקור בעסקי האגודה, לזמן ולשמוע כל זכאי;

(2) את סכום דמי העזיבה החודשי הכולל שקבע הרשם כאמור, ישלם הקיבוץ בחלוקה כמפורט להלן:

(א) תשלום לזכאים, באופן יחסי לזכאותם על פי הכללים;

(ב) תשלום, בסכום שיקבע הרשם, שיהווה קרן להבטחת תשלום דמי עזיבה שישולמו בעתיד לחברי הקיבוץ היוצאים או מוצאים ממנו.

(ב) הרשם רשאי, מזמן לזמן, לשנות את הסכום האמור בתקנת משנה (א)(1) או (2)(ב) או את אופן החלוקה האמורה בתקנת משנה (א)(2) בשים לב לשינויים במצבו הכלכלי של הקיבוץ וליחס שבין מספר הזכאים ובין מספר חברי הקיבוץ הנותרים.

(ג) הסכום הכולל של דמי עזיבה שזכאי לו כל עוזב לפי הכללים לא ישונה עקב האמור בתקנת משנה (א) או (ב), על אף פריסתו לתשלומים, והרשם רשאי לקבוע מזמן לזמן את שיעור הפרשי ההצמדה וכן את שיעורי הריבית, שניהם או אחד מהם, שישולמו לזכאי בשל פריסת דמי עזיבה לתשלומים כאמור, הכל בשים לב למצבו הכלכלי של הקיבוץ.

ל' בתשרי התשס"ט (29 באוקטובר 2008) אלי ישי

שר התעשיה המסחר והתעסוקה

1. \* פורסמו [ק"ת תשס"ט מס' 6728](http://www.nevo.co.il/Law_word/law06/tak-6728.pdf) מיום 4.12.2008 עמ' 183. [↑](#footnote-ref-1)