תקנות האגודות השיתופיות (ייסוד), תשל"ו-1976

משפט פרטי וכלכלה – תאגידים וניירות ערך – אגודות שיתופיות

תוכן ענינים

|  |  |  |  |
| --- | --- | --- | --- |
| סעיף 1 | בקשת רישום | [Go](#Seif4) | 2 |
| סעיף 2 | הודעה על החלטת הרשם | [Go](#Seif5) | 2 |
| סעיף 3 | ניהול פנקס רישום | [Go](#Seif6) | 2 |
| סעיף 4 | שם האגודה ומענה | [Go](#Seif7) | 2 |
| סעיף 5 | הוראות חובה בתקנות האגודה | [Go](#Seif8) | 3 |
| סעיף 6 | אימוץ תקנות לדוגמה | [Go](#Seif9) | 3 |
| סעיף 7 | תיקון תקנות האגודה | [Go](#Seif10) | 3 |
| סעיף 7ב | קביעת סוג האגודה ושינוי שמה בידי הרשם | [Go](#Seif11) | 3 |
| סעיף 9 | ביטול | [Go](#Seif1) | 4 |
| סעיף 10 | תחילה | [Go](#Seif2) | 4 |
| סעיף 11 | השם | [Go](#Seif3) | 4 |
|  | תוספת ראשונה | [Go](#med0) | 4 |
|  | תוספת שניה | [Go](#med1) | 4 |

תקנות האגודות השיתופיות (ייסוד), תשל"ו-1976[[1]](#footnote-1)\*

בתוקף סמכותי לפי סעיפים 55(1) ו-65 לפקודת האגודות השיתופיות (להלן – הפקודה), אני מתקין תקנות אלה:

1. (א) בקשה לרישום אגודה שיתופית תוגש לרשם בטופס שבתוספת הראשונה חתום בידי המבקשים (להלן – המייסדים), כאמור בסעיף 8 לפקודה.

בקשת רישום

(ב) לבקשה יצורפו –

(1) שני עתקים מהצעת תקנות האגודה חתומים בידי המייסדים;

(2) הודעה חתומה בידי המייסדים על שמותיהם של חברי הועד הזמני המוסמכים לנהל את עניני האגודה מיום רישומה עד לבחירת ועד ההנהלה הראשון של האגודה בהתאם לתקנותיה;

(3) כל מסמך והודעה אחרים שלדעת הרשם דרושים לרישום האגודה.

2. תוך ששים ימים מיום הגשת הבקשה כדין, יודיע הרשם למייסדים או לחברי הועד הזמני את החלטתו על הבקשה.

הודעה על החלטת הרשם

3. הרשם ינהל פנקס רישום אגודות שיתופיות (להלן – הפנקס), שבו יירשמו פרטים אלה:

ניהול פנקס רישום

(1) שם האגודה ומענה;

(2) תאריך הרישום;

(3) סוג האגודה;

(4) שינויים בשם האגודה;

(5) הודעות על מיזוג האגודה, פירוקה, מחיקתה או הפיכתה לחברה;

(6) פרטים אחרים שיקבע הרשם.

4. (א) הוראות סעיפים 9 ו-51 לפקודה יחולו בשינויים שלהלן:

שם האגודה ומענה

(1) שמה של אגודה יציין באופן ברור את מהותה ומלת זיהוי שלה ולפי דרישת הרשם – גם את מקום עסקיה;

(2) שינוי בשם האגודה טעון שינוי בתקנותיה;

(3) חל שינוי בשמה של אגודה, ירשום הרשם את השם החדש בפנקס ויתן לאגודה תעודה על כך, אשר תשמש ראיה שהשם שונה כאמור בה;

(4) על שינוי שמה של אגודה תפורסם הודעה ברשומות;

(5) אגודה שחל שינוי במענה תודיע על כך בכתב לרשם תוך שבועיים;

(6) כל הודעה וכל מסמך משפטי המיועדים לאגודה מותר למסרם לה לפי מענה, כפי שהודע עליו לרשם בהודעה שצורפה לבקשת הרישום או למענה החדש, אם שונה המען.

(ב) אגודה שלא מתקיימת בה הוראת פסקה (1) של תקנת משנה (א) או אגודה המשתמשת בשם העלול להטעות או לפגוע בתקנת הציבור, רשאי הרשם לצוות עליה כי תשנה שמה תוך זמן שקבע הרשם, ובלבד שנתן לאגודה הזדמנות להשמיע טענותיה.

(ג) על צו מאת הרשם לפי תקנת משנה (ב) ניתן לערור בפני שר העבודה תוך המועד הקבוע בסעיף 51 לפקודה.

5. אגודה תקבע בתקנותיה הוראות בענינים המפורטים בתוספת השניה.

הוראות חובה בתקנות האגודה

6. אגודה רשאית לאמץ את התקנות לדוגמה שאישר הרשם לאגודות מאותו סוג או לקבוע לעצמה תקנות.

אימוץ תקנות לדוגמה

7. (א) אגודה רשאית לתקן את תקנותיה.

תיקון תקנות האגודה

(ב) תיקון התקנות יהא על פי החלטה שנתקבלה באסיפה כללית לפי התנאים שלהלן:

(1) נכחו באסיפה הכללית הראשונה לפחות שני שלישים מכלל חברי האגודה, או באסיפה כללית נדחית מספר נוכחים כלשהו, ובלבד שהאסיפה הכללית הנדחית כונסה לא לפני עשרה ימים ולא יאוחר משלושים יום מיום כינוס האסיפה הכללית הראשונה;

(2) הצביע בעד התיקון רוב של שלושה רבעים מהמצביעים, מלבד אם נקבע בתקנות האגודה רוב גדול יותר;

(3) בסדר היום של האסיפה הכללית הכלול בהזמנה הופיע סעיף מפורש בדבר תיקון התקנות, ובהזמנה לאסיפה כללית נדחית – צויין שההחלטה באותה אסיפה כללית יכולה להתקבל במספר חברים נוכחים כלשהו;

(4) לפני ההצבעה באסיפה הכללית בדבר תיקון התקנות חולק לחברי האגודה הסבר בכתב, הכולל את הרקע לתיקון המוצע, הנסיבות שהצריכו את התיקון ומשמעויות התיקון במלוא היקפן.

תק' תשס"ו-2005

מיום 19.1.2006

**תק' תשס"ו-2005**

[ק"ת תשס"ו מס' 6445](http://www.nevo.co.il/Law_word/law06/tak-6445.pdf) מיום 20.12.2005 עמ' 189

**הוספת פסקה 7(ב)(4)**

(ג) אישר הרשם מראש ובכתב הצעת תיקון לתקנות אגודה שהוגשה לו מאת הועד, יכול שהצעת התיקון תתקבל ברוב של שני שלישים מהקולות שניתנו בהצבעה באסיפה כללית, יהא מספרם אשר יהא, ובלבד שהאסיפה הכללית לתיקון התקנות כונסה לא יאוחר משלושה חדשים לאחר תאריך אישור הרשם, אולם אם האסיפה הכללית תכניס שינויים בהצעת התיקון שאישר הרשם כאמור, יהא דרוש לקבלתה רוב של שלושה רבעים מהקולות שניתנו בהצבעה.

(ד) בקשה לרישום תיקון לתקנות תיחתם בידי שניים מחברי הועד או, בהסכמת הרשם אם ראה טעם מיוחד לכך, בידי היושב ראש והמזכיר של האסיפה הכללית, והיא תומצא לרשם או לאגודה שבאמצעותה יש להעביר את הבקשה לרשם לפי תקנה 3 לתקנות האגודות השיתופיות (הוראות כלליות), תשל"ו-1976, לפי הענין, תוך מאה ושמונים יום מיום קבלת החלטת האסיפה הכללית בדבר התיקון בתקנות ויצורפו לה מסמכים אלה:

(1) תצהיר חתום בידי מגישי הבקשה שבו נאמר כי קויימו הוראות תקנות משנה (ב) או (ג), לפי הענין, לתצהיר יצורף ההסבר בכתב שחולק לחברים בהתאם לתקנת משנה 7(ב)(4) והוראות תקנות האגודה לגבי קבלת החלטה בדבר תיקון התקנות;

תק' תשס"ו-2005

מיום 19.1.2006

**תק' תשס"ו-2005**

[ק"ת תשס"ו מס' 6445](http://www.nevo.co.il/Law_word/law06/tak-6445.pdf) מיום 20.12.2005 עמ' 189

(1) תצהיר חתום בידי מגישי הבקשה שבו נאמר כי קויימו הוראות תקנות משנה (ב) או (ג), לפי הענין, לתצהיר יצורף ההסבר בכתב שחולק לחברים בהתאם לתקנת משנה 7(ב)(4) והוראות תקנות האגודה לגבי קבלת החלטה בדבר תיקון התקנות;

(2) נוסח ההחלטה של האסיפה הכללית בדבר תיקון התקנות כשהוא חתום בידי מגישי הבקשה;

(3) נוסח התיקון המבוקש בתקנות האגודה, מודפס בצורת טבלה המראה את התקנה המקורית ואת התקנה המתוקנת.

(ה) אם לא נקבע אחרת באסיפה הכללית יהיו מגישי הבקשה האמורה בתקנת משנה (ד), או מי שהם מינוהו לכך בכתב, רשאים על פי דרישת הרשם להכניס בנוסח התיקון לתקנות האגודה שינויי נוסח וסגנון שאינם משנים את מהות הענין.

(ו) רשם האגודות השיתופיות לא יאשר בקשה לרישום תיקון לתקנות אגודה שיתופית אלא אם כן הוכח להנחת דעתו כי קוימו הוראות תקנת משנה (ב).

תק' תשס"ו-2005

מיום 19.1.2006

**תק' תשס"ו-2005**

[ק"ת תשס"ו מס' 6445](http://www.nevo.co.il/Law_word/law06/tak-6445.pdf) מיום 20.12.2005 עמ' 189

**הוספת תקנת משנה 7(ו)**

7א. (בוטלה).

תק' תשס"ו-2005

מיום 22.2.2001

**תק' תשס"א-2001**

[ק"ת תשס"א מס' 6089](http://www.nevo.co.il/Law_word/law06/TAK-6089.pdf) מיום 22.2.2001 עמ' 496

**הוספת תקנה 7א**

מיום 24.4.2002

**תק' תשס"ב-2002**

[ק"ת תשס"ב מס' 6162](http://www.nevo.co.il/Law_word/law06/TAK-6162.pdf) מיום 24.4.2002 עמ' 621

תיקון תקנות אגודה שהיא קיבוץ או מושב שיתופי

7א. (א) אגודה המסווגת כקיבוץ או כמושב שיתופי רשאית לתקן את תקנותיה, ברוב קטן מן האמור בתקנות האגודה לגבי החלטה בדבר תיקונן, או מן האמור בתקנה 7(ב), לפי הענין, אם נתקיימו כל אלה:

(1) התיקון הוא לתקופת ניסיון של שנה אחת בנושא תקצוב צריכה שונה בין החברים, בשים לב לותק החבר ולתרומתו לקיבוץ או למושב השיתופי (להלן - תקופת הניסיון);

(2) בקשה לתיקון תקנות כאמור הגיש הועד לרשם מראש;

(3) לבקשה צורפה תכנית המפרטת את מהות השינוי  והשפעתו על החברים, ובלבד שלא יהיה ניתן מכוחו של התיקון לבצע פעולות שבסוף תקופות הניסיון יהיו בלתי הפיכות;

(4) לבקשה צורף תצהיר החתום בידי שניים מחברי הועד, שלפיו אין בתיקון התקנות לתקופת הניסיון כדי להקנות זכויות כלשהן למי מהחברים או לצדדים שלישיים, לאחר תום תקופת הניסיון.

(ב) אישר הרשם מראש ובכתב את בקשת התיקון שהוגשה לו כאמור בתקנת משנה (א)(2), יכול שהתיקון לתקופת הניסיון יתקבל ברוב של שני שלישים מהקולות שניתנו בהצבעה באסיפה כללית, ובלבד שמספר החברים התומכים בתיקון לתקופת הניסיון לא יפחת מ- 60% מכלל החברים, ושהאסיפה הכללית לתיקון התקנות כונסה לא יאוחר משלושה חודשים לאחר תאריך אישור הרשם.

(ג) החליטה האסיפה הכללית בתום תקופת הניסיון, להאריכה לשנה נוספת, רשאי הרשם לאשר הארכה של תקופת הניסיון כאמור לשנה אחת נוספת בלבד.

(ד) לא יסרב הרשם לאשר בקשה לתיקון שהוגשה לו כאמור בתקנת משנה (א)(2) או בקשה להארכה כאמור בתקנת משנה (ג), אלא לאחר שהתייעץ עם מזכירות התנועה הקיבוצית שבה חברה האגודה או מזכירות התנועה שבה חבר המושב השיתופי.

(ה) עם תום תקופת הניסיון שהוארכה, לפי הענין, יהיה תיקון התקנות לתקופת הניסיון בטל, אלא אם כן תיקון התקנות אושר ברוב האמור בתקנות האגודה לגבי החלטה בדבר תיקונן, או ברוב האמור בתקנה 7(ב), לפי הענין.

מיום 19.1.2006

**תק' תשס"ו-2005**

[ק"ת תשס"ו מס' 6445](http://www.nevo.co.il/Law_word/law06/tak-6445.pdf) מיום 20.12.2005 עמ' 189

**ביטול תקנה 7א**

הנוסח הקודם:

~~תיקון תקנות אגודה שהיא קיבוץ או מושב שיתופי~~

~~7א. (א) אגודה המסווגת כקיבוץ או כמושב שיתופי רשאית לתקן את תקנותיה, ברוב קטן מן האמור בתקנות האגודה לגבי החלטה בדבר תיקונן, או מן האמור בתקנה 7(ב), לפי הענין, אם נתקיימו כל אלה:~~

~~(1) התיקון הוא לתקופת ניסיון של שנה אחת בנושא תקצוב צריכה שונה בין החברים, בשים לב לותק החבר ולתרומתו לקיבוץ או למושב השיתופי (להלן - תקופת הניסיון);~~

~~(2) בקשה לתיקון תקנות כאמור הגיש הועד לרשם מראש;~~

~~(3) לבקשה צורפה תכנית המפרטת את מהות השינוי  והשפעתו על החברים, ובלבד שלא יהיה ניתן מכוחו של התיקון לבצע פעולות שבסוף תקופות הניסיון יהיו בלתי הפיכות;~~

~~(4) לבקשה צורף תצהיר החתום בידי שניים מחברי הועד, שלפיו אין בתיקון התקנות לתקופת הניסיון כדי להקנות זכויות כלשהן למי מהחברים או לצדדים שלישיים, לאחר תום תקופת הניסיון.~~

~~(ב) אישר הרשם מראש ובכתב את בקשת התיקון שהוגשה לו כאמור בתקנת משנה (א)(2), יכול שהתיקון לתקופת הניסיון יתקבל ברוב של שני שלישים מהקולות שניתנו בהצבעה באסיפה כללית, ובלבד שמספר החברים התומכים בתיקון לתקופת הניסיון לא יפחת מ- 60% מכלל החברים, ושהאסיפה הכללית לתיקון התקנות כונסה לא יאוחר משלושה חודשים לאחר תאריך אישור הרשם.~~

~~(ג) החליטה האסיפה הכללית בתום תקופת הניסיון, להאריכה לשנה נוספת, רשאי הרשם לאשר הארכה של תקופת הניסיון כאמור לשנה אחת נוספת בלבד.~~

~~(ד) לא יסרב הרשם לאשר בקשה לתיקון שהוגשה לו כאמור בתקנת משנה (א)(2) או בקשה להארכה כאמור בתקנת משנה (ג), אלא לאחר שהתייעץ עם מזכירות התנועה הקיבוצית שבה חברה האגודה או מזכירות התנועה שבה חבר המושב השיתופי.~~

~~(ה) עם תום תקופת הניסיון שהוארכה, לפי הענין, יהיה תיקון התקנות לתקופת הניסיון בטל, אלא אם כן תיקון התקנות אושר ברוב האמור בתקנות האגודה לגבי החלטה בדבר תיקונן, או ברוב האמור בתקנה 7(ב), לפי הענין.~~

7ב. (א) קבע הרשם את סוגה של אגודה יודיע על כך בכתב לאגודה.

קביעת סוג האגודה ושינוי שמה בידי הרשם

תק' תשמ"א-1981

(ב) שינה הרשם את סוגה של האגודה יודיע לה על כך בכתב, ואם נכלל הסוג הקודם בשם האגודה, ישנה הרשם בפנקס את שם האגודה בהתאם לסוג החדש וישלח לאגודה תעודת רישום מתוקנת.

מיום 7.7.1981

**תק' תשמ"א-1981**

[ק"ת תשמ"א מס' 4249](http://www.nevo.co.il/Law_word/law06/TAK-4249.pdf) מיום 7.7.1981 עמ' 1182

**הוספת תקנה 7א**

מיום 22.2.2001

**תק' תשס"א-2001**

[ק"ת תשס"א מס' 6089](http://www.nevo.co.il/Law_word/law06/TAK-6089.pdf) מיום 22.2.2001 עמ' 496

~~7א.~~ 7ב. (א) קבע הרשם את סוגה של אגודה יודיע על כך בכתב לאגודה.

(ב) שינה הרשם את סוגה של האגודה יודיע לה על כך בכתב, ואם נכלל הסוג הקודם בשם האגודה, ישנה הרשם בפנקס את שם האגודה בהתאם לסוג החדש וישלח לאגודה תעודת רישום מתוקנת.

8. תוקף התיקון בתקנות האגודה יהיה מיום הרישום על ידי הרשם.

תוקף השינוי בתקנות

9. תקנות האגודה 2, 3, 4, 14 ו-22 לתקנות האגודות השיתופיות, 1934 – בטלות.

ביטול

10. תחילתן של תקנות אלה ביום השלושים לאחר פרסומן.

תחילה

11. לתקנות אלה ייקרא "תקנות האגודות השיתופיות (ייסוד), תשל"ו-1976".

השם

תוספת ראשונה

(תקנה 1)

[[בקשה לרישום אגודה שיתופית](HTTP://www.NEVO.CO.IL/TFASIM/טפסים%20משפטיים/חברות,%20עמותות%20ושותפויות/אגודות%20שיתופיות/רישום%20וחברות/בקשה%20לרישום%20אגודה%20שיתופית%20לפי%20תקנות%20האגודות%20השיתופיות%20(ייסוד),%20תשלו-1976‏.DOC)]

תוספת שניה

(תקנה 5)

**פרק א' - פרטים על האגודה**

א. שם האגודה.

ב. המען הרשום של האגודה.

ג. מטרות האגודה.

ד. סמכויות האגודה.

**פרק ב' - חברות**

א. הכשירויות הדרושות לחברות באגודה.

ב. הליכי קבלת חברים:

1. הוראות בדבר הגשת הבקשה להתקבל כחבר באגודה.

2. קביעת הרשות המוסמכת לדון ולהחליט בבקשה, והליכי הדיון.

3. התנאים לקבלת חבר באגודה.

4. קביעת הרשות המהווה ערכאת ערעור על סירוב לקבל חבר לאגודה והליכי הדיון בערעור.

5. הוראות בדבר רישום בפנקס החברים.

ג. פקיעת החברות באגודה.

1. קביעת העילות לפקיעת החברות באגודה.

2. פקיעת החברות במקרה של יציאת חבר מהאגודה, נסיבותיה, תנאיה, וקביעת הרשות המוסמכת להחליט בענין זה.

3. פקיעת החברות במקרה של הוצאת חבר מהאגודה, העילות להוצאה, קביעת הרשות המוסמכת להחליט בענין זה והליכי הוצאת חבר מהאגודה.

4. קביעת הרשות המוסמכת לדון בערעור חבר על החלטה להוציאו מהאגודה והליכי הערעור.

**פרק ג' - רשויות האגודה**

א. האסיפה הכללית:

1. מועד כינוסה של האסיפה הכללית השנתית.

2. הוראות בדבר כינוסה של אסיפה כללית שלא מן המנין, מי זכאי לדרוש כינוסה ותוך איזה פרק זמן מיום הדרישה ייקבע מועד כינוסה.

3. הנושאים שיידונו באסיפה כללית שנתית ובאסיפה כללית שלא מן המנין.

4. דרך פרסום ההודעות המזמינות לאסיפה הכללית ומועד הפרסום.

5. המנין החוקי לקיום אסיפה כללית.

6. המנין החוקי לקיום אסיפה כללית נדחית.

7. דרך קבלת החלטות באסיפה כללית.

8. מספר הקולות שיש לכל חבר בעת הצבעה.

9. הוראת חובה לנהל פרוטוקול על מהלך האסיפה.

ב. אסיפת מורשים

נקבע בתקנות האגודה קיומה של אסיפת מורשים, יפורטו אופן בחירתם של המורשים, דרכי כינוסה של האסיפה וסדרי עבודתה.

ג. אסיפה מקומית

נקבע בתקנות האגודה קיומה של אסיפת מורשים במקום אסיפה כללית, יפורטו בתקנות סמכויותיה, דרכי כינוסה, סדרי עבודתה וניהולה של אסיפה מקומית.

ד. מועצת האגודה

נקבע בתקנות האגודה קיומה של מועצת האגודה, יפורטו אופן בחירתה, דרכי עבודתה וסמכויותיה.

ה. ועד ההנהלה:

1. מבנה הועד, דרכי בחירת חבריו ותקופת כהונתו.

2. הוראות בדבר בחירת יושב-ראש ועד ההנהלה ובעלי תפקידים אחרים.

3. נקבע בתקנות האגודה קיומן של ועדות משנה, יפורטו דרכי מינויין וסמכויותיהן.

4. הוראות בדבר הסמכת מורשי חתימה בשם האגודה ע"י הועד.

5. קביעת הזכאים לדרוש קיום ישיבת ועד ומועד הישיבה עקב דרישה.

6. ניהול ישיבות הועד.

7. קביעת מנין חוקי בישיבות הועד.

8. הוראת חובה לנהל פרוטוקול על מהלך ישיבות הועד.

9. הוראות בדבר קבלת החלטות על ידי הועד - מספר הקולות הדרוש.

ו. ועדת בקורת

נקבע בתקנות האגודה מינויה של ועדת ביקורת – יפורטו הרכבה, סמכויותיה, דרכי פעולתה ותקופת כהונתה.

ז. בחירות

הוראות בדבר נהלי הבחירות לרשויות האגודה.

**פרק ד' - הון האגודה, חשבונות ושמוש ברווחים**

א. דרכי השתתפות החברים בהון האגודה.

ב. פדיון מניות חבר ע"י האגודה.

1. בפקיעת חברות שלא עקב מות החבר.

2. בפקיעת חברות עקב מות חבר:

(א) כשנכנס במקומו חליף כחבר אגודה.

(ב) כשלא נכנס במקומו חליף.

ג. שיעורה ודרך חישובה של אחריות חבר לחובות האגודה בנוסף להשתתפותו בהון האגודה.

ד. תשלומים נוספים שהאגודה זכאית להטיל על חבריה.

ה. דרך יצירת קרנות באגודה.

ו. קביעת שיעור מירבי של רווחים שאגודה רשאית לחלק לחבריה ואופן חלוקתם.

ז. דרך קביעת שיעור ההשתתפות של חברי האגודה בכסוי גרעונותיה.

ח. קביעת שנת הכספים של האגודה - מועדי תחילתה וסופה.

ט. הנהלת חשבונות האגודה ואופן ניהול בקורת החשבונות שלה.

**פרק ה' - פעולות הנוגעות לעסקי האגודה**

א. דרכי ניהול עסקים עם חברים, מתן שירותים לחברים, לרבות מתן הלוואות.

ב. דרכי ניהול עסקים עם שאינם חברים.

ג. התנאים לקבלת פקדונות והלוואות משאינם חברים ושיעורם.

**פרק ו' - שונות**

א. הליכי קבלת החלטות בדבר שינויים בתקנות האגודה.

ב. דרכי יישוב סכסוכים.

ג. פירוק אגודה על פי החלטת חבריה.

י"א בשבט תשל"ו (13 בינואר 1976) משה ברעם

שר העבודה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשל"ו מס' 3477](http://www.nevo.co.il/Law_word/law06/TAK-3477.pdf) מיום 15.2.1976 עמ' 974.

   תוקנו [ק"ת תשמ"א מס' 4249](http://www.nevo.co.il/Law_word/law06/TAK-4249.pdf) מיום 7.7.1981 עמ' 1182 – תק' תשמ"א-1981.

   [ק"ת תשס"א מס' 6089](http://www.nevo.co.il/Law_word/law06/TAK-6089.pdf) מיום 22.2.2001 עמ' 496 – תק' תשס"א-2001.

   [ק"ת תשס"ב מס' 6162](http://www.nevo.co.il/Law_word/law06/TAK-6162.pdf) מיום 24.4.2002 עמ' 621 – תק' תשס"ב-2002.

   [ק"ת תשס"ו מס' 6445](http://www.nevo.co.il/Law_word/law06/tak-6445.pdf) מיום 20.12.2005 עמ' 189 – תק' תשס"ו-2005; תחילתן 30 ימים מיום פרסומן. [↑](#footnote-ref-1)