תקנות האגודות השיתופיות (ערבות הדדית בקיבוץ מתחדש), תשס"ו-2005

משפט פרטי וכלכלה – תאגידים וניירות ערך – אגודות שיתופיות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | הספקת צורכי החברים בגיל העבודה | סעיף 2 |
| 3 | [Go](#Seif2) | הספקת צורכי החברים בגיל הפרישה | סעיף 3 |
| 3 | [Go](#Seif3) | הספקת צרכים מיוחדים | סעיף 4 |
| 3 | [Go](#Seif4) | אופן הספקת הצרכים | סעיף 5 |
| 4 | [Go](#Seif5) | ועדת צרכים מיוחדים | סעיף 6 |
| 4 | [Go](#Seif6) | הפחתת שיעורי הספקת צרכים | סעיף 7 |
| 4 | [Go](#Seif7) | הספקת צרכים מעבר לקבוע בתקנות | סעיף 8 |
| 4 | [Go](#Seif8) | קביעת העקרונות והזכות לקבלת מידע | סעיף 9 |
| 4 | [Go](#Seif9) | חבר בעצמאות כלכלית | סעיף 10 |
| 4 | [Go](#Seif10) | הסבה לקיבוץ מתחדש | סעיף 11 |
| 5 | [Go](#Seif11) | העברת נתונים לרשם ותחולת התקנות טרם שינוי הסיווג | סעיף 12 |
| 5 | [Go](#Seif12) | תחילה | סעיף 13 |

תקנות האגודות השיתופיות (ערבות הדדית בקיבוץ מתחדש), תשס"ו-2005[[1]](#footnote-1)\*

בתוקף סמכותי לפי סעיף 65 לפקודת האגודות השיתופיות (להלן – הפקודה), אני מתקין תקנות אלה:

1. בתקנות אלה –

הגדרות

"בן זוג" – אדם הנשוי לחבר או המנהל עמו משק בית משותף;

"גיל פרישה" – גיל פרישת חובה כקבוע בסעיף 4 לחוק גיל פרישה, התשס"ד-2004;

"הורה יחיד" – כהגדרתו בחוק משפחות חד-הוריות, התשנ"ב-1992;

"הכנסות" – תקבולים שחבר הקיבוץ מקבל או זכאי לקבל מכל מקור שהוא, ובכלל זה תקבולים בעד עבודה, רנטות וגמלאות;

"חבר" – מי שהתקבל כחבר בקיבוץ, למעט כחבר בעצמאות כלכלית;

"חבר בגיל עבודה" – חבר שטרם הגיע לגיל פרישה;

"חבר בגיל פרישה" – חבר שהגיע לגיל פרישה;

"חבר בעצמאות כלכלית" – חבר שמתקיים בו האמור בתקנה 10;

"נכסי חבר" – לרבות מקרקעין, מיטלטלין, כספים, וכל זכות לקבלת נכס מכל סוג, וכן זכויות וטובות הנאה מכל סוג, לרבות זכות תביעה, למעט מיטלטלין שאינם ניתנים לעיקול לפי חוק ההוצאה לפועל, התשכ"ז-1967, ולמעט זכות החזקה במקרקעין המשמשים למגורי החבר או התלויים בו, לפי הענין, ולא לשם השתכרות או רווח;

"סכום הגמלה הפנסיונית" – 40% מהשכר הממוצע כהגדרתו בחוק הביטוח הלאומי [נוסח משולב], התשנ"ה-1995;

תק' תשס"ט-2009

תק' תשע"ה-2015

מיום 10.3.2009

**תק' תשס"ט-2009**

[ק"ת תשס"ט מס' 6749](http://www.nevo.co.il/Law_word/law06/TAK-6749.pdf) מיום 8.2.2009 עמ' 431

**הוספת הגדרת "סכום הגמלה הפנסיונית"**

מיום 16.8.2015

**תק' תשע"ה-2015**

[ק"ת תשע"ה מס' 7533](http://www.nevo.co.il/Law_word/law06/tak-7533.pdf) מיום 16.7.2015 עמ' 1381

"סכום הגמלה הפנסיונית" – ~~35%~~ 40% מהשכר הממוצע כהגדרתו בחוק הביטוח הלאומי [נוסח משולב], התשנ"ה-1995;

"צרכים מיוחדים" – צרכים של חברים שהם ייחודיים בתחומי הבריאות, השיקום, הסיעוד והחינוך, ולגבי חברים שיש להם תלויים – גם הצרכים הייחודיים של התלויים בהם וצורכי החזקתם וחינוכם של התלויים שהם בגירים;

תק' תשס"ח-2007

מיום 30.1.2008

**תק' תשס"ח-2007**

[ק"ת תשס"ח מס' 6633](http://www.nevo.co.il/Law_word/law06/tak-6633.pdf) מיום 31.12.2007 עמ' 271

"צרכים מיוחדים" – צרכים של חברים שהם ייחודיים בתחומי הבריאות, השיקום, הסיעוד והחינוך, ולגבי חברים שיש להם תלויים – גם הצרכים הייחודיים של התלויים בהם וצורכי החזקתם וחינוכם של התלויים שהם בגירים;

"קיבוץ" – קיבוץ שסווג כ"קיבוץ מתחדש", בהתאם לתקנות האגודות השיתופיות (סוגי אגודות), התשנ"ו-1995;

"שכר מינימום" – כהגדרתו בחוק שכר מינימום, התשמ"ז-1987;

"תלויים" – כל אחד מאלה:

(1) ילדיהם הקטינים של החברים או של מי שנפטרו בעודם חברים;

(2) ילדיהם הבגירים של החברים או של מי שנפטרו בעודם חברים שמוסדות המדינה המטפלים בכך או הקיבוץ הכירו בהם כבעלי צרכים ייחודיים ובלבד שהם גרים בקיבוץ, ובהסכמת הקיבוץ אף מחוץ לתחומו;

וזאת למעט כאלה שבהיותם בגירים ובטרם הפכו לבעלי צרכים ייחודיים ניתקו את חייהם מהקיבוץ והקיבוץ החליט שלא להכיר בהם כ"תלויים";

"תקנון" – תקנות הקיבוץ.

2. (א) הקיבוץ ישלים את הספקת צורכי חבריו שבגיל העבודה באופן הוגן, לפי קריטריונים שוויוניים, בשים לב ליכולת הקיבוץ אך תוך מתן עדיפות לצרכים אלה ובכל מקרה באופן שערכם הכולל לא יפחת משכר המינימום, בכפוף לאמור בתקנות אלה.

הספקת צורכי החברים בגיל העבודה

(ב) לערך הכולל הקבוע בתקנת משנה (א) ייווסף, בעד כל ילד קטין שנמצא בחזקתו של החבר סכום כמפורט להלן:

(1) בעד ילד שטרם מלאו לו 4 שנים – שליש משכר המינימום, ובעד ילד בגיל 4 שנים ומעלה – רבע משכר המינימום, ובלבד שבעד כל ילד יעביר הקיבוץ סכום זה לחבר אחד בלבד;

(2) בעד ילדיו של הורה יחיד יוגדלו השיעורים שבפסקה (1) ב-50%;

(3) בעד ילד שרק אחד מהוריו חבר, זכאי ההורה החבר רק למחצית מהשיעורים הקבועים בפסקה (1).

(ג) לצורך השלמת הסכומים כאמור בתקנות משנה (א) ו-(ב), רשאי הקיבוץ להביא בחשבון כל הכנסה או נכס של החבר או של בן זוגו, למעט קצבאות ייעודיות לנכים שנועדו לספק צרכים ייחודיים של החבר כגון: קצבת ניידות, שירותים מיוחדים, וכיוצא באלה.

(ד) השלמת הספקת צורכי חבר בגיל העבודה תהא מותנית בכל אלה:

(1) החבר פנה לרשויות המתאימות בקיבוץ לשם השלמת הספקת צרכיו כאמור;

(2) החבר מקיים את התחייבויותיו לקיבוץ ואת הוראות התקנון;

(3) החבר ממצה את יכולת השתכרותו ומקיים את חובת עבודתו;

(4) החבר ממצה את זכויותיו לקבלת כל הכנסה או נכס, לרבות כלפי צדדים שלישיים, כגון בן זוג, בן זוג לשעבר, המדינה, ביטוח לאומי וכיוצא באלה;

(5) החבר גילה גילוי נאות של כל ההכנסות והנכסים שלו ושל בן זוגו ונמצא שאין באלה כדי לכסות את צרכיו בערך הכולל הקבוע בתקנת משנה (א);

(6) החבר העביר לקופת הקיבוץ את שכר עבודתו זולת אם החליט הקיבוץ שהחבר אינו נדרש להעביר את שכר עבודתו או חלק ממנו לקיבוץ.

3. (א) הקיבוץ יבטיח את הספקת צורכי חבריו שבגיל פרישה באופן שערכם הכולל לא יפחת מגובה סכום הגמלה הפנסיונית.

הספקת צורכי החברים בגיל הפרישה

תק' תשס"ט-2009

(ב) לצורך הבטחת הספקת הצרכים כאמור בתקנת משנה (א), יהא הקיבוץ חייב להפריש או לייחד מקורות לענין זה בעדיפות על פני שיוך נכסי הקיבוץ לחברים, או במסגרת שיוך כזה.

(ג) לערך הכולל הקבוע בתקנת משנה (א) ייווסף, בעד כל ילד קטין הנמצא בחזקתו של החבר סכום כמפורט להלן:

(1) בעד ילד שטרם מלאו לו 4 שנים – שליש משכר המינימום, ובעד ילד בגיל 4 שנים ומעלה – רבע משכר המינימום, ובלבד שבעד כל ילד יעביר הקיבוץ סכום זה לחבר אחד בלבד;

(2) בעד ילדיו של הורה יחיד יוגדלו השיעורים שבפסקה (1) ב-50%;

(3) בעד ילד שרק אחד מהוריו חבר, זכאי ההורה החבר רק למחצית מהשיעורים הקבועים בפסקה (1).

(ד) הקיבוץ רשאי לנכות מהסכומים הקבועים בתקנות משנה (א) ו-(ג) כל סכום שנצבר על שם החבר או שהוא זכאי לו או שהוא מקבל כגמלה או כתשלום אחר בעל אופי פנסיוני ולמעט קצבאות הביטוח הלאומי.

(ה) הבטחת הספקת המחיה של חבר בגיל הפרישה יכול שתותנה בגילוי נאות של הסכומים האמורים בתקנת משנה (ד).

(ו) בלי לגרוע מחובת הקיבוץ לשלם את הסכומים האמורים בתקנת משנה (ג), רשאי הקיבוץ לשלם לחבריו שבגיל הפרישה גמלה בסכום גבוה יותר מסכום הגמלה הפנסיונית, ובלבד שכל סכום המשולם מעבר לסכום הגמלה הפנסיונית יהיה לפי הוותק הפנסיוני, כהגדרתו בתוספת הראשונה לתקנות האגודות השיתופיות (חברות), התשל"ג-1973; הוראת תקנת משנה זו לא תגרע מכל סכום שחבר כאמור היה זכאי לו, מעבר לסכום הגמלה הפנסיונית, מכוח החלטה או התחייבות של הקיבוץ שהיו בתוקף לפני תחילתן של תקנות האגודות השיתופיות (ערבות הדדית בקיבוץ מתחדש) (תיקון), התשע"ה-2015.

תק' תשע"ה-2015

מיום 10.3.2009

**תק' תשס"ט-2009**

[ק"ת תשס"ט מס' 6749](http://www.nevo.co.il/Law_word/law06/TAK-6749.pdf) מיום 8.2.2009 עמ' 431

(א) הקיבוץ יבטיח את הספקת צורכי חבריו שבגיל פרישה באופן שערכם הכולל לא יפחת מגובה ~~הקצבה המלאה הקבועה בדין החל לענין זכויות חבר יוצא או מוצא מקיבוץ~~ סכום הגמלה הפנסיונית.

מיום 16.8.2015

**תק' תשע"ה-2015**

[ק"ת תשע"ה מס' 7533](http://www.nevo.co.il/Law_word/law06/tak-7533.pdf) מיום 16.7.2015 עמ' 1381

**הוספת תקנת משנה 3(ו)**

4. (א) קיבוץ יספק את הצרכים המיוחדים של החברים ושל התלויים בהם לפי קריטריונים שוויוניים, בשים לב להיקף הצרכים המיוחדים וליכולת הקיבוץ אך תוך מתן עדיפות גבוהה לצרכים אלה.

הספקת צרכים מיוחדים

תק' (מס' 2)   
תשס"ט-2009

(ב) הספקת הצרכים המיוחדים לחבר ולתלויים בו יכול שתותנה בהסדרים שיקבע הקיבוץ לגבי שימוש בהכנסות ובנכסים של החבר ושל התלויים בו או שעבודם לטובת הקיבוץ כנגד הספקת הצרכים המיוחדים, ולרבות גילוי נאות לענין זה, וכן רשאי הקיבוץ להביא בחשבון תקבולים, או שירותים אחרים שבעלי הצרכים המיוחדים זכאים להם שלא מהקיבוץ, בשל היותם בעלי צרכים מיוחדים ומיועדות לצרכיהם המיוחדים, והכל בלבד שתובטח להם זכות דיור עד אריכות ימיהם.

(ג) לצורך הבטחת הספקת הצרכים המיוחדים, הקיבוץ חייב להפריש או לייחד מקורות לענין זה בעדיפות על פני שיוך נכסי הקיבוץ לחברים, או במסגרת שיוך כזה.

מיום 5.9.2009

**תק' (מס' 2) תשס"ט-2009**

[ק"ת תשס"ט מס' 6801](http://www.nevo.co.il/Law_word/law06/TAK-6801.pdf) מיום 6.8.2009 עמ' 1190

4. (א) קיבוץ יספק את הצרכים המיוחדים של החברים ושל התלויים בהם לפי קריטריונים שוויוניים, בשים לב להיקף הצרכים המיוחדים וליכולת הקיבוץ אך תוך מתן עדיפות גבוהה לצרכים אלה.

5. השלמת הספקת צורכי החברים או הספקתם או הספקת הצרכים המיוחדים יכול שתיעשה בין בכסף, בין בשווה כסף ובין בעין, בהתאם להחלטות שהקיבוץ יקבל, דרך כלל או לסוגי צריכה שונים.

אופן הספקת הצרכים

6. (א) בלי לגרוע מחובת הקיבוץ לספק את הצרכים המיוחדים כאמור בתקנות אלה, יקים הקיבוץ ועדת צרכים מיוחדים שתדון בבקשות של חברים להכרה בצורכיהם המיוחדים ובהיקף הספקתם וכן בטענות של חברים שהספקת צורכיהם המיוחדים הותנתה כאמור בתקנה 4(ב).

ועדת צרכים מיוחדים

(ב) לצורך קבלת החלטותיה רשאית הוועדה להזמין חוות דעת של רופא תעסוקתי ושל כל גורם מקצועי שחוות דעתו תיראה לה נחוצה בנסיבות הענין.

7. (א) קיבוץ, שמחמת מצב כלכלי חמור אינו מסוגל לעמוד בחובתו לספק או להשלים לחבריו את הצרכים ואת הצרכים המיוחדים בהתאם לתקנות אלה, רשאי להגיש לרשם בקשה מפורטת, להפחתת הסכומים והשיעורים הקבועים בתקנות אלה, הנתמכת בחוות דעת של גורם מקצועי.

הפחתת שיעורי הספקת צרכים

(ב) נוכח הרשם, לאחר חקירה לפי סעיף 43 לפקודה או בדיקה לפי סעיף 44 לפקודה, כי אין הקיבוץ מסוגל לעמוד בחובתו לספק או להשלים לחבריו את הצרכים ואת הצרכים המיוחדים על פי תקנות אלה, רשאי הוא לאשר הפחתה של השיעורים הקבועים בתקנות אלה לתקופה שיקבע, לפי שיקול דעתו, ובלבד שהפגיעה בהספקת הצרכים והצרכים המיוחדים או השלמתם תהיה מזערית, ככל הניתן; הפחתת שיעורים כאמור תיעשה לפי הסדר שלהלן:

(1) הפחתת שיעורי הצרכים לחברים בגיל עבודה;

(2) הפחתת שיעורי הצרכים המיוחדים;

(3) הפחתת שיעורי הצרכים לחברים בגיל פרישה.

(ג) הקיבוץ רשאי להגיש לרשם בקשה להארכת התקופה האמורה בתקנת משנה (ב) במתכונת הקבועה בתקנת משנה (א), והרשם רשאי להאריך את התקופה האמורה.

8. הקיבוץ רשאי לספק את צורכי חבריו והצרכים המיוחדים גם מעבר לקבוע בתקנות אלה.

הספקת צרכים מעבר לקבוע בתקנות

9. (א) בכפוף להוראות תקנות אלה, הקיבוץ יקבע בתקנונו את העקרונות בדבר היקף הערבות ההדדית שהוא מחויב לה על פי תקנות אלה כלפי החברים, ילדיהם והתלויים, וכן עקרונות ההסדרים שייושמו בקיבוץ לצורך עמידה בעקרונות הערבות ההדדית כאמור.

קביעת העקרונות והזכות לקבלת מידע

(ב) עקרונות בדבר היקף הערבות ההדדית ייקבעו בהתאם לתקנה 7 לתקנות האגודות השיתופיות (ייסוד), התשל"ו-1976 (להלן – תקנות הייסוד) בשינויים אלה:

(1) בתקנת משנה (ב)(2) לתקנות הייסוד – הרוב הנדרש הוא שלושה רבעים מהמצביעים באסיפה גם אם נקבע בתקנון רוב גדול יותר;

(2) בתקנה 7(ג) לתקנות הייסוד – הרוב הנדרש הוא שישים אחוזים מהקולות שניתנו בהצבעה באסיפה הכללית במקום רוב של שני שלישים הקבוע בתקנה האמורה.

(ג) לחברי הקיבוץ זכות לקבל מידע על היקף הערבות ההדדית שהם או התלויים בהם זכאים לה מכל גורם בקיבוץ הנוגע בדבר.

10. קיבוץ רשאי לקבוע בתקנונו הוראה ולפיה –

חבר בעצמאות כלכלית

(1) הוא רשאי לסכם בכתב עם חבר כי החבר יכול שלא למסור את כל הכנסותיו לקיבוץ ובשל כך לא יהיה זכאי לסיפוק צרכיו בידי קיבוץ, ובלבד שהוא תורם לקיומה של הערבות ההדדית בסכומים ובשיעורים שקבע הקיבוץ (להלן – חבר בעצמאות כלכלית);

(2) הסכומים או השיעורים כאמור בפסקה (1) יכול שיהיו נמוכים יותר מהסכומים או השיעורים שמפרישים חברים שאינם חברים בעצמאות כלכלית, ובלבד שאם נקבע סכום או שיעור נמוך כאמור, לא יהיה החבר זכאי להשתתף בנכסי הקיבוץ או בהכנסותיו, אלא באופן יחסי לשיעור השתתפותו בערבות ההדדית לעומת חברי קיבוץ שאינם חברים בעצמאות כלכלית.

11. (א) קיבוץ המבקש לתקן את תקנונו כך שיסווג כקיבוץ מתחדש יכלול בתקנונו גם הוראות בדבר הערבות ההדדית.

הסבה לקיבוץ מתחדש

(ב) בקשה לאישור תיקון תקנון תיתמך בחוות דעת של גורם מקצועי המעידה כי בהיותו קיבוץ מתחדש, יהיה ביכולתו של הקיבוץ לקיים את הוראות תקנות אלה.

12. (א) קיבוץ, המבצע שינוי באורחות חייו בנושאים המנויים בתקנה 2(5)(ב) לתקנות האגודות השיתופיות (סוגי אגודות), התשנ"ו-1995, באופן שניתן לראותו כקיבוץ מתחדש, יעביר את פרטי השינוי לרשם בתוך 30 ימים מיום קבלת ההחלטה באסיפה הכללית של הקיבוץ.

העברת נתונים לרשם ותחולת התקנות טרם שינוי הסיווג

(ב) הרשם רשאי להורות לקיבוץ כאמור בתקנת משנה (א), לנקוט את כל הפעולות הנדרשות לפי תקנות אלה, וכן לנקוט כל צעד דרוש אחר בהתאם לשיקול דעתו של הרשם.

13. תחילתן של תקנות אלה שלושים ימים מיום פרסומן.

תחילה

י"ט בחשון התשס"ו (21 בנובמבר 2005) אהוד אולמרט

שר התעשיה המסחר והתעסוקה

1. \* פורסמו [ק"ת תשס"ו מס' 6445](http://www.nevo.co.il/Law_word/law06/tak-6445.pdf) מיום 20.12.2005 עמ' 190.

   [תוקנו ק"ת תשס"ח מס' 6633](http://www.nevo.co.il/Law_word/law06/tak-6633.pdf) מיום 31.12.2007 עמ' 271 – תק' תשס"ח-2007; תחילתן שלושים ימים מיום פרסומן.

   [ק"ת תשס"ט מס' 6749](http://www.nevo.co.il/Law_word/law06/tak-6749.pdf) מיום 8.2.2009 עמ' 430 – תק' תשס"ט-2009; תחילתן שלושים ימים מיום פרסומן.

   [ק"ת תשס"ט מס' 6801](http://www.nevo.co.il/Law_word/law06/tak-6801.pdf) מיום 6.8.2009 עמ' 1190 – תק' (מס' 2) תשס"ט-2009; תחילתן שלושים ימים מיום פרסומן.

   [ק"ת תשע"ה מס' 7533](http://www.nevo.co.il/Law_word/law06/tak-7533.pdf) מיום 16.7.2015 עמ' 1381 – תק' תשע"ה-2015; תחילתן 30 ימים מיום פרסומן. [↑](#footnote-ref-1)