תקנות האגודות השיתופיות (פירוק), תשמ"ד-1984

משפט פרטי וכלכלה – תאגידים וניירות ערך – אגודות שיתופיות

תוכן ענינים

|  |  |  |  |
| --- | --- | --- | --- |
| 3 | [Go](#Seif0) | הגדרות | סעיף 1 |
| 3 | [Go](#Seif1) | הודעה בדבר מינוי מפרק | סעיף 2 |
| 3 | [Go](#Seif2) | מינוי מפרק נוסף | סעיף 3 |
| 3 | [Go](#Seif3) | מינוי שני מפרקים או יותר | סעיף 4 |
| 3 | [Go](#Seif4) | דרישת ערובה על ידי הרשם | סעיף 5 |
| 3 | [Go](#Seif5) | הפקדת ערובה | סעיף 6 |
| 3 | [Go](#Seif6) | שחרור מפרק | סעיף 7 |
| 3 | [Go](#Seif7) | חובת פרסום | סעיף 8 |
| 3 | [Go](#Seif8) | מפרק ששוחרר מכהונתו | סעיף 9 |
| 4 | [Go](#Seif9) | מסירת ידיעות למפרק | סעיף 10 |
| 4 | [Go](#Seif10) | פנקס החברים וחשבונותיהם | סעיף 11 |
| 4 | [Go](#Seif11) | קביעת חובות החברים | סעיף 12 |
| 5 | [Go](#Seif12) | גביית חובות מחברים | סעיף 13 |
| 5 | [Go](#Seif13) | עיון בדין וחשבון | סעיף 14 |
| 5 | [Go](#Seif14) | תביעות נושים והוכחות | סעיף 15 |
| 5 | [Go](#Seif15) | קבלה או דחיה של תביעות חוב | סעיף 16 |
| 5 | [Go](#Seif16) | חלוקת תשלומים לנושים | סעיף 17 |
| 5 | [Go](#Seif17) | תשלום חוב לנושה | סעיף 18 |
| 5 | [Go](#Seif18) | תשלומים לחברי האגודה | סעיף 19 |
| 5 | [Go](#Seif19) | איסור קבלת טובת הנאה | סעיף 20 |
| 6 | [Go](#Seif20) | איסור רכישת נכסים בידי מפרק | סעיף 21 |
| 6 | [Go](#Seif21) | ניהול חשבונות | סעיף 22 |
| 6 | [Go](#Seif22) | השקעת כספים | סעיף 23 |
| 6 | [Go](#Seif23) | מימוש רכוש האגודה | סעיף 24 |
| 6 | [Go](#Seif24) | סמכויות עזר של המפרק | סעיף 25 |
| 6 | [Go](#Seif25) | עשיה בנכסים | סעיף 26 |
| 6 | [Go](#Seif26) | דרישה למסירת נכסים | סעיף 27 |
| 6 | [Go](#Seif27) | ייצוג האגודה | סעיף 28 |
| 6 | [Go](#Seif28) | שכר המפרק | סעיף 29 |
| 7 | [Go](#Seif29) | סמכויות המפרק לניהול עסקי האגודה | סעיף 30 |
| 7 | [Go](#Seif30) | כינוס אסיפות חברים ונושים | סעיף 31 |
| 7 | [Go](#Seif31) | הצהרת מפרק על חוסר הכנסות או הוצאות | סעיף 32 |
| 7 | [Go](#Seif32) | הפקדת כספים באוצר המדינה | סעיף 33 |
| 7 | [Go](#Seif33) | ערעור | סעיף 34 |
| 8 | [Go](#Seif34) | דוח לרשם | סעיף 35 |
| 8 | [Go](#Seif35) | דוח על סיום הפירוק | סעיף 36 |
| 8 | [Go](#Seif36) | חקירת פעולות המפרק | סעיף 37 |
| 8 | [Go](#Seif37) | דין קדימה לחובות | סעיף 38 |
| 10 | [Go](#Seif38) | סטיה בלתי מהותית | סעיף 39 |
| 10 | [Go](#Seif39) | חידוש הרישום של אגודה שבוטלה | סעיף 40 |
| 10 | [Go](#Seif40) | ביטול תקנות | סעיף 41 |

תקנות האגודות השיתופיות (פירוק), תשמ"ד-1984[[1]](#footnote-1)\*

בתוקף סמכותי לפי סעיפים 48(2), 55(1) ו-65 לפקודת האגודות השיתופיות (להלן – הפקודה), אני מתקין תקנות אלה:

1. בתקנות אלה –

הגדרות

"אגודה" – אגודה בהליכי פירוק:

"הועד" – ועד ההנהלה של אגודה ערב מתן צו הפירוק;

"מפרק" – לרבות המפרק הרשמי כשהוא משמש מפרק:

"הליכים" – ההליכים בפירוק אגודה על פי הפקודה והתקנות שלפיה.

2. נתן הרשם צו פירוק כאמור בסעיפים 46(1) או 47 לפקודה ומינה אדם שיהיה מפרק האגודה כאמור בסעיף 48(1) לפקודה, יפרסם הרשם ברשומות על חשבון האגודה, הודעה בדבר מינוי המפרק ומענו ובדבר זכותו של כל נושה של האגודה להגיש את תביעתו בכתב למפרק תוך ששים ימים מיום פרסום ההודעה.

הודעה בדבר מינוי מפרק

3. הרשם רשאי, בכל עת, למנות מפרק נוסף למפרק הקיים.

מינוי מפרק נוסף

4. מינה הרשם יותר מאדם אחד לתפקיד מפרק, יחולו עליהם ביחד כל החובות המוטלות על המפרק, והסמכויות הנתונות למפרק יהיו לכולם יחד, זולת אם הורה הרשם אחרת.

מינוי שני מפרקים או יותר

5. הרשם רשאי לדרוש מהמפרק להפקיד ערובה בידיו ולהחליט על סוג הערובה ועל סכומה; דרש הרשם ערובה, יקבע בכתב המינוי את סוג הערובה וסכומה.

דרישת ערובה על ידי הרשם

6. (א) מיד לאחר מינויו יפקיד המפרק בידי הרשם ערובה מסוג ובסכום שקבע הרשם בכתב המינוי.

הפקדת ערובה

(ב) המפרק ישא בהוצאות הכרוכות במתן הערובה והוא לא יהא רשאי לזקוף אותן לחשבון הוצאות הפירוק.

(ג) לא הופקדה הערובה במועד שקבע הרשם, רשאי הרשם לבטל את הצו למינוי המפרק.

7. הרשם רשאי לשחרר מפרק מכהונתו, בין מיוזמתו ובין לפי בקשת המפרק בכתב; מפרק לא יחדל לשמש בתפקידו אלא אם כן שוחרר כאמור בידי הרשם; שחרר הרשם מפרק, רשאי הוא למנות מפרק אחר במקומו.

שחרור מפרק

8. על כל שינוי כאמור בתקנות 3 ו-7 תפורסם הודעה ברשומות.

חובת פרסום

9. (א) בוטל הפירוק או שוחרר מפרק מכהונתו, ימסור המפרק לרשם או למי שהרשם הורה עליו, במועד ובדרך שהורה הרשם –

מפרק ששוחרר מכהונתו

(1) פרטים מדוייקים ומלאים על הפעולות שביצע בפירוק האגודה ועל מצב הפירוק;

(2) כל המסמכים ומידע שבחזקתו, ברשותו או בידיעתו, שהגיעו אליו עקב פירוק האגודה.

(ב) שוחרר מפרק מתפקידו או בוטל הפירוק, יחדל המפרק, מיום שקיבל את הודעת הרשם על כך, למלא כל תפקיד בקשר לפירוק, וכל פעולה שיעשה או שתיעשה לפי הוראתו או הנחייתו, אחרי שחרורו או אחרי ביטול הפירוק - בטלה.

10. (א) תוך שלושים ימים מיום מתן צו הפירוק ימסור הועד למפרק דין וחשבון, בשני עותקים, על מצב עסקי האגודה ובו פרטים מלאים בדבר חובותיה, נכסיה ותביעותיה, בדבר הגרעון, אם ישנו, וסיבותיו, וכן בכל ענין אחר, כפי שידרוש המפרק; לדין וחשבון תצורף הצהרה על נכונות הפרטים, חתומה בידי שנים מחברי הועד; כן ימסור הועד למפרק את כל הפנקסים וספרי החשבונות של האגודה, המאזנים, פנקס החברים וכל מסמך אחר שקבע המפרק.

מסירת ידיעות למפרק

(ב) הועד חייב למסור למפרק מעת לעת, לפי דרישתו ותוך מועד שקבע ושלא יפחת מארבעה עשר ימים, ידיעות והסברים נוספים וכל מסמך שידרוש, לגבי עסקי האגודה, רכושה וכל ענין אחר הקשור, לדעת המפרק, לפירוק האגודה.

(ג) המפרק רשאי להאריך את המועד הקבוע בתקנת משנה (א) אם ימצא זאת לנכון בנסיבות הענין.

(ד) הרשם רשאי לחייב כל חבר באגודה, כל חבר בועד, כל פקיד מפקידי האגודה וכל מי שהיה חבר האגודה או פקיד מפקידיה במשך השנתיים שקדמו לתאריך מתן צו הפירוק, להגיש למפרק הצהרה בכתב על כל פרט מהפרטים האמורים בתקנת משנה (א) וכפי שיקבע הרשם, וכן למסור למפרק כל פנקס או מסמך שבחזקתו או ברשותו הנוגעים לעסקי האגודה.

(ה) לא מסר הועד דין וחשבון במועד האמור בתקנת משנה (א), יפעל המפרק על פי האמור במאזן האחרון המבוקר של האגודה ויעדכן את החשבונות עד ליום מתן צו הפירוק על פי הנתונים הידועים לו.

(ו) לא ניתן לעדכן את ספרי החשבונות כאמור בתקנת משנה (ה) יודיע המפרק על כך לרשם והרשם יורה בכתב למפרק על דרך עדכון החשבונות.

11. (א) הוגש למפרק פנקס חברי האגודה כאמור בתקנה 10(א), יבדוק אותו המפרק ואם אין הפנקס מעודכן יפנה לרשם בבקשה לערוך חקירה, על פי סעיף 43 לפקודה, לעדכון פנקס החברים.

פנקס החברים וחשבונותיהם

(ב) מיד לאחר שהומצא לו פנקס החברים ואם היה צורך בעדכונו כאמור בתקנת משנה (א) - לאחר שעודכן, יערוך המפרק רשימה של חברי האגודה אשר תכלול את שמות החברים, מעניהם וסכומי השתתפותם בהון האגודה.

(ג) המפרק יודיע בכתב לכל חבר מהו סכום השתתפותו בהון האגודה; חבר רשאי לערער בפני הרשם על קביעה כאמור, תוך ששים ימים מיום קבלת ההודעה.

(ד) המפרק יעדכן את חשבונותיו של כל אחד מחברי האגודה, ליום מתן צו הפירוק, לפי האמור בתקנת משנה (ב); חוב שחבה האגודה לחבר, הנובע מפסק דין או מהליך משפטי, שהתביעה לגביו הוגשה לפני יום מתן צו הפירוק, יזוכה בו חשבונו של אותו חבר.

12. (א) המפרק יקבע את החובות המגיעים לאגודה מהחברים ואת סכום האחריות של החברים לחובות האגודה בנוסף לסכום השתתפותם בהון האגודה, ובין היתר יקבע את חובות החברים בענינים אלה:

קביעת חובות החברים

(1) שירותים שהחבר קיבל במישרין מהאגודה;

(2) שירותים כלליים שהאגודה נתנה לחבריה;

(3) הוצאות שהיו למפעלים של האגודה בהם שותפים החברים או שהאגודה שותפה בהם למען חבריה;

(4) הוצאות שהיו לאגודה והנוגעות לעסקי האגודה ומטרותיה, לרבות הוצאות מימון וריבית;

(5) חלקו של חבר בחוב האגודה לנושה, שמועד פרעונו הוקדם בהתאם לאמור בתקנה 18(א).

(ב) תקנה זו תחול גם על עזבונות חברים ועל חברים לשעבר כאמור בסעיפים 32 ו-33 לפקודה.

13. (א) קבע המפרק סכום חוב של החבר לאגודה כאמור בתקנה 12, יצווה על פרעון החוב על ידי הוצאת צו תשלום כמפורט בתוספת הראשונה (להלן – צו תשלום).

גביית חובות מחברים

(ב) המפרק ישלח את צו התשלום לחבר ויקבע מועד לתשלום החוב שלא יפחת מארבעה עשר ימים מתאריך קבלת הצו.

14. כל נושה של האגודה וכל חבר בה רשאי, בין בעצמו ובין באמצעות בא כוחו, לעיין בדין וחשבון על מצב עסקי האגודה, שהוגש על פי תקנה 10.

עיון בדין וחשבון

15. (א) כל נושה של האגודה חייב להוכיח למפרק את תביעת החוב שלו ואת הראיות לביסוסה, בכתב, על גבי הטופס שנקבע בתוספת השניה, תוך ששים ימים מתאריך פרסום צו הפירוק; המפרק רשאי לתת לנושה, לפי בקשתו, ארכה לענין זה.

תביעות נושים והוכחות

(ב) נושה שתביעתו מבוססת על שטר חליפין, שטר חוב או מסמך סחיר אחר, או על יסוד בטוחה שנתחייבה בה האגודה (להלן – הראיה), חייב להציג את הראיה בפני המפרק.

(ג) לתביעת חוב שהוגשה כאמור בתקנת משנה (א) יצרף הנושה תצהיר המאמת את העובדות שטען לענין החוב; בתצהיר יצויינו, בין היתר, פרטי החוב והאסמכתאות לו ואם החוב מובטח אם לאו.

(ד) תביעות מן האגודה הרשומות בספרים ובפנקסי החשבונות שלה יראו אותן כאילו הוגשו למפרק לפי תקנת משנה (א), והוא ידון ויחליט בכל תביעה לגופה.

(ה) הגיש נושה את תביעתו, בהסכמת המפרק, לאחר המועד האמור בתקנת משנה (א), לא תהא לו זכות להיפרע מנכסים שחולקו לנושים או לחברים לפני תאריך הגשת תביעתו.

(ו) התאריך הקובע לענין זכויות נושים לפי תקנה זו הוא תאריך קבלת התביעה במשרדו של המפרק.

16. (א) בתום ששים ימים מתאריך פרסום צו הפירוק יבדוק המפרק כל אחת מתביעות החוב שהוגשו לו; המפרק רשאי לאשר תביעת חוב, או לדחותה, כולה או מקצתה, או לדרוש ראיה נוספת לחיזוקה; דחה המפרק תביעת חוב, יודיע על כך בכתב לנושה בהקדם, לפי הטופס בתוספת השלישית.

קבלה או דחיה של תביעות חוב

(ב) נושה שתביעתו נדחתה כולה או חלקה בידי המפרק, רשאי לערער על החלטת המפרק בפני הרשם תוך ששים ימים מיום קבלת ההודעה על הדחיה.

17. תביעות חוב של נושים שהכיר בהן המפרק כאמור בתקנה 16 ישולמו בידי המפרק לכל אחד מהם לפי סדר העדיפות שנקבע בתקנה 38 יחסית לסכום החוב שהוכר.

חלוקת תשלומים לנושים

18. (א) כל חוב שהאגודה חבה לנושה וביום מתן צו הפירוק טרם הגיע מועד פרעונו, רשאי הנושה לתבעו כאילו הוא עומד לפרעון ביום מתן צו הפירוק.

תשלום חוב לנושה

(ב) הוקדם מועד הפרעון כאמור בתקנת משנה (א), ינכה המפרק מסכום החוב את הריבית ששולמה מראש לגבי התקופה שמיום מתן צו הפירוק עד היום שבו היה החוב משתלם בתנאים שלפיהם נוצר.

19. המפרק רשאי, באישור הרשם, לשלם סכום כלשהו לחברי האגודה לפני שהחליט סופית בכל אחת מתביעות החוב שהוגשו לו, בתנאי ששוכנע כי יש לו הכספים לתשלום כל החובות שיוכרו, לרבות הוצאות הפירוק.

תשלומים לחברי האגודה

20. המפרק לא יקבל טובת הנאה כלשהי מהאגודה או מאדם הקשור לאגודה אשר הוא משמש מפרק שלה, למעט שכר הטרחה והוצאות הקשורות בפירוק שהוא זכאי להן לפי הפקודה ולפי תקנות אלה.

איסור קבלת טובת הנאה

21. המפרק לא ירכוש לעצמו, בין במישרין ובין בעקיפין, כל נכס מנכסי האגודה כל עוד הוא מכהן כמפרק האגודה.

איסור רכישת נכסים בידי מפרק

22. המפרק ינהל את ספרי האגודה בהתאם להנחיות המפורטות בתוספת הרביעית ובהתאם לכללים המקובלים של הנהלת חשבונות.

ניהול חשבונות

23. המפרק ישקיע את כספי האגודה, בין במזומנים ובין שכבר מושקעים בניירות ערך, בהתאם להנחיות הרשם.

השקעת כספים

24. (א) החליט המפרק שיש למכור נכס מנכסי האגודה, יפרסם הודעה לקבלת הצעת מחירים בעתון יומי אחד לפחות.

מימוש רכוש האגודה

(ב) ההודעה תכיל את הפרטים הבאים:

(1) תיאור הנכס המוצע למכירה;

(2) היום והשעה שנקבעו מועד אחרון להגשת ההצעות;

(3) המען להגשת ההצעות;

(4) תנאי שעל מגישי הצעות להפקיד 10% מערך הצעותיהם בשיק בנקאי;

(5) הודעה על אי התחייבות לקבל את ההצעה הגבוהה ביותר או הצעה כלשהי;

(6) הודעה על שמירת זכותו של המפרק לנהל משא ומתן עם המציעים.

(ג) המפרק יגיש את הצעות המחירים לאישור ועדת מכירות שמינה הרשם.

(ד) הועדה תבחן את ההצעות ותמליץ למפרק על ההצעה הנראית לה הטובה ביותר.

25. בענינים הבאים נתונות למפרק הסמכויות הנתונות לבית משפט, לפי תקנות סדר הדין האזרחי, תשכ"ג-1963:

סמכויות עזר של המפרק

(1) הזמנת עדים למתן עדות או להמצאת מסמכים;

(2) נקיטת אמצעי כפיה וענישה כלפי עד שלא נענה להזמנתו או שסירב להעיד.

26. המפרק רשאי לעשות בנכסי האגודה כפי שייראה לו דרוש לשם ביצוע הפירוק, ובין היתר, רשאי הוא להמשיך בקיומם וניהולם של עסקי האגודה, או לתת בהם טובת הנאה, להטיל על האגודה חובות וליצור לה זכויות, הכל במידה, בדרך ובמועד שייראו לו מועילים ביותר לביצוע הפירוק.

עשיה בנכסים

27. דרש המפרק מאדם כלשהו למסור לו נכס המוחזק בידיו שלאגודה הזכות לקבלו, חייב אותו אדם למסור לידי המפרק את הנכס האמור, במועד ובדרך שקבע המפרק, ואם היתה זכותה של האגודה להחזיק בנכס משותפת עם אותו אדם, חייב הוא לאפשר למפרק את ההחזקה המשותפת.

דרישה למסירת נכסים

28. המפרק רשאי להופיע בכל הליך משפטי בשם האגודה, למנות עורך דין או מורשה אחר לייצגו ולשלם שכרם והוצאותיהם מתוך נכסי האגודה.

ייצוג האגודה

29. (א) הרשם יקבע את שכר המפרק והוא רשאי לאשר למפרק תשלומי ביניים על חשבון השכר.

שכר המפרק

(ב) פעלו כמפרקים יותר מאדם אחד, יקבע הרשם את חלקו של כל אחד מהם בשכר.

(ג) שכרו של מפרק שהוא עובד המדינה ישולם לאוצר המדינה, ושכרו של מפרק מטעם ברית פיקוח ישולם לברית הפיקוח.

(ד) הרשם רשאי לקבוע כי ישולמו מקופת האגודה שבפירוק לאוצר המדינה עבור השגחה, ביקורת ופיקוח של רשם האגודות על הפירוק, תשלומים בשיעור של עד עשרים אחוזים מהשכר שנקבע לאותו מפרק.

תק' תשנ"א-1991

(ה) הרשם רשאי לפטור אגודה מתשלום שכר המפרק כאשר אין נכסים בפירוק או כאשר שווי הרכוש שמומש אין בו די לכיסוי הוצאות הפירוק וכן רשאי הוא לפטור אגודה מתשלום בגין השגחה, ביקורת ופיקוח כאמור בתקנת משנה (ד).

תק' תשנ"א-1991

מיום 12.2.1991

**תק' תשנ"א-1991**

[ק"ת תשנ"א מס' 5332](http://www.nevo.co.il/Law_word/law06/TAK-5332.pdf) מיום 12.2.1991 עמ' 525

~~(ד) הרשם רשאי לפטור אגודה מתשלום שכר המפרק כאשר אין נכסים בפירוק או כאשר שווי הרכוש שמומש אין בו די לכיסוי הוצאות הפירוק.~~

(ד) הרשם רשאי לקבוע כי ישולמו מקופת האגודה שבפירוק לאוצר המדינה עבור השגחה, ביקורת ופיקוח של רשם האגודות על הפירוק, תשלומים בשיעור של עד עשרים אחוזים מהשכר שנקבע לאותו מפרק.

(ה) הרשם רשאי לפטור אגודה מתשלום שכר המפרק כאשר אין נכסים בפירוק או כאשר שווי הרכוש שמומש אין בו די לכיסוי הוצאות הפירוק וכן רשאי הוא לפטור אגודה מתשלום בגין השגחה, ביקורת ופיקוח כאמור בתקנת משנה (ד).

30. (א) מיום מתן צו הפירוק ועד לכניסתו לתוקף וכל עוד לא בוטל או עוכב פירוק האגודה לפי הוראות הפקודה, יבוא המפרק במקום האסיפה הכללית, הועד וכל רשות אחרת של האגודה, בכל הנוגע לנכסים שבהם קנה המפרק חזקה בהתאם לסמכותו לפי סעיף 48(2) לפקודה, ואולם כל פעולה שנעשתה בתקופה שמיום מתן צו הפירוק עד לפרסומו לגבי אדם שלא ידע ולא היה עליו לדעת שניתן צו פירוק לגבי האגודה, תהא בת תוקף על אף האמור בתקנת משנה זו.

סמכויות המפרק לניהול עסקי האגודה

(ב) מיום כניסתו של צו הפירוק לתוקפו יבוא המפרק במקום האסיפה הכללית, הועד וכל רשות אחרת של האגודה, לכל דבר וענין.

(ג) על אף האמור בתקנת משנה (א) רשאי המפרק לאשר החלטה או פעולה של האסיפה הכללית, הועד וכל רשות אחרת של האגודה, אם ראה שהדבר דרוש לביצוע הפירוק.

(ד) מיום מתן צו הפירוק ועד לכניסתו לתוקף, וכל עוד לא בוטל או עוכב פירוק האגודה לפי הוראות הפקודה, לא יוכלו האסיפה הכללית, הועד וכל רשות אחרת של האגודה לקבל על עצמם התחייבויות חדשות או נוספות בשם האגודה.

31. (א) המפרק רשאי לכנס מזמן לזמן אסיפות של חברי האגודה או של נושיה, לשם מסירת פרטים על מצב הפירוק ושמיעת דעתם בעניני הפירוק; המפרק או מי שהוא מינה לכך יהיה היושב ראש באסיפות כאמור.

כינוס אסיפות חברים ונושים

(ב) המפרק ינהל ספר פרוטוקולים שבו יירשמו כל ההחלטות שיתקבלו באסיפות כאמור.

32. לא קיבל המפרק כל סכום כסף בעד האגודה או לא שילם כל סכום תוך ששת החדשים שמיום מינויו למפרק או מיום הבקורת האחרונה של חשבונותיו, לפי הענין, יגיש לרשם תוך שלושים ימים תצהיר המאמת את נכונות העובדה שלא היו כל הכנסות או הוצאות לאגודה בנוסף לדו"ח על פעולותיו ליום הגשת התצהיר.

הצהרת מפרק על חוסר הכנסות או הוצאות

33. (א) המפרק ימסור את כל הכספים שלא נתבעו במהלך הפירוק לידי הרשם לשם הפקדתם או החזקתם בחשבון מיוחד באוצר המדינה, בצירוף רשימת הזכאים.

הפקדת כספים באוצר המדינה

(ב) בקשה של הטוען לזכות על סכום כסף שהופקד כאמור תוגש לרשם; הרשם יבדוק בקשה כאמור ואם ימצא כי היא מוצדקת יורה לאוצר המדינה לשלם למבקש את התשלום המגיע לו.

34. (א) הרואה עצמו נפגע מהחלטת מפרק רשאי תוך ששים ימים מיום קבלת ההחלטה לערער עליה בכתב בפני הרשם, עם העתק למפרק.

ערעור

(ב) הזמין הרשם את המפרק להופיע בפניו בדיון בערעור, חייב המפרק להופיע במועד שנקבע בהזמנת הרשם.

(ג) הרשם רשאי להחזיר למפרק את הענין שבשלו הוגש ערעור, כדי שידון בו מחדש ויתן החלטה מנומקת נוספת בו.

(ד) הרשם רשאי בדיון בערעור, להחליט, לפי שיקול דעתו, אם לשמוע עדים או לקבל ראיות אחרות.

35. המפרק ימסור לרשם, לפי דרישתו, דין וחשבון בכתב ופרטים מלאים ומדוייקים על פעולותיו ועל מצב הפירוק; דרישה כאמור יכול שתהיה חד-פעמית או במועדים שנקבעו בדרישה; דין וחשבון המפרק יכלול, בין היתר, פרטים על נכסי האגודה, על חובותיה והתחייבויותיה, שמות הנושים, מענם, הבטחונות שניתנו להם לסילוק החובות וכל פרט אחר שידרוש הרשם; המפרק יאשר בתצהיר את אמיתות הדין וחשבון שהגיש.

דו"ח לרשם

36. (א) בנוסף לאמור בתקנה 35, יגיש המפרק, תוך שלושים ימים מיום השלמת הפירוק, דין וחשבון סופי לרשם על מהלך הפירוק ותוצאותיו.

דו"ח על סיום הפירוק

(ב) לענין תקנת משנה (א) יראו את הפירוק כנשלם, אם נעשו הפעולות הבאות, במידה שהן ניתנות להיעשות, לדעת הרשם, בלי להאריך את תקופת הפירוק שלא לצורך:

(1) מומשו נכסי האגודה, כולם או החלק שניתן לממשו, ונגבו מחברים ומשאינם חברים הסכומים שחבו לאגודה ושאפשר היה לגבותם;

(2) נפרעו חובות האגודה, כולם או מקצתם כפי שניתן, לדעת הרשם, וסולקו הוצאות הפירוק לרבות בעד בדיקת המבקר אם נקבע לו שכר;

(3) חולקו סופית הנכסים, אם היו נכסים לחלוקה;

(4) חולק דיבידנד סופי לנושים, אם היה דיבידנד לחלוקה.

37. (א) הרשם או מי שהוא הסמיכו לכך, או פקיד ברית פיקוח, שבה חברה האגודה, שמינה הרשם, רשאים לבדוק כל פעולה הכרוכה בפירוק ולבקר את פנקסי החשבונות והמסמכים בקשר לפירוק, והמפרק חייב לסייע לכך ככל שיידרש ולהראות למבקר את כל הפנקסים והמסמכים.

חקירת פעולות המפרק

(ב) הרשם רשאי לקבוע שכר סביר למבקר; היה המבקר עובד המדינה, ישולם שכרו לאוצר המדינה.

38. (א) על אף האמור בסעיף 48(3)(ג) לפקודה יהיה דין קדימה לחובות האגודה בפירוק לפי סדר העדיפות שלהלן והם ישולמו מיד במידה שנכסי האגודה מספיקים לתשלומם:

דין קדימה לחובות

(1) ההוצאות של הפירוק;

(2) (א) שכר עבודה כמשמעותו בחוק הגנת השכר תשי"ח-1958, המגיע לעובד בעד התקופה שלפני מתן צו הפירוק לפי סעיפים 46 או 47 לפקודה, ובלבד שסך כל השכר שיהיה לו דין קדימה לא יעלה על הסכום שקבע שר העבודה והרווחה לענין זה, מעת לעת;

הודעה תשמ"ז-1987

(ב) אם לאחר תחילתה של שנת כספים חל פיצוי, יוגדל הסכום הנקוב בפסקת משנה (א), בשיעור הפיצוי מיום תחולת הפיצוי; ההגדלה האמורה תעמוד בתקפה עד 31 במרס של אותה שנת כספים; לענין זה, "פיצוי" ו"שיעור הפיצוי" – כמשמעותם בחוק הביטוח הלאומי [נוסח משולב], תשכ"ח-1968 (להלן – חוק הביטוח);

תק' תשמ"ד-1984

(ג) שר העבודה יפרסם ברשומות הודעה בדבר השינויים בסכום הנקוב בפסקת משנה (א) שיחולו מכוח פסקת משנה (ב) בעיגול לעשרת השקלים הקרובים.

מיום 30.7.1984

**תק' תשמ"ד-1984**

[ק"ת תשמ"ד מס' 4675](http://www.nevo.co.il/Law_word/law06/TAK-4675.pdf) מיום 30.7.1984 עמ' 2102

**החלפת פסקת משנה 38(א)(2)(ג)**

הנוסח הקודם:

~~(ג) שר העבודה יפרסם ברשומות הודעה בדבר השינויים בסכום הנקוב בפסקת משנה (א) שיחולו מכוח פסקת משנה (ב) כשהסכום מעוגל לסכום הקרוב שהוא מכפלה של מאה שקלים;~~

(3) סכום שהאגודה ניכתה במקור משכר עבודה לפי פקודת מס הכנסה ולא שילמה אותו לפקיד השומה;

(4) (א) מסים ותשלומי חובה ושאר החובות המגיעים מהאגודה לממשלה;

(ב) מסים וארנונות המגיעים לעיריה או למועצה מקומית.

(5) דמי שכירות של שנה אחת, לכל היותר, שלפני תאריך מתן צו הפירוק המגיעים למשכיר בעד בתים וקרקעות ששכרה האגודה.

תק' תש"ן-1990

מיום 29.7.1990

**תק' תש"ן-1990**

[ק"ת תש"ן מס' 5283](http://www.nevo.co.il/Law_word/law06/TAK-5283.pdf) מיום 29.7.1990 עמ' 894

**הוספת פסקה 38(א)(5)**

(ב) שולם לעובד של אגודה סכום כסף, כמשכורת או כשכר עבודה, מתוך כספים שהלווה אדם לאגודה לצורך זה, תהא לאותו אדם בפירוק זכות קדימה בשל הכספים שהלווה ושילם כאמור, עד לאותו שיעור שבו הופחת, כתוצאה מהתשלום, הסכום שביחס אליו היתה מגעת לעובד האמור זכות קדימה בפירוק.

(ג) לענין תקנת משנה (א)(2) יראו פיצויי פיטורים כשכר עבודה, אלא שלסכום הפיצויים ושכר העבודה ביחד יהיה דין קדימה בגבולות 150% בלבד מהסכום המרבי של שכר העבודה שניתן לו דין קדימה לפי תקנת משנה (א)(2).

39. (א) סטיה בלתי מהותית מהוראות הפקודה או מהוראות תקנות אלה, שאין בה כדי עיוות דין, לא תפגע בכשרות החלטה שקיבל המפרק.

סטיה בלתי מהותית

(ב) פגם או ליקוי במינויו או בחירתו של מפרק לא יפסול מעשה שעשה בתום לב.

40. על אף האמור בסעיף 50 לפקודה, אם בוטל הרישום של אגודה, רשאי הרשם בכל עת, תוך שנתיים מתאריך פרסום הודעה על הביטול כאמור בסעיף קטן (2) של הסעיף האמור, על פי בקשת המפרק או אדם אחר הנראה לרשם מעונין בדבר, לחזור בו, בתנאים שימצא לנכון, מביטול הרישום של האגודה; חזר בו הרשם מן הביטול כאמור, יפרסם הודעה על כך ברשומות; פורסמה ההודעה כאמור ניתן יהא לנקוט בהליכים כאילו לא בוטל רישום האגודה.

חידוש הרישום של אגודה שבוטלה

41. תקנות האגודות השיתופיות (פירוק), תשל"ב-1971 – בטלות.

ביטול תקנות

תוספת ראשונה

(תקנה 13)

[[צו תשלום בפירוק](HTTP://Www.NEVO.CO.IL/TFASIM/טפסים%20משפטיים/חברות,%20עמותות%20ושותפויות/אגודות%20שיתופיות/פירוק/צו%20תשלום‏.DOC)]

תוספת שניה

(תקנה 15(א))

[[טופס הוכחת חוב](HTTP://Www.NEVO.CO.IL/TFASIM/טפסים%20משפטיים/חברות,%20עמותות%20ושותפויות/אגודות%20שיתופיות/פירוק/טופס%20הוכחת%20חוב.DOC)]

תוספת שלישית

(תקנה 16(א))

[[הודעה על דחיית תביעת חוב](HTTP://WWW.NEVO.CO.IL/TFASIM/טפסים%20משפטיים/חברות,%20עמותות%20ושותפויות/אגודות%20שיתופיות/פירוק/הודעה%20על%20דחיית%20תביעת%20חוב.DOC)]

תוספת רביעית

(תקנה 22)

**הנחיות לניהול ספרי האגודה בידי המפרק**

(א) לאחר שיקבל המפרק מאזן מבוקר ודין וחשבון על עסקי האגודה ליום מתן צו הפירוק ינהג כלהלן:

(1) יפתח כרטסת של תביעות חוב והרישום בה יהיה לפי סדר קבלת התביעות;

(2) יפתח כרטסת של תקבולים ותשלומים; חשבון התקבולים והתשלומים יחולק לשתי קבוצות רישום אלה:

(א) תשלומי תביעות ומימושם;

(ב) הכנסות והוצאות שוטפות של המפרק;

(3) יפתח חשבון בבנק כפי שיקבע הרשם;

(4) ינהל את כרטסת התביעות, התקבולים והתשלומים בשיטת הנהלת חשבונות כפולה;

(5) ינהל מעקב אחר הרכוש ואחר החייבים הרשומים במאזן וידאג למימוש הרכוש כאמור בתקנות ולגביית החובות;

(6) במקרה שלא ניתן לממש את הרכוש או לגבות חוב - יפתח כרטיס בציון מהות הנכס או החוב והצעדים שנקט למימושם.

(ב) המפרק ינהל כרטסת של תקבולים ותשלומים לפי האמור בסעיף (א), גם כאשר לא ניתן לקבל מאזן מבוקר ודין וחשבון עסקי.

כ"ד בניסן תשמ"ד (26 באפריל 1984) אהרון אוזן

שר העבודה והרווחה

1. \* פורסמו [ק"ת תשמ"ד מס' 4636](http://www.nevo.co.il/Law_word/law06/TAK-4636.pdf) מיום 27.5.1984 עמ' 1588.

   תוקנו [ק"ת תשמ"ד מס' 4675](http://www.nevo.co.il/Law_word/law06/TAK-4675.pdf) מיום 30.7.1984 עמ' 2102 – תק' תשמ"ד-1984.

   [ק"ת תש"ן מס' 5283](http://www.nevo.co.il/Law_word/law06/TAK-5283.pdf) מיום 29.7.1990 עמ' 894 – תק' תש"ן-1990; ר' תקנה 2 לענין תחולה.

   [ק"ת תשנ"א מס' 5332](http://www.nevo.co.il/Law_word/law06/TAK-5332.pdf) מיום 12.2.1991 עמ' 525 – תק' תשנ"א-1991; ר' תקנה 2 לענין תחולה. [↑](#footnote-ref-1)