תקנות הבהמות והעופות (הובלה בדרך הים), 1936

חקלאות טבע וסביבה – בע"ח – פיקוח ומחלות

חקלאות טבע וסביבה – בע"ח – יצוא בע"ח ותוצרת החי

רשויות ומשפט מנהלי – תשתיות – ספנות ונמלים

משפט פרטי וכלכלה – מסחר – סחר – הובלת טובין בים

תוכן ענינים

|  |  |  |  |
| --- | --- | --- | --- |
| 3 | [Go](#Seif0) | השם | סעיף 1 |
| 3 | [Go](#Seif1) | פירוש | סעיף 2 |
| 3 | [Go](#Seif2) | הטלת התקנות | סעיף 3 |
| 3 | [Go](#Seif3) | חלקי הספינות שמותר להשתמש בהם | סעיף 4 |
| 3 | [Go](#Seif4) | ללא כותרת | סעיף 5 |
| 4 | [Go](#Seif5) | מכלאות, ארגזים וקבועות בספינות | סעיף 6 |
| 4 | [Go](#Seif6) | החלל הדרוש לבהמות ולעופות | סעיף 7 |
| 4 | [Go](#Seif7) | מטען יתר | סעיף 8 |
| 4 | [Go](#Seif8) | מעברים | סעיף 9 |
| 4 | [Go](#Seif9) | איורור | סעיף 10 |
| 5 | [Go](#Seif10) | אור | סעיף 11 |
| 5 | [Go](#Seif11) | אוכל ומים | סעיף 12 |
| 5 | [Go](#Seif12) | סגירת הבהמות | סעיף 13 |
| 5 | [Go](#Seif13) | הבדלת המשלוחים המעורבים | סעיף 14 |
| 5 | [Go](#Seif14) | מבואות, מעברים וכו | סעיף 15 |
| 5 | [Go](#Seif15) | שמשים | סעיף 16 |
| 5 | [Go](#Seif16) | תיעול | סעיף 17 |
| 5 | [Go](#Seif17) | מכשירי כיבוי ושטיפה של הסיפון | סעיף 18 |
| 5 | [Go](#Seif18) | הטפול בבהמות בהמצאן בנמל | סעיף 19 |
| 6 | [Go](#Seif19) | מכשירי המתה מאושרים | סעיף 20 |
| 6 | [Go](#Seif20) | בהמות פצועות | סעיף 21 |
| 6 | [Go](#Seif21) | בהמות שמתו בימי הנסיעה | סעיף 22 |
| 6 | [Go](#Seif22) | דוחות על מקרי אסון | סעיף 23 |
| 6 | [Go](#Seif23) | הסעת בהמות פסולות בים | סעיף 24 |
| 6 | [Go](#Seif24) | הצהרה מאת קברניט הספינה | סעיף 25 |
| 6 | [Go](#Seif25) | עבירות | סעיף 26 |
| 6 | [Go](#med0) | תוספת ראשונה |  |
| 6 | [Go](#Seif26) | מידות הדירים | סעיף 1 |
| 7 | [Go](#Seif27) | מבנה הדירים | סעיף 2 |
| 7 | [Go](#Seif28) | זויות חזית לדירים | סעיף 3 |
| 7 | [Go](#Seif29) | הזויות האחוריות | סעיף 4 |
| 7 | [Go](#Seif30) | עמודי החזית של הדירים | סעיף 5 |
| 7 | [Go](#Seif31) | העמודים האחוריים של הדירים | סעיף 6 |
| 7 | [Go](#Seif32) | קורות האורך | סעיף 7 |
| 7 | [Go](#Seif33) | קורות גג | סעיף 8 |
| 7 | [Go](#Seif34) | הגג | סעיף 9 |
| 7 | [Go](#Seif35) | הקיר האחורי | סעיף 10 |
| 8 | [Go](#Seif36) | גישה לפתיחות ולחורי שפכים | סעיף 11 |
| 8 | [Go](#Seif37) | קרשי החזית | סעיף 12 |
| 8 | [Go](#Seif38) | קרשי הקצוות וקרשי מחיצה | סעיף 13 |
| 8 | [Go](#Seif39) | ריצוף | סעיף 14 |
| 8 | [Go](#Seif40) | מוטות או סוגרי אבוסים | סעיף 15 |
| 8 | [Go](#Seif41) | איבוסים | סעיף 16 |
| 8 | [Go](#Seif42) | פתחי מעבר | סעיף 17 |
| 8 | [Go](#Seif43) | דרכי גישה, מורדות וכו | סעיף 18 |
| 9 | [Go](#Seif44) | ספינות בעלות סריגים פתוחים במקום מעקה | סעיף 19 |
| 9 | [Go](#Seif45) | ביצור הדירים | סעיף 20 |
| 9 | [Go](#Seif46) | מים חיים | סעיף 21 |
| 9 | [Go](#Seif47) | סידורים בשביל כבשים וחזירים | סעיף 22 |

תקנות הבהמות והעופות (הובלה בדרך הים), 1936[[1]](#footnote-1)\*

1. תקנות אלו תיקראנה תקנות הבהמות והעופות (הובלה בדרך הים), 1936.

השם

2. בתקנות אלו יהיו למונחים הבאים הפירושים שבצדם, מלבד אם ענין הכתוב יחייב פירוש אחר –

פירוש

"בהמות", חוץ אם נאמר בפירוש אחרת, פירושן בקר, כבשים, עזים, ושאר בהמות מעלות גרה, סוסים, פרדות, חמורים וחזירים;

"בקר", פירושו פרים, שורים, פרות, עגלות, פרות מעוברות ועגלים;

"עופות", פירושם עופות בית, ברווזים, אווזים, תרנגולי-הודו ויונים;

"נמל", כולל מקום.

3. הוראות תקנות אלה תחולנה על כל ספינה שמובילים בה בהמות או עופות לצורך יבואם לישראל, או יצואם הימנה.

הטלת התקנות

בתנאי שהוראות תקנות 4(1)(ב), 6(1), (2) ו-(3), 1(1) ו-(9), לא תחולנה על ספינות הנושאות בהמות לשם יבואן לישראל, בנסיעה הנמשכת בדרך כלל פחות משמונה עשרה שעות.

4. (1) אסור להסיע בהמות –

חלקי הספינות שמותר להשתמש בהם

(א) על יותר משלושה סיפונים; או

(ב) על כל סיפון שאיננו סגור כולו מכל צדדיו ומכוסה למעלה בסיפון קבוע, אלא שבימים שבין 1 במאי ועד 30 בספטמבר, ועד בכלל, מותר להוביל את הבהמות על גבי סיפון מוגבה פתוח בתנאי שקבועותיו יהיו עד כמה שאפשר בהתאם לפירוטים המתוארים בתוספת הראשונה לתקנות אלה; או,

(ג) במדפים הערוכים אחד ע"ג השני על כל סיפון או ע"ג איזה מבנה עראי בסיפון; או

(ד) בכל סוכה שע"ג תא שבו מוגבלות שאר בהמות, אך בשום מקרה אחר אסור להסיען ע"ג סוכות שגובה גדרותיהן עולה על 45 מ"מ מהסיפון ואשר לא התקינו בהם אמצעי גישה אחרים לחלל שמתחת; או

(ה) בתחתיתה של כל ספינה שאין לה חלל מספיק בין סיפונה וקרקעיתה כדי לאפשר לבהמות לעמוד זקופות במצבן הטבעי בריווח של 30 ס"מ לפחות בין החלק הגבוה ביותר של אותן הבהמות כשהן עומדות, והסיפון ממעל; או

(ו) בכל חלק אשר אם תעמודנה בו עלולות הן להפריע להנהלה המתוקנת של הספינה או לאיוורורה או לבטחונה.

(2) בהמות, כשהן נמצאות בספינה, צריך להגן עליהן יפה בפני היזקות או סבל יתר וצריך שלא תיפגענה מן האויר ושהמים לא יחדרו אליהן.

(3) מובילים עופות רק ע"ג הסיפון הפתוח שיהא סגור היטב בצדדיו ומכוסה במפרשי קנבוס כדי שהעופות יהיו מוגנים די הצורך בפני מזג האויר והים.

5. (בוטל).

תק' 1940

6. (1) יש להוביל את כל הבהמות במכלאות אלא אם כן הן נתונות בתוך ארגז, תיבה, או כלי קיבול מתאים אחר. כשמשתמשים לצורך זה בארגז, בתיבה, או בכלי קיבול אחר, יש לסגרם או לקבעם באופן שהים או תנועות הספינה לא יוכלו להזיזם מהמקום ותהיינה בנויות וקבועות בצורה כזו שתאפשר לחדירתה של כמות מספקת של אויר נקי לכל הבהמות המובלות ולהבטיח אמצעי הגנה באותה ההגנה הניתנת לבהמות המובלות במכלאות.

מכלאות, ארגזים וקבועות בספינות

אין להניח ארגזים, תיבות או כלי-קיבול אחרים שיש בהם בהמות אחד ע"ג השני.

(2) ארכה של כל מכלאה לא יעלה על 335 ס"מ (מפנים ומאחור) ורחבה לא יהא יותר מ-275 ס"מ, כל מכלאה צריכה להיבנות בצורה ובחמרים חזקים שיאפשרו להם לעמוד בפני פעולות מזג האויר ולכובד הבהמות הנזרקות לעומתה. כשהבהמות מובלות על גבי סוכה פתוחה צריכות הקבועות להתאים להוראות שבתוספת הראשונה לתקנות אלו.

(3) כדי שרגליהם של הבהמות לא תמעדנה, יש להתקין ברצפת כל מכלאה כפיסים מתאימים או מדרכים טובים לכפות הרגלים הקשורים יפה לסיפון באמצעים מתאימים, ולפזר על גבי הרצפה כמות מספקת של חול, נסורת או חומר מתאים אחר.

(4) יש לגדור יפה ובצורה בטוחה כל חלק מחלקי האניה או מקבועותיה העלולים לגרום נזק, או סבל שלא לצורך לבהמות, וכל המכלאות צריכות להיות חופשיות לחלוטין מכל מעצורים.

(5) את העופות יש להוביל בארגזים, שמידותיהם צריכות להיות בהתאם לפירוטים הניתנים בתוספת השניה לתקנות אלו. יש לקבוע את הארגזים המשמשים להובלת עופות באופן שהים ותנודות האניה לא יוכלו להזיזם ממקומותיהם, ובנויים ומונחים, באופן שהעופות יקבלו כמות מספקת של אויר זך.

אפשר להניח את הארגזים המשמשים למטרות הנזכרות לעיל אחד ע"ג השני, בתנאי שהגובה הכללי של הארגזים אחרי היותם מונחים ע"ג הסיפון אחד ע"ג השני לא יעלה על 3 מטרים.

7. (1) כדי לאפשר לבהמות הנמצאות במכלאה לאכול בנחת ולנוח במשך הנסיעה יש להתקין בכל מכלאה מרחב מספיק.

החלל הדרוש לבהמות ולעופות

המרחב המינימלי הדרוש לכל בהמה צריך להיות 75 ס"מ ברוחב לבהמה ממשפחת הבקר שמשקלה יותר מ-450 ק"ג. אולם מקום שמובילים בהמה אחת לחוד המרחב המינימלי צריך להיות 90 ס"מ. מידות אלו צריכות להיות מפנים ומאחור.

(2) בספינות הנושאות בהמות לשם יבוא לישראל, בנסיעה הנמשכת בדרך כלל פחות משמונה עשרה שעות, יש לייחד חלל מספיק כדי לאפשר לבהמות המובלות, לאכול ולנוח מתוך הרווחה ולפזר ע"ג הרצפה כמות מספיקה של חול ושאר חמרים כדי שרגליהן של הבהמות לא תמעדנה.

(3) יש להניח בין כל שתי שורות של ארגזים המכילים עופות ריווח של מטר אחד לפחות ברוחב וזה כדי להאכיל את העופות הנמצאים בארגזים ולהשקותם כדבעי.

8. אין להעמיס על הספינה מטען יתר על המידה בכל חלק מחלקיה שיהיו בו כדי לגרום היזק או צער שלא לצורך הבהמות הנמצאות בו.

מטען יתר

9. יש להתקין בין כל שתי שורות של בהמות ובפני כל שורה בודדת של בהמות, מעבר תמידי ברוחב של 90 ס"מ, מלבד בקצה המעברים הנמצאים בפני האניה ואחוריה, ובאותם המקומות שבהם נמצאים מעצורים שארכם פחות מ-90 ס"מ, מותר להוריד את הרוחב המינימלי של המעבר ל-45 ס"מ. כמו כן צריך להתקין מעבר רחבי בעל רוחב של 45 ס"מ, לפחות, שיהיה קשור למעברים הקדמיים והאחוריים של כל מחלקה. לשם כך מותר להשתמש בדלת האניה המשמשת לשם מעבר ממכסה אחד לשני, כמעבר לרוחב האניה. כל המעברים צריכים להיות פנויים מכל מכשול פרט למקרים הנזכרים לעיל.

מעברים

10. יש לספק איורור נפרד לכל תא שבכל סיפון ונוסף לאיורור הבא מן המעברים לרוחב האניה יש להתקין לכל תא אמצעי איורור מכניים, ע"י מניפות חשמליות או מכשירים אחרים שיש בהם כדי להחליף את האויר לחלוטין אחת לשלושה רגעים. ואילו בתאים הסגורים שבסיפון הראשי או ממעל לו מתירים איורור טבעי אם מצב הדברים מצריך זאת ואם תתקבל הסכמתו של הפקיד הוטרינרי הראשי.

איורור

11. כל חלקי הספינה שבהם עוברות הבהמות או שבהם הן כלואות ובכל חלקי הספינה שבהם מובלים העופות, צריכים להיות מוארים דיים כדבעי. ובכל זמן יש לספק אור מספיק כדי שאפשר יהיה לטפל כדבעי בבהמות ובעופות. את המאורות יש לקבוע במרחק של ששה מטרים בין מנורה למנורה וכל מנורה צריכה להיות בעלת לא פחות מ-40 ווטים. כשקרשים או מכשולים אחרים מכסים את האור יש לקבוע מנורות נוספות.

אור

12. (1) יש לספק כמות מספיקה של אוכל מתאים ומים כדי להאכיל ולהשקות כדבעי את כל הבהמות והעופות המובלים, ויש להביא בחשבון את האפשרות של איחור בלתי צפוי בנסיעה מחמת מזג האויר או גורמים אחרים. יש להתקין מחסנים שיעמדו בפני מזג האויר לשם החסנת המזון.

אוכל ומים

(2) יש להתקין ברצפה של כל מכלאה או אותו חלק הספינה, שבו מובלים הבהמות, אבוסים מתאימים שגובהם יהיה לא פחות מעשרים ס"מ. את אבוסי הצאן והחזירים יש לשמור באופן שהמים לא יחדרו לתוכם.

13. יש לקשור היטב את הצאן, בראשו או בצוארו בצורה שלא תגרום לו צער שלא לצורך, ובאופן שתעמודנה לרוחב הספינה ממול למעברים.

סגירת הבהמות

14. (1) יש להוביל את סוגי הבהמות דלקמן במכלאות מיוחדות לפי סוגיהם דהיינו, בקר, כבשים, עזים, חזירים, סוסים, פרדות וחמורים. בתנאי כי ספינה הנושאת בהמות לאחד מנמלי ישראל, בנסיעה הנמשכת בדרך כלל פחות משמונה עשרה שעות, מותר להוביל את הבהמות מהסוגים הנזכרים לעיל אך בחלקים מיוחדים של ספינה זו או במכלאות מיוחדות בהתאם לסוגיהן.

הבדלת המשלוחים המעורבים

(2) יש להוביל את סוגי העופות דלקמן, בארגזים נבדלים בהתאם לסוגיהם דהיינו, עופות-בית, תרנגולי-הודו, ברווזים, אווזים, ויונים.

15. (1) דלתות-כניסה, מעברים, כלובים ושאר מכשירים, וכן כל חלקי הספינה המשמשים להטענתן, לפריקתן, או להעברתן של הבהמות צריכים להיות בנויות באופן שלא יגרמו כל היזק או צער מיותר לבהמות.

מבואות, מעברים וכו'

(2) יש להתאים דלתות מעבר בגובה של לא פחות ממאה ושבעים סנטימטרים וברוחב של לא פחות ממאה וחמישים סנטימטרים, וצריך להתקינן בצידי האניה מעל הסיפון הראשי עד כמה שאפשר בצורה שתאפשר את נהיגתן של הבהמות לאורך הסיפון, הרחק ממפתחי אניה (בין מכסה למכסה) ומשאר מפגעים.

(3) כשיש צורך, יש להמציא בני לוויה לבהמות כדי לאפשר לשמשים להגיע לאותם המקומות התפושים ע"י הבהמות למטה, שלא דרך פתחי האניה הראשיים כשפתחים אלה הם סתומים.

16. (1) נוסף לעובדי האניה הדרושים לעבודה באניה, יש להוביל מספר מספיק של שמשים כדי לטפל בבהמות ובעופות כדבעי.

שמשים

(2) יש לספק לשמשים אלה חדרים נקיים ומתאימים.

17. (1) יש להתקין סידורים מתאימים לצורך ניקוזם של השתן ומי הרצפה, מכל חלקי הספינה שמשתמשים בהם להובלת בהמות. בסיפון הראשי צריך להתקין מרזבים מספיקים כדי שאפשר יהא להזרים את השתן ומי הרצפה אל מחוץ לאניה.

תיעול

(2) לצורך הזרמת השתן והמים שמשתמשים בהם לשטיפת הסיפונים בכל האגפים שמתחת לסיפון הראשי יותקנו גיגיות, חביות, בורות ושאר אמצעי הזרמה.

18. יש לספק שירות מים מתאים לצורך כיבוי שריפה ולצורך שטיפתם של כל המקומות שנמצאים בהם בהמות ועופות.

מכשירי כיבוי ושטיפה של הסיפון

19. (1) אסור להסיע כל בהמה בסירה בזמן יבואן של אותן בהמות לישראל, או יצואן הימנה, אלא אם כן נתאשרה אותה סירה למטרה זו ע"י פקיד הנמל.

הטפול בבהמות בהמצאן בנמל

(2) המספר המקסימלי של בהמות שמותר יהא להסיען על כל סירה פורקת יקבע ע"י פקיד הנמל.

(3) כל סירה המשמשת לצורך הסעתן של בהמות לספינה או הימנה בזמן יבואן של אותן בהמות לישראל, או יצואן מישראל, צריך לפזר עליה זיפזיף או חול כדי שרגליהן של הבהמות לא תמעדנה.

(4) זיפזיף או חול יפוזרו באותם חלקי הסיפון או חלק אחר של ספינה העומדת לטעון או לפרק בהמות, כשאותן בהמות תורמנה או כשינהגו בהן בצורה אחרת כדי שרגלי הבהמות לא תמעדנה.

(5) אין להרים או להוריד בהמה במשך עליתם או הורדתם של נוסעים אלא בעזרת שקי-קנבוס או תיבת-הנפה או עשירה המאושרת ע"י פקיד הנמל.

(6) עם טלטולה של כל בהמה לנמל בישראל, בזמן יבואן או יצואן של אותן בהמות, מותר להשתמש רק באותה צורת המלמד שיורשה מטעם הפקיד הוטרינרי הראשי, ואין להלקות את הבהמה במקלות.

20. כל ספינה שמובילים בה בהמות יהא בה מכשיר המתה מאושר ע"י הפקיד הוטרינרי הראשי. צריך שהמכשיר יהא בכוחו לפלוט כדור או חגורת מחנק ומחובתו של הבעל והקברניט של ספינה זו לדאוג לכך שיהיו בספינה מכשיר זה יחד עם כמות מספקת של כדורים. המכשיר והכדורים יימסרו לפקיד הוטרינרי לכשידרוש לעשות כן.

מכשירי המתה מאושרים

21. בהמה שרגלה שבורה או שנפצעה בצורה אחרת, על קברניט הספינה לצוות להמיתה מיד במכשיר המתה מאושר, חוץ אם נוכח שמותר להשאירה בחיים, ולהוציאה מן הספינה בלא אכזריות. האדם הממונה על הבהמה יודיע מיד לקברניט הספינה על הפצע.

בהמות פצועות

22. בהמה שהועלתה על הספינה לצורך הורדתה בישראל, ומתה או נשחטה בימי הנסיעה, על קברניט האניה להודיע מיד על המקרה לפקיד הוטרינרי שבנמל. לכשתגיע אניה למקום הורדתה בישראל, לא תועלה נבלת הבהמה ליבשה ולא תוצא מן הספינה בלא רשיון בכתב מאת הפקיד הוטרינרי.

בהמות שמתו בימי הנסיעה

23. קברניט הספינה שמובילים בה בהמות יערוך רשימה מכל הבהמות שמתו, או שהומתו, או נפצעו קשה בהיותן באותה ספינה, ובסוף כל מסע ימסור דו"ח לפקיד הוטרינרי שבנמל ההורדה, ובדו"ח זה יציין את המספר הכללי של כל סוג של בהמות, שהועלו בנסיעה, ואם מתה או הומתה או נפצעה איזה בהמה, בימי הנסיעה, ואם כן, כמה הומתו או מתו או נפצעו, וסיבת מיתתה, המתתה או פציעתה.

דו"חות על מקרי אסון

24. (1) אסור לקברניט הספינה להרשות להעלות לספינה כל בהמה לצורך הסעתה לכל נמל בישראל או הימנה, אם בגלל רפיונה, מחלתה, עיסותה או כל סיבה אחרת אי אפשר להובילה בלא לגרום לה סבל יתר במשך ימי המסע שעומדים לערוך.

הסעת בהמות פסולות בים

(2) אסור לקברניט הספינה להרשות להעלות לספינה כל בהמה מעוברת לצורך הסעתה לכל נמל בישראל, או הימנה, אם יש יסוד להניח שהבהמה תמליט במשך ימי המסע.

25. אסור להרשות להעלות ליבשה בכל נמל בישראל, כל בהמה או עוף כל עוד לא תימסר לפקיד הוטרינרי שבנמל הצהרה החתומה ע"י קברניט הספינה האומרת כי בהמות ועופות אלו הוחזקו על גבי הספינה כפי שנקבע בתקנות אלו וכי מלאו אחרי הוראות תקנות אלו בקשר עם הטיפול בבהמות ובעופות שעל גבי הספינה.

הצהרה מאת קברניט הספינה

26. הקברניט, הבעל או הסוכן של כל ספינה או סירה הטוענים או מובילים או מפרקים כל בהמה או עוף שלא בהתאם לתקנות אלו, יאשם בעבירה על פקודת מחלות בעלי חיים, 1945.

עבירות

**תוספת ראשונה**

(תקנות 4(1)(ב) ו-6(2))

פרוטי הקבועות להובלת בהמות על סיפונים עליונים פתוחים.

1. מידות הדירים מבפנים תהיינה כדלקמן: -

מידות הדירים

אורך רוחב גובה

(קדמי ואחורי) (מן הסיפון עד התקרה)

מקסימום 335 ס"מ 275 ס"מ

מינימום 90 ס"מ 245 ס"מ 200 ס"מ

קרשי החזה וקרשי המחיצה המאוזנים יהיו בגובה 115 ס"מ מן הסיפון.

קרשי המחיצה המאוזנים יתרוממו מן הסיפון עד התקרה.

2. הדירים יהיו מכלאות בעלות ארבעה צדדים, ויהיו מורכבים מעמודים, קרשי מחיצה, קרשי חזית וקיר אחורי, וגג על כולם.

מבנה הדירים

3. זויות הדירים תהיינה עשויות מעץ אורן, בגודל 15 ס"מ על 10 ס"מ, מחוברות לצד החיצוני של עמודי החזית כשצד ה-15 ס"מ הוא במצב מאונך, ותהיינה מחוברות לסיפון בברגים ואומים בני 15 מ"מ או ביתדות מבורזות, שיהיו מרוחקים זה מזה 170 ס"מ; ואילו, אם הסיפון עשוי עץ, תהיינה הזויות מחוברות בברגי עגלות שיהיו מרוחקים זה מזה 85 ס"מ בערך.

זויות חזית לדירים

4. זויות אחוריות שתהיינה עשויות חמרים דומים לחמרים שישמשו לזויות החזית, מאותו גודל, ומחוברות לסיפון באופן דומה לאלה, תחוברנה לצדם החיצוני של העמודים האחורים. בזויות האחוריות יהיו חורים בגודל 13 ס"מ על 5 ס"מ, עשויים בכל מקום שיהיה צורך בכך כדי לאפשר את הניקוז לתוך אמות המים. ישנה דרך אחרת והיא לחבר את רגלי העמודים האחוריים אל הסיפון באזני זויות.

הזויות האחוריות

5. עמודי החזית של הדירים יהיו עשויים מעץ אורן ברוחב 15 ס"מ על 10 ס"מ, וצד 15 הס"מ יהיה לצד הקדמי והאחורי. את רגלי העמודים יש לחבר אל הזוויות בברגים ואומים בני 13 מ"מ, אחד דרך קורת האורך ואחד דרך קורת הגג. העמודים יהיו מרוחקים זה מזה 170 ס"מ במרכזם. רצוי שעמוד החזית יהיה יותר גבוה כדי להיות לגג שיפוע מתאים לצד ירכתי האניה.

עמודי החזית של הדירים

6. העמודים האחוריים של הדירים, יהיו עשויים מעץ אורן אדום של 15 ס"מ על 10 ס"מ, וצד 15 הס"מ יהיה לצד הקדמי והאחורי. את רגלי העמודים יש לחבר בברגים ואומים בני 15 מ"מ אל זויות השיפוע או לאזני זויות, ואת ראשי העמודים יש לחבר אל קורת הגג בברגים ואומים בני 13 מ"מ, אחד דרך קורת האורך ואחד דרך קורת הגג. נוסף על כך יהיו העמודים האחוריים מחוברים יפה למעקה האניה בברגים ואומים בני 15 מ"מ. העמודים מרוחקים זה מזה במרכזם 170 ס"מ.

העמודים האחוריים של הדירים

7. יש להתאים קורות-אורך בנות 10 ס"מ על 7.5 ס"מ, לאורך קצותיהם העליונים של העמודים הקדמיים והאחוריים, 15 ס"מ, מתחת לגג. קורות צריכות להמשך לכל אורך הדיר ומחוברות לכל עמוד בברגים ואומים בני 13 ס"מ.

קורות האורך

8. קורות גג צריכות להיות בנות 15 ס"מ על 10 ס"מ (15 ס"מ בצד המאונך). מרוחקות זו מזו 170 ס"מ ומחוברות בברגים לכל עמוד חזית ועמוד אחורי, והן צריכות לבלוט מעל לעמודי החזית 45 ס"מ לצד האניה.

קורות גג

9. הגג יהא עשוי עץ, קרשי עץ, אשוח בני 38 מ"מ בעלי שפות וחריצים, וקרשים יהיו מתוחים, לכל אורך קורות הגג וכל קרש יהא חתיכה שלמה, (ראה פסקא 20 מתוספת זו).

הגג

10. הקיר האחורי יהא מעצי אשוח בני 38 מ"מ, בעלי שפות וחריצים וימשך מעל לראש זוית השיפוע האחורית, לכשישנן, עד לגובה של 125 ס"מ, מעל לפני רצפת הדיר, ויהא מחובר לצדיהם הפנימיים של העמודים האחוריים.

הקיר האחורי

דיר שאין בו זויות שיפוע אחוריות, יש להשאיר לגביו ריוח של 5 ס"מ בין תחתית הקיר ורצפת הסיפון לצרכי ניקוז.

נוסף על כך יש לסדר קיר חיצוני מעצי אשוח בני 5 ס"מ, בעלי שפות וחריצים ממעקה האניה לגג, שיהיה מחובר לצדדים החיצוניים של העמודים האחוריים, (ראה פסקא 20 מתוספת זו).

11. יש להשאיר מספר מספיק של פתיחות פנויות מדירים, כפי שיקבע ע"י הרשות המוסמכת לקביעת קרשים חדשים, לצורך פינוי המים משטח הסיפון, ויש להשאיר לפני אחת הפתיחות מקום פנוי ברוחב של לא פחות מ-115 ס"מ שיהוה מעבר לצורך טעינה ופריקה.

גישה לפתיחות ולחורי שפכים

אמות המים תהיינה פנויות מחיבורים, ויש לעשות סידורים מתאימים לצרכי גישה לחורי השפכים כדי שיוכלו לנקותם בשעת הצורך.

12. קרשי החזית יהיו מורכבים כדלקמן: -

קרשי החזית

(א) קרשי חזרה מעץ אורן לבן או מעץ מתאים אחר, 25 ס"מ על 65 ס"מ, והשפה העליונה של הקרש תהא 115 ס"מ מעל לרצפת הדיר; הקרשים יהיו מחוברים לצדם החיצוני של עמודי החזית בברגים ואומים בני 15 מ"מ;

(ב) קרש תחתון מאותו חומר ומאותה מידה, ומחובר לעמודי החזית באותו אופן, שהשפה התחתונה תהא מונחת על הזווית של עמוד החזית. במרכזם של קרשי החזה יש לנקוב חורים בעלי קוטר של 39 מ"מ ברווחים מתאימים לצורך השחלת חבלי הראש.

13. בכל קצה של כל שורת דירים, לרבות מקומות המעבר לפתיחות השפכים של רוחב האניה, יש לשים קרשים מאוזנים כדלקמן: -

קרשי הקצוות וקרשי מחיצה

הקרש העליון יהא בן 22 ס"מ, ברמה אחת עם קרש החזה; הקרש התחתון יהא 38 ס"מ על 6 ס"מ, ומותאם סמוך לסיפון האניה. קרשים אלה יהיו מיטלטלים ומותאמים בתוך בקעים או חריצים המחוברים לעמודי החזית ולעמודים האחוריים. המחיצות שבין הדירים תהיינה עשויות משני קרשים מאונכים בני 23 ס"מ על 63 ס"מ, מושמים זה על יד זה ומותאמים לתוך צמידי ספון האניה או ברצפת הדיר ומחוברים בראשם לקורות הגג ע"י קישורי ברזל או בריחים.

14. אם הסיפון הוא מברזל או מפלדה, יש להתקין אדני רצפה לצורך קרשי הרצפה. אדנים אלה יהיו עשויים מקרשים בעובי של 38 מ"מ, ומחוברים למוטות בני 7 וחצי ס"מ מרוחקים זה מזה לא יותר מ-90 ס"מ, ולכל דיר תהא אדן רצפה משלו. אדן הרצפה תכסה את כל רצפת הדיר לעשות בו חריצים במקומות הנחוצים לצרכי ניקוז.

ריצוף

15. יש להתקין לכל דיר סוגרי רצפה שיונחו בכיוון האורך של האניה. אורך הסוגרים יהא באורך הדיר, מחוץ לריוח של 7 וחצי ס"מ בכל קצה לצרכי ניקוז. בכל דיר יהיו ארבעה סוגרים, עשויים מעץ בוקיצה או מעץ מתאים אחר, 6 וחצי ס"מ על 6 וחצי ס"מ, עם חריצים בשפתם העליונה. דירים שרחבם הוא 245 ס"מ, יש לסדר בהם את סוגרי הרצפה כדלקמן: -

מוטות או סוגרי אבוסים

הראשון יהא מרוחק 38 ס"מ פנימה מקרש האורך התחתון שבחזית הדיר;

השני יהא מרוחק 38 ס"מ מראשון;

הרביעי יהא מרוחק 30 ס"מ מהקיר האחורי של הדיר;

והשלישי יהא מרוחק 38 ס"מ מהרביעי.

בדירים שרחבם יותר מ-254 ס"מ, יש לסדר את הריוח שבין הסוגרים באופן יחסי לרחבם.

את סוגרי הרצפה יש לאמץ יפה לרצפת עץ, לאדני העץ המיטלטלים, לכשישנם, בברגים ואם הרצפה עשויה מלט יש לאמצם באזני זויות או באופן אחר.

16. קרש בגובה של 20 ס"מ ובעובי של 7 וחצי ס"מ, שארכו הוא בכל אורך הדיר יחובר לצד הקדמי של מוט-הרצפה הראשון ויהיה צד אחד של אבוס, וזוית החזית וקרש-החזית התחתון יהוו את הצד של האבוס. את קצות האבוס יש לסגור כדבעי.

איבוסים

17. לצרכי טעינה ופריקה צריך שיהא מקום גישה כדלקמן ברמה אחת עם הספון לצד האניה בסיפון הטעינה: - המעקה שבו נמצאות פתיחות השפכים שממול למעבר בן 115 הס"מ (המוזכר בפסקא 11 מתוספת זו) ייחתך כדי להוות דלת ברוחב 115 ס"מ, המסתובבת על צירים והנפתחת כלפי חוץ. הקיר החיצון במקום זה יהא אף הוא תלוי על צירים, וכל זה יהא מוחזק כדבעי כדי לתקן את ההחלשה הבאה מן התלות בצירים. לדלתות הצירים יהיו אמצעי ביטחון מספיקים מחוץ לצירים.

פתחי מעבר

18. לכל מקומות הגישה לדירים יש להתקין מוטות כפי שנקבע בנוגע לדירים בפסקא 15 מתוספת זו. במקום שיש צורך בכך, יש להתקין גם מורדות, ברוחב של לא פחות מ-90 ס"מ ולא יותר מ-105 ס"מ, בעלי שיפוע של לא יותר מ-1 ל-2. למורדות אלה יש להתקין מוטות עשויים מעץ בוקיצה או מעץ מתאים אחר, בני 7 וחצי ס"מ על 7 וחצי ס"מ, מרוחקים זה מזה 30 ס"מ במרכזם, ומרוחקים 23 ס"מ מכל קצה.

דרכי גישה, מורדות וכו'

19. ספינות שיש להן סריגים פתוחים במקום מעקה, יש לעשות בהן את הסידורים דלקמן - את העמודים האחוריים בני ה-15 ס"מ על 10 ס"מ יש לשים על יד הסריגים מבפנים, וגב בו 10 ס"מ על 7 וחצי ס"מ (10 ס"מ באורך, בכיוון האורך של האניה), שיותאם להקיף את הסריגים, יושם מצדם החיצוני של הסריגים מול העמודים האחוריים. חתיכות הגב צריכות להשתרע מן הספון עד לגג, ותהיינה מחוברות לעמודים האחוריים בששה ברגים ואומים בני 15 מ"מ, והאומים צריכים להיות כלפי חוץ. הקיר החיצוני בן ה-5 ס"מ, ימשך מן הגג עד לסיפון.

ספינות בעלות סריגים פתוחים במקום מעקה

בנוגע לשאר הענינים יהיו הסידורים והחיבורים בדרך כלל כפי שנקבע לעיל.

20. בסדור הדירים יתחשבו עם המחסה הניתן ע"י המבנים שבצדיהם, לכשישנן, והקיר החיצוני והגג יהיו, עד כמה שאפשר, בקו המשך אחד עם צדיהם וספוניהם של אותם מבנים.

ביצור הדירים

אם אין מדור מלחים על הסיפון, לא יהא הקצה הקדמי של הדירים קרוב לחרטום האניה מהחלק העשירי מאורך האניה, ויש להתקין מהצד הקדמי של הדירים שובר גלים בגובה 90 ס"מ במרכזם ו-45 ס"מ בקצותיו שיהא נוטה לאחוריו בשיפוע כלפי צדי האניה. שובר הגלים ימשך ממעקה למעקה ויהא די חזק לעמוד בפני פעולות מי הים. נוסף על כך יהיו הקצוות הקדמיות של הדירים הקדמיים בסיפון הקדמי מכוסים בקרשים סמוכים זה לזה מן הסיפון עד הגג. הקרשים יהיו בעובי של לא פחות מ-5 ס"מ, וימשכו מירכתי האניה עד לעמודי החזית המאומצים במעצורי ברזל אלכסוניים, 7 וחצי ס"מ על 13 מ"מ, מחוברים לספון ולראשי העמודים.

אם אין שובר גלים במכסה האחורי של האניה, יש לבנות את קצות הדירים האחוריים באופן דומה לזה.

21. יש להתקין צנורות מים חיים לאורך הסיפונים, ולהתקין להם ברזים וגיגיות כדי הספקת די מים בכל עת לכל הבהמות המובלות באניה.

מים חיים

22. כשמובילים כבשים על סיפונים פתוחים במשך חדשי הקיץ, יש להתקין בשבילם אותם הסידורים הקבועים לעיל אלא קרשי המחיצה המאונכים המשמשים לחלוקת הדירים, יש להתקין קרשים מאוזנים בתוך חריצים, מחוברים בברגים אל עמודי החזית ולעמודים האחוריים מבעד לקיר האחורי. קרשים אלה יהיו בעובי 29 ס"מ ויתרוממו לגובה של לא פחות מ-90 ס"מ מרצפת הדיר. אין הכרח שקרשים אלה יהיו סמוכים זה לזה, אולם אפשר לקבוע יתדות בשפה התחתונה של כל קרש, אחת בכל קצה ואחת באמצע, כדי להתאימם לגובה הדרוש. באופן דומה לזה יש לסגור את הריוח שבין קרשי החזה והקרשים התחתונים הקדמים.

סידורים בשביל כבשים וחזירים

**התוספת השניה**

(תקנות 6(5))

פירוטים ובנין בתי קיבול להובלת עופות

1. בית קיבול לא יהא יותר מבן שתי קומות.

2. בית קיבול בן קומה אחת –

(א) לא יהא שטח הרצפה שלו יותר משני מטרים מרובעים; בתנאי שכל בית קיבול כזה ששטח הרצפה שלו הוא יותר ממטר מרובע אחד יהא מחולק לשני תאים ששטח הרצפה שלהם הוא שוה, וכן

(ב) לא יהא בגובה מבחוץ יותר מ-50 סנטימטרים, אולם אם הוא מכיל תרנגולי הודו יהא גבהו לא יותר מ-65 סנטימטרים.

3. בית קיבול בן שתי קומות –

(א) לא יהא שטח הרצפה שלו בכל קומה יותר ממטר מרובע אחד, וכן

(ב) לא יהא גבוה מבחוץ יותר ממטר אחד, אולם אם הוא מכיל תרנגולי הודו יהא גבהו לא יותר ממטר אחד ו-30 סנטימטרים.

4. הגובה הפנימי של כל קומה המשמשת למיני העופות דלקמן יהא כדלקמן:

עופות לא פחות מ-35 סנטימטרים;

ברווזים לא פחות מ-45 סנטימטרים;

יונים לא פחות מ-20 סנטימטרים;

תרנגולי הודו או אווזים לא פחות מ-60 סנטימטרים.

5. שטח הרצפה למיני העופות דלקמן יהא כדלקמן:

לכל עוף לא פחות מ-450 סנטימטרים מרובעים;

לכל תרנגול הודו

או אווז לא פחות מ-1250 סנטימטרים מרובעים;

לכל ברווז לא פחות מ-900 סנטימטרים מרובעים;

לכל יונה לא פחות מ-200 סנטימטרים מרובעים.

6. בית קיבול יהא בנוי באופן שיאפשר אור מספיק ושיגן על העופות מחבלה ע"י הוצאת הראש, הרגלים או הכנפים דרך הגג, הרצפה או הקירות של אותו בית קיבול.

7. בית קיבול צריך להיות חזק ומוצק במידה שיהא בטוח כי הגובה הפנימי המוזכר בפסקה 4 מתוספת זו, וכי שטח הרצפה המוזכר בפסקה 5 מתוספת זו יהיו עומדים וקיימים בכל תנאים שהם.

1. \* פורסמו ע"ר מס' 642 מיום 29.10.1936, תוס' 2, עמ' (ע) 1081, (א) 1223.

   תוקנו ע"ר מס' 1030 מיום 11.7.1940, תוס' 2, עמ' (ע) 798, (א) 924. [↑](#footnote-ref-1)