תקנות הבזק (כהונתם של חברי המועצה לשידורי כבלים וסדרי עבודתה של המועצה), תשמ"ז-1987

רשויות ומשפט מנהלי – תקשורת – בזק ושידורים – מועצה

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק ב': כהונת חברי המועצה | [Go](#med1) | 2 |
| סעיף 2 | סייגים למינוי | [Go](#Seif2) | 2 |
| סעיף 3 | תקופת כהונה | [Go](#Seif3) | 2 |
| סעיף 4 | פקיעת כהונה והשעיה | [Go](#Seif4) | 2 |
| סעיף 5 | התפטרות ומינוי ממלא מקום לחבר | [Go](#Seif5) | 3 |
| סעיף 6 | ממלא מקום ליושב ראש | [Go](#Seif6) | 3 |
| סעיף 7 | הוצאות וגמול | [Go](#Seif7) | 3 |
|  | פרק ג': סדרי עבודתה של המועצה | [Go](#med2) | 3 |
| סעיף 8 | ישיבות המועצה | [Go](#Seif8) | 3 |
| סעיף 9 | מנין חוקי וערר | [Go](#Seif9) | 3 |
| סעיף 10 | ועדות | [Go](#Seif16) | 3 |
| סעיף 11 | ערר של חברי ועדה | [Go](#Seif10) | 3 |
| סעיף 12 | דיון חוזר | [Go](#Seif11) | 4 |
| סעיף 13 | שמירת תוקף | [Go](#Seif12) | 4 |
| סעיף 14 | פרוטוקול | [Go](#Seif13) | 4 |
| סעיף 15 | זכות עיון ואיסור פרסום | [Go](#Seif14) | 4 |
| סעיף 16 | דינים וחשבונות | [Go](#Seif15) | 4 |

תקנות הבזק (כהונתם של חברי המועצה לשידורי כבלים וסדרי עבודתה של המועצה), תשמ"ז-1987[[1]](#footnote-1)\*

בתוקף סמכותי לפי סעיפים 6ב(ד) ו-(ה), 6לח(א) ו-59 לחוק הבזק, תשמ"ב-1982 (להלן – החוק) ובאישור ועדת הכלכלה של הכנסת, אני מתקין תקנות אלה:

פרק א': פרשנות

1. בתקנות אלה –

הגדרות

"המועצה" – המועצה לשידורי כבלים שנתמנתה לפי סעיף 6ב לחוק;

"המנהל" – מנהל השירות לשידורי טלוויזיה בכבלים ולמנויים שבמשרד התקשורת.

פרק ב': כהונת חברי המועצה

2. (א) לא ימונה לחבר המועצה –

סייגים למינוי

(1) מי שאינו אזרח ישראל או תושב בה;

(2) בעל זכיון, בעל ענין בתאגיד שהוא בעל זכיון או קרוב או עובד של בעל זכיון;

(3) מי שקיבל זכות שימוש באפיק לפי סעיף 6לד לחוק (בתקנה זו – בעל זכות שימוש), בעל ענין בתאגיד שהוא בעל זכות שימוש או קרוב או עובד של בעל זכות שימוש;

(4) מי שקשור במישרין או בעקיפין, בעצמו או על ידי קרובו, סוכנו או שותפו, בחוזה או בעיסקה עם בעל זכיון או עם בעל זכות שימוש, או מי שהוא בעל ענין בתאגיד, לרבות שותפות, הקשור כאמור;

(5) מי שהוא חבר המליאה של רשות השידור שהוקמה לפי חוק רשות השידור, תשכ"ה-1965 או מי שמועסק בה או בטלוויזיה הלימודית בכל דרך שהיא;

(6) מי שהורשע בעבירה שיש עמה קלון או נשא עונש מאסר וטרם חלפו שבע שנים מיום גמר ריצוי העונש;

(7) מי שהוכרז פושט רגל לפי פקודת פשיטת הרגל (נוסח חדש], תש"ם-1980, וטרם ניתן לו צו שחרור החלטי לפי הפקודה האמורה או צו המבטל את ההכרזה.

(ב) לא ימונה לחבר המועצה אדם שלדעת השר עלולים עיסוקיו או תפקידיו האחרים ליצור ניגוד ענינים עם תפקידו כחבר המועצה.

(ג) לענין תקנת משנה (א) –

"בעל ענין" – כהגדרתו בסעיף 6א לחוק;

"קרוב" – בן זוג, הורה, בן, בת, אח, אחות ובני זוגם.

3. (א) תקופת כהונתו של חבר המועצה תהא ארבע שנים מיום מינויו.

תקופת כהונה

(ב) חבר המועצה שתקופת כהונתו תמה אפשר למנותו מחדש לתקופת כהונה נוספת אחת בלבד ברציפות.

4. (א) חבר המועצה יחדל לכהן לפני תום תקופת כהונתו באחד מאלה:

פקיעת כהונה והשעיה

(1) התפטר במסירת כתב התפטרות לשר;

(2) נתקיים בו סייג מן הסייגים המפורטים בתקנה 2, אולם, לענין הסייג המפורט בתקנה 2(א)(4), לא יחדל חבר המועצה לכהן אם התירה לו המועצה את ההתקשרות לפי סעיף 6ג(ב) לחוק.

(ב) חבר המועצה שנתקיים בו סייג מן הסייגים המפורטים בתקנה 2, יודיע על כך לשר, בכתב, מיד לאחר שנתקיים בו סייג כאמור או שנודע לו על קיומו של הסייג, לפי הענין.

(ג) נבצר מחבר המועצה, דרך קבע, למלא את תפקידו או שהוא נעדר ללא סיבה סבירה משלוש ישיבות רצופות של המועצה או מיותר משליש הישיבות שקיימה בשנה אחת, רשאי השר, לאחר התייעצות ביושב ראש המועצה, להעבירו מכהונתו בהודעה בכתב ובלבד שהודיע על כך לממשלה ארבעה-עשר ימים לפני פקיעת כהונתו של אותו חבר.

(ד) הוגש כתב אישום נגד חבר המועצה, רשאי השר, לאחר התייעצות ביועץ המשפטי לממשלה, להשעותו מכהונתו עד למתן פסק דין סופי בענינו.

5. (א) התפטר חבר המועצה מתפקידו או חדל מסיבה אחרת להיות חבר המועצה לפני תום תקופת כהונתו, ימונה חבר אחר במקומו בדרך הקבועה בסעיף 6ב לחוק.

התפטרות ומינוי ממלא מקום לחבר

(ב) חבר המועצה שנבצר ממנו למלא את תפקידו במשך תקופה העולה על שלושה חדשים, וכן מי שהושעה לפי תקנה 4(ד), ימונה לו ממלא מקום בדרך הקבועה בסעיף 6ב לחוק למשך התקופה שבה נבצר מאותו חבר למלא את תפקידו כאמור.

6. (א) השר רשאי למנות מבין נציגי הממשלה במועצה ממלא מקום ליושב ראש המועצה לתקופה שלא תעלה על ששה חדשים; נבצר זמנית מיושב ראש המועצה למלא את תפקידו או נתפנתה משרתו וטרם נתמנה יושב ראש חדש, ימלא את תפקידו ממלא מקומו.

ממלא מקום ליושב ראש

תק' תשמ"ח-1988

תק' תש"ס-2000

(ב) על אף האמור בתקנת משנה (א), רשאי השר, מטעמים מיוחדים, להאריך את כהונתו של ממלא מקום יושב ראש המועצה לתקופה נוספת שלא תעלה על שישה חודשים.

תק' תש"ס-2000

מיום 1.8.1988

**תק' תשמ"ח-1988**

[ק"ת תשמ"ח מס' 5126](http://www.nevo.co.il/Law_word/law06/TAK-5126.pdf) מיום 1.8.1988 עמ' 1035

6. השר רשאי למנות ~~מבין נציגיו במועצה~~ מבין נציגי הממשלה במועצה ממלא מקום ליושב ראש המועצה לתקופה שלא תעלה על ששה חדשים; נבצר זמנית מיושב ראש המועצה למלא את תפקידו או נתפנתה משרתו וטרם נתמנה יושב ראש חדש, ימלא את תפקידו ממלא מקומו.

מיום 5.7.2000

**תק' תש"ס-2000**

[ק"ת תש"ס מס' 6043](http://www.nevo.co.il/Law_word/law06/TAK-6043.pdf) מיום 5.7.2000 עמ' 693

6. (א) השר רשאי למנות מבין נציגי הממשלה במועצה ממלא מקום ליושב ראש המועצה לתקופה שלא תעלה על ששה חדשים; נבצר זמנית מיושב ראש המועצה למלא את תפקידו או נתפנתה משרתו וטרם נתמנה יושב ראש חדש, ימלא את תפקידו ממלא מקומו.

(ב) על אף האמור בתקנת משנה (א), רשאי השר, מטעמים מיוחדים, להאריך את כהונתו של ממלא מקום יושב ראש המועצה לתקופה נוספת שלא תעלה על שישה חודשים.

7. (א) חבר המועצה לא יקבל שכר בעד שירותיו, אך יהא זכאי לקבל החזר הוצאות שהוציא בקשר למילוי תפקידו כחבר המועצה בשיעורים שקבע השר בצו.

הוצאות וגמול

(ב) על אף האמור בתקנת משנה (א), רשאי השר להורות על הענקת גמול סביר לחבר המועצה, נציג הציבור, בשיעור שיקבע השר בצו בהסכמת שר האוצר.

תק' תשנ"ה-1995

מיום 5.1.1995

**תק' תשנ"ה-1995**

[ק"ת תשנ"ה מס' 5650](http://www.nevo.co.il/Law_word/law06/TAK-5650.pdf) מיום 5.1.1995 עמ' 502

**החלפת תקנת משנה 7(ב)**

הנוסח הקודם:

~~(ב) על אף האמור בתקנת משנה (א), רשאי השר להורות על הענקת גמול סביר ליושב ראש המועצה, ואם ראה נסיבות מיוחדות – גם לממלא מקומו ולחבר המועצה הממלא תפקיד של יושב ראש ועדה שהמועצה הקימה; שיעור הגמול טעון אישור ועדת הכלכלה של הכנסת.~~

פרק ג': סדרי עבודתה של המועצה

8. (א) ישיבות המועצה יתקיימו אחת לחדשיים לפחות.

ישיבות המועצה

(ב) יושב ראש המועצה יזמן את ישיבותיה ויקבע את מועדיהן, מקומן וסדר היום שלהן בכפוף להוראות תקנות אלה.

(ג) יושב ראש המועצה יזמן ישיבה מיוחדת אם דרשו זאת השר או ארבעה לפחות מחברי המועצה; הישיבה תתקיים תוך עשרה ימים מיום שנתקבלה הדרישה; בישיבה תדון המועצה בנושאים המפורטים בדרישה.

(ד) המנהל או מי שהוא יקבע לכך במקומו, יוזמן לכל ישיבות המועצה.

9. (א) המנין החוקי בישיבת המועצה הוא רוב חבריה ובהם יושב ראש המועצה או ממלא מקומו; משנפתחה הישיבה במנין חוקי, יהיה המשך הישיבה כדין בכל מספר חברים ובלבד שבעת קבלת ההחלטות נכחו ארבעה חברים לפחות ובהם היושב ראש או ממלא מקומו.

מנין חוקי וערר

(ב) לא היה מנין חוקי בעת שנפתחה ישיבת המועצה, רשאי יושב ראש המועצה לדחותה לשעה; לאחר עבור השעה האמורה תהיה הישיבה כדין בכל מספר של נוכחים, ואולם על קבלת החלטות יחולו הוראות תקנת משנה (א).

(ג) החלטות המועצה יתקבלו ברוב קולות של המשתתפים בהצבעה; באין רוב בהצבעה כאמור – יימנה קולו של יושב ראש המועצה פעמיים.

10. (א) המועצה רשאית, לצורך ביצוע תפקידיה, למנות מבין חבריה ועדות לכל ענין שתמצא לנכון, לקבוע את תפקידיהן ולאצול להן מסמכויותיה, למעט הסמכות לקבוע כללים.

ועדות

(ב) המועצה תמנה לכל ועדה יושב ראש מבין חברי הועדה.

11. (א) שניים מחברי ועדה רשאים לערור לפני מליאת המועצה על כל החלטה של הועדה שהתקבלה בניגוד לדעתם.

ערר של חברי ועדה

(ב) הערר יוגש באמצעות יושב ראש המועצה, תוך ארבעים ושמונה שעות מעת קבלת ההחלטה; עד להכרעת המליאה יעוכב ביצוע ההחלטה.

12. (א) שלושה מבין חברי המועצה רשאים לבקש דיון חוזר במועצה –

דיון חוזר

(1) לגבי החלטה שקיבלה ועדה;

(2) לגבי החלטה שקיבלה המועצה בנוכחות ארבעה חברים בלבד ושבהצבעה עליה נמנה קולו של היושב ראש פעמיים.

(ב) על בקשה לדיון חוזר יחולו הוראות תקנה 11(ב), בשינויים המחוייבים.

13. קיום המועצה, סמכויותיה ותוקף החלטותיה לא ייפגעו מחמת שנתפנה מקומו של חבר המועצה או מחמת ליקוי במינויו או בהמשך כהונתו ובלבד שמספר חברי המועצה לא פחת משבעה.

שמירת תוקף

14. (א) בכל ישיבה של המועצה וכן בכל ישיבה של ועדה מועדותיה יירשם פרוטוקול; יושב ראש המועצה או ממלא מקומו או יושב ראש של ועדה, לפי הענין (להלן – יושב ראש הישיבה), יהיה אחראי לרישומו ועריכתו התקינים של הפרוטוקול.

פרוטוקול

(ב) בפרוטוקול יירשמו –

(1) מועד הישיבה ומקום קיומה;

(2) שמות חברי המועצה הנוכחים בישיבה, בציון שמותיהם של אלה שנכחו בפתיחתה;

(3) שמות מוזמנים לישיבה;

(4) סדר היום של הישיבה וכל שינוי בו;

(5) שמות המשתתפים בדיון בכל סעיף;

(6) הצעות החלטה;

(7) ההחלטות ותוצאות ההצבעה, ולפי דרישת חבר המועצה – ציון שמות המצביעים ואופן הצבעתם;

(8) הודעות.

(ג) יושב ראש הישיבה יאשר את הפרוטוקול בחתימת ידו תוך שלושים ימים מיום הישיבה.

15. (א) פרוטוקולים ומסמכים של ישיבות המועצה ושל ישיבות ועדה מועדותיה יהיו פתוחים לעיון לפני כל חבר מועצה.

זכות עיון ואיסור פרסום

(ב) חבר המועצה לא יגלה ולא יפרסם תכנו של פרוטוקול או מסמך שגילויו או פרסומו אסור על פי דין.

16. (א) בתום ששה חדשים מעת מינויה של המועצה ומדי ששה חדשים לאחר מכן יגיש המנהל למועצה דין וחשבון על הפעולות שנעשו לקיום השידורים, קידומם והפיקוח עליהם; המועצה תדון בדין וחשבון ותקבע לגביו את מסקנותיה והמלצותיה.

דינים וחשבונות

(ב) יושב ראש המועצה יעביר לשר את מסקנותיה והמלצותיה של המועצה, תוך חדשיים מיום שנתקיים הדיון בדין וחשבון כאמור בתקנת משנה (א).

י' בשבט תשמ"ז (9 בפברואר 1987) אמנון רובינשטיין

שר התקשורת

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשמ"ז מס' 5015](http://www.nevo.co.il/Law_word/law06/TAK-5015.pdf) מיום 19.3.1987 עמ' 641.

   תוקנו [ק"ת תשמ"ח מס' 5126](http://www.nevo.co.il/Law_word/law06/TAK-5126.pdf) מיום 1.8.1988 עמ' 1035 – תק' תשמ"ח-1988.

   [ק"ת תשנ"ה מס' 5650](http://www.nevo.co.il/Law_word/law06/TAK-5650.pdf) מיום 5.1.1995 עמ' 501 – תק' תשנ"ה-1995.

   [ק"ת תש"ס מס' 6043](http://www.nevo.co.il/Law_word/law06/TAK-6043.pdf) מיום 5.7.2000 עמ' 694 – תק' תש"ס-2000. [↑](#footnote-ref-1)