תקנות הבחירות לכנסת (סדרי ערעורים), תשי"ט-1959

דיני חוקה – בחירות – בחירות לכנסת

דיני חוקה – כנסת – בחירות

בתי משפט וסדרי דין – סדר דין אזרחי

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגשת הודעות הערעור | סעיף 1 |
| 2 | [Go](#Seif1) | המשיב בערעור | סעיף 2 |
| 2 | [Go](#Seif2) | החזרת העתק מההודעה למערער | סעיף 3 |
| 2 | [Go](#Seif3) | מסירת העתק מההודעה למשיב | סעיף 4 |
| 2 | [Go](#Seif4) | זכותו של מי שלא אושר כמועמד | סעיף 5 |
| 2 | [Go](#Seif5) | ייצוג היושב ראש | סעיף 6 |
| 2 | [Go](#Seif6) | אי התייצבות בעל דין | סעיף 7 |
| 2 | [Go](#Seif7) | טענות פורמליות וראיות נוספות | סעיף 8 |
| 2 | [Go](#Seif8) | איחוד ערעורים | סעיף 9 |
| 2 | [Go](#Seif9) | סדרי הדין | סעיף 10 |
| 3 | [Go](#Seif10) | מסירת פסק הדין | סעיף 11 |
| 3 | [Go](#Seif11) | ביטול | סעיף 12 |
| 3 | [Go](#Seif12) | השם | סעיף 13 |

תקנות הבחירות לכנסת (סדרי ערעורים), תשי"ט-1959[[1]](#footnote-1)\*

בתוקף סמכותי לפי סעיף 72 לחוק הבחירות לכנסת, תשי"ט-1959, ובתוקף שאר הסמכויות הנתונות לי לפי כל דין, אני מתקין תקנות אלה:

1. (א) הודעת ערעור (להלן – הודעה) בערעורים לפי סעיף 24 לחוק תוגש למזכירות בית המשפט העליון בחמישה העתקים, חתומים ביד המערער, ויצויינו בה העדים והמסמכים שישמשו בידי המערער לביסוס טענותיו.

הגשת הודעות הערעור

(ב) להודעה יצורפו חמישה העתקים מהודעת הסירוב של ועדת הבחירות המרכזית, וכן תצהיר, בחמישה העתקים, לאימות העובדות שעליהן מסתמך המערער.

2. יושב ראש ועדת הבחירות המרכזית (להלן - היושב ראש) יצויין בהודעה כמשיב

המשיב בערעור

3. העתק מההודעה, בציון יום הגשתה ומועד שמיעת הערעור, יוחזר למוסר ההודעה, ואישור המוסר לקבלת ההעתק, דינו כדין אישור המערער לקבלת הזמנה לדין.

החזרת העתק מההודעה למערער

4. (א) אחד ההעתקים מההודעה, שצויינו עליו יום הגשתה ומועד שמיעת הערעור, ומהמצורפות אליה, יימסרו לידי היושב ראש או יונחו במשרד ועדת הבחירות המרכזית לא יאוחר מ-48 שעות לפני מועד שמיעת הערעור.

מסירת העתק מההודעה למשיב

(ב) נמסר העתק ההודעה לידי היושב ראש או הונח במשרד ועדת הבחירות המרכזית, יראו את המסירה או ההנחה כאמור כהזמנה לדין שנמסרה כדין למשיב.

5. הוגש ערעור על סירוב ועדת הבחירות המרכזית לאשר אחד משמות המועמדים שברשימת מועמדים בלי שסירבה לאשר את הרשימה כולה, יהיה האדם שסירבו לאשרו כאמור זכאי להתייצב ולטעון בשמיעת הערעור; קיבל המערער הזמנה לדין, רואים אותו אדם כאילו קיבל גם הוא הזמנה לדין.

זכותו של מי שלא אושר כמועמד

6. היושב ראש זכאי להיות מיוצג בערעור על ידי היועץ המשפטי לממשלה או בא-כוחו.

ייצוג היושב ראש

7. (א) לא התייצב המערער במועד שנקבע לשמיעת הערעור, רשאי בית המשפט למחוק את הערעור או לדחות את שמיעתו, ואם התייצב היושב ראש - רשאי בית המשפט גם לדון בערעור ולתת פסק דין שלא בפני המערער.

אי-התייצבות בעל דין

(ב) לא התייצב היושב ראש במועד שנקבע לשמיעת הערעור והתייצב המערער, רשאי בית המשפט לדון בערעור ולתת פסק דין שלא בפני היושב ראש.

8. בית המשפט הדן בערעור רשאי לא להיזקק לטענות פורמליות או לראיות שלא צויינו בהודעה.

טענות פורמליות וראיות נוספות

9. (א) בית המשפט רשאי לאחד ערעורים התלויים ועומדים לפניו אם הם נוגעים למועמדים של רשימת מועמדים אחת או אם כרוכות בהם אותן שאלות חוק או אותן שאלות עובדה, או שאלות חוק או שאלות עובדה דומות.

איחוד ערעורים

(ב) בית המשפט רשאי לתת פסק דין אחד במספר ערעורים שנדונו על ידיו והנוגעים למועמדים של רשימת מועמדים אחת, אף אם לא אוחדו הערעורים כאמור בתקנת משנה (א).

10. סדרי הדין החלים על בקשה בדרך המרצה בבית המשפט המחוזי יחולו, בשינויים המחוייבים לפי הנסיבות, על דיון בערעור לפי תקנות אלה בכל ענין שאין עליו הוראה אחרת בחוק הבחירות לכנסת, תשי"ט-1959, או בתקנות אלה.

סדרי הדין

11. (א) פסק הדין יימסר לועדת הבחירות המרכזית לא יאוחר מהיום ה-20 שלפני יום הבחירות.

מסירת פסק הדין

(ב) נמסר העתק פסק הדין לידי היושב ראש או הונח במשרד ועדת הבחירות המרכזית, יראו את המסירה או ההנחה כאמור כמסירה כדין לועדת הבחירות המרכזית.

12. תקנות הבחירות לכנסת (סדרי ערעורים), תשט"ו-1955 - בטלות.

ביטול

13. לתקנות אלה ייקרא "תקנות הבחירות לכנסת (סדרי ערעורים), תשי"ט-1959".

השם

ט"ו בסיון תשי"ט (21 ביוני 1959) פנחס רוזן

שר המשפטים

1. \* פורסמו [ק"ת תשי"ט מס' 921](http://www.nevo.co.il/Law_word/law06/TAK-0921.pdf) מיום 25.6.1959 עמ' 1566. [↑](#footnote-ref-1)