תקנות הבטיחות בעבודה (מחצבות-אבן), תשכ"ה-1965

עבודה – בטיחות בעבודה

תוכן ענינים

|  |  |  |  |
| --- | --- | --- | --- |
|  | פרק ראשון: הוראות כלליות | [Go](#med0) | 3 |
| סעיף 1 | הגדרות | [Go](#Seif1) | 3 |
| סעיף 2 | תחולה | [Go](#Seif2) | 3 |
| סעיף 3 | מנהל המחצבה | [Go](#Seif3) | 3 |
| סעיף 4 | גילו ונסיונו של מנהל המחצבה | [Go](#Seif4) | 3 |
| סעיף 5 | מינוי מספר מנהלי מחצבה | [Go](#Seif5) | 3 |
| סעיף 6 | רישומים בפנקס כללי | [Go](#Seif6) | 4 |
| סעיף 7 | בחינת מנהל מחצבה | [Go](#Seif7) | 4 |
| סעיף 8 | פסילת מנהל מחצבה | [Go](#Seif8) | 4 |
| סעיף 9 | חובות מנהל המחצבה | [Go](#Seif9) | 4 |
| סעיף 10 | אחריות מנהל המחצבה בפלילים | [Go](#Seif10) | 4 |
| סעיף 11 | אחריות התופש במחצבת אבן | [Go](#Seif11) | 4 |
| סעיף 12 | מפת המחצבה | [Go](#Seif12) | 4 |
|  | פרק שני: בטיחות בקיר חיצוב ובקרבתו | [Go](#med1) | 4 |
| סעיף 13 | מסלולי נסיעה במחצבה | [Go](#Seif13) | 4 |
| סעיף 14 | גדירת קיר חיצוב | [Go](#Seif14) | 4 |
| סעיף 15 | הרחקת חומר רופף | [Go](#Seif15) | 5 |
| סעיף 16 | גובה קיר החיצוב, מדרגות ודרכי הגישה אליהם | [Go](#Seif16) | 5 |
| סעיף 17 | קירות חיצוב גבוהים והתאמתם | [Go](#Seif17) | 5 |
| סעיף 18 | פטור | [Go](#Seif18) | 5 |
| סעיף 19 | קיר חיצוב עזוב | [Go](#Seif19) | 5 |
| סעיף 20 | בקורת על חומר רופף והסרתו | [Go](#Seif20) | 5 |
| סעיף 21 | חומר הבולט מקיר חיצוב | [Go](#Seif21) | 5 |
|  | פרק שלישי: ציוד-מגן אישי | [Go](#med2) | 5 |
|  | פרק רביעי: משאיות והטענתן | [Go](#med3) | 6 |
| סעיף 25 | בטיחות בעת טעינת משאית | [Go](#Seif22) | 6 |
| סעיף 26 | בקורת המשאית על ידי הנהג | [Go](#Seif23) | 6 |
| סעיף 27 | הסעת אדם במחצבת אבן | [Go](#Seif24) | 6 |
| סעיף 28 | רשיון לנהיגה | [Go](#Seif25) | 6 |
| סעיף 29 | הכוונה לנסיעה אחורנית | [Go](#Seif26) | 6 |
|  | פרק חמישי: הוראות שונות | [Go](#med4) | 6 |
| סעיף 30 | שבירת אבנים | [Go](#Seif27) | 6 |
| סעיף 31 | תחילה | [Go](#Seif28) | 6 |
| סעיף 31א | הוראת מעבר | [Go](#Seif29) | 6 |
| סעיף 32 | השם | [Go](#Seif30) | 6 |
|  | תוספת | [Go](#med5) | 6 |

תקנות הבטיחות בעבודה (מחצבות-אבן), תשכ"ה-1965[[1]](#footnote-1)\*

בתוקף סמכותי לפי הסעיפים 55 ו-81 לפקודת הבטיחות בעבודה, 1946 (להלן – הפקודה), והסעיפים 14(א) ו-2(ד) לפקודת סדרי השלטון והמשפט, תש"ח-1948, אני מתקין תקנות אלה:

פרק ראשון: הוראות כלליות

1. בתקנות אלה –

הגדרות

"חגורת בטיחות" – (נמחקה);

תק' תשכ"ט-1968

מיום 12.12.1968

**תק' תשכ"ט-1968**

[ק"ת תשכ"ט מס' 2324](http://www.nevo.co.il/Law_word/law06/TAK-2324.pdf) מיום 12.12.1968 עמ' 543

**מחיקת הגדרת "חגורת בטיחות"**

הנוסח הקודם:

~~"חגורת בטיחות" – חגורה על אביזרי החזקה המבטיחה, כשהאביזרים מחוברים לנקודת עגינה מתאימה, להחזיק את האדם במקרה של נפילתו והעשויים מחמרים נאותים, בחוזק מספיק ובצורה המונעת במידה סבירה פגיעה על ידי החגורה עצמה;~~

"חומר רופף" – כל חומר רופף, לרבות אבן, סלע או עפר חפשיים העלולים להידרדר תוך כדי החיצוב או בהשפעת גורמים אטמוספריים;

"מחצבת אבן" – מחצבה שבה מתנהל חיצוב על פני הקרקע, למעט מחצבה כאמור בה מפיקים חלוקים, חול או חרסית;

"מנהל המחצבה" – אדם שנתמנה על ידי התופש להיות מנהל מחצבת-אבן בהתאם לתקנה 3;

"נעלי בטיחות" – (נמחקה);

תק' תשכ"ט-1968

מיום 12.12.1968

**תק' תשכ"ט-1968**

[ק"ת תשכ"ט מס' 2324](http://www.nevo.co.il/Law_word/law06/TAK-2324.pdf) מיום 12.12.1968 עמ' 543

**מחיקת הגדרת "נעלי בטיחות"**

הנוסח הקודם:

~~"נעלי בטיחות" – נעלים העשויות לשם הגנה על הרגלים ובהן כיפה מעל למקום אצבעות הרגל, עשויה מפלדה או חומר אחר בעל חוזק נאות והנעלים מתאימות בגדלן לרגל העובד;~~

"קובע מגן" – (נמחקה);

תק' תשכ"ט-1968

מיום 12.12.1968

**תק' תשכ"ט-1968**

[ק"ת תשכ"ט מס' 2324](http://www.nevo.co.il/Law_word/law06/TAK-2324.pdf) מיום 12.12.1968 עמ' 543

**מחיקת הגדרת "קובע מגן"**

הנוסח הקודם:

~~"קובע מגן" — קובע המיועד להגן על ראש האדם מפני פגיעה על ידי גופים נופלים או ניתזים ואשר עשוי מחומר נאות ובחוזק מספיק כדי לעמוד במידה סבירה במכה מגופים כאמור ושצוייד באביזרים כדי לספוג במידה סבירה את כוחה של המכה;~~

"תופש" – תופש במחצבת-אבן;

"ציוד ממונע נייד" – מחפר, דחפור או עגורן.

2. הוראות אלה יחולו לגבי כל עבודה במחצבת-אבן, לרבות גריסת אבן, מסגרות, חשמלאות, מכונאות-רכב והובלה.

תחולה

3. (א) התופש אחראי לכך כי כל עבודה במחצבת-אבן תתנהל תחת השגחתו הישירה והמתמדת של מנהל מחצבה שעל מינויו נמסרה הודעה בכתב בדואר רשום למפקח העבודה האזורי.

מנהל המחצבה

(ב) הודעה על מינוי מנהל מחצבה תימסר למפקח העבודה האזורי בדואר רשום ותהיה לפי הטופס שבתוספת, ותצורף אליה הצהרת מי שנתמנה שהוא מקבל על עצמו את התפקיד של מנהל המחצבה חתומה בידו בציון תאריך חתימתו.

4. לא יתמנה אדם מנהל מחצבה אלא אם נתקיימו בו אלה:

גילו ונסיונו של מנהל המחצבה

(1) מלאו לו 25 שנה;

(2) לאחר שמלאו לו 18 שנה, עבד בחיצוב במחצבת-אבן לפחות שבע שנים מתוך עשר השנים שלפני מינויו ובכלל זה שלוש שנים בניהול מחצבת-אבן או בהשגחה על חיצוב במחצבת-אבן או בתפקיד עוזר מנהל מחצבה ותחת הדרכתו; אולם לגבי מהנדס מכרות, מהנדס בניה או מהנדס אזרחי – דיו אם עבד שלוש שנים במחצבת-אבן כעוזר למנהל מחצבה ותחת הדרכתו;

(3) עמד בהצלחה בבחינה בהלכות הנוגעות לתפקיד מנהל מחצבה ובהלכות הבטיחות בעבודה על כל ענפיה שבמחצבות, לפי תכנית בחינה שנקבעה על ידי מפקח העבודה הראשי ושניתן להשיגה באגף הפיקוח של משרד העבודה והרווחה לפחות ארבעה חדשים לפני מועד הבחינה; אולם מהנדס מכרות, מהנדס בניה ומהנדס אזרחי חייבים לעמוד בבחינה בהלכות הבטיחות בעבודות האמורות בלבד.

תק' תשכ"ח-1967

תק' תשנ"ו-1995

מיום 28.12.1967

**תק' תשכ"ח-1967**

[ק"ת תשכ"ח מס' 2159](http://www.nevo.co.il/Law_word/law06/TAK-2159.pdf) מיום 28.12.1967 עמ' 538

**החלפת פסקה 4(3)**

הנוסח הקודם:

~~(3) עמד בהצלחה בבחינה בהלכות חיצוב, טיפול בחמרי נפץ ופיצוצים וכן בהלכות הבטיחות בעבודה על כל ענפיה שבמחצבות שנערכה בפני ועדה, במקום, בזמן ולפי תכנית שנקבעו על ידי מפקח העבודה הראשי בהודעה בירחון העבודה ובדרך אחרת הנראית למפקח העבודה הראשי לפחות 6 חדשים לפני מועד הבחינה; אולם מהנדס מכרות, מהנדס בניה ומהנדס אזרחי חייבים לעמוד בבחינה בהלכות הבטיחות בעבודות האמורות בלבד;~~

מיום 5.12.1995

**תק' תשנ"ו-1995**

[ק"ת תשנ"ו מס' 5718](http://www.nevo.co.il/Law_word/law06/TAK-5718.pdf) מיום 5.12.1995 עמ' 200

(3) עמד בהצלחה בבחינה בהלכות הנוגעות לתפקיד מנהל מחצבה ובהלכות הבטיחות בעבודה על כל ענפיה שבמחצבות, לפי תכנית בחינה שנקבעה על ידי מפקח העבודה הראשי ~~ופורסמה בירחון משרד העבודה~~ ושניתן להשיגה באגף הפיקוח של משרד העבודה והרווחה לפחות ארבעה חדשים לפני מועד הבחינה; אולם מהנדס מכרות, מהנדס בניה ומהנדס אזרחי חייבים לעמוד בבחינה בהלכות הבטיחות בעבודות האמורות בלבד.

5. לא יתמנה למחצבת-אבן יותר ממנהל מחצבה אחד אלא אם מפקח העבודה האזורי הסכים בתעודה למנוים של שני מנהלי מחצבה או יותר והמינויים הם בהתאם לתנאים וסייגים שפירש בה.

מינוי מספר מנהלי מחצבה

6. התופש –

רישומים בפנקס כללי

(1) יצרף העתק מהודעה על מינוי מנהל המחצבה לפנקס הכללי של מחצבת-האבן או ירשום בו את שמו, מספר זהותו ומענו של כל מי שנתמנה להיות מנהל מחצבה;

(2) ירשום בפנקס הכללי של מחצבות-האבן את התאריך בו הפסיק מנהל מחצבה לשמש בתפקידו ויודיע על כך – בדואר רשום – למפקח עבודה אזורי.

7. מנהל מחצבה שלא עמד בהצלחה בבחינה כאמור בתקנה 4(3) במשך שלוש השנים שקדמו למינויו חייב, לפי דרישה בכתב של מפקח עבודה אזורי, להיבחן בהלכות חיצוב, טיפול בחמרי נפץ ופיצוצים וכן בהלכות הבטיחות בעבודה על כל ענפיה שבמחצבות בפני ועדה, במקום ובזמן שיפורשו בדרישה ולפי תכנית שנקבעה על ידי מפקח העבודה הראשי כאמור בתקנה 4(3).

בחינת מנהל מחצבה

8. (א) מפקח העבודה הראשי רשאי בכל עת לפסול בהודעה בכתב מנהל מחצבה אם לדעתו נתקיים לגביו אחד מאלה:

פסילת מנהל מחצבה

(1) אין לו שנות הנסיון כאמור בפסקה (2) לתקנה 4;

(2) הוא לא מילא את החובות המוטלות עליו בתקנות אלה;

(3) הוא אינו מסוגל למלא את תפקידו;

(4) נסיונו או ידיעותיו אינם מספיקים, בהתחשב בשיטות החיצוב או הפיצוץ במחצבה.

(ב) בהודעה על פסילת מנהל מחצבה יפורט המועד אשר בו תכנס פסילתו לתקפה.

(ג) ההודעה תימסר לתופש או תודבק במחצבת-האבן ומשנמסרה או הודבקה כאמור לא ישמש עוד – לפחות החל מהמועד שנקבע בהודעה – מנהל המחצבה שנפסל בתפקידו וכשבוצעה עבודה במחצבה החל מאותו מועד ימנה התופס מיד מנהל מחצבה אחר בהתאם לתקנה 3.

9. מנהל המחצבה חייב למלא אחר הוראות תקנות אלה והוראות הפקודה ותקנות אחרות שהותקנו על פיה והנוגעות לעבודות במחצבת-אבן, וחייב הוא לנקוט בצעדים מתאימים שכל עובד אחר במחצבת-האבן ימלא אחר ההוראות המתייחסות לאותו עובד.

חובות מנהל המחצבה

10. (א) לענין סעיף 82 לפקודה יראו חובה כמוטלת במפורש על מנהל מחצבה אם לא נקבע בתקנות אלה או בתקנות הבטיחות בעבודה (שימוש בחמרי נפץ והחסנתם במחצבות), תשי"ב-1952, שהחובה מוטלת על התופש במחצבה או על אדם אחר.

אחריות מנהל המחצבה בפלילים

(ב) אחריותו של מנהל מחצבה לפי תקנה זו מתחילה מהיום שבו הוא חותם על ההצהרה בטופס ההודעה על מינויו בהתאם לתקנה 3(ב).

(ג) התפטרותו של מנהל מחצבה מתפקידו לא תסיים את אחריותו עד שתישלח מצדו הודעת התפטרות בכתב – בדואר רשום – אל מפקח העבודה האזורי ובה גם הצהרה שהעתק ההודעה נמסרה לתופש.

11. לא מינה התופש מנהל מחצבה, או מנהל המחצבה הפסיק לשמש בתפקידו או נפסל בהתאם לתקנה 8, ולא מונה מנהל מחצבה אחר במקומו, רואים את החובות המוטלות על מנהל מחצבה כמוטלות על התופש, מבלי לפגוע באחריותו לפי תקנה 3.

אחריות התופש במחצבת-אבן

12. (א) התופש ימציא למפקח עבודה אזורי, לפי דרישתו בכתב, מפות של מחצבת-האבן המראות קווי גובה, פרטים של קירות החיצוב ומסלולי הנסיעה במחצבה, וכל פרט אחר שיצוין בדרישה, אך לא יידרש התופש להמציא מפות כאמור יותר מאחת לשנה.

מפת המחצבה

(ב) המפות יוכנו על ידי מהנדס מכרות או מודד מוסמך בקנה-מידה של 1:500 או גדול יותר.

פרק שני: בטיחות בקיר חיצוב ובקרבתו

13. מסלולי הנסיעה במחצבת-אבן, לרבות דרכי הגישה אל קיר החיצוב על כל מדרגה שבו, יהיו מותקנים כדי לאפשר תנועה בטוחה של הציוד הממונע הנייד ושל המשאיות במחצבה.

מסלולי נסיעה במחצבה

14. (א) בשטח מעל לקיר חיצוב במחצבת אבן תותקן במרחק של לא פחות מ-10 מטר ולא יותר מ-50 מטר מן השפה העליונה של הקיר, לפי דרישת מפקח עבודה אזורי בכתב, גדירה מתאימה שתימשך בשני קצוותיה עד למקום מתאים כדי למנוע בני-אדם מלהתקרב לכל מצב שבו נשקפת להם סכנת נפילה.

גדירת קיר חיצוב

(ב) הגדירה כאמור תשולט בשלטי אזהרה הנראים לעין לפחות כל 50 מטר שלט אחד ולא פחות מבשני שלטי אזהרה.

(ג) נדרש התופש להתקין גדירה כאמור בתקנת משנה (א), חייב הוא לקיימה.

15. לפני פתיחת קרקע לחיצוב וכל משך החיצוב ייעשו כל אלה –

הרחקת חומר רופף

(1) השטח שבו מתכוונים לחצוב ינוקה מחומר רופף עד לסלע;

(2) השטח שמעל לקיר החיצוב ינוקה מחומר רופף עד לסלע ברוחב של 3 מטר לפחות, ובאזור חיצוב שבו משתמשים בציוד ממונע נייד או במשאיות ברוחב של 8 מטר לפחות;

(3) החומר הרופף מעבר לשטח המנוקה יוחזק בשיפוע טבעי ומכל מקום בשיפוע שנטייתו לא תעלה על 45 מעלות.

16. (א) לא ייפתח קרקע לחיצוב במחצבת-אבן באופן שגובה קיר החיצוב יעלה על 15 מטר, אלא אם יותקנו ויוחזקו בו מדרגה או מדרגות נאותות.

גובה קיר החיצוב, מדרגות ודרכי הגישה אליהם

(ב) רוחב מדרגה בקיר חיצוב יהיה כלהלן –

(1) עובדים בלי ציוד ממונע נייד, יהיה רוחב המדרגה מספיק כדי להבטיח בטיחותם של עובדים בתנועתם ועבודתם, ובלבד שהרוחב לא יהיה פחות מ-3 מטר;

(2) משתמשים בציוד ממונע נייד, יהיה רוחב המדרגה מספיק כדי להבטיח תנועה ופעולה ללא סכנה של הציוד האמור ובטיחותם של העובדים לצדו, ובלבד שהרוחב לא יהיה פחות מ-10 מטר.

17. (א) במחצבת אבן שביום תחילתן של תקנות אלה קיים בה קיר חיצוב שגבהו עולה על 15 מטר ושלא נתקיימו בו הדרישות של תקנה 16, ינקטו בצעדים הדרושים כדי לעבור תוך שנתיים מהיום האמור (להלן – תקופת ההתאמה) לחיצוב בקיר מודרג המתאים לדרישות התקנה האמורה ולאחר תקופת ההתאמה לא יחצבו עוד בקיר חיצוב שלא נתקיימו לגביו הוראות תקנה 16.

קירות חיצוב גבוהים והתאמתם

(ב) התופש במחצבת-אבן כאמור בתקנת משנה (א) יגיש תוך חדשיים מיום תחילתן של תקנות אלה למפקח עבודה אזורי תכנית פעולה וחיצוב לתקופת ההתאמה בצירוף מפות המחצבה כאמור בתקנה 12 ובתכנית פעולה כאמור יפורטו שלבי הפעולה והחיצוב שיש לבצעם כדי להגיע לחיצוב בקיר מודרג המתאים לדרישות של תקנה 16 תוך תקופת ההתאמה.

18. שוכנע מפקח העבודה הראשי ביחס למחצבה פלונית, בהתחשב בטבע המחצב, המבנה הגאולוגי ושיטת החיצוב, שמילוי אחר הוראות תקנות 16 ו-17 אינו דרוש לצורך בטיחות העובדים, רשאי הוא לפטור בתעודה מההוראות האמורות, מכולן או מקצתן, ורשאי הוא להתנות את הפטור בתנאים שייראו לו.

פטור

19. לרגלי קיר חיצוב, מסביב לקטע מהקיר שחדלו לעבוד בו והחומר באותו קטע עלול לסכן את בני-אדם הנמצאים, העובדים או העוברים לרגלי הקיר באותו קטע, יותקן ויקויים מחסום כדי למנוע מבני אדם להתקרב לאותו קטע המסוכן והמחסום יושלט בשלטי אזהרה הנראים לעין.

קיר חיצוב עזוב

20. (א) מנהל המחצבה או אדם אחראי שמונה לצורך זה יערוך מדי יום ביומו לפני התחלת העבודה בקורת בקיר החיצוב בקשר לחומר רופף וידאג להסרתו בדרך בטוחה ואם מפקח עבודה אזורי דורש זאת יתנהל רישום על ביצוע הבדיקות כאמור.

בקורת על חומר רופף והסרתו

(ב) לא יידרש ולא יורשה להימצא, לעבור או לעבוד במקום שבו הוא עלול להיפגע על ידי חומר רופף.

21. החציבה במחצבת-אבן תבוצע כך שלא יווצר חומר הבולט מעבר לקיר-החיצוב ומכל מקום כשנוצר חומר בולט כאמור יסולק החומר הבולט ללא דיחוי בשיטה בטוחה.

חומר הבולט   
מקיר-חיצוב

פרק שלישי: ציוד-מגן אישי

22. (בוטלה).

תק' תשכ"ט-1968

מיום 12.12.1968

**תק' תשכ"ט-1968**

[ק"ת תשכ"ט מס' 2324](http://www.nevo.co.il/Law_word/law06/TAK-2324.pdf) מיום 12.12.1968 עמ' 543

**ביטול תקנה 22**

הנוסח הקודם:

~~הקצבת ציוד מגן לעובדים~~

~~22. לכל עובד במחצבת-אבן יוקצבו נעלי בטיחות, קובע-מגן וחגורת בטיחות ששימושם נקבע לאותו עובד כשציוד המגן האמור במצב תקין ומתאים לו לפי מידותיו.~~

23. (בוטלה).

תק' תשכ"ט-1968

מיום 12.12.1968

**תק' תשכ"ט-1968**

[ק"ת תשכ"ט מס' 2324](http://www.nevo.co.il/Law_word/law06/TAK-2324.pdf) מיום 12.12.1968 עמ' 543

**ביטול תקנה 23**

הנוסח הקודם:

~~שימוש בציוד מגן~~

~~23. (א) העובדים במחצבת-אבן ישתמשו בציוד מגן כמפורט להלן:~~

~~(1) נעלי בטיחות - כל עובד למעט עובד שעבודתו במשרד בלבד;~~

~~(2) קובע מגן - כל עובד, לרבות מי שעובד ליד מגרסת-אבן, למעט עובד העסוק בתוך בנין כלשהו, במחסן לחמרי נפץ או בקרבתו המיידית ונהגים;~~

~~(3) חגורת בטיחות - כל עובד העסוק במקום שבו קיים סיכון של נפילה לעומק של שני מטר או יותר אלא אם הותקן אמצעי אחר המקטין את הסיכון של פגיעה מנפילה, ובלבד שמפקח עבודה אזורי מסר דרישה בכתב לתופש שהעובד ישתמש בחגורת בטיחות.~~

~~(ב) עובד שמחובתו להשתמש בחגורת בטיחות בהתאם לתקנת-משנה (א) ושהוקצבה לו חגורת בטיחות - ובמקרה הצורך חבל החזקה נאות - חייב לחבר את החגורה חיבור בטוח אל נקודת עגינה מתאימה בעזרת החבל או באופן ישיר.~~

24. (בוטלה).

תק' תשכ"ט-1968

מיום 12.12.1968

**תק' תשכ"ט-1968**

[ק"ת תשכ"ט מס' 2324](http://www.nevo.co.il/Law_word/law06/TAK-2324.pdf) מיום 12.12.1968 עמ' 543

**ביטול תקנה 24**

הנוסח הקודם:

~~בדיקת ציוד מגן~~

~~24. עובד שהוקצב לו ציוד-מגן יבדוק כל יום אם קרה בו קלקול נראה לעין, ויחזיר כל ציוד-מגן אשר נראה במצב לא תקין וידרוש ציוד חילוף תקין.~~

פרק רביעי: משאיות והטענתן

25. (א) לא יקרבו כף עגורן חופר מעל משאית ולא יוטען חומר עליה באמצעות עגורן חופר כל עוד לא נתקיימו שנים אלה:

בטיחות בעת טעינת משאית

(1) לא יימצא אדם במשאית או על גביה, אלא אם הוא נמצא בתא הנהג והתא מצוייד בגגון בטיחות נאות;

(2) לא יימצא אדם בשטח הסיכון מסביב העגורן החופר.

(ב) לענין תקנת משנה (א)(1) יראו גגון בטיחות כנאות אם הוא עשוי מחומר טוב ומתאים, בעל חוזק מספיק, כדי למנוע סכנה מפגיעה מכף העגורן החופר או חומר הנופל מהכף.

26. בתחילת כל משמרת יבדוק הנהג את המשאית הנמסרת לו לעבודה ובמיוחד את פעולת הבלמים ומערכת ההיגוי.

בקורת המשאית על ידי הנהג

27. (א) בתא הנהג או על המושב ליד הנהג של משאית, רכב מנועי אחר וציוד ממונע נייד לא יימצא ולא יורשה להימצא בשעת תנועתם במחצבת-אבן אלא הנהג ונוסע אחד נוסף.

הסעת אדם   
במחצבת-אבן

(ב) לא תורשה הסעת אדם על כל חלק חיצוני של משאית, רכב מנועי אחר וציוד ממונע נייד אלא על מושב המיועד לכך.

28. לא תורשה במחצבת-אבן נהיגת משאית ורכב מנועי אחר אלא על ידי אדם בעל רשיון לנהיגה בהתאם לפקודת התעבורה.

רשיון לנהיגה

29. לא תורשה במחצבת-אבן נסיעת משאית אחורנית מבלי שהנהג יודרך על ידי אדם אחר הנמצא מחוץ למשאית במצב מתאים להכוונה בטוחה של המשאית ולא יסע הנוהג במשאית אחורנית מבלי שהוא יודרך כאמור.

הכוונה לנסיעה אחורנית

פרק חמישי: הוראות שונות

30. בשבירת אבן יעבדו העובדים במרחק בין זה לזה המבטיח מניעת סכנת פגיעה מאבנים או חלקיקים עפים עקב עבודתם של העובדים השכנים.

שבירת אבנים

31. תחילתה של תקנה 4(3) היא בתום שנה מיום פרסומן של תקנות אלה ברשומות; תחילתן של יתר התקנות היא בתום שלושה חדשים מיום הפרסום כאמור.

תחילה

31א. (א) עד ליום ה' בתמוז תשכ"ח (1.7.1968) מותר, באישור מפקח עבודה אזורי, למנות כמנהל מחצבה אדם אף שלא נתקיימו בו הוראות תקנה 4, אם נתקיימו בו כל אלה:

הוראת מעבר

תק' תשכ"ח-1967

(1) מלאו לו 25 שנה;

(2) עבד שש שנים לפחות בניהול מחצבת-אבן בתפקיד של מנהל מחצבה, מנהל העבודה או עוזר להם, ממונה על הייצור או בתפקיד דומה, אולם לגבי מהנדס מכרות, מהנדס בניה או מהנדס אזרחי דיו אם עבד כאמור שלוש שנים,

ובלבד שמפקח העבודה האזורי משוכנע שמי שנתמנה כאמור מתאים מבחינת נסיונו להיות מנהל מחצבה במחצבה שבה יכהן.

(ב) במשך שנה מאישור המינוי כמנהל מחצבה הניתן לפי תקנת משנה (א) רשאי מפקח עבודה אזורי לדרוש בכתב מאת מנהל המחצבה להיבחן בפני ועדה במקום ובזמן שיפורשו בדרישה לפי תכנית בחינה שנקבעה לפי תקנה 4(3).

מיום 28.12.1967

**תק' תשכ"ח-1967**

[ק"ת תשכ"ח מס' 2159](http://www.nevo.co.il/Law_word/law06/TAK-2159.pdf) מיום 28.12.1967 עמ' 538

**הוספת תקנה 31א**

32. לתקנות אלה ייקרא "תקנות הבטיחות בעבודה (מחצבות-אבן), תשכ"ה-1965".

השם

תוספת

(תקנה 3)

הודעה זו יש לשלוח בדואר רשום

אל: מפקח העבודה האזורי, אזור

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשכ"ה מס' 1713](http://www.nevo.co.il/Law_word/law06/TAK-1713.pdf) מיום 15.4.1965 עמ' 1814.

   תוקנו [ק"ת תשכ"ח מס' 2159](http://www.nevo.co.il/Law_word/law06/TAK-2159.pdf) מיום 28.12.1967 עמ' 538 – תק' תשכ"ח-1967.

   [ק"ת תשכ"ט מס' 2324](http://www.nevo.co.il/Law_word/law06/TAK-2324.pdf) מיום 12.12.1968 עמ' 543 – תק' תשכ"ט-1968 בתקנה 30(4) לתקנות הבטיחות בעבודה (ציוד מגן אישי), תשכ"ט-1968.

   [ק"ת תשנ"ו מס' 5718](http://www.nevo.co.il/Law_word/law06/TAK-5718.pdf) מיום 5.12.1995 עמ' 200 - תק' תשנ"ו-1995. [↑](#footnote-ref-1)