תקנות הבטיחות בעבודה (עבודה על גגות שבירים או תלולים), תשמ"ו-1986

עבודה – בטיחות בעבודה

תוכן ענינים

|  |  |  |  |
| --- | --- | --- | --- |
|  | פרק א': הוראות כלליות | [Go](#med0) | 2 |
| סעיף 1 | הגדרות | [Go](#Seif1) | 2 |
| סעיף 2 | תחולה ופטור | [Go](#Seif2) | 2 |
|  | פרק ב': בטיחות כללית | [Go](#med1) | 2 |
| סעיף 3 | מניעת נפילה | [Go](#Seif3) | 2 |
| סעיף 4 | לוחות דריכה וזחילה | [Go](#Seif4) | 3 |
| סעיף 5 | אספקת לוחות דריכה או זחילה | [Go](#Seif5) | 3 |
| סעיף 6 | שיטות בטיחות אחרות | [Go](#Seif6) | 3 |
| סעיף 7 | שילוט | [Go](#Seif7) | 3 |
| סעיף 8 | גג תלול או חלקלק | [Go](#Seif8) | 3 |
| סעיף 9 | עומס על הגג | [Go](#Seif9) | 3 |
| סעיף 10 | משטחי הליכה | [Go](#Seif10) | 3 |
| סעיף 11 | גידור למניעת גישה | [Go](#Seif11) | 3 |
| סעיף 12 | איסור עבודת אדם בודד | [Go](#Seif12) | 3 |
| סעיף 13 | קצה גג שביר | [Go](#Seif13) | 3 |
| סעיף 14 | בדיקת גג קיים | [Go](#Seif14) | 3 |
| סעיף 15 | חובת העובד | [Go](#Seif15) | 4 |
|  | פרק ג': אחריות | [Go](#med2) | 4 |
| סעיף 16 | קיום ההוראות במפעל | [Go](#Seif16) | 4 |
| סעיף 17 | קיום ההוראות בבניה | [Go](#Seif17) | 4 |
| סעיף 18 | קיום ההוראות במחצבה | [Go](#Seif18) | 4 |
| סעיף 19 | קיום ההוראות במקום אחר | [Go](#Seif19) | 4 |
| סעיף 20 | תחילה | [Go](#Seif20) | 4 |

תקנות הבטיחות בעבודה (עבודה על גגות שבירים או תלולים), תשמ"ו-1986[[1]](#footnote-1)\*

בתוקף סמכותי לפי סעיפים 173 ו-216 לפקודת הבטיחות בעבודה [נוסח חדש], תש"ל-1970 (להלן - הפקודה), אני מתקין תקנות אלה:

פרק א': הוראות כלליות

1. בתקנות אלה –

הגדרות

"אתר בניה" – מקום שבו מבוצעת עבודת בניה;

"בניה" - כמשמעות "בניה" ו"בניה הנדסית" בפקודה;

"גג" - לרבות תקרה;

"גג חלקלק" - גג שפניו העליונים חלקים, רטובים או שנמצא עליהם חומר מחליק כלשהו;

"גג שביר" - גג שסוכך בחומר שביר;

"גג תלול" - גג ששיפועו עולה על 3 אפקי ל-2 אנכי;

"חומר שביר" - חומר לסיכוך גג שמבחינת חוזקו איננו בטוח לנשיאת משקלו של אדם, כגון: לוחות מאסבסט-צמנט, לוחות אקריליים או לוחות מחומר פלסטי אחר, זכוכית, לוחות בידוד, לוחות מתכת או לוחות אחרים שמחמת טיבם, איכותם או מצבם נעשו בלתי בטוחים;

"לוח דריכה" - לוח, או מספר לוחות צמודים זה לזה, המשמש לעבודה על גג שביר, לרבות לוח זחילה;

"לוח זחילה" - התקן מעין סולם, העשוי לוחות מקבילים ועליהם שלבים, לעבודה על גג העשוי לוחות גליים;

"מבצע בניה" - כמשמעותו בתקנות הבטיחות בעבודה (עבודות בניה), תשט"ו-1955;

"מפעל" - כמשמעותו בפקודה;

"מנהל עבודה" - מי שנתמנה מנהל עבודה לפי תקנה 2 לתקנות הבטיחות בעבודה (עבודות בניה), תשט"ו-1955;

"מנהל מחצבה" - כהגדרתו בתקנות הבטיחות בעבודה (מחצבות אבן), תשכ"ה-1965;

"מפקח עבודה" - מי שמינהו שר העבודה והרווחה למפקח עבודה ראשי או לסגן מפקח עבודה ראשי, לפי חוק ארגון הפיקוח על העבודה, תשי"ד-1954;

"משטח הליכה" - מיתקן הליכה קבוע על הגג המשמש לתחזוקת מתקנים על גג שביר או תלול;

"עבודה על גג שביר" - לרבות כל הימצאות של עובד על גג שביר;

"עובד מקצועי" - מי שלאחר הגיעו לגיל 18 עבד שנה אחת לפחות בעבודות על גג שביר לאחר שהודרך בעבודה זו והוא בעל ידע מספיק בסיכוניה ובאמצעי הבטיחות הנדרשים לה;

"שטח סכנה" - שטח מתחת לגג שביר או בקרבתו של גג שביר או תלול, עליו מבוצעת עבודה, בו עלול להפגע אדם מחפץ נופל.

2. (א) תקנות אלה יחולו לגבי כל מקום שבו מתבצעת עבודה על גג שביר או תלול, או בקשר אליו, לרבות מעבר עליו.

תחולה ופטור

(ב) מפקח עבודה רשאי לפטור עבודה על גג שביר פלוני מקיום הוראות תקנות אלה, כולן או מקצתן, אם הוכח להנחת דעתו שהחומר שבו סוכך הגג והידוע כשביר, עבר תהליך חיזוק תוך כדי ייצורו עד כדי היותו מסוגל לשאת בבטחה את העובדים והחומר שיועמסו עליו, או שננקטו לגביו אמצעים נאותים אחרים להשגת אותה מטרה.

פרק ב': בטיחות כללית

3. (א) לא יועסק אדם בעבודה על גג שביר או תלול אלא אם כן ננקטו אמצעים שימנעו נפילתו, בהתחשב במבנה הגג, בשבירותו, בשיפועו או בהשפעת מזג האויר.

מניעת נפילה

(ב) לא יעבוד אדם על גג שביר או תלול אלא אם כן ננקטו אמצעים שימנעו נפילתו, בהתחשב במבנה הגג, בשבירותו, בשיפועו או בהשפעת מזג האויר.

4. לא יעבוד אדם על גג שביר או תלול אלא בהימצאו על לוח דריכה או זחילה מתאים, שהונח כך שבזמן עבודה עליו תימנע שבירת סיכוך הגג והלוח הובטח בפני תזוזה ובפני נדנוד.

לוחות דריכה וזחילה

5. האחראי לפי פרק ג' לקיום ההוראות יספק לוחות דריכה או זחילה באיכות טובה ובכמות הדרושה לשם גישה ממקום העליה ועד למקום ביצוע העבודה עליו.

אספקת לוחות דריכה או זחילה

6. (א) הוראות תקנה 4 לא יחולו כאשר –

שיטות בטיחות אחרות

(1) גובה הנפילה אינו עולה על 2 מטרים;

(2) המרישים הנושאים את חומר הסיכוך (הפטות) ערוכים כך שהם יוצרים מרובעים שאורך כל צלע שלהם אינו עולה על 50 סנטימטרים;

(3) מתחת לחומר הסיכוך קיימת רשת שתמנע נפילת העובד בעת שבירת חומר הסיכוך;

(4) מתחת לגג השביר נמתחה רשת שיש בכוחה לבלום בבטחה אדם הנופל לתוכה.

(ב) לא ניתן בנסיבות הענין לנקוט באחד האמצעים המפורטים בתקנה 4 או בתקנת משנה (א), יצוייד העובד על הגג בחגורת בטיחות או ברתמת בטיחות שיצויידו בחבל קשירה שימנע נפילה חפשית של העובד ליותר מ-1.3 מטרים לכל היותר, או בהתקן מתאים לבלימת האנרגיה הקינטית המתהווה בשעת הנפילה.

7. במקומות הגישה והעליה לגג שביר יוצגו שלטי אזהרה עליהם ייכתב באופן ברור לעין "זהירות, גג שביר".

שילוט

8. עבודה על גג תלול או חלקלק תבוצע רק בידי עובדים מקצועיים לגגות ותתבצע בהתחשב בסיכונים האפשריים, תוך נקיטת אמצעים אלה לפי הצורך:

גג תלול או חלקלק

(1) התקנת מחיצת מגן מתאימה ובחוזק נאות לבלימת אדם המחליק או מתגלגל במורד הגג ולמניעת נפילתו; גובה  המחיצה יהיה מטר אחד לפחות מבסיסה;

(2) התקנת פיגום נאות בקצה הגג שימנע את נפילתו של אדם מהגג ויגביל נפילה חפשית למטר אחד לכל היותר;

(3) התקנת לוחות עץ מקבילים ומחוברים ביניהם, ברוחב כולל של 40 סנטימטרים לפחות המצויידים בשלבים שהמרחק ביניהם אינו עולה על 40 סנטימטר ובאופן שתובטח אחיזת רגל נאותה לעובדים;

(4) העובדים יצויידו ברתמות או בחגורות בטיחות, לפי הצורך, כמפורט בתקנה 6(ב), אשר יעוגנו בנקודות עגינה או ייקשרו חבלי עגינה מתאימים.

9. לא ירוכז על גג עומס שיש בו כדי לסכן את שלימות הגג או יציבותו על כל רכיביו, לרבות הסיכוך, אלא אם כן הכרחי הדבר בנסיבות הענין, ובלבד שננקטו אמצעים נאותים לחלוקת העומס על הגג ולמניעת סכנה כאמור.

עומס על הגג

10. בגג שביר או תלול יותקנו משטחי הליכה בתנאים שפורטו במפרט 223 של מכון התקנים הישראלי, לשם תחזוקת מיתקנים בתדירות גבוהה.

משטחי הליכה

11. מבוצעת עבודה על גג שביר או תלול, יגודר שטח הסכנה מתחתיו ובקרבתו באופן שימנע גישת אדם לאותו שטח, פרט לעובדים הקשורים ישירות בביצוע העבודה ושלגביהם קיים הכרח שימצאו במקום.

גידור למניעת גישה

12. לא תתבצע עבודה על גג שביר או תלול בידי אדם בודד.

איסור עבודת אדם בודד

13. לא ידרוך אדם על קצה בלתי נתמך של סיכוך גג שביר ולא ישעין עליו סולם.

קצה גג שביר

14. לפני ביצוע עבודה על גג קיים תיערך בידי מהנדס בנין או הנדסאי בנין בדיקה יסודית של הגג על כל רכיביו כדי לוודא שטיבם וחוזקם מאפשר ביצוע העבודה על הגג בבטחה.

בדיקת גג קיים

15. (א) העובד על גג שביר או תלול לא יעשה במזיד או ללא סיבה סבירה דבר העלול לסכן אותו או את זולתו.

חובת העובד

(ב) סופקו לעובד על גג שביר או תלול, ציוד או אמצעים להבטחת שלומו או בטיחותו, חובה עליו להשתמש בהם.

פרק ג': אחריות

16. (א) תופש מפעל חייב למלא אחר הוראות תקנות אלה זולת אם החובה מוטלת במפורש על אחר.

קיום ההוראות במפעל

(ב) התקשר תופש מפעל לשם ביצוע עבודה כלשהי על גג שביר או תלול, או עבודה אחרת כלשהי המחייבת דריכה או הימצאות עליו, התקשרות חוזית עם קבלן מומחה לביצוע העבודה, חייב הקבלן למלא אחרי הוראות תקנות אלה, זולת אם החובה מוטלת במפורש על העובד מטעמו.

17. (א) בבניה חייב מנהל העבודה למלא אחר הוראות תקנות אלה, למעט תקנות 5 ו-14 שקיומן על מבצע הבניה, וזולת אם החובה מוטלת במפורש על העובד.

קיום ההוראות בבניה

(ב) על אף האמור בתקנת משנה (א), חייב מבצע הבניה לקיים תקנות אלה אם לא נתמנה מנהל עבודה או אם מנהל עבודה הפסיק לשמש בתפקיד או נפסל ולא נתמנה אחר תחתיו.

18. (א) במחצבת אבן חייב מנהל המחצבה למלא אחר הוראות תקנות אלה, למעט תקנות 5 ו-14 שקיומן על תופש המחצבה, וזולת אם החובה מוטלת במפורש על העובד.

קיום ההוראות במחצבה

(ב) על אף האמור בתקנת משנה (א), חייב התופש לקיים תקנות אלה אם לא נתמנה מנהל מחצבה או אם מנהל המחצבה הפסיק לשמש בתפקידו או נפסל ולא נתמנה אחר תחתיו.

(ג) התקשרו תופש מחצבה או מנהל המחצבה לשם ביצוע עבודה על גג שביר או תלול, או בקשר אליו, התקשרות חוזית עם קבלן מומחה לביצוע עבודות אלה, חייב הקבלן למלא אחר הוראות תקנות אלה, זולת אם החובה מוטלת במפורש על העובד מטעמו.

19. (א) במקום שאינו מפעל, אתר בניה או מחצבת אבן, חייב למלא אחר הוראות תקנות אלה התופש או בעל המקום.

קיום ההוראות במקום אחר

(ב) התקשרו התופש או בעל המקום לשם ביצוע העבודות על גג שביר או תלול, או בקשר אליו, התקשרות חוזית עם קבלן מומחה לביצוע עבודות אלה, חייב הקבלן למלא אחר הוראות תקנות אלה זולת אם החובה מוטלת במפורש על העובד מטעמו.

20. תחילתן של תקנות אלה מיום כ"א באייר תשמ"ו (1 ביוני 1986).

תחילה

י"ג באדר ב' תשמ"ו (24 במרס 1986) משה קצב

שר העבודה והרווחה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשמ"ו מס' 4934](http://www.nevo.co.il/Law_word/law06/TAK-4934.pdf) מיום 27.5.1986 עמ' 924. [↑](#footnote-ref-1)