תקנות הבטיחות בעבודה (עובדים בחמרי הדברה), תשכ"ד-1964

עבודה – בטיחות בעבודה

תוכן ענינים

|  |  |  |  |
| --- | --- | --- | --- |
|  | פרק ראשון: פרשנות | [Go](#med0) | 3 |
| סעיף 1 | הגדרות | [Go](#Seif1) | 3 |
|  | פרק שני: אחסנת חמרי הדברה | [Go](#med1) | 3 |
| סעיף 2 | אחסנת חמרי הדברה | [Go](#Seif2) | 3 |
| סעיף 3 | ייחוד מחסן וארגז אחסנה | [Go](#Seif3) | 3 |
| סעיף 4 | חובת רצפה מוצקה | [Go](#Seif4) | 3 |
| סעיף 5 | איחסון במשטח מוגבה | [Go](#Seif5) | 3 |
| סעיף 6 | איוורור המחסן | [Go](#Seif6) | 3 |
| סעיף 7 | הרכבו ותקינותו של הארגז | [Go](#Seif7) | 3 |
| סעיף 8 | מחסן וארגז יוחזקו נעולים | [Go](#Seif8) | 3 |
| סעיף 9 | שלט אזהרה במחסן | [Go](#Seif9) | 4 |
| סעיף 10 | שלט אזהרה על ארגז אחסנה | [Go](#Seif10) | 4 |
| סעיף 11 | טיפול בחומר שנתפזר | [Go](#Seif11) | 4 |
| סעיף 12 | שמירת אריזות וסימונן | [Go](#Seif12) | 4 |
| סעיף 13 | בדיקת רשיונות להפעלת פרתיון | [Go](#Seif13) | 4 |
|  | פרק שלישי: טיפול באריזות חמרי הדברה והכנה להדברה | [Go](#med2) | 4 |
| סעיף 14 | טיפול באריזות ריקות | [Go](#Seif14) | 4 |
| סעיף 15 | הוצאת אריזות מהמחסן | [Go](#Seif15) | 4 |
| סעיף 16 | זהירות בהכנה להדברה | [Go](#Seif16) | 4 |
|  | פרק רביעי: ציוד מגן, סידורי שתיה, אכילה ורחיצה לעובדים | [Go](#med3) | 4 |
| סעיף 17 | אספקת ציוד מגן במצב תקין | [Go](#Seif17) | 4 |
| סעיף 18 | חובת שמירה על תקינות הציוד | [Go](#Seif18) | 4 |
| סעיף 19 | פנקס רישום למכשירי נשימה וספרי זיהוי למכשירים | [Go](#Seif19) | 4 |
| סעיף 20 | סמכות לוותר על חלק מציוד מגן | [Go](#Seif20) | 5 |
| סעיף 21 | מקומות נפרדים לבגדי העובדים וציוד המגן | [Go](#Seif21) | 5 |
| סעיף 22 | כביסת סרבלים | [Go](#Seif22) | 5 |
| סעיף 23 | איוורור מסננים | [Go](#Seif23) | 5 |
| סעיף 24 | אספקת מי שתיה | [Go](#Seif24) | 5 |
| סעיף 25 | מקום לאכילה ולשמירת אוכל וחובת אספקת כלי שתיה | [Go](#Seif25) | 5 |
| סעיף 26 | אפשרויות רחצה | [Go](#Seif26) | 5 |
| סעיף 27 | רחצה לעובדים בפרתיון | [Go](#Seif27) | 5 |
| סעיף 28 | סידורי הובלת נפגעים | [Go](#Seif28) | 5 |
|  | פרק חמישי: מיתקני הדברה | [Go](#med4) | 5 |
| סעיף 29 | חובת ניקוי מיתקנים | [Go](#Seif29) | 5 |
| סעיף 30 | איסור להשאיר בשדה מיתקנים קלים | [Go](#Seif30) | 5 |
| סעיף 31 | חובת שילוט מיתקנים כבדים | [Go](#Seif31) | 5 |
| סעיף 32 | איסור לתקן מיתקן שלא נוקה | [Go](#Seif32) | 5 |
|  | פרק ששי: הוראות כלליות | [Go](#med5) | 5 |
| סעיף 33 | אחריותו של מבצע הדברה | [Go](#Seif33) | 5 |
| סעיף 34 | מינוי מחסנאי ואחריותו | [Go](#Seif34) | 6 |
| סעיף 35 | עובד המדריך עובדים חדשים | [Go](#Seif35) | 6 |
| סעיף 36 | חובותיהם של העובדים | [Go](#Seif36) | 6 |
| סעיף 37 | תחילה | [Go](#Seif37) | 6 |
| סעיף 38 | השם | [Go](#Seif38) | 6 |
|  | תוספת ראשונה | [Go](#med6) | 6 |
|  | תוספת שניה | [Go](#med7) | 6 |

תקנות הבטיחות בעבודה (עובדים בחמרי הדברה), תשכ"ד-1964[[1]](#footnote-1)\*

בתוקף סמכותי לפי סעיף 55 לפקודת הבטיחות בעבודה, 1946 (להלן – הפקודה), והסעיפים 14(א) ו-2(ד) לפקודת סדרי השלטון והמשפט, תש"ח-1948, ובהתאם לסעיף 81 לפקודה, אני מתקין תקנות אלה:

פרק ראשון: פרשנות

1. בתקנות אלה –

הגדרות

"אדם אחראי" – אדם שמלאו לו 18 שנה, יודע קרוא וכתוב, ובעל ידיעה מספקת בסיכונים הכרוכים בשימוש בחמרי הדברה;

"ארגז אחסנה" – ארגז לאחסנת חמרי הדברה;

"מבצע הדברה" – מי שקיבל עליו לבצע פעולת הדברה;

"מחסן" – מחסן לאחסנת חמרי הדברה;

"מכשיר נשימה" – מכשיר המספק אויר צח לנשימה, מתוך מאגר אויר או חמצן דחוס, בין מנקודת שאיבת אויר ובין באמצעות מסנן;

"מסנן" – לרבות מסנן כימי;

"מיתקן הדברה" – כל מיתקן המשמש לפעולת הדברה המופעל במנוע או בידי אדם, בכח בהמה או בכל דרך אחרת;

"נגע" – כל גוף חי או צומח, לרבות חידק ונגיף, שטבעו לגרום מחלה או נזק בכל צורה אחרת לצמח או לבעל חיים;

"פעולת הדברה" – איבוק, ריסוס או כל פעולה אחרת בחומר הדברה שמטרתה היא ביעור נגע;

"ציוד מגן" – לרבות לבוש ונעלי מגן;

"חומר הדברה" – כל חומר כימי או תערובת של חמרים כימיים, לרבות משחות עצים וחמרי הרטבה המיועדים לביעור נגעים, להוציא תרופות וטרינריות.

פרק שני: אחסנת חמרי הדברה

2. לא יאוחסנו חמרי הדברה לשימוש במקומות בהם מבוצעת עבודה חקלאית, אלא במחסן, ואולם במקום בו מחזיקים כמות קטנה של חמרים אפשר לאחסנם בארגז אחסנה.

אחסנת חמרי הדברה

3. לא יאוחסנו במחסן או בארגז אחסנה אלא חמרי הדברה בלבד, ואולם מותר לאחסן במחסן זבלים כימיים ואריזות ריקות של חמרי הדברה.

ייחוד מחסן וארגז אחסנה

4. רצפת המחסן תהיה מחומר מוצק ובלתי חדיר לרטיבות.

חובת רצפה מוצקה

5. חמרי הדברה יוחזקו במחסן על משטחי מתכת הקבועים בגובה של לפחות 25 ס"מ מן הרצפה, ובמרחק של לפחות 25 ס"מ מקירות המחסן.

איחסון במשטח מוגבה

6. במחסן יקויים איוורור נאות באמצעות פתחים בגובה של לפחות מטר וחצי מן הרצפה, בפתחים יותקנו סורגים למניעת כניסה אל המחסן של מבוגרים וילדים, וכן רשת זבובים.

איוורור המחסן

7. ארגז אחסנה יהיה עשוי ממתכת, או מעץ שעביו 2 ס"מ לפחות והמצופה בפח מבחוץ. הארגז יוחזק תמיד במצב תקין.

הרכבו ותקינותו של הארגז

8. מחסן וארגז אחסנה יוחזקו נעולים על מנעול, להוציא בעת הכנסת חמרים, הוצאתם או הטיפול בהם. מפתח המחסן או ארגז האחסנה יוחזק בדרך כלל בידי המחסנאי ולא יימסר על ידיו אלא לאדם אחראי.

מחסן וארגז יוחזקו נעולים

9. בצד החיצון של דלת מחסן יהיה מוצג שלט אזהרה בגודל של 40X30 ס"מ לפחות, עשוי פח שעליו יסומנו המלים:

שלט אזהרה במחסן

"סכנה

רעל – חמרי הדברה"

באותיות שגבהן הוא לפחות 4 ס"מ, וכן יצויירו על השלט גולגולת ושתי עצמות בגודל של 15X10 ס"מ לפחות.

10. במקום בולט על ארגז אחסנה יסומנו המלים:

שלט אזהרה על ארגז אחסנה

"סכנה

רעל – חמרי הדברה"

באותיות שגבהן הוא 4 ס"מ לפחות, וכן יצויירו על הארגז גולגולת ושתי עצמות בגודל של 10X5 ס"מ לפחות.

11. חומר הדברה שנתפזר שלא בדרך הדברה ייאסף מיד, ובאם אינו ראוי לשימוש יושמד ללא דיחוי ובאופן בטוח.

טיפול בחומר שנתפזר

12. (א) חמרי הדברה יישמרו באריזות המקוריות של היצרן על סימוניהן או תוויותיהן המקוריות.

שמירת אריזות וסימונן

(ב) חומר הדברה שאינו דרוש לשימוש מיידי יוחזק תמיד בכלי סגור או באריזה סגורה.

(ג) מועבר חומר הדברה מאריזתו המקורית לכלי או לאריזה אחרת, יסומנו מיד באופן בולט על גבי הכלי או האריזה כאמור שם החומר, עובדת רעילותו, והוראות קצרות לשימוש בטוח בו.

13. לא יוצא ממחסן או מארגז אחסנה חומר הדברה שהוא פרתיון, ולא יימסר לפעולת הדברה חומר הדברה כאמור אלא למי שהוא בעל רשיון הפעלה לחומר זה שניתן לו בהתאם לתקנות הגנת הצומח (שימוש בתכשיר פרתיון ופתיונות מורעלים בגפרת התליום וסטריכנין), תשי"ט-1959.

בדיקת רשיונות להפעלת פרתיון

פרק שלישי: טיפול באריזות חמרי הדברה והכנה להדברה

14. אריזות ריקות של חומרי הדברה יישמרו במחסן עם תום פעולת הדברה או יושמדו או ייקברו או יוחזרו בהתאם להוראות כל דין.

טיפול באריזות ריקות

תק' תשנ"ה-1995

מיום 2.3.1995

**תק' תשנ"ה-1995**

[ק"ת תשנ"ה מס' 5667](http://www.nevo.co.il/Law_word/law06/TAK-5667.pdf) מיום 2.3.1995 עמ' 1196

**החלפת תקנה 14**

הנוסח הקודם:

~~14. (א) אריזות ריקות של חמרי הדברה יושמדו בתום יום הדברה או יוחזרו למחסן.~~

~~(ב) אריזות הניתנות לשריפה יושמדו בשריפה, שתבוצע במקום מרוחק מאנשים, ממבנים, ומחמרים מתלקחים, ואדם המטפל בשריפה לא יעמוד בעשן השריפה.~~

~~(ג) אריזות שאינן ניתנות לשריפה ייקברו באדמה, בעומק של 60 ס"מ לפחות, לאחר שנעשו בלתי ראויות לשימוש על ידי ניקוב, מעיכה או בכל דרך אחרת.~~

15. אריזות ריקות של חומרי הדברה לא יוצאו מהמחסן אלא לשם השמדה או קבורה או החזרה כאמור בתקנה 14.

הוצאת אריזות מהמחסן

תק' תשנ"ה-1995

מיום 2.3.1995

**תק' תשנ"ה-1995**

[ק"ת תשנ"ה מס' 5667](http://www.nevo.co.il/Law_word/law06/TAK-5667.pdf) מיום 2.3.1995 עמ' 1196

**החלפת תקנה 15**

הנוסח הקודם:

~~15. אריזות ריקות של חמרי הדברה לא יוצאו מן המחסן אלא כשהן נקיות משיירי חמרי הדברה, פרט להוצאתן לשם השמדה כאמור בתקנה 14.~~

16. לא יעסקו בהכנת חומר הדברה לפעולת הדברה, אלא בתוך מחסן או במרחק נאות ממבנים ומבני אדם.

זהירות בהכנה להדברה

פרק רביעי: ציוד מגן, סידורי שתיה, אכילה ורחיצה לעובדים

17. (א) עובד המועסק בפעולה מן הפעולות האמורות בתוספת הראשונה בטור ב', להוציא טייס המבצע פעולת הדברה מן האויר, יצוייד בציוד מגן כאמור לצדה של הפעולה בטור ג'.

אספקת ציוד מגן במצב תקין

(ב) ציוד המגן יסופק לעובד כשהוא במצב תקין.

18. (א) ציוד מגן כאמור בתקנה 17 יוחזק במצב תקין ומתאים לשימוש בהתאם להוראות היצרן.

חובת שמירה על תקינות הציוד

(ב) מסננים וחלקים אחרים של מכשירי נשימה יוחלפו עם אבדן כוח פעולתם וכן בהתאם להוראות היצרן.

19. (א) ינוהל פנקס רישום למכשירי נשימה המכילים מסננים בו יירשמו הפרטים כאמור בתוספת השניה.

פנקס רישום למכשירי נשימה וספרי זיהוי למכשירים

(ב) כל מכשיר נשימה או מסנן שחובה לרשמם בפנקס הרישום יסומן במספר זיהוי.

(ג) פנקס הרישום יישמר לפחות שנה אחת אחר הרישום האחרון בו.

20. (א) מפקח העבודה הראשי רשאי להתיר שינוי בציוד המגן האמור בתוספת הראשונה בטור ג', או לוותר על חלקים ממנו, אם שוכנע שלמרות השינוי או הוויתור נתקיימה אותה מידת הבטיחות והגיהות למשתמש בחומר ההדברה במידה הקיימת בציוד המלא.

סמכות לוותר על חלק מציוד מגן

(ב) שינוי או ויתור כאמור בתקנת משנה (א) יינתן בכתב, ורשאי מפקח העבודה הראשי להתנות בו תנאים מיוחדים לכל מקרה.

21. (א) בפעולות הדברה כאמור בתוספת הראשונה טור ב' תקויים אפשרות נאותה להחלפה או לשמירה של בגדי העובדים.

מקומות נפרדים לבגדי העובדים וציוד המגן

(ב) ציוד המגן יוחזק במקום נפרד מן המקום המשמש להחלפה או לשמירה של בגדי העובדים כאמור בתקנת משנה (א), אשר יהיה נעול בכל עת בה אין מכניסים או מוציאים ממנו ציוד מגן. המפתח למקום כאמור יוחזק אך ורק בידיו של אדם אחראי.

22. סרבלים אותם לבשו בזמן פעולת הדברה לא יילקחו לכל שימוש אחר בטרם כובסו היטב בסבון או בחומר ניקוי סינטתי (דטרגנט).

כביסת סרבלים

23. בתום יום עבודה בהדברה יש לנקות ולאוורר כל מכשיר נשימה בו השתמשו בפעולות ההדברה, בהתאם להוראות היצרן.

איוורור מסננים

24. בקירבה סבירה למקום בו נעשית פעולת ההדברה, יימצאו מי שתיה שמקורם הוא מצינור מים ראשי, או מכל מקור אחר שאושר על ידי רופא של משרד הבריאות המחוזי כמשמעותו בפקודת בריאות העם, 1940.

אספקת מי שתיה

25. בקירבה סבירה למקום בו נעשית פעולת הדברה יקויים מקום נאות לשמירת מצרכי אוכל ושתיה אשר בו יוכלו העובדים לשתות, לאכול ולעשן בהפסקות מן העבודה, ויימצאו בו כלי שתיה.

מקום לאכילה ולשמירת אוכל וחובת אספקת כלי שתיה

26. ליד מקומות האכילה יותקנו אפשרויות לרחיצת פנים וידים לפני הארוחות, שיקויימו במצב נקי ומסודר, ואשר בהם יימצאו מגבות נקיות וסבונים, או חמרי ניקוי סינטתיים (דטרגנטים), שיסופקו על ידי המעביד.

אפשרויות רחצה

27. נעשית פעולת הדברה בחומר הדברה שהוא פרתיון, תינתן אפשרות נאותה בנוסף לאפשרויות כאמור בתקנה 26, לרחיצת כל הגוף בתום יום העבודה.

רחצה לעובדים בפרתיון

28. יקויימו סידורי הובלה מיידית לשם קבלת טיפול רפואי של עובדים שנפגעו מחמרי הדברה.

סידורי הובלת נפגעים

פרק חמישי: מיתקני הדברה

29. בתום יום עבודה בפעולות הדברה ינוקו מיתקני ההדברה בהם השתמשו באותו יום בהשגחתו של אדם אחראי.

חובת ניקוי מיתקנים

30. לא ישאירו בשדה, בתום יום עבודה בפעולות הדברה מיתקן הדברה, שאדם אחד יכול לשאתו, אלא יאחסנוהו במחסן או במקום אחר, ובלבד שאותו מקום יהיה סגור, נעול ומשולט בשלט אזהרה כאמור בתקנה 9.

איסור להשאיר בשדה מיתקנים קלים

31. מיתקן הדברה הנשאר בשדה אפשר שלא לנקותו, ובלבד שפתח מיכל המיתקן יהיה סגור, ויותקן עליו שלט אזהרה בגודל של 40x30 ס"מ לפחות, בו יכתבו המלים:

חובת שילוט מיתקנים כבדים

"סכנה

רעל – חמרי הדברה"

באותיות שגבהן הוא 4 ס"מ לפחות, וכן יצויירו על השלט גולגולת ושתי עצמות בגודל של 15x10 ס"מ לפחות.

32. לא יועבד אדם בתיקון מיתקן הדברה ולא יישלח מיתקן הדברה לתיקון בטרם נוקה המיתקן על כל חלקיו בצורה יסודית, למעט תיקון שיגרתי הנעשה תוך כדי פעולת הדברה, והדרוש למהלכה התקין של פעולת ההדברה.

איסור לתקן מיתקן שלא נוקה

פרק ששי: הוראות כלליות

33. נעשית פעולת הדברה על ידי מבצע הדברה יראוהו לענין סעיף 82 לפקודה כאחראי למילוין של הוראות תקנות אלה.

אחריותו של מבצע הדברה

34. (א) מונה מחסנאי על ידי המחזיק או על ידי מבצע הדברה, יודיע הממנה למפקח העבודה האזורי שבתחום פעולתו מבוצעת פעולת ההדברה, את שמו, גילו ומענו של המחסנאי.

מינוי מחסנאי ואחריותו

(ב) הודעה כאמור בתקנת משנה (א) תישלח בדואר רשום כשהיא חתומה על ידי הממנה והממונה כאמור, ותהיה בטופס שאפשר להשיגו במשרדו של מפקח העבודה האזורי.

(ג) מונה מחסנאי כאמור בתקנות משנה (א) ו-(ב) תחול עליו לענין סעיף 82 לפקודה האחריות למילוין של תקנות 8, 11, 12, 13, 18 ו-19.

(ד) מפקח עבודה אזורי רשאי, בכל עת, לפסול את המחסנאי על ידי הודעה בכתב אל מי שמינהו – אם לדעתו אין הוא ממלא או אינו מסוגל למלא את חובותיו לפי תקנות אלה.

35. לא יועבד עובד בעבודה מן העבודות האמורות בתוספת הראשונה טור ב' בטרם הודרך בדבר הסיכונים ואמצעי הזהירות אותם יש לנקוט בעבודות האמורות.

עובד המדריך עובדים חדשים

36. עובד בחמרי הדברה –

חובותיהם של העובדים

(1) ישתמש בכל ציוד המגן שסופק לו בכל עבודה מן העבודות האמורות בתוספת הראשונה טור ב';

(2) לא יאכל, לא ישתה ולא יעשן אלא לאחר שהסיר מעל גופו את ציוד המגן, רחץ בסבון, או בחומר ניקוי סינתטי (דטרגנט) את פניו וידיו, ונמצא מחוץ לתחומי הסיכון האפשרי של חומר ההדברה כאמור בתקנות 24 ו-25;

(3) ישמור את בגדיו האישיים, שאותם אינו לובש בזמן ההדברה, במקום שנועד לכך כאמור בתקנה 21(א);

(4) יכניס בתום יום העבודה את ציוד המגן למקום שנועד לכך על ידי המעביד בהתאם לתקנה 21 (ב);

(5) ירחץ בתום יום עבודה בחומר הדברה שהוא פרתיון את כל גופו במים ובסבון.

37. תחילתן של תקנות אלה היא כתום שלושה חדשים מיום פרסומן ברשומות.

תחילה

38. לתקנות אלה ייקרא "תקנות הבטיחות בעבודה (עובדים בחמרי הדברה), תשכ"ד-1964".

השם

תוספת ראשונה

תק' תשכ"ט-1969

(תקנה 17)

**ציוד מגן הדרוש בפעולות בחמרי הדברה מסויימים**

(הושמטה)

תוספת שניה

(תקנה 19)

**פנקס רישום למכשירי נשימה ולמסננים**

(הושמטה)

י"ד בשבט תשכ"ד (27 בינואר 1964) יגאל אלון

שר העבודה

אני מסכים. אני מסכים.

משה דיין חיים משה שפירא

שר החקלאות שר הבריאות

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשכ"ד מס' 1551](http://www.nevo.co.il/Law_word/law06/TAK-1551.pdf) מיום 27.2.1964 עמ' 872.

   תוקנו [ק"ת תשכ"ט מס' 2414](http://www.nevo.co.il/Law_word/law06/TAK-2414.pdf) מיום 3.7.1969 עמ' 1740 – תק' תשכ"ט-1969.

   [ק"ת תשנ"ה מס' 5667](http://www.nevo.co.il/Law_word/law06/TAK-5667.pdf) מיום 2.3.1995 עמ' 1196 – תק' תשנ"ה-1995. [↑](#footnote-ref-1)