תקנות הביטוח הלאומי (ביטוח נכות) (צמצום בהשתכרות), תשמ"ד-1984

ביטוח – ביטוח לאומי – ביטוח נכות ונכים

בריאות – נכים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | קביעת צמצום בהשתכרות | סעיף 2 |
| 2 | [Go](#Seif2) | התקופה הקובעת | סעיף 3 |
| 2 | [Go](#Seif3) | הכנסה של מבוטח שהיה עובד ועובד עצמאי בתקופה הקובעת | סעיף 4 |
| 3 | [Go](#Seif4) | הוראות מיוחדות לחישוב הכנסה ממשלח יד | סעיף 5 |
| 3 | [Go](#Seif5) | זקיפת הכנסה במקרים מיוחדים | סעיף 6 |
| 3 | [Go](#Seif6) | הכנסה חדשית ממשלח יד לאחר התאריך הקובע | סעיף 7 |
| 3 | [Go](#Seif7) | צמצום בהשתכרות חבר קיבוץ או מושב | סעיף 8 |
| 3 | [Go](#Seif8) | מקסימום הכנסה | סעיף 9 |
| 3 | [Go](#Seif9) | ביטול תקנות | סעיף 10 |
| 3 | [Go](#Seif10) | תחילה | סעיף 11 |

תקנות הביטוח הלאומי (ביטוח נכות) (צמצום בהשתכרות), תשמ"ד-1984[[1]](#footnote-1)\*

בתוקף סמכותי לפי סעיפים 127כא ו-242 לחוק הביטוח הלאומי [נוסח משולב], תשכ"ח-1968 (להלן – החוק), ובאישור ועדת העבודה והרווחה של הכנסת, אני מתקין תקנות אלה:

1. בתקנות אלה –

הגדרות

"הפקודה" – פקודת מס הכנסה;

"הכנסה מעבודה" – הכנסה מהמקורות המפורטים בסעיף 2(2) לפקודה;

"הכנסה ממשלח יד" – הכנסה מהמקורות המפורטים בסעיף 2(1) ו-(8) לפקודה, ששימשה יסוד לתשלום דמי ביטוח לפי סעיף 164 לחוק;

"רבעון" – תקופת רבע שנה שתחילתה ב-1 בחדשים ינואר, אפריל, יולי או אוקטובר;

"השכר הממוצע" – כמשמעותו בסעיף 1 לחוק;

"התאריך הקובע" – כמשמעותו בסעיף 127כא לחוק;

"התקופה הקובעת" – כמשמעותה בתקנה 3.

2. לשם קביעת שיעור הצמצום בהשתכרותו של מבוטח, לענין הגדרת "נכה" שבסעיף 127כא לחוק, תובא בחשבון הכנסתו של המבוטח מעבודה או ממשלח יד בתקופה הקובעת, וכן הכנסתו החדשית מעבודה או ממשלח יד לאחר התאריך הקובע, כדלקמן:

קביעת צמצום בהשתכרות

(1) ההכנסה שהיתה למבוטח בתקופה הקובעת תחושב באחוזים מהשכר הממוצע כפי שהיה בתוקף באותה תקופה (להלן – ההכנסה הקובעת);

(2) ההכנסה שהיתה למבוטח לאחר התאריך הקובע תחושב באחוזים מהשכר הממוצע כפי שהיה בתוקף בתקופה שבה היתה למבוטח אותה הכנסה (להלן – הכנסה לאחר התאריך הקובע);

(3) שיעור הצמצום יקבע בהתאם לנוסחה הבאה:

100 x הכנסה לאחר תאריך קובע - 100

ההכנסה הקובעת

3. התקופה הקובעת היא:

התקופה הקובעת

(1) לגבי מי שלפני התאריך הקובע היה עובד – שני רבעונים שבחר מתוך 18 החדשים הרצופים שקדמו לתאריך הקובע;

(2) לגבי מי שלפני התאריך הקובע היה עובד עצמאי – שנת מס אחת שבחר מתוך שלוש שנות המס שקדמו לשנת המס שבה חל התאריך הקובע;

תק' תשמ"ח-1988

(3) לגבי מי שבתקופה שראשיתה תחילת שנת המס שקדמה בשלוש שנים לשנת המס שבה חל התאריך הקובע וסיומה בתאריך הקובע, היה עובד ועובד עצמאי, לסירוגין או בעת ובעונה אחת – תקופה קובעת שבחר לפי פסקה (1) או (2).

תק' תשמ"ח-1988

מיום 25.2.1988

**תק' תשמ"ח-1988**

[ק"ת תשמ"ח מס' 5087](http://www.nevo.co.il/Law_word/law06/TAK-5087.pdf) מיום 25.2.1988 עמ' 510

3. התקופה הקובעת היא:

(1) לגבי מי שלפני התאריך הקובע היה עובד – שני רבעונים שבחר מתוך 18 החדשים הרצופים שקדמו לתאריך הקובע;

(2) לגבי מי שלפני התאריך הקובע היה עובד עצמאי – שנת מס אחת שבחר מתוך שלוש שנות המס שקדמו ~~לשנת הכספים~~ לשנת המס שבה חל התאריך הקובע;

(3) לגבי מי שבתקופה שראשיתה תחילת שנת המס שקדמה בשלוש שנים ~~לשנת הכספים~~ לשנת המס שבה חל התאריך הקובע וסיומה בתאריך הקובע, היה עובד ועובד עצמאי, לסירוגין או בעת ובעונה אחת – תקופה קובעת שבחר לפי פסקה (1) או (2).

4. ההכנסה שתובא בחשבון לגבי מבוטח שהיה עובד ועובד עצמאי כאמור בתקנה 3(3) היא –

הכנסה של מבוטח שהיה עובד ועובד עצמאי בתקופה הקובעת

(1) בחר בתקופה קובעת בהתאם לתקנה 3(1) – הכנסתו מעבודה באותה תקופה;

(2) בחר בתקופה קובעת בהתאם לתקנה 3(2) – הכנסתו מעבודה וממשלח יד באותה תקופה.

5. (א) מתייחסת ההכנסה ממשלח יד לשנת הכספים 1984 או 1985, תובא בחשבון ההכנסה שהיתה משמשת יסוד לתשלום דמי ביטוח, אלמלא האמור בסעיף 7(ג) לחוק הביטוח הלאומי (תיקון מס' 52), תשמ"ד-1984 כנוסחו בחוק הביטוח הלאומי (תיקון מס' 54), תשמ"ה-1985 (להלן – התיקון).

הוראות מיוחדות לחישוב הכנסה ממשלח יד

תק' תשמ"ו-1985

(ב) מתייחסת ההכנסה ממשלח יד לשנת כספים שקדמה לשנת הכספים 1984, תובא בחשבון ההכנסה שהיתה משמשת יסוד לתשלום דמי ביטוח, אילו חל התיקון באותה שנה.

מיום 19.11.1985

**תק' תשמ"ו-1985**

[ק"ת תשמ"ו מס' 4874](http://www.nevo.co.il/Law_word/law06/TAK-4874.pdf) מיום 19.11.1985 עמ' 195

(א) מתייחסת ההכנסה ממשלח יד ~~לשנת הכספים 1984~~ לשנת הכספים 1984 או 1985, תובא בחשבון ההכנסה שהיתה משמשת יסוד לתשלום דמי ביטוח, אלמלא האמור בסעיף 7(ג) לחוק הביטוח הלאומי (תיקון מס' 52), תשמ"ד-1984 כנוסחו בחוק הביטוח הלאומי (תיקון מס' 54), תשמ"ה-1985 (להלן – התיקון).

6. מבוטח שלא חלה עליו תקנה 3, או שלא היתה לו הכנסה בתקופה הקובעת, או שהכנסתו בתקופה זו לא הגיעה למינימום המפורט להלן, ייראה כאילו הכנסתו היתה –

זקיפת הכנסה במקרים מיוחדים

(1) אם בידו תעודה על תואר אקדמי או תעודת הסמכה לעסוק במקצוע, שמסלול הלימודים שלו נמשך 3 שנות לימודים על-תיכוניים לפחות – 110% מהשכר הממוצע;

(2) אם בידו תעודת בגרות או תעודת גמר ממשלתית לאחר שסיים 3 שנות לימודים על-יסודיים לפחות במסלול לימודים מקצועי, או 4 שנות לימודים על-יסודיים לפחות במסלול לימודים עיוני – 90% מהשכר הממוצע;

(3) בכל מקרה אחר – 75% מהשכר הממוצע.

7. בקביעת הכנסתו החדשית של עובד עצמאי לאחר התאריך הקובע, תובא בחשבון הכנסתו ממשלח יד בשנת המס שבה חל התאריך הקובע, מחולקת ב-12; שונתה הכנסתו השנתית, במהלך שנת המס, לענין תשלום דמי ביטוח – תובא בחשבון ההכנסה כפי שנקבעה לאחר השינוי.

הכנסה חדשית ממשלח יד לאחר התאריך הקובע

תק' תשמ"ח-1988

מיום 25.2.1988

**תק' תשמ"ח-1988**

[ק"ת תשמ"ח מס' 5087](http://www.nevo.co.il/Law_word/law06/TAK-5087.pdf) מיום 25.2.1988 עמ' 510

7. בקביעת הכנסתו החדשית של עובד עצמאי לאחר התאריך הקובע, תובא בחשבון הכנסתו ממשלח יד ~~בשנת הכספים~~ בשנת המס שבה חל התאריך הקובע, מחולקת ב-12; שונתה הכנסתו השנתית, במהלך ~~בשנת הכספים~~ שנת המס, לענין תשלום דמי ביטוח – תובא בחשבון ההכנסה כפי שנקבעה לאחר השינוי.

8. מבוטח שהוא חבר קיבוץ או מושב שיתופי, המועסק במסגרת סידור העבודה של הקיבוץ או המושב השיתופי לא יותר מ-4 שעות ביום – ייחשב כמי שצמצם את השתכרותו בפועל, ושיעור הצמצום יחושב בהתאם לנוסחה הבאה:

צמצום בהשתכרות חבר קיבוץ או מושב

9. לענין תקנות אלה לא תובא בחשבון הכנסה העולה על הסכום השווה לשכר הממוצע כפול 3.

מקסימום הכנסה

10. תקנות הביטוח הלאומי (ביטוח נכות), תשל"ד-1974 – בטלות.

ביטול תקנות

11. תחילתן של תקנות אלה ביום כ"ח באדר ב' תשמ"ד (1 באפריל 1984).

תחילה

א' בניסן תשמ"ד (3 באפריל 1984) אהרון אוזן

שר העבודה והרווחה

1. \* פורסמו [ק"ת תשמ"ד מס' 4622](http://www.nevo.co.il/Law_word/law06/TAK-4622.pdf) מיום 29.4.1984 עמ' 1382.

   תוקנו [ק"ת תשמ"ו מס' 4874](http://www.nevo.co.il/Law_word/law06/TAK-4874.pdf) מיום 19.11.1985 עמ' 195 – תק' תשמ"ו-1985.

   [ק"ת תשמ"ח מס' 5087](http://www.nevo.co.il/Law_word/law06/TAK-5087.pdf) מיום 25.2.1988 עמ' 511 – תק' תשמ"ח-1988 בתקנה 3(11) לתקנות הביטוח הלאומי (התאמת מועדים לשנת מס) (תיקון), תשמ"ח-1988. [↑](#footnote-ref-1)