תקנות הביטוח הלאומי (הגשת תביעה לגמלה ואופן תשלומה), תשנ"ח-1998

ביטוח – ביטוח לאומי – קיצבאות וגימלאות

תוכן ענינים

|  |  |  |  |
| --- | --- | --- | --- |
| סעיף 1 | טופס תביעה | [Go](#Seif1) | 2 |
| סעיף 2 | הוכחת הזכות | [Go](#Seif2) | 2 |
| סעיף 3 | הגשת תביעה שלא בידי הזכאי | [Go](#Seif3) | 2 |
| סעיף 4 | דרישת פרטים מהמעביד | [Go](#Seif4) | 2 |
| סעיף 5 | שימוש במאגר מידע במאגר | [Go](#Seif5) | 2 |
| סעיף 6 | בירור התביעה | [Go](#Seif6) | 3 |
| סעיף 7 | תביעה לקויה | [Go](#Seif7) | 3 |
| סעיף 8 | השלמת פרטי התביעה | [Go](#Seif8) | 3 |
| סעיף 9 | תביעה לתוספת גמלה | [Go](#Seif9) | 3 |
| סעיף 10 | תביעה לדמי לידה | [Go](#Seif10) | 3 |
| סעיף 11 | תביעה לגמלה לשמירת הריון | [Go](#Seif11) | 3 |
| סעיף 11א | תביעה לגמלת ילד נכה | [Go](#Seif21) | 3 |
| סעיף 12 | תביעה לדמי תאונה | [Go](#Seif12) | 3 |
| סעיף 13 | תביעה לדמי אבטלה ועבודה מועדפת | [Go](#Seif13) | 3 |
| סעיף 14 | תביעה לגמלת סיעוד | [Go](#Seif14) | 3 |
| סעיף 15 | תביעה לפי פרק ח' | [Go](#Seif15) | 4 |
| סעיף 16 | תביעה להחזר על ידי מעביד | [Go](#Seif16) | 4 |
| סעיף 17 | פרטים לצורך המשך תשלום הגמלה | [Go](#Seif17) | 4 |
| סעיף 18 | אופן תשלום | [Go](#Seif18) | 4 |
| סעיף 19 | הודעה על שינויים | [Go](#Seif19) | 4 |
| סעיף 20 | תחולה והוראת מעבר | [Go](#Seif20) | 4 |

תקנות הביטוח הלאומי (הגשת תביעה לגמלה ואופן תשלומה), תשנ"ח-1998[[1]](#footnote-1)\*

בתוקף סמכותי לפי סעיפים 297, 317 ו-400 לחוק הביטוח הלאומי [נוסח משולב], תשנ"ה-1995 (להלן - החוק), אני מתקין תקנות אלה:

1. תביעה לגמלה וכן תביעה לקביעת דרגת נכות מעבודה כאמור בסעיף 118 לחוק (להלן - תביעה), יוגשו בטופס שהורה עליו המוסד.

טופס תביעה

2. (א) תובע גמלה (להלן - התובע) יציין בתביעתו את כל הפרטים הנדרשים בטופס ויצרף לתביעה את המסמכים הדרושים להוכחת זכותו לגמלה.

הוכחת הזכות

(ב) התובע או אפוטרופסו יאשרו בחתימת ידם את נכונות הפרטים שבתביעה.

(ג) כוללת התביעה פרטים שאותם חייב למסור מעבידו של התובע או גוף אחר, תוגש התביעה למוסד רק לאחר שהפרטים האמורים יצוינו בתביעה.

3. (א) על אף האמור בתקנה 2(ב), נבצר מהתובע מחמת ליקוי גופני, נפשי או שכלי, לאשר בחתימתו את פרטי התביעה, ולא מונה לו אפוטרופוס, תיחתם התביעה בידי בן זוגו של התובע או בידי אדם אחר המבקש להתמנות למקבל גמלה לפי סעיף 304 לחוק (להלן - אדם אחר), ובתביעה לגמלת סיעוד - יכול שתיחתם בידי קרובו של התובע, ידיד קרוב שלו, עובד סוציאלי של שירותי הרווחה או אחות של שירותי הבריאות במקום מגורי התובע.

הגשת תביעה שלא בידי הזכאי

(ב) על אף האמור בתקנת משנה (א), תביעה לקצבת זקנה יכול שתיחתם בידי בן זוגו של התובע אף אם לא נתקיים האמור בתקנת משנה (א).

(ג) שוהה תובע גמלה כאמור בתקנת משנה (א), במוסד שמתקיים בו האמור בסעיף 307(א) לחוק, תיחתם התביעה בידי אדם אחר ובהעדרו בידי -

(1) שניים מאלה:

(1) מנהל המוסד שבו שוהה התובע;

(2) סגן מנהל המוסד כאמור;

(3) מנהל השירות הסוציאלי של המוסד האמור;

(2) מנהל שירותי בריאות הנפש במשרד הבריאות, או מי שהוא מינה לענין זה;

(3) מנהל השירות למפגר במשרד העבודה והרווחה, או מי שהוא מינה לענין זה.

(ד) לענין תקנה זו יראו תובע כשוהה במוסד, אם בתקופה של 12 החודשים שקדמו ליום הגשת התביעה שהה במוסד 90 ימים, מתוכם 60 ימים ברציפות.

4. דרש המוסד כי מעבידו של תובע גמלה ימסור פרטים על תקופת עבודתו, סוגה ותנאיה, שכר העבודה ודמי הביטוח ששולמו בעד המבוטח - ימסור את הפרטים האמורים בכתב בגוף התביעה או באישור נפרד, כפי שידרוש המוסד, ויאשרם בחתימת ידו.

דרישת פרטים מהמעביד

5. (א) על אף האמור בתקנה 1 רשאי המוסד לשלם גמלה מסוג מסוים בהסתמך על נתונים שבמאגר מידע, אף אם לא הוגשה לו תביעה.

שימוש במאגר מידע במאגר

(ב) המוסד רשאי לעשות שימוש במאגר מידע לצורך הוכחת זכות לגמלה, לצורך אימות פרטים ומסמכים המוגשים למוסד לענין תשלום גמלה, וכן לצורך שיפוי מעביד ששילם גמלה.

(ג) בתקנה זו, "מאגר מידע" - כהגדרתו בסעיף 7 לחוק הגנת הפרטיות, תשמ"א-1981, ואשר נמצא ברשות המוסד.

6. פקיד תביעות כמשמעותו לפי סעיף 298 לחוק (להלן - פקיד התביעות), רשאי להזמין את התובע למוסד לבירור תביעתו ולאימות הפרטים שמסר בה; לא התייצב התובע בפני פקיד התביעות, יראוהו כמי שלא מסר למוסד פרטים או מסמכים הדרושים לבירור תביעתו ויחול האמור בתקנה 8.

בירור התביעה

7. (א) נתקבלה במוסד תביעה לגמלה שאינה חתומה יראו כאילו התביעה לא הוגשה, והיא תוחזר לתובע בדואר רשום.

תביעה לקויה

(ב) חתם התובע על התביעה והחזירה למוסד או הגיש תביעה חדשה כנדרש בתוך 30 ימים מהיום שבו הוחזרה התביעה כאמור בסעיף קטן (א), ייחשב המועד שבו נתקבלה התביעה לראשונה כמועד הגשת התביעה; החזירה למוסד לאחר 30 ימים מהיום שהוחזרה, ייחשב המועד שבו נתקבלה התביעה החתומה, כמועד הגשת התביעה.

8. (א) ראה פקיד התביעות שהתביעה אינה כוללת את כל הפרטים שנדרשו בטופס התביעה, שלא צוין בתביעה מספר חשבון הבנק לתשלום הגמלה, שלא צורפו לתביעה מסמכים הדרושים לבירור הזכות לגמלה או לקביעת שיעורה, או שנתגלו אי- התאמות בין המסמכים והנתונים שהגיש התובע לבין הנתונים שבמאגר המידע שברשותו של המוסד - יודיע על כך המוסד לתובע ויבקשו להשלים את החסר בתוך 21 ימים מיום מתן ההודעה; לא השלים התובע את החסר בתוך המועד האמור, תישלח לו בתום התקופה האמורה, הודעה נוספת שעליו להשלים את החסר בתוך 15 ימים נוספים (להלן - מועד אחרון להשלמת פרטים).

השלמת פרטי התביעה

(ב) השלים התובע את החסר עד למועד האחרון להשלמת הפרטים, ייחשב המועד שבו נתקבלה התביעה לראשונה, כמועד הגשת התביעה.

(ג) לא השלים התובע את החסר, עד למועד האחרון להשלמת הפרטים תידחה התביעה; ואולם לא תידחה תביעה כשהמעביד הוא החייב במסירת הפרטים ולא מסר אותם.

9. הודיע מי שמשתלמת לו גמלה, כי נוצרו נסיבות שבגינן הוא זכאי להגדלת הגמלה או לתוספת גמלה, יראו בהודעה תביעה לגמלה או לתוספת גמלה, לפי הענין.

תביעה לתוספת גמלה

10. תביעה לדמי לידה המוגשת לפני יום הלידה, תכלול אישור רפואי על יום הלידה המשוער שנקבע בבדיקה רפואית, שנערכה בתקופת תשעת השבועות שבתכוף לפני יום הלידה המשוער.

תביעה לדמי לידה

11. (א) לתביעה לגמלה לשמירת הריון יצורף, על גבי טופס שהורה עליו המוסד, אישור של רופא מומחה למחלות נשים ולידה (להלן - התעודה הרפואית); בתעודה הרפואית יאשר הרופא המומחה כי על פי ממצאי בדיקה עדכנית של התובעת עליה להיות בשמירת הריון, והתקופה הדרושה לשמירת ההריון, בציון הפרטים האחרים שבטופס התעודה הרפואית.

תביעה לגמלה לשמירת הריון

(ב) ניתנה תעודה רפואית לפי תקנת משנה (א) לתקופה שקדמה ליום הוצאתה, יאשר בה הרופא המומחה את המועדים שבהם נבדקה התובעת.

11א. (א) תביעה לגמלה בעד ילד נכה תוגש בידי הורהו על גבי טופס שהורה עליו המוסד, ואם הילד אינו נמצא עם הורה – בידי אפוטרופסו ובין אפוטרופסו – בידי מי שמחזיק אותו בפועל.

תביעה לגמלת ילד נכה

תק' תש"ע-2010

(ב) לתביעה כאמור יצורף אישור רפואי, ובו יפורט, בידי מי שקבע לכך המוסד, האבחון הרפואי של הילד והטיפול הניתן לו, או הערכה לגבי התפתחותו ומצבו התפקודי של הילד.

מיום 14.2.2010

**תק' תש"ע-2010**

[ק"ת תש"ע מס' 6868](http://www.nevo.co.il/Law_word/law06/tak-6868.pdf) מיום 14.2.2010 עמ' 816

**הוספת תקנה 11א**

12. לתביעה לדמי תאונה יצורף, על גבי טופס שהורה עליו המוסד, אישור רפואי על אובדן כושר התפקוד.

תביעה לדמי תאונה

13. (א) לתביעה לדמי אבטלה יצורף אישור לשכת שירות התעסוקה, על מספר ימי האבטלה.

תביעה לדמי אבטלה ועבודה מועדפת

(ב) לתביעה למענק לפי סעיף 174 לחוק יצורפו כל אלה:

(1) אישור המעיד על תאריך השחרור משירות סדיר בצבא הגנה לישראל;

(2) המסמכים הדרושים לצורך בדיקת זכאות לדמי אבטלה;

(3) אישור מאת המעביד על תקופת עבודתו.

14. (א) נבצר מהמוסד או מוועדה מקומית מקצועית כהגדרתה בסעיף 223 לחוק להשלים את הדיון בתביעה לגמלת סיעוד בתוך תשעים ימים מיום שהוגשה התביעה, בשל נסיבות הקשורות בתובע, רשאי המוסד, בהתחשב בנסיבות המקרה, לדחות את התביעה.

תביעה לגמלת סיעוד

(ב) חדלו להתקיים הנסיבות האמורות בתקנת משנה (א) בטרם דחה המוסד את התביעה, לא תובא התקופה שבה נתקיימו הנסיבות האמורות, במנין 60 הימים שבסעיף 225(ג) לחוק.

(ג) החליט פקיד התביעות לדחות את התביעה לגמלה, יודיע על כך בכתב לתובע וינמק את החלטתו.

(ד) נדחתה תביעה לגמלת סיעוד בשל סיבה כלשהי, רשאי התובע, בכל עת, להגיש תביעה חדשה; ובלבד שהצביע על נסיבות שלא היו ידועות בעת הדיון בתביעה שנדחתה, או על נסיבות חדשות העשויות לגרום לשינוי החלטה שנתקבלה.

תק' תשנ"ט-1999

מיום 30.7.1998

**תק' תשנ"ט-1999**

[ק"ת תשנ"ט מס' 5959](http://www.nevo.co.il/Law_word/law06/TAK-5959.pdf) מיום 11.3.1999 עמ' 501

(ד) נדחתה תביעה לגמלת סיעוד בשל סיבה כלשהי, רשאי התובע, בכל עת, להגיש תביעה חדשה; ובלבד שהצביע על נסיבות שלא היו ידועות בעת הדיון בתביעה שנדחתה, או על נסיבות חדשות העשויות לגרום לשינוי החלטה שנתקבלה.

15. (א) מפרק יצרף לתביעה לגמלה לפי פרק ח' לחוק, אישור בדבר הזכות לגמלה ודין וחשבון מטעמו, בדבר שיעור הגמלה ובדבר הסכומים שיש לנכותם לפי סעיף 187 לחוק.

תביעה לפי פרק ח'

(ב) מפרק ימציא למוסד, לפי דרישתו, מסמכים הדרושים לבירור תביעה לגמלה לפי פרק ח', לרבות תלושי שכר, הסכמי עבודה, מסמכי ההתאגדות ודין וחשבון על הפרשה לקופות גמל.

16. מעביד התובע החזר תגמולים לפי סעיף 280 לחוק, יצרף לתביעה אישור מטעם צבא הגנה לישראל על תקופת שירות מילואים של כל אחד מעובדיו, ששילם לו תגמול לפי סעיף 276(א).

תביעה להחזר על ידי מעביד

17. המוסד רשאי לדרוש ממי שמשתלמת לו גמלה, פרטים וראיות בקשר למתן הגמלה ורשאי הוא להשהות את המשך תשלומה, עד שיוגשו לו הפרטים והראיות.

פרטים לצורך המשך תשלום הגמלה

18. (א) המוסד ישלם את הגמלה לזכאי לתשלום באמצעות בנק, בנק הדואר או בהמחאה, או באמצעות תאגיד עזר שהוא חברת כרטיסי אשראי; לעניין זה, "תאגיד עזר" – כהגדרתו בחוק הבנקאות (רישוי), התשמ"א-1981, הכל לפי בחירת המוסד.

אופן תשלום

תק' תשס"ט-2009

(ב) קצבאות ישולמו אחת לחודש בעד החודש השוטף, במועדים שיקבע המוסד.

(ג) דמי לידה ישולמו בתשלום אחד, בעד כל התקופה שבעדה הם מגיעים, לאחר שחלפה מחציתה.

(ד) גמלה לזכאי שאינו תושב ישראל תועבר, לפי פרטים שימציא למוסד.

(ה) נפטר ילד כאמור בסעיף 72(ג) לחוק הביטוח הלאומי, התשנ"ה-1995, תשולם קצבת הילדים בתשלום אחד בעד כל התקופה האמורה שם, לא יאוחר מתום 3 חודשים מהחודש שבו נפטר.

תק' תשע"ג-2013

מיום 8.6.2009

**תק' תשס"ט-2009**

[ק"ת תשס"ט מס' 6783](http://www.nevo.co.il/Law_word/law06/TAK-6783.pdf) מיום 8.6.2009 עמ' 1018

(א) המוסד ישלם את הגמלה לזכאי לתשלום באמצעות בנק, בנק הדואר או בהמחאה, או באמצעות תאגיד עזר שהוא חברת כרטיסי אשראי; לעניין זה, "תאגיד עזר" – כהגדרתו בחוק הבנקאות (רישוי), התשמ"א-1981, הכל לפי בחירת המוסד.

מיום 1.3.2013

**תק' תשע"ג-2013**

[ק"ת תשע"ג מס' 7226](http://www.nevo.co.il/Law_word/law06/tak-7226.pdf) מיום 21.2.2013 עמ' 799

**הוספת תקנת משנה 18(ה)**

19. מי שמשתלמת לו גמלה חייב להודיע למוסד בכתב, בציון מספר הזיהוי שלו וסוג הגמלה המשתלמת לו, על כל שינוי שחל בכתובתו, במצבו המשפחתי, בהכנסותיו, במקום תשלום הגמלה או במספר חשבון הבנק שבאמצעותו משלם המוסד את הגמלה, וכן על כל שינוי אחר העשוי להשפיע על זכותו לגמלה, על שיעורה, או על הדרך לתשלומה; קיבל המוסד הודעה כאמור, יאשר המוסד בכתב את קבלת ההודעה תוך ציון השינוי שחל לגבי הגמלה, בעקבות ההודעה האמורה.

הודעה על שינויים

20. תקנות אלה יחולו גם על תביעה שטרם הוחלט לאשרה או לדחותה, לפני יום תחילתן (להלן - תביעה קודמת), ולענין תביעה קודמת יוארך המועד האחרון להשלמת פרטים כאמור בתקנה 8, ב-90 ימים נוספים.

תחולה והוראת מעבר

ל' בסיון תשנ"ח (24 ביוני 1998) אליהו ישי

שר העבודה והרווחה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשנ"ח מס' 5914](http://www.nevo.co.il/Law_word/law06/TAK-5914.pdf) מיום 30.7.1998 עמ' 1060.

   תוקנו [ק"ת תשנ"ט מס' 5959](http://www.nevo.co.il/Law_word/law06/TAK-5959.pdf) מיום 11.3.1999 עמ' 501 – תק' תשנ"ט-1999; תחילתן ביום 30.7.1998.

   [ק"ת תשס"ט מס' 6783](http://www.nevo.co.il/Law_word/law06/tak-6783.pdf) מיום 8.6.2009 עמ' 1018 – תק' תשס"ט-2009; תחולתן על ביצוע תשלומים מיום פרסומן.

   [ק"ת תש"ע מס' 6868](http://www.nevo.co.il/Law_word/law06/tak-6868.pdf) מיום 14.2.2010 עמ' 816 – תק' תש"ע-2010; ר' תקנה 2 לענין תחולה.

   [ק"ת תשע"ג מס' 7226](http://www.nevo.co.il/Law_word/law06/TAK-7226.pdf) מיום 21.2.2013 עמ' 799 – תק' תשע"ג-2013; תחילתן ביום 1.3.2013 ור' תקנה 2 לענין תחולה. [↑](#footnote-ref-1)