תקנות הביטוח הלאומי (הודעה בדבר יציאה את ישראל), תשס"ה-2004

ביטוח – ביטוח לאומי

דיני חוקה – כניסה ויציאה מישראל – יציאה לחוץ לארץ

תוכן ענינים

|  |  |  |  |
| --- | --- | --- | --- |
| סעיף 1 | חזקת הודעה | [Go](#Seif1) | 2 |
| סעיף 2 | הודעה למוסד | [Go](#Seif2) | 2 |
| סעיף 3 | תחילה תחולה והוראת מעבר | [Go](#Seif3) | 2 |

תקנות הביטוח הלאומי (הודעה בדבר יציאה את ישראל), תשס"ה-2004[[1]](#footnote-1)\*

בתוקף סמכותי לפי סעיף 324א ו-400 לחוק הביטוח הלאומי [נוסח משולב], התשנ"ה-1995 (להלן – החוק), ולאחר שנועצתי במועצת המוסד לביטוח לאומי לפי הוראות סעיף 12 לחוק, אני מתקין תקנות אלה:

1. [\*](http://www.nevo.co.il/links/psika/?pIzcurLaw=תקנות%20הביטוח%20הלאומי%20(הודעה%20בדבר%20יציאה%20את%20ישראל)&pIzcurNum=1)שהה אדם מחוץ לישראל תקופה שלא עלתה על 365 ימים רצופים, יראו כאילו הודיע למוסד על יציאתו, העדרותו וחזרתו לישראל כאמור, אם יציאתו את ישראל וחזרתו אליה כאמור, נרשמו באחת מתחנות הגבול שהוכרזו בצו הכניסה לישראל (תחנות גבול), התשמ"ז-1987.

חזקת הודעה

2. [\*](http://www.nevo.co.il/links/psika/?pIzcurLaw=תקנות%20הביטוח%20הלאומי%20(הודעה%20בדבר%20יציאה%20את%20ישראל)&pIzcurNum=2)יצא אדם את ישראל לתקופה שעלתה על 365 ימים רצופים או יצא את ישראל בלי שיציאתו או חזרתו נרשמו כאמור בתקנה 1, יודיע למוסד על יציאתו, העדרותו ומועד חזרתו המשוער לישראל כאמור, בטופס שקבע המוסד. הודעה בדבר היציאה ומועד החזרה המשוער יימסר למוסד בסמוך לפני מועד היציאה.

הודעה למוסד

3. [\*](http://www.nevo.co.il/links/psika/?pIzcurLaw=תקנות%20הביטוח%20הלאומי%20(הודעה%20בדבר%20יציאה%20את%20ישראל)&pIzcurNum=3) (א) תקנות אלה יחולו על מי שיצא את ישראל ביום תחילתן של תקנות אלה (להלן – יום התחילה) או לאחריו.

תחילה תחולה והוראת מעבר

(ב) מי שיצא את ישראל לפני יום התחילה, בלי שיציאתו נרשמה כאמור בתקנה 1, יראו אותו, כאילו הודיע למוסד על יציאתו, העדרותו וחזרתו לישראל, אם הודיע למוסד על מועד חזרתו המשוער לישראל, בתוך 6 חודשים מיום התחילה.

ב' בחשון התשס"ה (17 באוקטובר 2004) זבולון אורלב

שר הרווחה

1. \* פורסמו [ק"ת תשס"ה מס' 6347](http://www.nevo.co.il/Law_word/law06/TAK-6347.pdf) מיום 16.11.2004 עמ' 144. [↑](#footnote-ref-1)