תקנות הביטוח הלאומי (הכשרה מקצועית ודמי מחיה), תשל"ט-1979

ביטוח – ביטוח לאומי – קיצבאות וגימלאות

ביטוח – ביטוח לאומי – ביטוח נכות ונכים

בריאות – נכים

רשויות ומשפט מנהלי – חינוך – השכלה מקצועית

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 3 | [Go](#Seif1) | תנאי הזכאות להכשרה והסבה מקצועית | סעיף 2 |
| 3 | [Go](#Seif2) | דרכי מתן ההכשרה המקצועית | סעיף 3 |
| 3 | [Go](#Seif3) | תקופת ההכשרה המקצועית | סעיף 4 |
| 3 | [Go](#Seif4) | תשלום הוצאות ההכשרה המקצועית | סעיף 5 |
| 3 | [Go](#Seif5) | דמי מחיה לאלמנה ולאלמן | סעיף 6 |
| 3 | [Go](#Seif6) | דמי מחיה לבן זוג של נכה | סעיף 7 |
| 4 | [Go](#Seif7) | דמי מחיה מלאים או חלקיים | סעיף 8 |
| 4 | [Go](#Seif8) | דמי מחיה ליום | סעיף 9 |
| 4 | [Go](#Seif9) | הזכאות של יתום לדמי מחיה | סעיף 10 |
| 4 | [Go](#Seif10) | תקופת תשלום דמי מחיה ליתום | סעיף 11 |
| 4 | [Go](#Seif11) | דמי מחיה מלאים ליתום | סעיף 12 |
| 5 | [Go](#Seif12) | דמי מחיה חלקיים | סעיף 13 |
| 5 | [Go](#Seif13) | הצמדת דמי מחיה | סעיף 14 |
| 5 | [Go](#Seif14) | ללא כותרת | סעיף 15 |
| 5 | [Go](#Seif15) | מועד התשלום | סעיף 16 |
| 5 | [Go](#Seif16) | החלת תקנות | סעיף 17 |
| 5 | [Go](#Seif17) | תחילה | סעיף 18 |
| 5 | [Go](#Seif18) | ביטול | סעיף 19 |
| 5 | [Go](#med0) | תוספת |  |

תקנות הביטוח הלאומי (הכשרה מקצועית ודמי מחיה), תשל"ט-1979[[1]](#footnote-1)\*

בתוקף סמכותי לפי סעיפים 90א, 127מז ו-242 לחוק הביטוח הלאומי [נוסח משולב], תשכ"ח-1968, לאחר התייעצות עם שר האוצר ובאישור ועדת העבודה והרווחה של הכנסת, אני מתקין תקנות אלה:

1. בתקנות אלה –

הגדרות

"אלמנה" ו"אלמן" – כמשמעותם בסעיף 90 לחוק;

תק' תשנ"ד-1994

מיום 5.5.1994

**תק' תשנ"ד-1994**

[ק"ת תשנ"ד מס' 4010](http://www.nevo.co.il/Law_word/law06/TAK-4010.pdf) מיום 5.5.1994 עמ' 846

"אלמנה" ו"אלמן" - כמשמעותם בסעיף 90 לחוק ~~שמשתלמת להם קיצבת שאירים או תלויים~~;

"יתום" – כמשמעותו בסעיף 90 לחוק;

"בן זוג של נכה" – בן זוג של נכה, כאמור בסעיף 127מז(א)(1) לחוק, המתגורר דרך קבע עם הנכה ומשתלמת בעדו תוספת תלויים כאמור בסעיף 127לז לחוק;

"פקיד שיקום" – פקיד שיקום שמונה לפי תקנה 2 לתקנות הביטוח הלאומי (שיקום מקצועי), תשט"ז-1956;

"הכנסה קובעת" – הכנסה מהמקורות המפורטים בסעיף 2 לפקודת מס הכנסה (להלן – הפקודה), למעט –

(1) גימלה המשתלמת לפי החוק;

(2) הענקה לפי חוק החיילים המשוחררים (החזרה לעבודה), תש"ט-1949;

(3) סכום הפטור מתשלום דמי ביטוח לפי תקנה 2 לתקנות הביטוח הלאומי (תשלום ופטור מתשלום דמי ביטוח), תשכ"ו-1966;

(4) הכנסת היתום מהמקורות המפורטים בסעיף 2(1) או 2(2) לפקודה;

"הכנסה מותרת" – הכנסה קובעת בסכום השווה לכפליים הסכום המתקבל לפי האמור בפרט 1 של לוח ב' לחוק, אם להורה יתום אחד; ובעד כל יתום נוסף – בתוספת סכום השווה לסכום המתקבל לפי האמור בפרט 3 של לוח ב' לחוק.

תק' (מס' 3)

תש"ם-1980

מיום 1.4.1980

**תק' (מס' 3) תש"ם-1980**

[ק"ת תש"ם מס' 4115](http://www.nevo.co.il/Law_word/law06/TAK-4115.pdf) מיום 25.4.1980 עמ' 1429

"הכנסה מותרת" – הכנסה קובעת בסכום השווה לכפליים הסכום המתקבל לפי האמור בפרט 1 של לוח ב' לחוק ~~מחולק בשנים עשר~~, אם להורה יתום אחד; ובעד כל יתום נוסף – בתוספת סכום השווה לסכום המתקבל לפי האמור בפרט 3 של לוח ב' לחוק ~~מחולק בשנים עשר~~.

"שכר ממוצע" – (נמחקה).

תק' תשס"ז-2007

מיום 1.4.1980

**תק' (מס' 3) תש"ם-1980**

[ק"ת תש"ם מס' 4115](http://www.nevo.co.il/Law_word/law06/TAK-4115.pdf) מיום 25.4.1980 עמ' 1429

**הוספת הגדרת "שכר ממוצע"**

מיום 25.2.1988

**תק' תשמ"ח-1988**

[ק"ת תשמ"ח מס' 5087](http://www.nevo.co.il/Law_word/law06/TAK-5087.pdf) מיום 25.2.1980 עמ' 511

"שכר ממוצע" - השכר הממוצע ~~כפי שהיה ב-1 באפריל של כל שנת כספים~~ כפי שהיה ב-1 בינואר של כל שנת מס.

מיום 14.3.2007

**תק' תשס"ז-2007**

[ק"ת תשס"ז מס' 6573](http://www.nevo.co.il/Law_word/law06/tak-6573.pdf) מיום 14.3.2007 עמ' 648

**מחיקת הגדרת "שכר ממוצע"**

הנוסח הקודם:

~~"שכר ממוצע" - השכר הממוצע כפי שהיה ב-1 בינואר של כל שנת מס.~~

2. (א) הכשרה מקצועית תינתן לאלמנה, לאלמן ולבן-זוג של נכה אם מתקיימים בהם כל אלה, וכל עוד הם מתקיימים:

תנאי הזכאות להכשרה והסבה מקצועית

(1) הם מתאימים, לדעת פקיד שיקום, להכשרה מקצועית בשים לב לרמת השכלתם, למצבם הבריאותי ולכושרם הגופני;

(2) הם חסרי מקצוע או שאינם יכולים להתפרנס במקצועם כדי מחייתם;

(3) הם אינם זכאים להכשרה מקצועית לפי חיקוק אחר.

(ב) הסבה מקצועית תינתן לאלמנה ולאלמן שפקיד שיקום קבע שהם זקוקים להסבה מקצועית עקב התאלמנותם ושהם מתאימים להסבה המקצועית בשים לב לרמת השכלתם, למצבם הבריאותי ולכושרם הגופני.

3. הכשרה מקצועית לפי תקנות אלה תינתן באמצעות גוף הנותן הכשרה מקצועית ושהוא, לדעת פקיד שיקום, מתאים למתן הכשרה מקצועית, או בכל דרך אחרת, הכל לפי שיקול דעתו של פקיד השיקום.

דרכי מתן ההכשרה המקצועית

4. תקופת ההכשרה המקצועית לא תעלה על שנים-עשר חדשים, אלא אם פקיד שיקום אישר תקופה ארוכה יותר, וכפי שאישר, בשים לב לאופי ההכשרה המקצועית ולנסיבות המיוחדות של המקרה.

תקופת ההכשרה המקצועית

5. המוסד ישא בהוצאות –

תשלום הוצאות ההכשרה המקצועית

(1) לשכר הלימוד של הזכאי להכשרה מקצועית, בהוצאות הדרכתו ובאבחון לבחירת המקצוע;

(2) לרכישת ספרים ומכשירים במידה שהם דרושים להכשרתו המקצועית של מקבל ההכשרה;

(3) הנסיעה של הזכאי להכשרה מקצועית הכרוכות במתן ההכשרה המקצועית לפי התעריף המקובל בתחבורה הציבורית;

(4) הכלכלה והלינה שנגרמו לזכאי להכשרה מקצועית בקשר למתן ההכשרה המקצועית בשיעורים ולפי הכללים האמורים בתקנה 43 לתקנות הביטוח הלאומי (קביעת דרגת נכות לנפגעי עבודה), תשט"ז-1956.

6. אלמנה או אלמן שניתנת להם הכשרה מקצועית לפי תקנות אלה יהיו זכאים, כל עוד ניתנת להם ההכשרה המקצועית, לדמי מחיה חדשיים באחוזים מהסכום הבסיסי, כמפורט לגביהם בתוספת.

דמי מחיה לאלמנה ולאלמן

תק' תשס"ז-2007

מיום 14.3.2007

**תק' תשס"ז-2007**

[ק"ת תשס"ז מס' 6573](http://www.nevo.co.il/Law_word/law06/tak-6573.pdf) מיום 14.3.2007 עמ' 648

6. אלמנה או אלמן שניתנת להם הכשרה מקצועית לפי תקנות אלה יהיו זכאים, כל עוד ניתנת להם ההכשרה המקצועית, לדמי מחיה חדשיים באחוזים ~~מהשכר הממוצע~~ מהסכום הבסיסי, כמפורט לגביהם בתוספת.

7. בן זוג של נכה שניתנת לו הכשרה מקצועית לפי תקנות אלה יהיה זכאי, כל עוד ניתנת לו ההכשרה המקצועית, לדמי מחיה חדשיים בשיעור התוספת החודשית המשתלמת בעד תלוי שהוא בן זוג לפי סעיף 127לז(ב)(1) לחוק.

דמי מחיה לבן זוג של נכה

8. (א) דמי מחיה בשיעור שנקבע בתקנה 6 או 7, לפי הענין (להלן – דמי המחיה המלאים), ישולמו למי שנמצא בהכשרה מקצועית במשך שמונה-עשרה שעות בשבוע לפחות; אם הוא בהכשרה מקצועית פחות משמונה-עשרה שעות בשבוע, אך לא פחות מתשע שעות בשבוע, ישולמו לו דמי מחיה –

דמי מחיה מלאים או חלקיים

(1) בשיעור של 75% מדמי המחיה המלאים – אם הוא נמצא בהכשרה מקצועית מארבע עשרה שעות בשבוע עד שבע עשרה שעות בשבוע;

(2) בשיעור של 50% מדמי המחיה המלאים – אם הוא נמצא בהכשרה מקצועית מתשע שעות בשבוע עד שלוש עשרה שעות בשבוע.

(ב) על אף האמור בתקנת משנה (א), מי שמקבל את ההכשרה המקצועית במקום הנמצא במרחק של 40 ק"מ לפחות ממקום מגוריו, ישולמו לו דמי מחיה מלאים – אם הוא נמצא בהכשרה מקצועית במשך שש עשרה שעות בשבוע לפחות; אם הוא נמצא בהכשרה מקצועית פחות משש עשרה שעות בשבוע אך לא פחות משמונה שעות בשבוע, ישולמו לו דמי מחיה –

(1) בשיעור של 75% מדמי המחיה המלאים – אם הוא נמצא בהכשרה מקצועית משתים עשרה שעות בשבוע עד חמש עשרה שעות בשבוע;

(2) בשיעור של 50% מדמי המחיה המלאים – אם הוא נמצא בהכשרה מקצועית משמונה שעות בשבוע עד אחת עשרה שעות בשבוע.

9. שיעור דמי המחיה ליום לאלמנה, לאלמן ולבן-זוג של נכה הוא החלק השלושים של דמי המחיה המגיעים לפי תקנות אלה.

דמי מחיה ליום

10. (א) יתום שעיקר זמנו מוקדש ללימודים על יסודיים או להכשרה מקצועית יהיה זכאי לדמי מחיה אם מתקיימים בו כל אלה:

הזכאות של יתום לדמי מחיה

(1) הוא סיים שמונה שנות לימוד חובה;

(2) ההכנסה הקובעת של היתום ביחד עם ההכנסה הקובעת של הורהו שעמו הוא נמצא אינה עולה על ההכנסה המותרת;

(3) הוא מתאים, לדעת פקיד שיקום, ללימודים על-יסודיים או להכשרה מקצועית;

(4) החזקתו אינה על המדינה, רשות מקומית, הסוכנות היהודית לארץ ישראל או על שירותי הג'וינט הישראלי.

(ב) לענין תקנה זו, יראו שעיקר זמנו של יתום מוקדש ללימודים על יסודיים או להכשרה מקצועית אם הוא לומד בישראל ונמצא במקום הלימודים או בהכשרה מקצועית עשרים וארבע שעות בשבוע לפחות בממוצע באותה שנת לימודים.

11. (א) דמי המחיה בעד יתום לא ישולמו בעד תקופה העולה על ארבע שנים.

תקופת תשלום דמי מחיה ליתום

(ב) על אף האמור בתקנת משנה (א) ישולמו דמי מחיה בעד יתום בעד תקופה נוספת מעבר לארבע שנים, אם לימודיו או הכשרתו המקצועית צריכים להסתיים לאחר תום ארבע השנים ובלבד שהתקופה הנוספת לא תעלה על עשרה חדשים.

12. יתום שהאמור בתקנה 10 התקיים בו יהיה זכאי לדמי מחיה חדשיים בשיעור של 9% מהסכום הבסיסי, ואולם יתום שמכוח הורהו משתלמת קיצבת שאירים לפי סעיף 21(א1) לחוק יהיה זכאי לדמי מחיה חדשיים בשיעור של 6.5% מהסכום הבסיסי.

דמי מחיה מלאים ליתום

תק' (מס' 3)   
תש"ם-1980

תק' תשס"ז-2007

~~מיום 1.4.1980~~ (ר' להלן)

**תק' (מס' 2) תש"ם-1980**

[ק"ת תש"ם מס' 4109](http://www.nevo.co.il/Law_word/law06/TAK-4109.pdf) מיום 10.4.1980 עמ' 1315

12. יתום שהאמור בתקנה 10 התקיים בו יהיה זכאי לדמי מחיה חדשיים בשיעור של 9% מהשכר הממוצע כמשמעותו בחוק, ואולם יתום שמשתלמת בעדו קיצבה לפי סעיף 21(א1) לחוק יהיה זכאי לדמי מחיה חדשיים בשיעור של 6.5% מהשכר הממוצע כמשמעותו בחוק.

מיום 1.4.1980

**תק' (מס' 3) תש"ם-1980**

[ק"ת תש"ם מס' 4115](http://www.nevo.co.il/Law_word/law06/TAK-4115.pdf) מיום 25.4.1980 עמ' 1429

**החלפת תקנה 12**

הנוסח הקודם:

~~12. יתום שהאמור בתקנה 10 התקיים בו יהיה זכאי לדמי מחיה חדשיים בשיעור של 9% מהשכר הממוצע כמשמעותו בחוק.~~

מיום 14.3.2007

**תק' תשס"ז-2007**

[ק"ת תשס"ז מס' 6573](http://www.nevo.co.il/Law_word/law06/tak-6573.pdf) מיום 14.3.2007 עמ' 648

12. יתום שהאמור בתקנה 10 התקיים בו יהיה זכאי לדמי מחיה חדשיים בשיעור של 9% ~~מהשכר הממוצע~~ מהסכום הבסיסי, ואולם יתום שמכוח הורהו משתלמת קיצבת שאירים לפי סעיף 21(א1) לחוק יהיה זכאי לדמי מחיה חדשיים בשיעור של 6.5% ~~מהשכר הממוצע~~ מהסכום הבסיסי.

13. (א) על אף האמור בתקנה 10(א)(2), אם ההכנסה הקובעת של היתום ביחד עם ההכנסה הקובעת של הורהו שעמו הוא נמצא עולה על ההכנסה המותרת, ישולם חלק מדמי המחיה השווה ליחס שבין דמי המחיה פחות הסכום העולה על ההכנסה המותרת לבין דמי המחיה.

דמי מחיה חלקיים

(ב) חל שינוי בסכום המתקבל לפי האמור בלוח ב' לחוק, יימשך תשלום דמי המחיה החלקיים באותו היחס שנקבע לפני השינוי.

(ג) נתקבלו הוכחות חדשות על ההכנסה הקובעת, תיקבע הזכות לדמי מחיה על פיהן.

14. אם לאחר תחילתה של שנת מס חל פיצוי כמשמעותו בחוק, יוגדלו דמי המחיה המשולמים לפי תקנות 6 ו-12 בשיעור הפיצוי, מיום תחילת הפיצוי.

הצמדת דמי מחיה

תק' (מס' 3)   
תש"ם-1980

תק' תשמ"ח-1987

מיום 1.4.1980

**תק' (מס' 3) תש"ם-1980**

[ק"ת תש"ם מס' 4115](http://www.nevo.co.il/Law_word/law06/TAK-4115.pdf) מיום 25.4.1980 עמ' 1429

**החלפת תקנה 14**

הנוסח הקודם:

~~14. הוראות סעיף 11(ג) לחוק יחולו, בשינויים המחוייבים, גם לגבי העלאת דמי המחיה לפי תקנות אלה.~~

מיום 25.2.1988

**תק' תשמ"ח-1988**

[ק"ת תשמ"ח מס' 5087](http://www.nevo.co.il/Law_word/law06/TAK-5087.pdf) מיום 25.2.1980 עמ' 511

14. אם לאחר תחילתה של ~~שנת כספים~~ שנת מס חל פיצוי כמשמעותו בחוק, יוגדלו דמי המחיה המשולמים לפי תקנות 6 ו-12 בשיעור הפיצוי, מיום תחילת הפיצוי.

15. (בוטלה).

תק' תשנ"ח-1998

מיום 30.7.1998

**תק' תשנ"ח-1998**

[ק"ת תשנ"ח מס' 5914](http://www.nevo.co.il/Law_word/law06/TAK-5914.pdf) מיום 30.7.1998 עמ' 1064

**ביטול תקנה 15**

הנוסח הקודם:

~~15. (א) תביעה לגימלה לפי תקנות אלה יש להגיש בטופס שאפשר להשיגו בכל אחד מסניפי המוסד; ולגבי תביעה למתן דמי מחיה בעד יתום יגיש אותה היתום או מי שזכאי לקיצבה בעדו.~~

16. דמי המחיה ישולמו בסוף כל חודש בעד אותו החודש.

מועד התשלום

17. הוראות תקנות 5 עד 8, 9(א)(1) ו-10 לתקנות הביטוח הלאומי (שיקום מקצועי), תשט"ז- 1956, יחולו, בשינויים המחוייבים, על מתן גימלה לפי תקנות אלה.

החלת תקנות

18. תחילתן של תקנות 9 עד 13 וכן תקנה 14 לענין תשלום דמי מחיה ליתום ביום ט' באלול תשל"ט (1 בספטמבר 1979).

תחילה

19. (א) תקנות הביטוח הלאומי (הכשרה מקצועית ודמי מחיה לאלמנות ויתומים), תש"ל-1970, בכפוף לאמור בתקנת משנה (ב) – בטלות.

ביטול

(ב) תקפן של תקנות 1, 7, 9 עד 12 לתקנות האמורות בסעיף קטן (א), לענין תשלום דמי מחיה ליתום, עד יום ח' באלול תשל"ט (31 באוגוסט 1979).

תוספת

תק' תש"ם-1980

(תקנה 6)

**שיעורי דמי המחיה**

פרט מצב משפחתי אחוז מהסכום הבסיסי

תק' תשס"ז-2007

1. אלמנה 25%

2. אלמנה או אלמן עם יתום אחד 30%

3. אלמנה או אלמן עם שני יתומים 35%

4. אלמנה או אלמן עם שלושה יתומים 40%

5. אלמנה או אלמן עם ארבעה יתומים או יותר 50%

מיום 31.7.1979

**תק' תש"ם-1980**

[ק"ת תש"ם מס' 4082](http://www.nevo.co.il/Law_word/law06/TAK-4082.pdf) מיום 24.1.1980 עמ' 849

**הוספת תוספת**

מיום 14.3.2007

**תק' תשס"ז-2007**

[ק"ת תשס"ז מס' 6573](http://www.nevo.co.il/Law_word/law06/tak-6573.pdf) מיום 14.3.2007 עמ' 648

פרט מצב משפחתי אחוז ~~מהשכר הממוצע~~ מהסכום הבסיסי

י"ז בתמוז תשל"ט (12 ביולי 1979) ישראל כץ

שר העבודה והרווחה

1. \* פורסמו [ק"ת תשל"ט מס' 4010](http://www.nevo.co.il/Law_word/law06/TAK-4010.pdf) מיום 31.7.1979 עמ' 1664.

   תוקנו [ק"ת תש"ם מס' 4082](http://www.nevo.co.il/Law_word/law06/TAK-4082.pdf) מיום 24.1.1980 עמ' 848 – תק' תש"ם-1980; תחילתן ביום 31.7.1979.

   [ק"ת תש"ם מס' 4109](http://www.nevo.co.il/Law_word/law06/TAK-4109.pdf) מיום 10.4.1980 עמ' 1315 – תק' (מס' 2) תש"ם-1980; תחילתן ביום 1.4.1980 (בוטלו [ק"ת תש"ם מס' 4115](http://www.nevo.co.il/Law_word/law06/TAK-4115.pdf) מיום 25.4.1980 עמ' 1429 בתקנה 4 לתק' (מס' 3) תש"ם-1980).

   [ק"ת תש"ם מס' 4115](http://www.nevo.co.il/Law_word/law06/TAK-4115.pdf) מיום 25.4.1980 עמ' 1428 – תק' (מס' 3) תש"ם-1980; תחילתן ביום 1.4.1980.

   [ק"ת תשמ"ח מס' 5087](http://www.nevo.co.il/Law_word/law06/TAK-5087.pdf) מיום 25.2.1988 עמ' 511 – תק' תשמ"ח-1988 בתקנה 14 לתקנות הביטוח הלאומי (התאמת מועדים לשנת המס) (תיקון), תשמ"ח-1988.

   [ק"ת תשנ"ד מס' 5595](http://www.nevo.co.il/Law_word/law06/TAK-5595.pdf) מיום 5.5.1994 עמ' 846 – תק' תשנ"ד-1994.

   [ק"ת תשנ"ח מס' 5914](http://www.nevo.co.il/Law_word/law06/TAK-5914.pdf) מיום 30.7.1998 עמ' 1064 – תק' תשנ"ח-1998.

   [ק"ת תשס"ז מס' 6573](http://www.nevo.co.il/Law_word/law06/tak-6573.pdf) מיום 14.3.2007 עמ' 648 – תק' תשס"ז-2007. [↑](#footnote-ref-1)