תקנות הביטוח הלאומי (הענקות מטעמי צדק), תשל"ה-1975

ביטוח – ביטוח לאומי – קיצבאות וגימלאות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | למי ניתנת ההענקה | סעיף 2 |
| 2 | [Go](#Seif2) | הנסיבות למתן הענקה | סעיף 3 |
| 3 | [Go](#Seif3) | מבחן ההכנסה למתן הענקה | סעיף 4 |
| 3 | [Go](#Seif4) | התקופה שבה קיימות הנסיבות למתן הענקה | סעיף 5 |
| 3 | [Go](#Seif5) | שיעור ההענקה למי שתביעתו לקיצבה לפי פרק ב נדחתה | סעיף 6 |
| 3 | [Go](#Seif6) | שיעור ההענקה למי שתביעתו למענק אלמנה נדחתה | סעיף 7 |
| 3 | [Go](#Seif7) | שיעור ההענקה למי שתביעתו לדמי פגיעה נדחתה | סעיף 8 |
| 3 | [Go](#Seif8) | שיעור ההענקה למי שתביעתו לקיצבה לפי פרק ג נדחתה | סעיף 9 |
| 3 | [Go](#Seif9) | שיעור ההענקה למי שתביעתו למענק לפי פרק ג נדחתה | סעיף 10 |
| 4 | [Go](#Seif10) | שיעור ההענקה למי שתביעתו למענק לידה נדחתה | סעיף 11 |
| 4 | [Go](#Seif11) | שיעור הענקה למי שתביעתו לגימלה לשמירת הריון או לדמי לידה נדחתה | סעיף 12 |
| 4 | [Go](#Seif12) | שיעור ההענקה למי שתביעתו לקיצבה לפי פרק ו2 נדחתה | סעיף 13 |
| 4 | [Go](#Seif13) | הענקה למי שנדחתה תביעתו חלקית | סעיף 14 |
| 4 | [Go](#Seif14) | הגבלה | סעיף 15 |
| 4 | [Go](#Seif15) | הגדלת סכומי ההענקה | סעיף 16 |
| 4 | [Go](#Seif16) | הענקה יחסית | סעיף 17 |
| 4 | [Go](#Seif17) | הענקה נוספת | סעיף 18 |
| 4 | [Go](#Seif18) | מניעת תשלומי כפל | סעיף 19 |
| 4 | [Go](#Seif19) | בדיקה חוזרת | סעיף 20 |
| 5 | [Go](#Seif20) | מועד הגשת הבקשה | סעיף 21 |
| 5 | [Go](#Seif21) | תשלום למפרע | סעיף 22 |
| 5 | [Go](#Seif22) | הליכים | סעיף 23 |
| 5 | [Go](#Seif23) | תחולה | סעיף 24 |
| 5 | [Go](#Seif24) | הוראת מעבר | סעיף 25 |
| 5 | [Go](#Seif25) | השם | סעיף 26 |

תקנות הביטוח הלאומי (הענקות מטעמי צדק), תשל"ה-1975[[1]](#footnote-1)\*

בתוקף סמכותי לפי סעיפים 198א ו-242 לחוק הביטוח הלאומי [נוסח משולב], תשכ"ח-1968, ובאישור ועדת העבודה של הכנסת, אני מתקין תקנות אלה:

סימן א': הוראות כלליות

1. בתקנות אלה –

הגדרות

"הכנסה" – ההכנסה של מבקש הענקה, לרבות הכנסת בן הזוג הנמצא עמו, מהמקורות המפורטים בסעיף 2 לפקודת מס הכנסה, למעט הכנסה ממקורות אלה:

(1) קיצבת ילדים לפי פרק ה' לחוק;

(2) הענקות מכוח סעיף 40(ב1)(2) לחוק החיילים המשוחררים (החזרה לעבודה), תש"ט-1949;

(3) הוצאות מבקש ההענקה עקב מחלתו או נכותו שלו או של התלויים בו בסכום סביר שהכיר בו המוסד ושאינן מכוסות על-ידי שירותי הסעד של המדינה או רשות מקומית;

"הענקה" – הענקה לפי פרק ט'1 לחוק;

"תלוי" ו"שאיר" – כמשמעותם בפרק ב' לחוק.

2. בכפוף לאמור בסימן ב', יינתנו הענקות לפי סימן ג' לתקנות אלה למי שנדחתה תביעתו מסיבה כאמור בסעיף 198א לחוק.

למי ניתנת ההענקה

סימן ב': הצידוק למתן הענקה

3. בכפוף לאמור בסימן ג' יתן המוסד הענקה במקרה שלא אושפזה יולדת או נבצר מהמבוטח למלא חובת רישום לפי סעיף 33 לחוק או לשלם דמי ביטוח, כולם או מקצתם, ונוצר פיגור לפי סעיפים 98 או 181 לחוק מחמת אחד מאלה:

הנסיבות למתן הענקה

(1) מחלה או תאונה;

(2) מאסר או מעצר;

(3) פסלות לדין או פשיטת רגל;

(4) שירות בצבא-הגנה לישראל;

(5) הימצאות בארץ אויב או בארץ שאינה מאפשרת מגע חפשי עם ישראל;

(6) תנאי מלחמה או פעולות אויב;

(7) אסונות טבע או תנאי אקלים החורגים מהרגיל;

(8) רישום גיל לא נכון שתוקן על פי פסק דין, בתנאי שמבקש ההענקה נקט בהליכים משפטיים לתיקון הגיל תוך זמן סביר לאחר שעמד על הטעות;

(9) מסירת מידע לא נכון מאת עובד המוסד שפעל בתפקיד;

(10) סיבה אחרת שלפי שיקול דעת המוסד מקורה בנסיבות שלא היו תלויות במבקש הענקה בתום לב והמוסד שוכנע ששורת הצדק מחייבת מתן הענקה.

4. (א) בכפוף לאמור בסימן ג' יתן המוסד הענקה למבקש הענקה כשהכנסתו הממוצעת אינה עולה על סכום הנקוב בלוח ב' לחוק, לפי מספר התלויים, מחולק ב-12; עולה ההכנסה הממוצעת על הסכום המתקבל כאמור – תשולם הענקה יחסית לפי האמור בתקנה 17.

מבחן ההכנסה למתן הענקה

(ב) מי שתביעתו לקיצבה נדחתה לפי פרק ב' או פרק ו'2 לחוק, תחול לגביו תקנה זו בהתקיים אחד מאלה:

(1) הושלמה תקופת אכשרה הנדרשת בחוק או קיים פטור לגביה בחוק;

(2) הוא היה פטור מתקופת אכשרה אילו הוראות החוק הקובעות את הפטור היו חלות לפני תחולתן.

(ג) "הכנסה ממוצעת", לענין תקנה זו, היא הכנסתו הממוצעת החדשית של מבקש ההענקה במחצית השנה שקדמה לחודש שבו הגיש את הבקשה להענקה כאמור בתקנה 21.

5. הנסיבות למתן הענקה כאמור בתקנה 3 יובאו בחשבון לגבי התקופה שבה הן קיימות בלבד; לגבי חובת הרישום לפי סעיף 33 לחוק די אם נתקיימו נסיבות אלה תקופה של שלושה חדשים שקדמו בתכוף ליום שבו אירעה הפגיעה בעבודה.

התקופה שבה קיימות הנסיבות למתן הענקה

סימן ג': שיעורי ההענקה

6. שיעור ההענקה שתינתן למבקש הענקה שתביעתו לקיצבה לפי פרק ב' לחוק נדחתה יהיה תשלום חדשי השווה לשיעור כפי שנקבע בסעיף 11 או בסעיף 21 לחוק, לפי הענין.

שיעור ההענקה למי שתביעתו לקיצבה לפי פרק ב' נדחתה

7. שיעור ההענקה שתינתן למבקש הענקה שתביעתו למענק אלמנה לפי סעיף 23 לחוק נדחתה ומתקיימות בו הנסיבות האמורות בתקנה 3 יהיה כמענק אלמנה שהיה משתלם אילו היתה זכאית לכך לפי סעיף 23 לחוק.

שיעור ההענקה למי שתביעתו למענק אלמנה נדחתה

8. (א) שיעור ההענקה שתינתן למבקש הענקה שתביעתו לדמי פגיעה לפי פרק ג' לחוק נדחתה יהיה –

שיעור ההענקה למי שתביעתו לדמי פגיעה נדחתה

(1) כשמתקיימות הנסיבות האמורות בתקנה 3 – כדמי הפגיעה שהיו משתלמים אילו היה זכאי לכך לפי פרק ג' לחוק;

(2) כשמתקיימות הנסיבות האמורות בתקנה 4 ותקופת ההיעדרות מהעבודה או ממשלח יד עקב הפגיעה בעבודה היא חודש ימים לפחות – כפי שנקבע בסעיף 11 לחוק, לפי מספר התלויים, מחולק בשלושים וכפול במספר הימים שבעדם מבקש ההענקה היה זכאי לדמי פגיעה;

(ב) ההענקה לפי תקנת משנה (א) תשולם החל מהיום הראשון שממנו היו מגיעים דמי-פגיעה לפי החוק.

9. (א) שיעור ההענקה שתינתן למבקש הענקה שתביעתו לקיצבה לפי פרק ג' לחוק נדחתה יהיה –

שיעור ההענקה למי שתביעתו לקיצבה לפי פרק ג' נדחתה

(1) כשמתקיימות הנסיבות האמורות בתקנה 3 – תשלום חדשי השווה לשיעור הקיצבה שהיתה משתלמת אילו היה זכאי על פי פרק ג' לחוק;

(2) כשמתקיימות הנסיבות האמורות בתקנה 4 – תשלום חדשי השווה לשיעור שנקבע בסעיפים 11 או 21 לחוק, לפי הענין, לפי מספר התלויים או השאירים.

(ב) תלוי לפי סעיף 74(א)(3) או (4) לחוק יראוהו לענין תקנת משנה זו כשאיר לפי סעיף 21 לחוק אם אין בן-זוג או ילד שבעדו היתה משתלמת קיצבה או תוספת קיצבה (להלן בתקנת משנה זו – הילד), לפי הענין, וינהגו כך: אם ישנו הורה אחד או שני הורים, יראו את ההורה או את המבוגר משני ההורים כאלמן או כאלמנה, לפי הענין, ואת התלויים האחרים אם ישנם – כילדים, וההענקה תשולם בהתאם לשיעור הקיצבה לפי סעיף 21(א) ו-(א1) לחוק; אם אין הורה – תשולם לתלויים האחרים הענקה בשיעור הקיצבה לפי סעיף 21(א2)(1) לחוק; לענין זה, "הורה" – לרבות סב או סבתה.

10. שיעור ההענקה שתינתן למבקש הענקה שתביעתו למענק לפי סעיף 66 או לפי סעיף 77 לחוק נדחתה ומתקיימות בו הנסיבות האמורות בתקנה 3 יהיה כמענק שהיה משתלם אילו היה זכאי לפי הסעיפים האמורים.

שיעור ההענקה למי שתביעתו למענק לפי

פרק ג' נדחתה

11. שיעור ההענקה למבקש הענקה שתביעתו למענק לידה נדחתה ומתקיימות הנסיבות האמורות בתקנה 3 יהיה צירוף שני אלה:

שיעור ההענקה למי שתביעתו למענק לידה נדחתה

(1) הסכום המיועד לפי החוק לרכישת ציוד לנולד;

(2) סכום לכיסוי ההוצאות הכרוכות במתן עזרה רפואית מקצועית בשעת הלידה – שאינו עולה על הסכום הניתן לאשפוז יולדת.

12. שיעור ההענקה למבקשת הענקה שתביעתה לגימלה לשמירת הריון או לדמי לידה נדחתה ומתקיימות הנסיבות האמורות בתקנה 3, יהיה כשיעור הגימלה לשמירת הריון או כשיעור דמי הלידה שהיו משתלמים למבקשת ההענקה אילו היתה זכאית לדמי לידה או לגימלה לשמירת הריון, לפי הענין.

שיעור הענקה למי שתביעתו לגימלה לשמירת הריון או לדמי לידה נדחתה

תק' תשנ"ז-1996

מיום 1.1.1997

**תק' תשנ"ז-1996**

[ק"ת תשנ"ז מס' 5801](http://www.nevo.co.il/Law_word/law06/TAK-5801.pdf) מיום 24.12.1996 עמ' 280

**החלפת תקנה 12**

הנוסח הקודם:

~~שיעור ההענקה למי שתביעתו לדמי לידה נדחתה~~

~~12. שיעור ההענקה למבקש הענקה שתביעתו לדמי לידה נדחתה ומתקיימות הנסיבות האמורות בתקנה 3 יהיה כדמי הלידה שהיו משתלמים למבקשת ההענקה אילו היתה זכאית לפי פרק ד' לחוק.~~

13. שיעור ההענקה למבקש הענקה שתביעתו לקיצבה לפי פרק ו'2 לחוק נדחתה יהיה כתשלום חדשי השווה לשיעור הקיצבה כאמור בסעיפים 127לו עד 127לט לחוק, לפי הענין.

שיעור ההענקה למי שתביעתו לקיצבה לפי פרק ו'2 נדחתה

14. ההענקה למבקש הענקה שתביעתו לגימלה נדחתה חלקית על-פי סעיף 181 לחוק תהיה בסכום ההפרש שבין ההענקה לפי תקנות 6 עד 13, לפי הענין, לבין הגימלה החלקית המשתלמת לו.

הענקה למי שנדחתה תביעתו חלקית

15. ההענקה לא תעלה על הגימלה שהיתה משתלמת אילולא נדחתה התביעה במסגרת ענפי הביטוח כאמור בסעיף 198א לחוק.

הגבלה

16. הוגדלו סכומי הגימלאות לפי סעיף 11(ג) לחוק, תגדל ההענקה החדשית באותו שיעור.

הגדלת סכומי ההענקה

17. למבקש הענקה לפי תקנה 4 שהכנסתו הממוצעת עולה על הסכום הנקוב בלוח ב' לחוק, לפי הענין, תשולם ההענקה בניכוי הסכום העולה כאמור ובלבד שסכום ההענקה שנותר לאחר הניכוי עולה על 10% ממנה.

הענקה יחסית

סימן ד': שונות

18. אושרה בקשה להענקה, יינתנו לזכאי גם כל הגימלאות בעין שהיה זכאי להן אילו לא נדחתה תביעתו.

הענקה נוספת

19. בכפוף לאמור בתקנה 14, לא תשולם הענקה בעד פרק הזמן שמשתלמת בעדו גימלה לפי פרקים ב', ג', ו'1 או ו'2 לחוק או הענקה חדשית מכוח סעיף 198א לחוק או תמיכה חדשית לצרכי מחייתו מאת אוצר המדינה או רשות מקומית, זולת תמיכה כאמור הניתנת כהשלמה בנוסף להענקה.

מניעת תשלומי כפל

20. (א) אושרה הענקה לפי תקנה 4, רשאי מקבל ההענקה לבקש בדיקה חוזרת של הכנסתו הממוצעת על סמך הטענה כי הכנסתו החדשית הממוצעת הופחתה בששת החדשים שקדמו לבקשתו; בקשה לבדיקה חוזרת לא תוגש אלא כתום ששה חדשים מתאריך הגשת הבקשה למתן ההענקה או בקשה קודמת לבדיקה חוזרת.

בדיקה חוזרת

(ב) המוסד רשאי לערוך בדיקה חוזרת בהתחשב בהכנסה החדשית הממוצעת של מקבל ההענקה בתקופה של ששת החדשים שקדמו לחודש שבו נערכה הבדיקה החוזרת.

21. הענקה תינתן אם הוגשה בקשה להענקה תוך שנים עשר חדשים מהיום שבו נוצרה עילת התביעה לגימלה או מהיום שבו דחה המוסד את התביעה לגימלה.

מועד הגשת הבקשה

22. לא תשולם הענקה מעבר לתקופה העולה על שנים עשר חדשים מהאחד בחודש שבו הוגשה הבקשה להענקה.

תשלום למפרע

23. מבקש הענקה חייב לעבור כל ההליכים הדרושים לפי החוק והתקנות לקביעת דרגת נכות מעבודה או דרגת נכות, לפי הענין.

הליכים

24. (א) הוראות סעיפים 17א, 23(ב) ו-(ג), 23א, 26, 26ד, 27, 28, 52, 71, 72, 73, 76, 77(ב), 78, 80, 81, 82, 82ג, 90א, 103, 127כה, 137א, 145, 146 ו-147 לחוק והתקנות שהותקנו מכוח סעיפי החוק האמורים יחולו על מתן הענקות, בשינויים המחוייבים.

תחולה

(ב) הוראות סעיף 69 לחוק יחולו לגבי מקבלי הענקה לפי תקנה 3, בשינויים המחוייבים.

(ג) נוצרה זכאות להענקה חדשית לפי תקנות אלה לאחר האחד בחודש, תשולם ההענקה החל מאחד באותו חודש.

25. בכפוף לאמור בתקנה 22 לא תידחה בקשה להענקה מסיבה זו בלבד שהתביעה לגימלה בענפי הביטוח השונים נדחתה כאמור בסעיף 198א לחוק לפני תחילתן של תקנות אלה, ובלבד שהבקשה להענקה הוגשה תוך 12 חדשים מיום הפרסום של תקנות אלה.

הוראת מעבר

26. לתקנות אלה ייקרא "תקנות הביטוח הלאומי (הענקות מטעמי צדק), תשל"ה-1975".

השם

י"ז באלול תשל"ה (24 באוגוסט 1975) משה ברעם

שר העבודה

1. \* פורסמו [ק"ת תשל"ה מס' 3392](http://www.nevo.co.il/Law_word/law06/TAK-3392.pdf) מיום 4.9.1975 עמ' 2550.

   תוקנו [ק"ת תשנ"ז מס' 5801](http://www.nevo.co.il/Law_word/law06/TAK-5801.pdf) מיום 24.12.1996 עמ' 280 – תק' תשנ"ז-1996; תחילתן ביום 1.1.1997 ור' תקנה 2 לענין תחולה. [↑](#footnote-ref-1)