תקנות הביטוח הלאומי (כללים לעיגול סכומים), תשמ"ו-1985

ביטוח – ביטוח לאומי

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | עיגול גימלה יומית ותשלום יומי אחר | [Go](#Seif2) | 2 |
| סעיף 3 | עיגול גימלה ותשלום אחר | [Go](#Seif3) | 2 |
| סעיף 4 | עיגול סכום לצורך גימלה וסכום אחר | [Go](#Seif4) | 2 |
| סעיף 5 | עיגול חיוב במזונות | [Go](#Seif5) | 2 |
| סעיף 6 | עיגול סכומים המשמשים לחיוב בדמי ביטוח ולחיוב אחר | [Go](#Seif6) | 2 |
| סעיף 7 | עיגול תוספת והחזר | [Go](#Seif7) | 2 |
| סעיף 8 | ביטול תקנות | [Go](#Seif8) | 2 |
| סעיף 9 | הוראות מעבר | [Go](#Seif9) | 2 |
| סעיף 10 | תחילה ותחולה | [Go](#Seif10) | 3 |

תקנות הביטוח הלאומי (כללים לעיגול סכומים), תשמ"ו-1985[[1]](#footnote-1)\*

בתוקף סמכותי לפי סעיפים 195 ו-242 לחוק הביטוח הלאומי [נוסח משולב], תשכ"ח-1968 (להלן - החוק), אני מתקין תקנות אלה:

1. בתקנות אלה -

הגדרות

"עיגול לשקלים חדשים" - עיגול לשקלים חדשים שלמים, כך שסכום שהוא פחות מ-50 אגורות לא יובא בחשבון וסכום שהוא 50 אגורות או יותר אך פחות מ-100 אגורות ייחשב כשקל חדש אחד;

"תקנות בדבר מקרים מיוחדים" - תקנות הביטוח הלאומי (הוראות מיוחדות בדבר תשלום דמי ביטוח), תשל"א-1971;

"תקנות הפטור" - תקנות הביטוח הלאומי (תשלום ופטור מתשלום דמי ביטוח), תשמ"א-1981;

"תקנות הגביה" - תקנות הביטוח הלאומי (גביית דמי ביטוח), תשי"ד-1954.

2. גימלה ליום המחושבת לפי החוק על בסיס הכנסה וכל תשלום שהמוסד משלם לפי כל דין אחר המחושב ליום על בסיס הכנסה, יעוגלו כך שסכום המסתיים בשבר של אגורה, ייראה השבר שהוא חצי אגורה או יותר - כאגורה שלמה, ושבר שהוא פחות מחצי אגורה - כבטל.

עיגול גימלה יומית ותשלום יומי אחר

3. גימלת כסף - למעט גימלה לפי פרק ו3 לחוק ולרבות מקדמה לפי סעיף 134א לחוק, קיצבת ילדים בעד כל ילד ומענק בעד כל ילד לפי חוק החיילים המשוחררים (החזרה לעבודה), תש"ט-1949, תוספת קיצבה בעד תלויים המשולמת לפי החוק, וכל תשלום שהמוסד משלם לפי כל דין אחר, יעוגלו לשקלים חדשים.

עיגול גימלה ותשלום אחר

4. סכום הכנסה חדשית המשמש בסיס לחישוב גימלה וסכום המחושב על פי החוק או על פי דין אחר והמשמש לענין קביעת זכאות לתשלום הסכומים האמורים בתקנות 1 ו-2, או לקביעת שיעורם של אלה, יעוגלו לשקלים חדשים.

עיגול סכום לצורך גימלה וסכום אחר

5. סכומים שהמוסד גובה מחייב במזונות לפי סעיף 14 לחוק המזונות (הבטחת תשלום), תשל"ב-1972, יעוגלו לשקלים חדשים.

עיגול חיוב במזונות

6. (א) סכום הכנסה המחושב לצורך גביית מקדמה בדמי ביטוח או לצורך גביית מקדמה בחיוב אחר שהמוסד גובה לפי כל דין אחר, סכום המחושב לפי סעיף 181(ה) לחוק, ההכנסה האמורה בלוח א' לחוק, סכום שכר המשמש בסיס לתשלום דמי ביטוח לפי תקנה 8 לתקנות בדבר מקרים מיוחדים, וסכום המתקבל לפי תקנה 2א(א) או (ב) לתקנות הפטור, יעוגלו לשקלים חדשים.

עיגול סכומים המשמשים לחיוב בדמי ביטוח ולחיוב אחר

(ב) דמי ביטוח, לרבות כל סכום המשולם כמקדמה בחיוב בדמי ביטוח או כמקדמה בחיוב לפי כל דין אחר, מנה של מקדמה רבעונית והסכום הכולל של דמי ביטוח שמעביד מנכה משכרם של עובדיו לפי סעיף 161(ג) לחוק יעוגלו לשקלים חדשים.

7. סך סכום של תוספת וקנס שחושבו לפי סעיף 179 לחוק ותשלום יתר ותוספת שחושבו לפי סעיף 178 לחוק המסתיימים בסכום שהוא פחות משקל חדש אחד, יעוגלו כלפי מטה לשקל החדש הקרוב.

עיגול תוספת והחזר

8. בטלות -

ביטול תקנות

(1) תקנות הביטוח הלאומי (כללים לעיגול גמלאות, הכנסה שנתית ודמי ביטוח), תשמ"ה-1985;

(2) תקנת משנה (ד) בתקנה 8 לתקנות בדבר מקרים מיוחדים;

(3) תקנת משנה (ג) בתקנה 2א לתקנות הפטור.

9. (א) חוב בדמי ביטוח בשל הפרש דמי ביטוח לפי הוראות סעיף 164(ג)(1) או (ד) לחוק או לפי תקנה 5ב לתקנות הגבייה, לרבות קנס ותוספת לפי סעיף 179 לחוק, תשלום יתר ותוספת לפי סעיף 178 לחוק או לפי סעיפים 139 ו-140 לחוק, וחוב בשל מקדמה של גימלה, שביום תחילתן של תקנות אלה הסתיים בשבר של אגורה, ייראה שבר האגורה כבטל.

הוראות מעבר

(ב) סכום הכנסה המשמש בסיס לחישוב גימלה של נכה עבודה שנפגע בעבודה לפני 1 באפריל 1983, המסתיים בשבר של אגורה, ייראה השבר שהוא חצי אגורה או יותר - כאגורה שלמה, ושבר שהוא פחות מחצי אגורה - כבטל.

10. (א) תחילתן של תקנות אלה ביום כ' בטבת תשמ"ו (1 בינואר 1986).

תחילה ותחולה

(ב) תקנות אלה יחולו גם על סכום שהמוסד חייב לשלם לפי החוק ולפי כל דין אחר וגם על חוב שהמוסד גובה לפי החוק ולפי כל דין אחר, שנוצרו לפני יום תחילתן של תקנות אלה והמשולמים לאחר יום תחילתן.

כ"ו בכסלו תשמ"ו (9 בדצמבר 1985) משה קצב

שר העבודה והרווחה

1. \* פורסמו [ק"ת תשמ"ו מס' 4888](http://www.nevo.co.il/Law_word/law06/TAK-4888.pdf) מיום 30.12.1985 עמ' 330. [↑](#footnote-ref-1)