תקנות הביטוח הלאומי (תגמולים למשרתים במילואים), תשל"ח-1977

ביטוח – ביטוח לאומי – תגמולים

בטחון – צה"ל – מילואים – תגמולים

תוכן ענינים

|  |  |  |  |
| --- | --- | --- | --- |
| סעיף 1 | תקופת ההפסקה בעיסוק | [Go](#Seif1) | 2 |
| סעיף 2 | הוראות משלימות בדבר חישוב שכר העבודה הרגיל | [Go](#Seif2) | 2 |
| סעיף 4 | חישוב תגמול למי שהיה עובד וגם עובד עצמאי | [Go](#Seif3) | 2 |
| סעיף 5 | תקופת רבע השנה | [Go](#Seif4) | 2 |
| סעיף 6 | תשלום התגמול על ידי המוסד | [Go](#Seif5) | 2 |
| סעיף 6א | חישוב תגמול למי שהייתה עלייה משמעותית בשכרו או בהכנסתו הממוצעת | [Go](#Seif10) | 2 |
| סעיף 7 | הפסקה בין שירות לשירות | [Go](#Seif6) | 3 |
| סעיף 9 | ביטולים | [Go](#Seif7) | 3 |
| סעיף 10 | תחילה | [Go](#Seif8) | 3 |
| סעיף 11 | השם | [Go](#Seif9) | 3 |

תקנות הביטוח הלאומי (תגמולים למשרתים במילואים), תשל"ח-1977[[1]](#footnote-1)\*

בתוקף סמכותי לפי סעיפים 127עב(א), 127עג, 127עד(ג), 127עז, 129 ו-242 לחוק הביטוח הלאומי [נוסח משולב], תשכ"ח-1968 (להלן – החוק), אני מתקין תקנות אלה:

1. תקופת ההפסקה בעיסוק לענין סעיף 127עב(א) לחוק היא ששים יום.

תקופת ההפסקה בעיסוק

2. בחישוב שכר העבודה הרגיל של עובד יובאו בחשבון –

הוראות משלימות בדבר חישוב שכר העבודה הרגיל

(1) דמי פגיעה לפי סימן ד' לפרק ג' לחוק;

(2) תמורת חופשה לפי חוק חופשה שנתית, תשי"א-1951;

(3) דמי מחלה;

(4) תגמול לפי סעיף 127סט לחוק;

(5) דמי אבטלה לפי פרק ו'1 לחוק.

3. (בוטלה).

תק' (מס' 2)   
תשמ"ו-1986

מיום 1.4.1982

**תק' תשמ"ב-1982**

[ק"ת תשמ"ב מס' 4279](http://www.nevo.co.il/Law_word/law06/TAK-4279.pdf) מיום 26.10.1981 עמ' 195

**החלפת תקנת משנה 3(א)**

הנוסח הקודם:

~~(א) ההכנסה הממוצעת של עובד עצמאי תיקבע על פי ההכנסה המשמשת בסיס לחישוב דמי הביטוח המשולמים בשנת הכספים שבה החל העובד העצמאי את שירותו במילואים.~~

מיום 27.4.1986

**תק' (מס' 2) תשמ"ו-1986**

[ק"ת תשמ"ו מס' 4928](http://www.nevo.co.il/Law_word/law06/TAK-4928.pdf) מיום 27.4.1986 עמ' 832

**ביטול תקנה 3**

הנוסח הקודם:

~~הוראות משלימות לחישוב ההכנסה הממוצעת~~

~~3. (א) ההכנסה הממוצעת של עובד עצמאי תיקבע על פי ההכנסה המשמשת בסיס לחישוב דמי הביטוח המשולמים באותה שנת כספים שבה שירת במילואים.~~

~~(ב) היה אדם עובד עצמאי בחלק משנת הכספים, שהכנסתה משמשת בסיס לחישוב התגמול, תחושב הכנסתו הממוצעת על ידי חלוקת הכנסתו באותו חלק של שנת הכספים במספר הימים שבהם היה עובד עצמאי כאמור.~~

4. (א) בתקנה זו –

חישוב תגמול למי שהיה עובד וגם עובד עצמאי

תק' (מס' 2)   
תשמ"ו-1986

"תקופה קובעת" – שלושת החדשים שהכנסתם משמשת בסיס לחישוב התגמול;

"הכנסה מעבודה" – ההכנסה של עובד מעבודה בתקופה הקובעת;

"הכנסה ממשלח יד" – ההכנסה של עובד עצמאי בתקופה הקובעת.

(ב) היה אדם בתקופה הקובעת או בחלק ממנה גם עובד וגם עובד עצמאי, או שבחלק מהתקופה הקובעת היה עובד ובחלק עובד עצמאי, יחושב התגמול המגיע לו על בסיס הכנסתו מעבודה בצירוף הכנסתו ממשלח יד, מחולק בתשעים.

מיום 27.4.1986

**תק' (מס' 2) תשמ"ו-1986**

[ק"ת תשמ"ו מס' 4928](http://www.nevo.co.il/Law_word/law06/TAK-4928.pdf) מיום 27.4.1986 עמ' 832

**החלפת תקנה 4**

הנוסח הקודם:

~~4. (א) בתקנה זו –~~

~~"תקופה קובעת" – רבע השנה בתכוף לשירות המילואים או שלושת החדשים שבחר התובע לפי סעיף 127עא(א) לחוק;~~

~~"הכנסה מעבודה" – ההכנסה של עובד מעבודה בתקופה הקובעת;~~

~~"הכנסה ממשלח יד" – ההכנסה של עובד עצמאי המתקבלת מהכפלת ההכנסה הממוצעת שלו במספר הימים שבהם היה עובד עצמאי בתקופה הקובעת.~~

~~(ב) אדם שבתכוף לפניח שירותו במילואים היה עובד או עובד עצמאי, ובתקופה הקובעת או בחלק ממנה היה גם עובד וגם עובד עצמאי, או שבחלק מהתקופה הקובעת היה עובד ובחלק – עובד עצמאי, יחושב התגמול המגיע לו על בסיס הכנסתו מעבודה בצירוף הכנסתו ממשלח יד, מחולק בתשעים.~~

5. רבע השנה לענין סעיף 127עא לחוק הוא רבע השנה שקדם ל-1 לחודש שבו החל שירות המילואים.

תקופת רבע השנה

תק' תשמ"ו-1985

מיום 1.1.1986

**תק' תשמ"ו-1985**

[ק"ת תשמ"ו מס' 4883](http://www.nevo.co.il/Law_word/law06/TAK-4883.pdf) מיום 15.12.1985 עמ' 286

**החלפת תקנה 5**

הנוסח הקודם:

~~5. התקופה של רבע שנה לענין סעיף 127עא(א) לחוק היא התקופה של רבע שנה שבתכוף לפני יום השירות במילואים או שבתכוף לפני ה-1 בחודש שקדם ליום תחילת השירות, הכל לפי החישוב שהוא לטובת המשרת במילואים.~~

6. התגמול ישולם לעובד במישרין על ידי המוסד במקרים אלה:

תשלום התגמול על ידי המוסד

(1) המעביד הוא פסול-דין, פושט רגל או שניתן נגדו צו קבלת נכסים;

(2) המעביד נפטר, וכשהמעביד הוא תאגיד – אם התחילו לגביו הליכי פירוק או אם חדל להתקיים;

(3) המפעל שבו עבד הזכאי הפסיק לפעול;

(3א) התגמול משולם בהתאם להוראות תקנה 6א;

תק' תשפ"ב-2022

(4) בכל מקרה אחר – כשקיימות נסיבות המצדיקות, להנחת דעתו של המוסד, כי התגמול ישולם במישרין על ידיו.

מיום 1.8.2022

**תק' תשפ"ב-2022**

[ק"ת תשפ"ב מס' 10248](https://www.nevo.co.il/law_html/law06/tak-10248.pdf) מיום 7.7.2022 עמ' 3414

**הוספת פסקה 6(3א)**

6א. (א) עובד שבחודש שבו שירת במילואים או שבאחד מהחודשים לפחות במהלך תקופת רבע השנה הייתה עלייה משמעותית בשכרו, יחושב לו התגמול על פי העלייה המשמעותית בשכרו, ובלבד ששכרו עלה כאמור במשך שלושה חודשים רצופים לפחות מהמועד שבו עלה לראשונה; בתקנת משנה זו, "עלייה משמעותית בשכרו" – הכנסתו מעבודה, אילולא שירת במילואים, הייתה גבוהה בשיעור של 20% לפחות לעומת הכנסתו מעבודה בכל אחד מהחודשים בתקופת רבע השנה שקדמו לחודש שבו עלתה הכנסתו מעבודה או לעומת התגמול המזערי כפול שלושים, לפי הגבוה.

חישוב תגמול למי שהייתה עלייה משמעותית בשכרו או בהכנסתו הממוצעת

תק' תשפ"ב-2022

(ב) עובד עצמאי ששירת במילואים ברבעון הראשון של שנת המס, והכנסתו החודשית הממוצעת ממשלח יד, אילולא שירת במילואים, הייתה גבוהה בשיעור של 20% לפחות לעומת ההכנסה החודשית הממוצעת בשנת המס הקודמת או לעומת התגמול המזערי כפול שלושים, לפי הגבוה (בתקנת משנה זו – הכנסה ממוצעת חדשה), יחושב לו התגמול על פי הכנסתו הממוצעת החדשה.

(ג) עובד עצמאי ששירת במילואים שלא ברבעון הראשון של שנת המס והחל להיות עובד עצמאי בחודש השירות או בתקופת רבע השנה, והכנסתו החודשית הממוצעת ממשלח יד, אילולא שירת במילואים, הייתה גבוהה בשיעור של 20% לפחות לעומת התגמול המזערי כפול שלושים, יחושב לו התגמול על פי הכנסתו האמורה.

(ד) מי שהיה אחד מהמנויים להלן בחודש שבו שירת במילואים או באחד מהחודשים לפחות במהלך תקופת רבע השנה, יראו אותו כמי שהכנסתו מעבודה או ממשלח ידו עלתה בשיעור של 20% כאמור בתקנות משנה (א), (ב) או (ג), לפי העניין, אם הייתה עלייה כאמור באחד ממקורות הכנסתו מעבודה או ממשלח יד לפחות:

(1) מי שהיה גם עובד וגם עובד עצמאי;

(2) מי שהיה עובד ביותר ממקום עבודה אחד;

(3) מי שבחלק מהתקופות האמורות היה עובד ובחלק עובד עצמאי.

(ה) (1) שיעור התגמול ליום שיחושב לעובד או לעובד עצמאי שהכנסתו מעבודה או ממשלח ידו עלתה כאמור בתקנה זו, יהיה שווה למכפלת סכום הכנסתו מעבודה או ממשלח יד, לפי העניין, בחודש שבו שירת במילואים, אילולא שירת במילואים, בשלוש, כשהיא מחולקת בתשעים;

(2) היה משרת המילואים אחד מאלה המנויים בתקנת משנה (ד), יחושב התגמול המגיע לו מכוח תקנה זו מכל מקורות הכנסתו מעבודה או ממשלח יד, לפי העניין.

מיום 1.8.2022

**תק' תשפ"ב-2022**

[ק"ת תשפ"ב מס' 10248](https://www.nevo.co.il/law_html/law06/tak-10248.pdf) מיום 7.7.2022 עמ' 3414

**הוספת תקנה 6א**

7. התקופה לענין סעיף 127עז לחוק היא ששים יום.

הפסקה בין שירות לשירות

8. (בוטלה).

תק' תשנ"ח-1998

מיום 30.7.1998

**תק' תשנ"ח-1998**

[ק"ת תשנ"ח מס' 5914](http://www.nevo.co.il/Law_word/law06/TAK-5914.pdf) מיום 30.7.1998 עמ' 1066

**ביטול תקנה 8**

הנוסח הקודם:

~~הגשת התביעה ודרכי הוכחתה~~

~~8. (א) אדם התובע תגמול מהמוסד על פי פרק ו'4 לחוק יגיש למוסד תביעה לפי טופס שאפשר לקבלו במוסד ויצרף לתביעה אישור מטעם צבא-הגנה-לישראל על תקופת שירותו במילואים שבעדה מגיע לו תגמול וכן מסמכים אחרים להוכחת זכותו לתגמול או לקביעת שיעורו של התגמול, וימסור פרטים לפי דרישת המוסד.~~

~~(ב) מעביד התובע החזר תגמולים לפי סעיף 127עח לחוק, יגיש למוסד תביעה לפי טופס שאפשר לקבלו במוסד ויצרף לתביעה אישור מטעם צבא-הגנה-לישראל כאמור בתקנת משנה (א).~~

~~(ג) המוסד רשאי לדרוש מאת מעבידו של מי ששירת במילואים פרטים הדרושים להוכחת הזכות לתגמול ולקביעת שיעורו של התגמול.~~

~~(ד) לא צירף תובע מסמכים או לא מסר פרטים כדרישת המוסד, רשאי המוסד לעכב את הטיפול בתביעה; עוכב הטיפול, תימסר על כך הודעה לתובע.~~

9. בטלים –

ביטולים

(1) תקנות שירות מילואים (תגמולים), תשכ"ז-1967;

(2) תקנות שירות מילואים (תגמולים) (עובדים עצמאיים), תשט"ו-1954;

(3) תקנות שירות מילואים (תגמולים) (כללים בדבר קביעת תשלום הפרשים למשרד הבטחון), תשל"ד-1973;

(4) צו שירות מילואים (תגמולים) (שיעורי התשלום לקרן השוואה), תש"ל-1970;

(5) צו שירות מילואים (תגמולים) (שיעורים מופחתים של תשלומים לקרן השוואה), תשל"ה-1975;

(6) צו שירות מילואים (תגמולים) (אישור מרכזים להכשרה מקצועית), תשל"ג-1973.

10. תחילתן של תקנות אלה ביום י"ט בתשרי תשל"ח (1 באוקטובר 1977).

תחילה

11. לתקנות אלה ייקרא "תקנות הביטוח הלאומי (תגמולים למשרתים במילואים), תשל"ח-1977".

השם

ב' בחשון תשל"ח (14 באוקטובר 1977) מנחם בגין

שר העבודה

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשל"ח מס' 3773](http://www.nevo.co.il/Law_word/law06/TAK-3773.pdf) מיום 30.10.1977 עמ' 151.

   תוקנו [ק"ת תשמ"ב מס' 4279](http://www.nevo.co.il/Law_word/law06/TAK-4279.pdf) מיום 26.10.1981 עמ' 195 – תק' תשמ"ב-1981; תחילתן ביום 1.4.1982.

   [ק"ת תשמ"ו: מס' 4883](http://www.nevo.co.il/Law_word/law06/TAK-4883.pdf) מיום 15.12.1985 עמ' 286 – תק' תשמ"ו-1985; תחילתן ביום 1.1.1986. [מס' 4928](http://www.nevo.co.il/Law_word/law06/TAK-4928.pdf) מיום 27.4.1986 עמ' 832 – תק' (מס' 2) תשמ"ו-1986.

   [ק"ת תשנ"ח מס' 5914](http://www.nevo.co.il/Law_word/law06/TAK-5914.pdf) מיום 30.7.1998 עמ' 1066 – תק' תשנ"ח-1998.

   [ק"ת תשפ"ב מס' 10248](https://www.nevo.co.il/law_word/law06/tak-10248.pdf) מיום 7.7.2022 עמ' 3414 – תק' תשפ"ב-2022; ר' תקנה 3 לענין תחילה ותחולה.

   3. (א) תחילתן של תקנות אלה ב-1 בחודש שלאחר יום פרסומן (להלן – יום התחילה) והן יחולו לעניין תגמול בעד שירות מילואים שהחל ביום כ"ח בטבת התשפ"ב (1 בינואר 2022) ואילך.

   (ב) תשלומים ראשונים מכוח תקנות אלה ישולמו בתום ארבעה חודשים מיום התחילה. [↑](#footnote-ref-1)