תקנות הביטוח הלאומי (תשלומים לתושבי ירושלים שהעתיקו את מקום מגוריהם ליהודה, שומרון וחבל עזה), תשנ"ג-1993

ביטוח – ביטוח לאומי – תגמולים

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | חידוש תשלום | [Go](#Seif2) | 2 |
| סעיף 3 | תוספת תלויים ותגמול בעד ילדים | [Go](#Seif3) | 2 |
| סעיף 4 | תחילה | [Go](#Seif4) | 2 |
| סעיף 5 | הוראות מעבר | [Go](#Seif5) | 2 |

תקנות הביטוח הלאומי (תשלומים לתושבי ירושלים שהעתיקו את מקום מגוריהם ליהודה, שומרון וחבל עזה), תשנ"ג-1993[[1]](#footnote-1)\*

בתוקף סמכותי לפי סעיפים 192א ו-242 לחוק הביטוח הלאומי [נוסח משולב], תשכ"ח-1968 (להלן - החוק), ובתוקף סמכותי לפי סעיפים 23 ו-31 לחוק הבטחת הכנסה, תשמ"א-1980 (להלן - חוק הבטחת הכנסה), לאחר התייעצות במועצה ובאישור ועדת העבודה והרווחה של הכנסת, אני מתקין תקנות אלה:

1. בתקנות אלה –

הגדרות

"ילד" - מי שטרם מלאו לו 18 שנים;

"תושב האזור" - מי שהיה לתושב האזור כמשמעותו בתקנות הביטוח הלאומי (זכויות וחובות לפי חוק הביטוח הלאומי לשאינם תושבי ישראל), תשמ"ז-1987, לפני יום תחילתן של התקנות האמורות (להלן - תקנות 1987);

"היום הקובע" - כהגדרתו בתקנות 1987;

"תגמול" - תשלום חודשי ששולם בעד תקופה שלפני יום תחילתן של תקנות 1987, ששיעורו וסוגו כשיעורה וכסוגה של קיצבה או גימלה שהמוסד משלם לפי החוק או של גימלה המשלימה קיצבה כאמור לפי חוק הבטחת הכנסה.

2. תגמול לתושב האזור וכן תגמול בשל נכות למי שהיה ילדו של תושב האזור ביום הקובע, ששולמו והופסקו, תשלומם יחודש ויימשך כל עוד מתקיימים התנאים שהיו מזכים את תושב האזור או מי שהיה ילדו כאמור בתשלום התגמול אילו היה תושב ישראל.

חידוש תשלום

3. חלקו של תגמול המהווה תוספת בעד תלויים ותגמול בעד ילדים ישולמו לפי תקנה 2 רק בעד מי ששולמו בעדו תוספת או תגמול, לפי הענין.

תוספת תלויים ותגמול בעד ילדים

4. תחילתן של תקנות אלה ביום י' בשבט תשנ"ג (1 בפברואר 1993) (להלן - יום התחילה).

תחילה

5. (א) לא ישולם תגמול לפי תקנות אלה בעד תקופה שקדמה ליום התחילה ואולם אם ביום התחילה היתה תלויה ועומדת תובענה שהוגשה נגד המוסד בענין התגמול, ישולם התגמול מיום הגשת התובענה לבית הדין האזורי לעבודה.

הוראות מעבר

(ב) תגמול לפי תקנות אלה לא ישולם אלא אם כן הוגשה למוסד בקשה לתגמול לאחר יום התחילה ולפני יום כ"ה בתשרי תשנ"ה (30 בספטמבר 1994).

תק' תשנ"ה-1994

(ג) על תגמול לפי תקנות אלה יחולו הוראות חוק הקיצבאות (פיצוי בעד איחור בתשלום), תשמ"ד-1984, והתקנות לפיו ולגבי תובענה התלויה ועומדת בבית הדין כאמור בתקנת משנה (א) יראו לענין החוק האמור את יום הגשת התובענה לבית הדין האזורי לעבודה כ"יום התביעה".

ט' בניסן תשנ"ג (31 במרס 1993) אורה נמיר

שרת העבודה והרווחה

1. \* פורסמו [ק"ת תשנ"ג מס' 5517](http://www.nevo.co.il/Law_word/law06/TAK-5517.pdf) מיום 22.4.1993 עמ' 767. [↑](#footnote-ref-1)