תקנות הבינוי והפינוי של אזורי שיקום (תנאי עבודתם של עובדים),   
תשכ"ז-1967

עבודה – עובדים – תנאי עבודה

תוכן ענינים

|  |  |  |  |
| --- | --- | --- | --- |
|  | פרק ראשון: פרשנות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | פרק שני: מינויים של עובדי הרשות | [Go](#med1) | 2 |
| סעיף 2 | תחולת חוק המינויים | [Go](#Seif2) | 2 |
| סעיף 3 | אי תחולת חוק המינויים | [Go](#Seif3) | 2 |
| סעיף 4 | סמכות לעשות חוזה מיוחד | [Go](#Seif4) | 2 |
| סעיף 5 | מקרים להעסקה על פי חוזה מיוחד | [Go](#Seif5) | 2 |
| סעיף 6 | תקן | [Go](#Seif6) | 3 |
| סעיף 7 | כללי מכרזים | [Go](#Seif7) | 3 |
| סעיף 8 | פטור ממכרז | [Go](#Seif8) | 3 |
| סעיף 9 | ניהול בחינות | [Go](#Seif9) | 3 |
| סעיף 10 | אי תחולת סעיפים | [Go](#Seif10) | 3 |
|  | פרק שלישי: משמעת | [Go](#med2) | 3 |
| סעיף 11 | תחולת חוק המשמעת | [Go](#Seif11) | 3 |
| סעיף 12 | ועדת משמעת | [Go](#Seif12) | 3 |
| סעיף 13 | בית הדין | [Go](#Seif13) | 3 |
| סעיף 14 | אי תחולה | [Go](#Seif14) | 4 |
|  | פרק רביעי: שונות | [Go](#med3) | 4 |
| סעיף 15 | תיאום | [Go](#Seif15) | 4 |
| סעיף 16 | השם | [Go](#Seif16) | 4 |

תקנות הבינוי והפינוי של אזורי שיקום (תנאי עבודתם של עובדים),   
תשכ"ז-1967[[1]](#footnote-1)\*

בתוקף סמכותי לפי סעיפים 11 ו-63 לחוק בינוי ופינוי של אזורי שיקום, תשכ"ה-1965, אני מתקין תקנות אלה:

פרק ראשון: פרשנות

1. בתקנות אלה –

הגדרות

"חוק המינויים" – חוק שירות המדינה (מינויים), תשי"ט-1959;

"חוק המשמעת" – חוק שירות המדינה (משמעת), תשכ"ג-1963;

"הרשות" – הרשות לבינוי ופינוי של אזורי שיקום שהוקמה על פי סעיף 2 לחוק.

פרק שני: מינויים של עובדי הרשות

2. חוק המינויים יחול על עובדי הרשות בשינויים ובתיאומים כלהלן, מלבד אם נאמר אחרת בתקנות אלה:

תחולת חוק המינויים

(1) הסמכויות הנתונות בחוק המינויים לממשלה יהיו נתונות לשר השיכון;

(2) הסמכויות הנתונות בחוק המינויים לשר יהיו נתונות ליושב ראש הרשות;

(3) הסמכויות הנתונות בחוק המינויים לנציב שירות המדינה ולמנהל הכללי יהיו נתונות למנהל הרשות;

(4) הסמכויות הנתונות בחוק המנויים לועדת השירות יהיו נתונות לועדה המורכבת מיושב- ראש הרשות שישמש יושב ראש הועדה, מנהל הרשות וסגנו, ושני מומחים לעניני תכנון וארגון שמונו על ידי שר השיכון לאחר התייעצות ברשות ושלא מבין חברי הרשות או עובדיה (להלן – ועדת השירות הפנימית);

(5) הסמכות לקבוע את הבחינות והמבחנים כאמור בסעיף 25 לחוק המינויים תהיה נתונה לועדת השירות הפנימית באישור שר השיכון;

(6) הצהרת האמונים לפי סעיף 34 לחוק המינויים תהיה בפני מנהל הרשות, אולם מנהל הרשות וסגנו יצהירו בפני יושב-ראש הרשות;

(7) סמכות נציב השירות לפי סעיף 37 לחוק המינויים תהיה נתונה לשר השיכון;

(8) חובת ההתייעצות הקבועה בסעיף 47 לחוק המינויים תקויים עם הארגון הארצי המייצג את המספר הגדול ביותר של עובדים במדינה ועם הנציגות המוסמכת של עובדי הרשות.

3. חוק המינויים לא יחול על מנהל הרשות וסגנו.

אי-תחולת חוק המינויים

4. הסמכות לעשות חוזה מיוחד עם אדם שיועסק בשירות הרשות תהיה נתונה ליושב ראש ולמנהל הרשות ביחד.

סמכות לעשות חוזה מיוחד

תק' תשל"ג-1973

מיום 5.4.1973

**תק' תשל"ג-1973**

[ק"ת תשל"ג מס' 2993](http://www.nevo.co.il/Law_word/law06/TAK-2993.pdf) מיום 5.4.1973 עמ' 1121

**החלפת תקנה 4**

הנוסח הקודם:

~~4. הסמכות לעשות חוזה מיוחד עם אדם שיועסק בשירות הרשות תהיה נתונה לשר השיכון; שר השיכון ייוצג על ידי יושב ראש הרשות בעשיית חוזה מיוחד כאמור אלא אם ייחד השר סמכות זו לעצמו.~~

5. (א) אלה המקרים שבהם מותר להעסיק עובד ברשות על פי חוזה מיוחד:

מקרים להעסקה   
על-פי חוזה מיוחד

(1) גילו מעל 50 ונתמלאו לגביו הוראות חוק המינויים;

(2) הוא יועסק בעבודה שלפי טיבה אינה צמיתה ושכרו לא ישתלם על בסיס של יום;

(3) ביום תחילתן של תקנות אלה הוא היה מועסק על פי חוזה על ידי המדינה או על ידי תאגיד שהוקם בחוק, ותקופת העסקתו על פי החוזה המיוחד, לאחר תחילת תקנות אלה, מהווה המשך להעסקתו כאמור;

(4) שר השיכון קבע לגביו כי עבודתו חיונית לרשות וכי אין אפשרות מעשית להעסיקו במסגרת הרגילה;

(5) הוא התקבל למשרה פלונית תוך שנה מיום בו הוכרז על המשרה לפי סעיף 19 לחוק המינויים ולא נמצא בבחינה אדם כשיר לאותה משרה, ונתמלאו לגביו הוראות חוק המינויים, למעט הוראות סעיף 15 ו-19;

(6) הוא יועסק כמזכיר אישי של יושב ראש הרשות או של מנהל הרשות, ונתמלאו בו הוראות חוק המינויים, למעט הוראות סעיף 19.

(ב) תקופת העסקה של אדם על פי חוזה מיוחד לא תעלה על שלוש שנים, ותהא נתונה, מפעם לפעם, להארכה לתקופה שלא תעלה על חמש שנים; ואולם תקופת העסקתו של אדם כאמור בתקנת משנה (א)(1) לא תעלה על עשר שנים, או על התקופה שנשארה עד הגיעו לגיל 65, הכל לפי התקופה הקצרה יותר.

(ג) ועדת השירות הפנימית רשאית לקבוע כללים נוספים להעסקת עובדים על פי חוזה מיוחד.

(ד) הוראות חוק המינויים יחולו על אדם המועסק על פי חוזה מיוחד במידה שלא נקבע אחרת בחוזה.

6. (א) מנהל הרשות, לאחר התייעצות עם ועדת השירות הפנימית, יערוך רשימה של המשרות בשירות הרשות על הדרגות הצמודות להן (להלן – תקן) ויביאה ליושב ראש הרשות לאישור.

תקן

תק' תשל"ג-1973

(ב) הוראות תקנה זו החלות על הצעת תקן יחולו, בשינויים המחוייבים, על הצעת כל תיקון או שינויים בתקן.

מיום 5.4.1973

**תק' תשל"ג-1973**

[ק"ת תשל"ג מס' 2993](http://www.nevo.co.il/Law_word/law06/TAK-2993.pdf) מיום 5.4.1973 עמ' 1121

**החלפת תקנת משנה 6(א)**

הנוסח הקודם:

~~(א) יושב ראש הרשות, לאחר שמיעת הצעת המנהל ולאחר התייעצות עם ועדת השירות הפנימית, יערוך רשימה של המשרות בשירות הרשות על הדרגות הצמודות להן (להלן – תקן) ויביאה לשר השיכון לאישור.~~

7. ועדת השירות הפנימית רשאית לקבוע כללים בדבר דרכי המכרזים למשרות פנויות בשירות הרשות ופרטיהם, לרבות כללים בדבר השתתפותם של עובדי המדינה, עובדי רשויות מקומיות, עובדי תאגידים שהוקמו על פי חוק ועובדי תאגידים שיש לממשלה דעה מכרעת בהנהלתם (לכל אלה ייקרא להלן – מוסדות ציבור).

כללי מכרזים

8. ועדת השירות הפנימית רשאית, באישור שר השיכון ובהודעה ברשומות, לקבוע משרות וסוגים של משרות שעליהם לא תחול חובת המכרז; כן רשאית ועדת השירות הפנימית באישור כאמור להתיר, בתנאים שתקבע או ללא תנאי, מינוי למשרה בלי שהוכרז עליה אם המועמד עובר לשירות הרשות משירות המדינה או משירות במוסד ציבורי וועדת השירות הפנימית סבורה, מסיבות שתציין בהביאה את החלטתה לאישור השר, כי העסקתו של המועמד במשרה הפנויה היא חיונית לרשות וכי בתנאי המשרה אין זה מעשי לקיים מכרז.

פטור ממכרז

9. בהחלת סעיף 26 לחוק המינויים, במקום המלים "נציג אחד של המשרד הנוגע בדבר" קרי "מנהל הרשות או נציגו".

ניהול בחינות

10. סעיפים 1 עד 8, 12 עד 14, 20, 21 ו-40 לחוק המינויים לא יחולו על עובדי הרשות.

אי-תחולת סעיפים

פרק שלישי: משמעת

11. חוק המשמעת יחול על עובדי הרשות כאילו היתה משרד של הממשלה, בשינויים המפורטים בפרק זה ובתיאומים נוספים אלה:

תחולת חוק המשמעת

(1) כל סמכות הנתונה בחוק המשמעת לשר, למעט שר המשפטים, תהיה נתונה לשר השיכון;

(2) כל סמכות הנתונה בחוק המשמעת לנציב השירות תהיה נתונה ליושב ראש הרשות;

(3) כל סמכות הנתונה בחוק המשמעת לועדת השירות תהיה נתונה לועדת השירות הפנימית;

(4) כל סמכות הנתונה בחוק המשמעת למנהל כללי תהיה נתונה למנהל הרשות.

12. ועדת המשמעת לרשות תמונה על ידי שר המשפטים; כל עוד לא מונתה ועדה כאמור תשמש ועדת המשמעת שמונתה למשרד השיכון ועדת משמעת לעובדי הרשות.

ועדת משמעת

13. בית הדין למשמעת של עובדי המדינה ישמש בית דין למשמעת לעובדי הרשות.

בית-הדין

14. שר השיכון רשאי, לאחר התייעצות בנציב השירות, להורות בהודעה ברשומות כי חוק המשמעת לא יחול על עובדי הרשות שחוק המינויים לא חל עליהם או על סוגי עובדים כאמור, אם הוא סבור כי קיימים אמצעי משמעת נאותים לגבי אותם עובדים; אולם כל עוד לא עשה כן, יהיה דינם של עובדים אלה כדין עובדי המדינה לענין חוק המשמעת, לכל דבר או בשינויים שיקבע שר השיכון לאחר התייעצות עם נציב השירות.

אי-תחולה

פרק רביעי: שונות

15. לגבי עובדי הרשות יראו כל מקום בחוק המינויים, בחוק הגימלאות, ובחוק המשמעת שמדובר בו על –

תיאום

(1) שירות המדינה – כמכוון לשירות ברשות;

(2) עובד המדינה – כמכוון לעובד הרשות;

(3) משרד של הממשלה – כמכוון לרשות.

16. לתקנות אלה ייקרא "תקנות הבינוי והפינוי של אזורי שיקום (תנאי עבודתם של עובדים), תשכ"ז-1967".

השם

י"ב באייר תשכ"ז (22 במאי 1967) מרדכי בנטוב

שר השיכון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשכ"ז מס' 2054](http://www.nevo.co.il/Law_word/law06/TAK-2054.pdf) מיום 9.6.1967 עמ' 2586.

   תוקנו [ק"ת תשל"ג מס' 2993](http://www.nevo.co.il/Law_word/law06/TAK-2993.pdf) מיום 5.4.1973 עמ' 1121 – תק' תשל"ג-1973. [↑](#footnote-ref-1)