תקנות הבנקים לאשראי (מקבלי נכסים)

משפט פרטי וכלכלה – כספים – בנקאות – הלוואות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | השם הקצר | סעיף 1 |
| 2 | [Go](#Seif1) | מינוי מקבל נכסים | סעיף 2 |
| 2 | [Go](#Seif2) | הודעת מינוי | סעיף 3 |
| 2 | [Go](#Seif3) | ביטול המינוי | סעיף 4 |
| 2 | [Go](#Seif4) | תשלומים לאחר הודעת מינוי מקבל נכסים | סעיף 5 |
| 2 | [Go](#Seif5) | סמכותו של מקבל נכסים לגבות דמי שכירות וכו | סעיף 6 |
| 2 | [Go](#Seif6) | כוחו של מקבל הנכסים לבטח את הנכסים באחריות | סעיף 7 |
| 2 | [Go](#Seif7) | דמי הקומיסיון של מקבל הנכסים | סעיף 8 |
| 3 | [Go](#Seif8) | בטול מינוי של מקבל הנכסים | סעיף 9 |
| 3 | [Go](#Seif9) | להוציא מהכלל את זכות הממשכן להשיג ביטול מינויו של מקבל הנכסים | סעיף 10 |
| 3 | [Go](#Seif10) | כחו של הרשם לדרוש ממקבל הנכסים שיראה לו חשבונות ושחרורו מתפקידו | סעיף 11 |
| 3 | [Go](#Seif11) | מסירת שאלה לבירור לשופט בלשכתו | סעיף 12 |

תקנות הבנקים לאשראי (מקבלי נכסים)(8)

(עפ"י סעיף 9(2))

מיום 4.4.1930

1. תקנות אלו תיקראנה תקנות הבנקים לאשראי (מקבלי נכסים).

השם הקצר

2. מקבל נכסים יתמנה בכתב חתום בחותמת הבנק לאשראי.

מינוי מקבל

נכסים

3. מיד לאחר המינוי צריך למסור הודעה על המינוי לרשם החברות ולממשכן, בין ע"י מסירה לידו ממש ובין ע"י מכתב באחריות.

הודעת מינוי

4. (1) אם בתוך שבעה ימים לאחר שנמסרה לו ההודעה על המינוי, מביע הרשם את התנגדותו לכך בכתב ששלחו לבנק, יהא המינוי בטל.

ביטול המינוי

(2) כל הודעת התנגדות צריכה לפרט את טעמי ההתנגדות.

(3) הודעה על ביטול המינוי תישלח לממשכן.

5. (1) פרט למקרה שבו יבוטל המינוי, הרי כל הכנסה מהנכסים הממושכנים שהגיע זמן פרעונה ביום הימסר הודעת המינוי לרשם או לממשכן, או לאחר מכן, תשולם למקבל הנכסים.

תשלומים לאחר

הודעת מינוי

מקבל נכסים

(2) תשלומי כסף ששילם כל אדם לממשכן, והוא ידע שנתמנה מקבל נכסים, לא יהא כוחם יפה לפטור את המשלם, והממשכן יהא חייב להגיש חשבון למקבל הנכסים על כל תשלום שקיבל.

6. החל מיום מינויו תהיה למקבל הנכסים הסמכות לגבות את דמי השכירות והרווחים הבאים מן הנכסים שהוא נתמנה מקבל נכסים עליהם, ולקבלם ע"י תביעה משפטית, או באופן אחר, משם הממשכן או משם הבנק, עד לשיעור המלא של טובת ההנאה המגיעה לממשכן, וליתן קבלות בנות תוקף על כך; ושום אדם המשלם לו כסף לא יהא זכאי לחקור אם אירע דבר שיש בו כדי להתיר למקבל הנכסים לפעול בכוח סמכותו.

סמכותו של

מקבל נכסים

לגבות דמי

שכירות וכו'

7. (1) למקבל הנכסים תהא סמכות לבטח את הנכסים הממושכנים באחריות בפני אש, ולהוציא לפועל תיקונים נחוצים ורגילים לכשיצוהו הבנק בכך, ועליו להשתמש בכל הכספים שיתקבלו על ידו לצרכים דלקמן -

כוחו של מקבל

הנכסים לבטח

את הנכסים

באחריות

(א) לתשלום כל מיני מסים, ארנוניות או הוצאות הנוגעים לנכסים הממושכנים;

(ב) לתשלום דמי הקומיסיון של מקבל הנכסים ושל פרמיות הביטוח והוצאות התיקונים הנחוצים והרגילים;

(ג) לתשלום הרבית שעפ"י המשכנתא.

(2) כל סכום עודף ישולם לבנק ויתקבל על- ידו על חשבון הקרן המגיעה על- פי המשכנתא.

8. דמי הקומיסיון של מקבל הנכסים לא יהיו בשום פנים יותר מחמשה אחוזים למאה מסכום כל הכספים ברוטו, שנתקבלו.

דמי הקומיסיון

של מקבל הנכסים

9. יכול הבנק לבטל בכל עת את מינויו של מקבל הנכסים בכתב חתום בחותמת הבנק; הביטול יקבל תוקף מיום מסירת ההודעה על הביטול לממשכן, והודעה על כך תמסר לרשם.

בטול מינוי של

מקבל הנכסים

------------

(8) פורסמו חא"י, כרך ג', עמ' (ע) 1667, (א) 1671.

10. שום דבר האמור בתקנות אלו לא יפגע בזכותו של הממשכן לפתח בהליך משפטי כדי לבטל מינויו של מקבל הנכסים, אם מחמת שלא היתה עילה למינוי או מסיבה אחרת.

להוציא מהכלל את זכות הממשכן להשיג ביטול מינויו של מקבל הנכסים

11. יכול רשם החברות לדרוש בכל עת ממקבל הנכסים להראות לו חשבונות ההכנסה וההוצאה בקשר עם הנכסים הממושכנים; ואם יחדל מקבל הנכסים לשמש בתפקידו, יגיש מקבל הנכסים את חשבונות קבלת הנכסים לרשם לאשור, ואם יתברר להלה שהחשבונות הם כשורה, ישחרר בהתאם לכך את מקבל הנכסים.

כחו של הרשם

לדרוש ממקבל

הנכסים שיראה

לו חשבונות

ושחרורו מתפקידו

12. יכול הרשם או מקבל הנכסים להעביר לשופט לשם החלטה בלשכתו, כל שאלה בנוגע לחשבונות השנויה במחלוקת.

מסירת שאלה לבירור לשופט בלשכתו