תקנות הגבלת הפרסומת והשיווק של משקאות אלכוהוליים (סימון אזהרה), תשע"ד-2013

בריאות – בריאות הציבור (מזון)

רשויות ומשפט מנהלי – בטיחות – במקומות ציבוריים

משפט פרטי וכלכלה – מסחר – הגנת הצרכן

תוכן ענינים

|  |  |  |  |
| --- | --- | --- | --- |
| סעיף 1 | הגדרה | [Go](#Seif1) | 2 |
| סעיף 2 | אזהרה על גבי מכל משקה משכר | [Go](#Seif2) | 2 |
| סעיף 3 | אופן הכללת האזהרה בפרסומת בכתב ובדפוס | [Go](#Seif3) | 2 |
| סעיף 4 | אופן הכללת האזהרה בפרסומת בעל פה | [Go](#Seif4) | 2 |
| סעיף 5 | אופן הכללת האזהרה בפרסומת באמצעים אלקטרוניים | [Go](#Seif5) | 2 |
| סעיף 6 | שמירת דינים | [Go](#Seif6) | 2 |
| סעיף 7 | תחילה | [Go](#Seif7) | 2 |

תקנות הגבלת הפרסומת והשיווק של משקאות אלכוהוליים (סימון אזהרה), תשע"ד-2013[[1]](#footnote-1)\*

בתוקף סמכותי לפי סעיפים 8 ו-12(א) לחוק הגבלת הפרסומת והשיווק של משקאות אלכוהוליים, התשע"ב-2012 (להלן – החוק), ובהתייעצות עם מועצת הרשות השנייה לטלוויזיה ורדיו ועם המועצה לשידורי כבלים ולשידורי לוויין, ובאישור ועדת הכלכלה של הכנסת אני מתקינה תקנות אלה:

1. בתקנות אלה, "אזהרה" – אזהרה בדבר הנזקים האפשריים של צריכת משקאות משכרים.

הגדרה

2. (א) נוסח האזהרה על גבי מכל המשקה או התווית שעליו יהיה כמפורט להלן:

אזהרה על גבי מכל משקה משכר

(1) לעניין משקה משכר חזק –

"אזהרה: צריכה מופרזת של אלכוהול מסכנת חיים ומזיקה לבריאות!";

(2) לעניין משקה משכר –

"אזהרה: מכיל אלכוהול – מומלץ להימנע משתייה מופרזת".

(ב) נוסח האזהרה כאמור בתקנת משנה (א) יודבק או יודפס על פני מכל המשקה המשכר או על התווית שעליו כאמור בסעיף 8 לחוק.

(ג) נוסח האזהרה כאמור בתקנת משנה (א) לפי העניין יסומן באופן בולט לעין ובאותיות בצבע שחור, קריאות וזהות בהדגשתן, על רקע לבן, ייתחם במסגר בצבע שחור שעובייה והדגשתה כעובי האותיות באזהרה; גודל האזהרה כולה יהיה 15% משטח התווית לפחות.

3. האזהרה, בנוסחה כמפורט בתקנה 2(א) לפי העניין, תיכלל בפרסומת בכתב או בדפוס, תהיה בשפת הפרסומת באופן הזה:

אופן הכללת האזהרה בפרסומת בכתב ובדפוס

(1) האזהרה תהיה באותיות בצבע בולט לעין הנוגד את רקע הפרסומת, ניתנות לקריאה בנקל וזהות בהדגשתן, מתוחמת במסגרת שצבעה, עובייה והדגשתה כעובי האותיות שבאזהרה;

(2) גודל האזהרה יהיה 5% לפחות משטח מודעת הפרסומת או לא יפחת מ018 פיקסלים והאותיות של האזהרה יתפסו את רוב שטח האזהרה.

4. בפרסומת בעל פה האזהרה תושמע בנוסחה כמפורט בתקנה 2(א) לפי העניין, בעוצמת קול שאינה נמוכה מטווח עוצמת הקול המשודרת במקבץ הפרסומות שבו מושמעת האזהרה ובהקראה ברורה כמקובל בהקראת חדשות.

אופן הכללת האזהרה בפרסומת בעל פה

5. (א) האזהרה בפרסומת באמצעים אלקטרוניים, לרבות באתר אינטרנט, שניתן לכלול בהם כתב, לרבות בפרסומת בטלוויזיה תהיה כאמור בתקנה 3 או תושמע כאמור בתקנה 4 והיא תשודר לפרק זמן של 5 שניות לפחות במהלך זמן שידור הפרסומת.

אופן הכללת האזהרה בפרסומת באמצעים אלקטרוניים

(ב) האזהרה בפרסומת באמצעים אלקטרוניים שלא ניתן לכלול בהם כתב, לרבות פרסומת ברדיו תושמע כאמור בתקנה 4.

6. אין בהוראות אלה כדי לגרוע מהוראות כל דין.

שמירת דינים

7. (א) תחילתן של תקנות אלה, למעט תקנה 2, 90 ימים מיום פרסומן.

תחילה

(ב) תחילתה של תקנה 2, כאמור בסעיף 13 לחוק.

ט"ז בחשוון התשע"ד (20 באוקטובר 2013) יעל גרמן

שרת הבריאות

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ד מס' 7307](http://www.nevo.co.il/Law_word/law06/TAK-7307.pdf) מיום 21.11.2013 עמ' 261. [↑](#footnote-ref-1)