תקנות הגנה על בריאות הציבור (מזון) (דיגום משלוחי מזון רגיש לבדיקות מעבדה בתחנת הסגר), תש"ף-2020

בריאות – בריאות הציבור (מזון) – אריזה וסימון

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | תדירות דיגום בתחנת הסגר | [Go](#Seif2) | 2 |
| סעיף 3 | הפחתת תדירות דיגום של מוצר חלב בהסדר הנמצא במשלוח הכולל רק מוצרי חלב בהסדר | [Go](#Seif3) | 2 |
| סעיף 4 | הפחתת תדירות דיגום של מוצר חלב בהסדר במשלוח מעורב | [Go](#Seif4) | 2 |
| סעיף 5 | הפחתת תדירות דיגום של מוצר מזון רגיש בהסדר | [Go](#Seif5) | 3 |
| סעיף 6 | הפחתת תדירות דיגום של מזונות בהסדר המיועדים לתעשייה | [Go](#Seif6) | 3 |
| סעיף 7 | הפחתת תדירות דיגום מוצר מזון רגיש המנוי בתוספת השלישית | [Go](#Seif7) | 3 |
| סעיף 8 | הוראות דיגום של משלוחים עתידיים | [Go](#Seif8) | 3 |
| סעיף 9 | מזון רגיש שלא ניתן לדיגום בתחנת הסגר | [Go](#Seif9) | 3 |
| סעיף 10 | סייג לתחולה | [Go](#Seif10) | 3 |
| סעיף 11 | תחולה | [Go](#Seif11) | 3 |
| סעיף 12 | שמירת דינים | [Go](#Seif12) | 4 |
|  | תוספת ראשונה | [Go](#med0) | 4 |
|  | תוספת שנייה | [Go](#med1) | 4 |
|  | תוספת שלישית | [Go](#med2) | 4 |
|  | תוספת רביעית | [Go](#med3) | 5 |

תקנות הגנה על בריאות הציבור (מזון) (דיגום משלוחי מזון רגיש לבדיקות מעבדה בתחנת הסגר), תש"ף-2020[[1]](#footnote-1)\*

בתוקף סמכותי לפי סעיפים 54(ב), 116(2)(ב), (6), (8) ו-(9) ו-312(א) לחוק הגנה על בריאות הציבור (מזון), התשע"ו-2015 (להלן – החוק), ובהתייעצות עם שר הכלכלה והתעשייה, אני מתקין תקנות אלה:

1. בתקנות אלה –

הגדרות

"מוצר חלב בהסדר" – מוצר חלב המנוי בתוספת הראשונה שהוא מוצר כאמור בתקנה 1(1) או (8) לתקנות ההכרזה;

"מוצר מקביל" (ANALOGUES) – מוצר חלב בהסדר שבו שומן החלב הוחלף בחלקו או במלואו בשומנים או בשמנים צמחיים;

"מזון רגיש" – כל אחד מאלה:

(1) מזון המנוי בתקנות ההכרזה;

(2) מזון שהוכרז כמזון רגיש לפי הוראות סעיף 62 לחוק;

"מזון רגיש בהסדר" – מוצר מזון רגיש המנוי בתוספת השנייה;

"מזונות בהסדר המיועדים לתעשייה" – מוצר חלב בהסדר או מזון רגיש בהסדר, המיועד לתעשייה;

"משלוח מעורב" – משלוח של מוצרי חלב בהסדר הכולל גם מוצרי מזון אחרים;

"תקנות ההכרזה" – תקנות הגנה על בריאות הציבור (מזון) (הכרזה בדבר מזון רגיש), התש"ף-2019.

2. מוצר מזון רגיש בהסדר, מוצר חלב בהסדר, מזונות בהסדר המיועדים לתעשייה ומוצר מזון רגיש המנוי בתוספת השלישית יידגמו בכל משלוח בתחנת הסגר לבדיקות מעבדה בישראל לצורך קבלת תעודת שחרור.

תדירות דיגום בתחנת הסגר

3. (א) על אף האמור בתקנה 2, מוצר חלב בהסדר הנמצא במשלוח הכולל רק מוצרי חלב בהסדר, יידגם בתחנת הסגר לבדיקות מעבדה בישראל לצורך קבלת תעודת שחרור בתדירות כמפורט בתקנת משנה (ב).

הפחתת תדירות דיגום של מוצר חלב בהסדר הנמצא במשלוח הכולל רק מוצרי חלב בהסדר

(ב) עם הגשת בקשה לקבלת תעודת שחרור, תעלה המערכת המקוונת מתוך כלל המשלוחים של מוצרי החלב בהסדר שייבא יבואן במהלך 12 החודשים שקדמו למועד הגעת המשלוח, משלוח אחד של מוצרי חלב בהסדר באופן אקראי ועל פי אחוז מדגם קבוע ששיעורו 22% בממוצע בכל רגע נתון (בתקנה זו – המשלוח הקובע); כל מוצר חלב בהסדר מתוך המשלוח הקובע יידגם בתדירות של אחת לשלושה חודשים אם התקיימו לגבי המוצר כל אלה:

(1) בוצע דיגום של המוצר לבדיקות מעבדה בישראל בתוך שלושת החודשים האחרונים שקדמו להגשת הבקשה לקבלת תעודת שחרור המשלוח;

(2) כל תוצאות בדיקות המעבדה של הדיגום כאמור בפסקה (1) עמדו בדרישות חקיקת המזון.

4. על אף האמור בתקנה 2, מוצר חלב בהסדר הנמצא במשלוח מעורב יידגם בתחנת הסגר לבדיקות מעבדה בישראל לצורך קבלת תעודת שחרור, בתדירות של אחת לשלושה חודשים אם התקיימו לגבי המוצר כל אלה:

הפחתת תדירות דיגום של מוצר חלב בהסדר במשלוח מעורב

(1) בוצע דיגום של המוצר לבדיקות מעבדה בישראל בתוך שלושת החודשים האחרונים שקדמו להגשת הבקשה לקבלת תעודת שחרור המשלוח;

(2) כל תוצאות בדיקות המעבדה של הדיגום כאמור בפסקה (1) עמדו בדרישות חקיקת המזון.

5. על אף האמור בתקנה 2, מוצר מזון רגיש בהסדר יידגם בתחנת הסגר לבדיקות מעבדה בישראל לצורך קבלת תעודת שחרור, בתדירות של אחת לשישה חודשים אם התקיימו לגביו כל אלה:

הפחתת תדירות דיגום של מוצר מזון רגיש בהסדר

(1) בוצע דיגום של המוצר לבדיקות מעבדה בישראל בתוך ששת החודשים האחרונים שקדמו להגשת הבקשה לקבלת תעודת שחרור המשלוח;

(2) כל תוצאות בדיקות המעבדה של הדיגום כאמור בפסקה (1) עמדו בדרישות חקיקת המזון.

6. על אף האמור בתקנה 2, מזונות בהסדר המיועדים לתעשייה יידגמו בתחנת הסגר לבדיקות מעבדה בישראל לצורך קבלת תעודת שחרור כמפורט להלן:

הפחתת תדירות דיגום של מזונות בהסדר המיועדים לתעשייה

(1) לעניין משלוח הכולל רק מוצרי חלב בהסדר – יחולו לגבי המוצרים המיועדים לתעשייה הנמצאים בו הוראות תקנה 3 בשינויים המחויבים ובשינויים אלה לעניין תקנה 3(ב):

(א) ברישה, במקום "אחת לשלושה חודשים" יבוא "אחת לשנים עשר חודשים";

(ב) בפסקה (1), במקום "בתוך שלושת החודשים" יבוא "בתוך שנים עשר החודשים";

(2) לעניין משלוח הכולל מזונות בהסדר המיועדים לתעשייה, למעט משלוח כאמור בפסקה (1), אף אם הוא כולל מוצרי מזון שאינם מזונות בהסדר המיועדים לתעשייה – יחולו לגבי המזונות בהסדר המיועדים לתעשייה הנמצאים בו הוראות תקנה 5 בשינויים המחויבים ובשינויים אלה:

(א) ברישה, במקום "אחת לשישה חודשים" יבוא "אחת לשנים עשר חודשים";

(ב) בפסקה (1), במקום "בתוך ששת החודשים" יבוא "בתוך שנים עשר החודשים".

7. על אף האמור בתקנה 2, מוצר מזון רגיש המנוי בתוספת השלישית יידגם בתחנת הסגר לבדיקות מעבדה בישראל לצורך קבלת תעודת שחרור אחת לשלושה חודשים, אם התקיימו כל אלה:

הפחתת תדירות דיגום מוצר מזון רגיש המנוי בתוספת השלישית

(1) בוצע דיגום של המוצר לבדיקות מעבדה בישראל בתוך שלושת החודשים האחרונים שקדמו להגשת הבקשה לקבלת תעודת שחרור המשלוח;

(2) כל תוצאות בדיקות המעבדה של הדיגום כאמור בפסקה (1) עמדו בדרישות חקיקת המזון.

8. על משלוח הכולל מוצר מזון רגיש בהסדר, מוצר חלב בהסדר, מוצר רגיש המנוי בתוספת השלישית או מזונות בהסדר המיועדים לתעשייה והתקבלה לגבי אותו מוצר תוצאת בדיקת מעבדה בישראל ולפיה המוצר אינו עומד בדרישות חקיקת המזון, יחולו הוראות אלה:

הוראות דיגום של משלוחים עתידיים

(1) המוצר שלגביו התקבלה תוצאת הבדיקה האמורה יידגם בתחנת הסגר לבדיקות מעבדה בישראל לצורך קבלת תעודת שחרור כאמור בתקנה 2, בשלושה משלוחים עוקבים של אותו יבואן הכוללים את המוצר;

(2) העלתה כל אחת מבדיקות המעבדה של הדיגומים כאמור בפסקה (1) שהמוצר עומד בדרישות חקיקת המזון – יחולו על המשלוח הרביעי הוראות תקנות 2 עד 7, לפי העניין.

9. מצא מפקח כי לא ניתן לבצע דיגום של מוצר מזון בתחנת ההסגר לבדיקות מעבדה בישראל לפי תקנות אלה, מטעמי אריזת המוצר או מטעמי הנגישות למוצר, יידגם המוצר במחסן היבואן.

מזון רגיש שלא ניתן לדיגום בתחנת הסגר

10. תקנות אלה לא יחולו על המזונות המנויים בתוספת הרביעית.

סייג לתחולה

11. תקנות אלה יחולו על בקשה לקבלת תעודת שחרור של משלוח שהוגשה ביום תחילתן או לאחריו.

תחולה

12. אין בתקנות אלה כדי לגרוע מהוראות בדבר ייבוא מזון ושחרורו מתחנת הסגר הקבועות בחקיקת המזון שאינן נוגעות לדיגום בתחנת הסגר לבדיקות מעבדה בישראל של משלוח מזון רגיש המפורט בתוספת הראשונה, השנייה והשלישית.

שמירת דינים

תוספת ראשונה

(ההגדרה "מוצר חלב בהסדר" בתקנה 1 ותקנה 12)

**רשימת מוצרי חלב בהסדר**

(1) חלב ומשקאות על בסיס חלב;

(2) מוצרי חלב מותססים העובדים הקרשה בעזרת אנזימים;

(3) חלב מרוכז ומוצרים מקבילים;

(4) שמנת, קצפת ודומיהן;

(5) אבקת חלב, אבקת שמנים ומוצרים מקבילים;

(6) גבינות ומוצרים מקבילים;

(7) קינוחים על בסיס חלב כדוגמת יוגורטים וגלידות;

(8) מי גבינה ומוצרי מי גבינה;

(9) חמאה וממרחי חמאה בתוספת שומן צמחי.

תוספת שנייה

(ההגדרה "מזון רגיש בהסדר" בתקנה 1 ותקנה 12)

**רשימת מזון רגיש בהסדר שיידגם אחת לשישה חודשים**

(1) שימורי בשר ומוצריו;

(2) שימורי דגים ושימורי מוצרי דגים כולל רכיכות, סרטנים ובעלי חיים מקבוצת האכינודרמים (קיפודי ים, מלפפוני ים וכו');

(3) ביצים ומוצריהן;

(4) דבש ומוצריו;

(5) מוצרים המכילים ג'לטין או קולגן או את שניהם;

(6) שימורי מזון בעלי חמיצות נמוכה (PH > 4.5);

(7) מוצרי מזון שיש לאחסנם, להחזיקם או להובילם בטמפרטורה מבוקרת או בטמפרטורה מוגדרת, כהגדרתם בחוק, ובלבד שהטמפרטורה נמוכה מ-8 מעלות צלזיוס, למעט חמאה וממרחי חמאה בתוספת שומן צמחי;

(8) מזונות המיועדים לשמש תחליף לדיאטה היומית, כולה או חלקה, ובכלל זה פורמולות או תוספי תזונה לספורטאים;

(9) תוסף תזונה כהגדרתו בחוק;

(10) ויטמינים, מינרלים וחומצות אמינו לשימוש כרכיב תזונתי בתעשיית המזון;

(11) פטריות או תערובותיהן כולל מוצרים שבהם פטרייה היא רכיב עיקרי;

(12) מיקרואורגניזמים לשימוש בתעשיית המזון או כמוצר מוגמר;

(13) מי שתייה מבוקבקים, מים מינרליים ומשקאות על בסיס מים מינרליים;

(14) צבעי מאכל המיועדים לשיווק קמעונאי.

תוספת שלישית

(תקנות 2, 7, 8 ו-12)

**רשימת מזונות רגישים שיידגמו אחת לשלושה חודשים**

תוספת רביעית

(תקנה 10)

(1) בשר ומוצריו, למעט שימורי בשר;

(2) דגים ומוצרי דגים כולל רכיכות, סרטנים ובעלי חיים מקבוצת האכינודרמים, למעט שימורי דגים של כל אחד מהמפורטים לעיל;

(3) מזונות המיועדים לצריכה של תינוקות ופעוטות כולל תרכובות מזון ומזונות משלימים המסומנים בייעוד כאמור;

(4) מזון ייעודי כהגדרתו בחוק;

(5) עלי צמח הגת בצורתם הטבעית המיועדים ללעיסה.

י"ט באב התש"ף (9 באוגוסט 2020) יולי (יואל) אדלשטיין

שר הבריאות

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תש"ף מס' 8689](https://www.nevo.co.il/law_word/law06/tak-8689.pdf) מיום 11.8.2020 עמ' 1968. [↑](#footnote-ref-1)