תקנות הגנה על הציבור מפני ביצוע עבירות מין (בקשה לרישיון הפעלה של מרכז מורשה), תשע"ד-2014

עונשין ומשפט פלילי – עבירות – עברייני מין – הגנה על הציבור

תוכן ענינים

|  |  |  |  |
| --- | --- | --- | --- |
| סעיף 1 | הגדרה | [Go](#Seif1) | 2 |
| סעיף 2 | הגשת הבקשה | [Go](#Seif2) | 2 |
| סעיף 3 | המסמכים המצורפים לבקשה | [Go](#Seif3) | 2 |
| סעיף 4 | מועד הגשה הבקשה | [Go](#Seif4) | 2 |
| סעיף 5 | הודעה על | [Go](#Seif5) | 2 |
| סעיף 6 | מתן רישיון ותוקפו | [Go](#Seif6) | 2 |
| סעיף 7 | דיון מחדש | [Go](#Seif7) | 2 |
| סעיף 8 | תחילה | [Go](#Seif8) | 3 |
|  | תוספת | [Go](#med0) | 3 |

תקנות הגנה על הציבור מפני ביצוע עבירות מין (בקשה לרישיון הפעלה של מרכז מורשה), תשע"ד-2014[[1]](#footnote-1)\*

בתוקף סמכותי לפי סעיף 20יג(ב) לחוק הגנה על הציבור מפני ביצוע עבירות מין, התשס"ו-2006 (להלן – החוק), ולאחר התייעצות עם שרת הבריאות לפי סעיף 26(ד) לחוק, ובאישור ועדת החוקה חוק ומשפט של הכנסת, אני מתקין תקנות אלה:

1. בתקנות אלה –

הגדרה

"בעלים", "מנהל", "ממונה", "מרכז מורשה", "רישיון הפעלה" – כהגדרתם בסעיף 20יא לחוק;

"מסגרת חוץ ביתית", "מרכז יום" – כמשמעותם בתקנה 2 לתקנות הגנה על הציבור מפני ביצוע עבירות מין (תנאי קבלה ושהייה של מטופלים ותקן עובדים במרכז מורשה), התשע"ד-2014.

2. בקשה לרישיון הפעלה או לחידושו (להלן – בקשה) יגיש הבעלים בכתב לממונה ערוכה לפי הנוסח בטופס 1 שבתוספת.

הגשת הבקשה

3. לבקשה יצורפו מסמכים אלה:

המסמכים המצורפים לבקשה

(1) הצהרת הבעלים כי הוא ערוך לעמוד בתנאים הנדרשים לפעילותו של מרכז מורשה לפי סעיף 20טז לחוק, על פי מאפייני המרכז המורשה שלעניינו מוגשת הבקשה;

(2) הצהרת הבעלים כי לא הוכרז פסול דין או פושט רגל, ואם הוכרז פושט רגל – ניתן לו הפטר כאמור בסעיף 62 לפקודת פשיטת הרגל [נוסח חדש], התש"ם-1980, שלפי תנאיו אין מניעה כי יהיה בעל רישיון הפעלה, ואם הוא תאגיד – הצהרת בעל רשות החתימה בו, כי התאגיד לא החליט על פירוקו מרצון ובית המשפט לא נתן צו לפירוקו, צו כינוס נכסים או צו פירוק זמני בעניינו;

(3) נסח הרישום בפנקסי המקרקעין של המקרקעין המשמשים את המרכז המורשה;

(4) אם המרכז המורשה ייפתח או יפעל בבניין שכור – העתק של חוזה השכירות;

(5) במסגרת חוץ ביתית ומרכז יום – אישור כיבוי אש בתוקף.

4. בקשה תוגש לממונה לא יאוחר מארבעה חודשים לפני המועד המיועד לפתיחת המרכז המורשה או לחידוש הרישיון.

מועד הגשה הבקשה

5. (א) הודעה על החלטה בבקשה לרישיון הפעלה תישלח לבעלים בתוך חודשיים מיום קבלתה, לפי טופס 2 שבתוספת.

הודעה על החלטה

(ב) הודעה על ההחלטה בבקשה לחידוש רישיון הפעלה תישלח לבעלים בתוך 45 ימים מיום קבלת הבקשה, לפי טופס 2 שבתוספת.

6. (א) רישיון יהיה ערוך לפי טופס 3 שבתוספת.

מתן רישיון ותוקפו

(ב) תוקפו של רישיון הפעלה ראשון שניתן יהיה לשנה, ויכול שהוא יחודש לתקופות נוספות של שלוש שנים כל אחת, אם התקיימו התנאים המפורטים בסעיפים 20טו עד 20יז לחוק.

(ג) על אף האמור בתקנת משנה (ב), רשאי הממונה לתת רישיון הפעלה או לחדשו, לפי העניין, לתקופות קצרות מן התקופות האמורות, אם סבר כי הבעלים לא יעמוד בתנאי הרישיון שנקבעו או אם השתנו הנסיבות לקבלת הרישיון, ולאחר שהודיע לבעלים, בכתב, את נימוקיו ונתן לו הזדמנות לטעון את טענותיו לפניו.

7. (א) נדחתה בקשה, רשאי הבעלים לבקש מן הממונה, בתוך שלושים ימים מיום קבלת ההחלטה על הדחייה, לדון מחדש בבקשתו.

דיון מחדש

(ב) החלטת הממונה בבקשה לדיון מחודש תינתן בתוך שלושים ימים מיום קבלת הבקשה לדיון מחדש; הודעה על ההחלטה תישלח לפי טופס 4 שבתוספת.

8. תחילתן של תקנות אלה ביום פרסומן.

תחילה

תוספת

טופס 1

(תקנה 2)

לכבוד

הממונה על הרישוי

לפי חוק הגנה על הציבור מפני ביצוע עבירות מין, התשס"ו-2006

משרד הרווחה והשירותים החברתיים

אני החתום מטה מגיש בזה בקשה  כדלהלן:

(1) שם המרכז       סמל מסגרת (במקרה של חידוש רישיון)

(2) סוג המרכז:

מסגרת חוץ ביתית;

מרכז יום;

מרכז לטיפול ייעודי.

(3) המען: העיר       הרחוב       מס'

(4) מס' טלפון

(5) כתובת דואר אלקטרוני

(6) צורת ההתאגדות והשם הרשום של המרכז:

חברה;

עמותה;

אחר

השם הרשום:

(7) תאריך פתיחת המרכז (במקרה של בקשה לחידוש רישיון):

(8) שם מנהל המרכז:

(9) מספר טלפון של מנהל המרכז

(10) השכלתו של המנהל:

(11) תפוסה מרבית של מטופלים במרכז

(12) תפוסת מטופלים ביום הגשת הבקשה (במקרה של בקשה לחידוש רישיון):

(13) מספר אנשי צוות ביום הגשת הבקשה       (יש לצרף רשימה שמית, כולל תפקיד, היקף המשרה וסוג ההשכלה)

(14) מספר מטפלים ייעודיים לטיפול בעברייני מין ביום הגשת הבקשה

תאריך \_\_\_\_\_\_\_\_\_\_\_\_\_\_\_\_\_

חתימה

מצורפים:

(א) טופס הצהרת הבעלים כי הוא ערוך לעמוד בתנאים הנדרשים לפעילותו של מרכז מורשה לפי סעיף 20טז לחוק;

(ב) הצהרת הבעלים כי לא הוכרז פסול דין או פושט רגל;

(ג) נסח מהרישום בפנקסי המקרקעין הנוגע למקרקעין המשמשים לצורך הפעלת המסגרת;

(ד) במסגרת הפועלת במבנה שכור: העתק מחוזה השכירות;

(ה) במסגרת חוץ ביתית ומרכז יום – אישור כיבוי אש בתוקף.

טופס 2

(תקנה 5)

**הודעה בדבר החלטה על בקשה**  **להפעלת מרכז מורשה**

תאריך

אל:

בעניין המרכז המורשה ששמו       ומענו

לפי חוק ההגנה על הציבור מפני ביצוע עבירות מין, התשס"ו-2006, אני  לך כי –

(1) לאחר עיון בבקשתך מיום       , החלטתי  רישיון להפעלת המרכז המורשה לתקופה של       מיום      ; מצורף הרישיון.

(2) לאחר עיון בבקשתך מיום        החלטתי  רישיון להפעלת המרכז המורשה, לתקופה של       מיום       בכפוף לתנאים אלה:

(א)

(ב)

(ג)

נא הודיענו על מילוי התנאים האמורים בתוך

(3) לאחר עיון בבקשתך  החלטתי שלא  להפעלת המרכז המורשה מן הטעמים המפורטים להלן:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הממונה על הרישוי לפי חוק ההגנה על הציבור

מפני ביצוע עבירות מין, התשס"ו-2006

משרד הרווחה והשירותים החברתיים

טופס 3

(תקנה 6)

**רישיון להפעלת מרכז מורשה**

סוג המרכז המורשה:

מען המרכז המורשה,        רח'       מס'

תוקף הרישיון מיום       עד יום

רישיון זה בר-תוקף כל עוד לא חל שינוי כלשהו בפרט מן הפרטים שנמסרו בטופס הבקשה .

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הממונה על הרישוי לפי חוק ההגנה על הציבור

מפני ביצוע עבירות מין, התשס"ו-2006

משרד הרווחה והשירותים החברתיים

טופס 4

(תקנה 7)

**הודעה בדבר החלטה בבקשה לדיון מחודש**  **למרכז מורשה**

תאריך

אל:

בעניין המרכז המורשה ששמו       ומענו

לפי תקנה 8 לתקנות הגנה על הציבור מפני ביצוע עבירות מין (מרכז מורשה – בקשה לרישיון), התשע"ד-2014, אני מודיע כי –

(1) לאחר עיון בבקשה לדיון מחודש בבקשה  החלטתי לתת לך רישיון להפעלת המרכז המורשה לתקופה של       מיום      ; מצורף הרישיון.

(2) לאחר עיון בבקשה לדיון מחודש בבקשה  החלטתי לתת לך רישיון להפעלת המרכז המורשה לתקופה של       מיום       בכפוף לתנאים אלה:

(א)

(ב)

(ג)

נא הודיעני עד יום על מילוי התנאים האמורים בתוך

(3) לאחר עיון בבקשה לדיון מחודש בבקשה  החלטתי שלא לתת לך רישיון לניהול המרכז המורשה מהטעמים המפורטים להלן:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

הממונה על הרישוי לפי חוק ההגנה על הציבור

מפני ביצוע עבירות מין, התשס"ו-2006

משרד הרווחה והשירותים החברתיים

ו' בטבת התשע"ד (9 בדצמבר 2013) מאיר כהן

שר הרווחה והשירותים החברתיים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ד מס' 7334](http://beta.nevo.co.il/law_word/law06/tak-7334.pdf) מיום 28.1.2014 עמ' 567. [↑](#footnote-ref-1)