תקנות ההגנה על הצומח (מניעת הפקלת), תשי"ב-1952

חקלאות טבע וסביבה – הגנת הצומח – מניעת מחלות וביעור

עונשין ומשפט פלילי – עבירות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | פירושים | סעיף 1 |
| 2 | [Go](#Seif1) | רישום | סעיף 2 |
| 2 | [Go](#Seif2) | סדרי רישום | סעיף 3 |
| 3 | [Go](#Seif3) | חובות בעלי שתילים | סעיף 4 |
| 3 | [Go](#Seif4) | סמכות להשמיד | סעיף 5 |
| 3 | [Go](#Seif5) | עיכוב פעולות וביצוע | סעיף 6 |
| 3 | [Go](#Seif6) | נטיעה | סעיף 7 |
| 3 | [Go](#Seif7) | חלות התקנות | סעיף 8 |
| 3 | [Go](#Seif8) | עבירות וענשים | סעיף 9 |
| 3 | [Go](#Seif9) | ביטול | סעיף 10 |
| 3 | [Go](#Seif10) | השם | סעיף 11 |

תקנות ההגנה על הצומח (מניעת הפקלת), תשי"ב-1952[[1]](#footnote-1)\*

בתוקף סמכותי לפי סעיף 13 לפקודת ההגנה על הצומח, אני מתקין תקנות אלה:

1. בתקנות אלה –

פירושים

"עץ" פירושו – עץ הדר מכל זן;

"שתיל" פירושו – שתיל עץ;

"רכב" פירושו – ענף עץ או חלק ממנו המשמש להרכבה;

"המחלה" פירושו – מחלת הפקלת (Psorosis);

"רשם" – מנהל האגף להגנת הצומח במשרד החקלאות;

תק' תשכ"ד-1964

מיום 30.1.1964

**תק' תשכ"ד-1964**

[ק"ת תשכ"ד מס' 1538](http://www.nevo.co.il/Law_word/law06/TAK-1538.pdf) מיום 30.1.1964 עמ' 671

**החלפת הגדרת "רשם"**

הנוסח הקודם:

~~"רשם" פירושו – מנהל המחלקה להגנת הצומח של משרד החקלאות והפיתוח;~~

"מנהל" – המנהל הכללי של משרד החקלאות;

תק' תשכ"ד-1964

מיום 30.1.1964

**תק' תשכ"ד-1964**

[ק"ת תשכ"ד מס' 1538](http://www.nevo.co.il/Law_word/law06/TAK-1538.pdf) מיום 30.1.1964 עמ' 671

**החלפת הגדרת "מנהל"**

הנוסח הקודם:

~~"מנהל" פירושו – מנהל מחלקת החקלאות כמשמעותו בפקודה;~~

"בעל" – (נמחקה).

תק' תשכ"ד-1964

מיום 30.1.1964

**תק' תשכ"ד-1964**

[ק"ת תשכ"ד מס' 1538](http://www.nevo.co.il/Law_word/law06/TAK-1538.pdf) מיום 30.1.1964 עמ' 671

**מחיקת הגדרת "בעל"**

הנוסח הקודם:

~~"בעל" כולל – אחד הבעלים וכן כל מי שמנהל עסקי הבעלים או עסקי אחד מהם;~~

2. לא יקנה אדם רכב, לא ימכרנו ולא ירכיבנו אלא אם נלקח הרכב מעץ שנרשם לפי תקנות אלה.

רישום

3. (א) בקשות לרישום עצים לצורך תקנה 2 יש להגיש לרשם בכתב.

סדרי רישום

(ב) עם קבלת בקשה על פי תקנת משנה (א) ישלח הרשם מפקח על צמחים (להלן – המפקח) לבדוק את העצים.

(ג) המפקח יסמן כל עץ העומד לבדיקה במספר לשם זיהוי.

(ד) בעל עצים שסומנו בהתאם לתקנת משנה (ג) יקבל מן המפקח עם סיום הבדיקה ולאחר שמצאם נקיים מהמחלה תעודת רישום בטופס שיקבע הרשם.

(ה) הרשם ינהל ספר רישום לפי מספרי הזיהוי בו תישמר רשימת העצים שסומנו ונבדקו לפי תקנות אלה ונמצאו נקיים מהמחלה וראויים לריבוי, וכן שמות בעלי העצים.

(ו) ספר הרישום יונח במשרדי האגף להגנת הצומח של משרד החקלאות וכל מעונין רשאי לעיין בו בשעות הקבועות לקבלת קהל.

תק' תשכ"ד-1964

מיום 30.1.1964

**תק' תשכ"ד-1964**

[ק"ת תשכ"ד מס' 1538](http://www.nevo.co.il/Law_word/law06/TAK-1538.pdf) מיום 30.1.1964 עמ' 671

(ו) ספר הרישום יונח במשרדי ~~המחלקה~~ האגף להגנת הצומח של משרד החקלאות ~~והפיתוח~~ וכל מעונין רשאי לעיין בו בשעות הקבועות לקבלת קהל.

4. (א) בעל שתיל יסמן אותו במספר לשם זיהוי וינהל ספר רישום שתילים שבו יצויין במפורש ליד מספרו של כל שתיל מספר העץ ממנו נלקח הרכב שהורכב על אותו שתיל ושם בעל העץ.

חובות בעלי שתילים

(ב) בעל שתיל חייב לשמור בידו כל קבלה, תעודת משלוח, חשבון וכל מסמך אחר שיכול לשמש הוכחה על מוצא הרכב שהורכב על השתיל.

(ג) בעל שתיל חייב לפי דרישת המפקח להציג לפניו את ספר הרישום כאמור בתקנת משנה (א), יחד עם כל קבלה, תעודת משלוח, חשבון ומסמך אחר כאמור בתקנת משנה (ב).

5. (א) מצא המפקח שתילים שהורכבו ברכב שנלקח מעץ בלתי רשום לפי תקנות אלה או שהם בלתי מסומנים לפי תקנה 4(א) או נגועים במחלה, או שבעל השתילים אינו יכול להוכיח את מוצא הרכב, או שמצא עצי הדר שניטעו שלא לפי הוראות תקנה 7, רשאי הוא לצוות בכתב על בעל השתילים או עצי ההדר להשמידם בנוכחותו ובאופן שייקבע על ידיו.

סמכות להשמיד

(ב) השמדת השתילים בהתאם להוראות תקנת משנה (א) לא תגרע מאחריותו של בעלם לפי תקנה 9.

6. (א) ניתן צו להשמדת שתילים או עצי הדר לפי תקנה 5, רשאי בעלם עם קבלת הצו להגיש באמצעות המפקח בקשה אל המנהל למנוע את ביצוע ההשמדה. הבקשה תוגש בטופס שימציא המפקח למבקש לפי דרישתו.

עיכוב פעולות וביצוע

(ב) המנהל רשאי לפי שיקול דעתו להיעתר לבקשה או לדחותה.

(ג) בעל שתילים או בעל עצי הדר שלא הגיש בקשה לפי תקנת משנה (א) או שבקשתו נדחתה, ישמיד את השתילים או את עצי ההדר במעמדו של המפקח עם הינתן צו ההשמדה או עם קבלת הודעה על דחיית בקשתו, הכל לפי הענין.

(ד) סירב בעל שתילים או בעל עצי הדר להשמיד את השתילים או את עצי הדר שצו ההשמדה חל עליהם ולא יעבירם ממקומם ולא ירכיבם ולא ישמידם האמור ישא בהוצאות ביצוע ההשמדה לפי הוראות סעיף 10 לפקודה.

(ה) לא הודיע המנהל לבעל שתילים או לבעל עצי הדר על דחיית בקשתו לפי תקנת משנה (א) תוך ארבעה שבועות מיום שהוגשה הבקשה, יראו בקשה זו כאילו נעתר לה המנהל.

(ו) מיום שהוגשה בקשה לפי תקנת משנה (א) ועד שנתקבלה הודעה של המנהל על החלטתו להיעתר לבקשה או לדחותה, לא ימכור הבעל שתילים או עצי הדר שצו ההשמדה חל עליהם ולא יעבירם ממקומם ולא ירכיבם ולא ישמידם ולא ירשה לאחרים לעשות בהם פעולה מהפעולות האלה.

7. קרקע שנעקרו מתוכה עצים נגועי מחלה, לא יטע בה אדם עצי הדר מכל זן שהוא תוך חמש שנים מיום העקירה.

נטיעה

8. המנהל רשאי לקבוע, בהודעה שתפורסם ברשומות, כי תקנות אלה לא יחולו בתקופה הקבועה בהודעה האמורה על זני עצים המפורשים באותה הודעה.

חלות התקנות

9. העובר על תקנות 2, 4 או 7, דינו - קנס עד 50 ל"י, או מאסר עד ששה חדשים או שני הענשים כאחד.

עבירות וענשים

10. תקנות ההגנה על הצומח (מניעת הפקלת), תש"י-1950 - בטלות.

ביטול

11. לתקנות אלה ייקרא "תקנות ההגנה על הצומח (מניעת הפקלת), תשי"ב-1952".

השם

חיים גבתי

מנהל החקלאות של משרד החקלאות והפיתוח

מנהל מחלקת חקלאות

נתאשר.

א' בניסן תשי"ב (27 במרס 1952) לוי אשכול

שר החקלאות והפיתוח

1. \* פורסמו [ק"ת תשי"ב מס' 266](http://www.nevo.co.il/Law_word/law06/TAK-0266.pdf) מיום 2.5.1952 עמ' 806.

   תוקנו [ק"ת תשכ"ד מס' 1538](http://www.nevo.co.il/Law_word/law06/TAK-1538.pdf) מיום 30.1.1964 עמ' 671 – תק' תשכ"ד-1964. [↑](#footnote-ref-1)