תקנות ההסגר (מניעת עכברים), 1936

בריאות – בריאות העם – מחלות – הסגר למניעת מגפות

משפט פרטי וכלכלה – מסחר – סחר – שירותי הסגר בישראל

רשויות ומשפט מנהלי – תשתיות – ספנות ונמלים – כלי שיט

עונשין ומשפט פלילי – עבירות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | השם | סעיף 1 |
| 2 | [Go](#Seif1) | פירוש | סעיף 2 |
| 2 | [Go](#Seif2) | חובותיו של רב החובל | סעיף 3 |
| 2 | [Go](#Seif3) | פעולות למניעת חדירתם של עכברים | סעיף 4 |
| 2 | [Go](#Seif4) | מלכודות עכברים | סעיף 5 |
| 2 | [Go](#Seif5) | התקנת מלכודות העכברים ובדיקתן | סעיף 6 |
| 2 | [Go](#Seif6) | עגינה | סעיף 7 |
| 2 | [Go](#Seif7) | סולמות מעבר | סעיף 8 |
| 2 | [Go](#Seif8) | מה ייעשה באשפה | סעיף 9 |
| 2 | [Go](#Seif9) | הורדת תיבות וחביות ריקות | סעיף 10 |
| 2 | [Go](#Seif10) | השמדת העכברים | סעיף 11 |
| 3 | [Go](#Seif11) | על רב החובל לקיים את הוראותיה של רשות ההסגר | סעיף 12 |
| 3 | [Go](#Seif12) | עונש | סעיף 13 |

תקנות ההסגר (מניעת עכברים), 1936(7)

1. תקנות אלה תקראנה תקנות ההסגר (מניעת עכברים), 1936.

השם

2. בתקנות אלה —

פירוש

"רב החובל", כשהמונח מתיחס לספינה, פירושו כל אדם, זולת מדריך או מנהל הנמל, הממונה על הספינה באותה שעה.

"רציף" כולל כל מעגנה, במה, מקום עליה ליבשה, מזח, שובר גלים או מבנה אחר שלידו יכולה ספינה לעמוד.

3. רב החובל יהא אחראי לביצוען של הפעולות הסניטריות המפורשות בתקנות אלה כל זמן שספינתו מצויה בנמל מנמלי ישראל.

חובותיו של

רב החובל

4. עשה יעשו אחת משתי אלה:

פעולות למניעת חדירתם של עכברים

(א) יתקינו מלכודת עכברים לכל כבלי העגינה והחוטים באופן שלא תהא אפשרות לעכברים לעבור מן הספינה אל הרציף, או

(ב) יעטפו את כבלי העגינה וחוטי העגינה בפשתן ויזפתון לאורך ששים סנטימטר משני קצוותיהם: מנקודת המוצא מן הספינה, ומנקודת  התחברותם אל הרציף.

5. מלכודות עכברים תהיינה מתוקנות די צרכן, והדיאמטר (חצי הקוטר) המינימלי שלהן צריך להיות חמשים סנטימטר. מתקינים אותן לכבלי העגינה או לחוט במרחק של מאה סנטימטר מצד הספינה. הן צריכות להתאים לעבים של החבלים או הכבלים באופן שלא יוותר ריווח בין הכבל ומלכודת העכברים.

מלכודות עכברים

6. על רב החובל לדאוג לכך כי מלכודות העכברים תושמנה במקומן הנכון אם תזוזנה ממקומן לאחר שהספינה נעה, וכי שעה לפני שקיעת החמה תיערך בדיקה יומית סופית, ואם יראו בבדיקה כי יש צורך להעמידן  במקומותיהן הנכונים — צריך לעשות זאת.

התקנת מלכודות העכברים ובדיקתן

7. במקרה מיוחד רשאית רשות ההסגר לדרוש כי ספינה תעגון ליד חומת המים תחת אשר תעגון ליד הרציף.

עגינה

------------

(7) פורסמו ע"ר מס' 583 מיום 16.4.1936, עמ' (ע) 215, (א) 250.

8. כל סולמות המעבר המשמשים למטען, או שיורדו בין שקיעת החמה וזריחת החמה או שיסיידום בשיעור של שני מטר מכל קצה, וצריך להאירם ולהרימם לפחות חמשים סנטימטר מן הרציף. סולמות המשמשים למעבר נוסעים צריך להאירם יפה בלילה או להוציאם.

סולמות מעבר

9. כל פסולת המזון והאשפה אסור להם להצטבר באניה כשהיא עומדת בנמל. אם אין באניה סידורים לשריפת הפסולת, צריך להעתיקם יום יום לפי סידור עם הממונה על הנמל, ועל חשבון רב החובל של האניה.

מה ייעשה באשפה

10. תיבות וחביות ריקות, ביחוד אלה הבאות ממחסני מזון, טעונות בדיקה לפני שיורידון כדי להיווכח שאין בהן עכברים.

הורדת תיבות וחביות ריקות

11. על רב החובל של הספינה לקיים את הפעולות להשמדת העכברים, כל זמן שספינתו היא בנמל מנמלי ישראל. כל העכברים שניצודו כשהספינה עמדה בנמל, בין חיים ובין מתים, יימסרו לרשות ההסגר לבדיקה.

השמדת העכברים

12. כל זמן שהספינה עומדת בנמל מנמלי ישראל, חייב רב החובל לקיים כל הוראה שתיקבע ע"י רשות ההסגר בנוגע להשמדת עכברים.

על רב החובל לקיים את הוראותיה של רשות ההסגר

13. כל העובר על תקנות אלה יהא צפוי למאסר, שלא יעלה על חודש ימים או לקנס שלא יעלה על חמש עשרה לירות.

עונש