תקנות ההסגר (תעודות חיסון וחיסון נגד מחלת האבעבועות והחולירע), תשכ"ב-1962

בריאות – בריאות העם – מחלות – הסגר למניעת מגפות

משפט פרטי וכלכלה – מסחר – סחר – שירותי הסגר בישראל

תוכן ענינים

|  |  |  |  |
| --- | --- | --- | --- |
|  | חלק א': פרשנות | [Go](#med0) | 2 |
| סעיף 1 | הגדרות | [Go](#Seif1) | 2 |
|  | חלק ב': תעודה והרכבת חיסון נגד מחלת האבעבועות | [Go](#med1) | 2 |
| סעיף 2 | החובה להראות תעודה | [Go](#Seif2) | 2 |
| סעיף 3 | הרכבת חיסון וסירוב לקבלו | [Go](#Seif3) | 2 |
| סעיף 4 | פטור | [Go](#Seif4) | 2 |
| סעיף 5 | דין נוסע שיגיע מאזור נגוע אבעבועות | [Go](#Seif5) | 2 |
| סעיף 6 | תעודת חיסון תקפה | [Go](#Seif6) | 2 |
|  | חלק ג': תעודה והרכבת חיסון נגד מחלת החולירע | [Go](#med2) | 2 |
| סעיף 7 | נוסע מאזור נגוע בחולירע | [Go](#Seif7) | 2 |
| סעיף 8 | דין נוסע שלא יציג תעודה | [Go](#Seif8) | 2 |
| סעיף 9 | תעודת חיסון תקפה | [Go](#Seif9) | 3 |
|  | חלק ד': הוראות שונות | [Go](#med3) | 3 |
| סעיף 10 | שמירת דינים | [Go](#Seif10) | 3 |
| סעיף 11 | השם | [Go](#Seif11) | 3 |

תקנות ההסגר (תעודות חיסון וחיסון נגד מחלת האבעבועות והחולירע), תשכ"ב-1962[[1]](#footnote-1)\*

בתוקף סמכותי לפי סעיף 5 לפקודת ההסגר, אני מתקין תקנות אלה:

חלק א': פרשנות

1. בתקנות אלה:

הגדרות

"נוסע" – אדם המגיע לישראל בדרך היבשה, הים או האויר;

"אזור נגוע" – מקום שארגון הבריאות העולמי הכריז עליו כנגוע במחלת האבעבועות או החולירע, ביום או תוך השבוע הראשון בו יצא ממנו הנוסע;

"שמירה", "פיקוח" ו"רשות ההסגר" – כמשמעותם בתקנה 2 לתקנות ההסגר;

"תעודת חיסון בין-לאומית" – תעודת הרכבת חיסון נגד מחלת האבעבועות או החולירע שניתנה לנוסע בהתאם לדוגמה המתפרסמת על ידי ארגון הבריאות העולמי בתקנות הבריאות הבינלאומית משנת 1969.

תק' תשל"ז-1976

מיום 24.9.1976

**תק' תשל"ז-1976**

[ק"ת תשל"ז מס' 3593](http://www.nevo.co.il/Law_word/law06/TAK-3593.pdf) מיום 24.9.1976 עמ' 2757

"תעודת חיסון בין-לאומית" - תעודת הרכבת חיסון נגד מחלת האבעבועות או החולירע שניתנה לנוסע בהתאם לדוגמה המתפרסמת על ידי ארגון הבריאות העולמי ~~בתקנות הסניטריות הבינלאומיות~~ בתקנות הבריאות הבינלאומית משנת 1969.

חלק ב': תעודה והרכבת חיסון נגד מחלת האבעבועות

2. נוסע שיידרש לכך על ידי רשות ההסגר חייב להראות לה תעודת חיסון בין-לאומית נגד אבעבועות אלא אם הוכיח, להנחת דעתה, כי הוא חוסן על ידי התקף של המחלה האמורה.

החובה להראות תעודה

3. נוסע שאין בידו תעודה כאמור, תינתן לו הרכבת חיסון חינם על ידי רשות ההסגר; סירב לקבלה, רשאית רשות ההסגר להעמידו תחת פיקוח בתנאים שתקבע ולתקופה שלא תעלה על ארבעה-עשר יום, החל מיום עזבו את הארץ בה שהה או התעכב לאחרונה לפני הגיעו לישראל.

הרכבת חיסון וסירוב לקבלו

4. על אף האמור בתקנות אלה רשאי המנהל הכללי של משרד הבריאות לפטור נוסעים מארצות מסויימות מהוראות התקנות 2 ו-3 כל אימת שימצא, להנחת דעתו, כי לא צפויה מכך סכנה לבריאות הציבור.

פטור

5. (א) רשאית רשות ההסגר להעמיד תחת פיקוח נוסע אף על פי שיצא ידי חובתו לפי התקנות 2 ו-3 אם שהה באזור נגוע באבעבועות תוך 14 ימים האחרונים לפני הגיעו לישראל.

דין נוסע שיגיע מאזור נגוע אבעבועות

(ב) נוסע מאזור נגוע כאמור שאין בידו להראות תעודת חיסון והמסרב לקבל הרכבת חיסון, רשאית רשות ההסגר לצוות עליו שמירה בתנאים שתקבע.

(ג) תקופת הפיקוח או השמירה לצורך תקנה זו לא תעלה על 14 ימים, שתחילתה מיום בו עזב הנוסע את האזור הנגוע.

6. לצורך הוראות חלק זה תעודת חיסון בין-לאומית תקפה משך שלוש שנים, שתחילתן מיום השמיני למתן ההרכבה הראשונה שנקלטה, או במקרה הרכבה חוזרת, מיום ההרכבה החוזרת אם נתמלאו בה תנאים אלה:

תעודת חיסון תקפה

(1) מלאו אותה על כל פרטיה ולא נעשו בה תיקונים או מחיקות;

(2) אושרה בחותמת שלטונות הבריאות בארץ נתינתה.

חלק ג': תעודה והרכבת חיסון נגד מחלת החולירע

7. (א) נוסע בגיל שנה ומעלה המגיע לישראל מאזור נגוע במחלת החולירע, חייב להראות לרשות ההסגר, על פי דרישתה, תעודת חיסון בין-לאומית נגד המחלה האמורה.

נוסע מאזור נגוע בחולירע

(ב) על אף האמור בתקנת משנה (א), רשאית רשות ההסגר להעמיד את הנוסע תחת פיקוח לתקופה שלא תעלה על חמישה ימים מיום עזבו את האזור הנגוע בתנאים שתקבע.

8. נוסע שאין בידו תעודה כאמור, רשאית רשות ההסגר לצוות עליו שמירה לתקופה שלא תעלה על חמישה ימים מיום עזבו את האזור הנגוע ובתנאים שתקבע.

דין נוסע שלא יציג תעודה

9. לצורך הוראות חלק זה תקפה תעודת חיסון בין-לאומית, במשך ששה חדשים שתחילתם מיום הששי למתן הזריקה הראשונה או במקרה של זריקה חוזרת, תוך ששה חדשים מן הזריקה הראשונה - משך ששה חדשים מיום בו ניתנה הזריקה החוזרת, אם נתמלאו בה תנאים אלה:

תעודת חיסון תקפה

(1) מלאו אותה על כל פרטיה ולא נעשו בה תיקונים או מחיקות;

(2) אושרה בחותמת שלטונות הבריאות בארץ נתינתה.

חלק ד': הוראות שונות

10. תקנות אלה אינן באות לגרוע מכוחן של הוראות כל דין אחר אלא להוסיף עליהן, ובלבד שאם הוראה בתקנות אלה סותרת הוראה בתקנות אחרות, ההוראה שבתקנות אלה עדיפה.

שמירת דינים

11. לתקנות אלה ייקרא "תקנות ההסגר (תעודות חיסון וחיסון נגד מחלת האבעבועות והחולירע), תשכ"ב-1962".

השם

אני מאשר.

ג' בתמוז תשכ"ב (5 ביולי 1962) ש' זימן

המנהל הכללי של משרד הבריאות

חיים משה שפירא

שר הבריאות

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשכ"ב מס' 1346](http://www.nevo.co.il/Law_word/law06/TAK-1346.pdf) מיום 9.8.1962 עמ' 2366.

   תוקנו [ק"ת תשל"ז מס' 3593](http://www.nevo.co.il/Law_word/law06/TAK-3593.pdf) מיום 24.9.1976 עמ' 2757 – תק' תשל"ז-1976. [↑](#footnote-ref-1)