תקנות ההסגר

בריאות – בריאות העם – מחלות – הסגר למניעת מגפות

משפט פרטי וכלכלה – מסחר – סחר – שירותי הסגר בישראל

רשויות ומשפט מנהלי – תשתיות – ספנות ונמלים – כלי שיט

תוכן ענינים

|  |  |  |  |
| --- | --- | --- | --- |
| סעיף 1 | השם הקצר | [Go](#Seif1) | 3 |
|  | חלק א' | [Go](#med0) | 3 |
| סעיף 2 | פירוש ושימוש | [Go](#Seif2) | 3 |
| סעיף 3 | אימתי יחולו התנאים הקבועים בתקנות אלה עם הבאים מאזור ידוע ואימתי יחדלו לחול | [Go](#Seif3) | 4 |
| סעיף 4 | יש להטיל תקנות על אניה הנתונה במצב בלתי סניטרי | [Go](#Seif4) | 4 |
| סעיף 5 | כל האניות טעונות בקורת מטעם פקידי ההסגר | [Go](#Seif5) | 4 |
| סעיף 6 | הנמלים שאליהם יוכלו לרדת אנשים הבאים מנמלים "נגועים" ונמלים שאליהם יוכלו לבוא אניות "חשודות" או "נגועות" | [Go](#Seif6) | 4 |
| סעיף 7 | תקנות בנוגע לבאים | [Go](#Seif7) | 4 |
| סעיף 8 | הפרוצדורה בנמל | [Go](#Seif8) | 5 |
| סעיף 9 | הגבלות הסגר על הבאים באניות | [Go](#Seif9) | 5 |
| סעיף 10 | תעודת בריאות | [Go](#Seif10) | 5 |
| סעיף 11 | תקנות בדבר ההפלגה | [Go](#Seif11) | 5 |
| סעיף 12 | אמצעים סניטריים בנסיעה | [Go](#Seif12) | 6 |
| סעיף 13 | אניות עולים ואניות עולי רגל הנתונות במצב בלתי היגייני | [Go](#Seif13) | 6 |
| סעיף 14 | אגרות הסגר | [Go](#Seif14) | 6 |
| סעיף 15 | שמירה או פיקוח | [Go](#Seif15) | 7 |
| סעיף 16 | אניות המסרבות להכנע לאמצעי ההסגר הקבועים | [Go](#Seif16) | 7 |
| סעיף 17 | סחורות ומלתחות יבוא וטרנזיט | [Go](#Seif17) | 7 |
| סעיף 18 | רשות ההסגר תחליט על צורת החיטוי מקומו וכו' | [Go](#Seif18) | 8 |
| סעיף 19 | הסמכות להשמיד סחורה נגועה | [Go](#Seif19) | 8 |
| סעיף 20 | פיצויים בעד היזקות שנגרמו ע"י חיטוי וכו' | [Go](#Seif20) | 8 |
|  | חלק ג' | [Go](#med1) | 8 |
| סעיף 21 | הוראות מיוחדות ביחס לקבוצות תיירים | [Go](#Seif21) | 8 |
|  | חלק ד' | [Go](#med2) | 9 |
| סעיף 22 | אניות נגועות | [Go](#Seif22) | 9 |
| סעיף 23 | אניות חשודות | [Go](#Seif23) | 9 |
| סעיף 24 | אניות בריאות | [Go](#Seif24) | 9 |
| סעיף 25 | אמצעי בדיקה ביחס לאניות נגועות דבר | [Go](#Seif25) | 9 |
| סעיף 26 | אמצעי הבדיקה ביחס לאניות חשודות בדבר | [Go](#Seif26) | 10 |
| סעיף 27 | "אניות בריאות" מה יעשה בהן | [Go](#Seif27) | 10 |
| סעיף 28 | תעודות השמדת עכברים ותעודה לשחרור מהשמדת עכברים | [Go](#Seif28) | 10 |
| סעיף 29 | אילו הן הפעולות שינקטו בהן אם לא הראתה האניה תעודה בת תוקף | [Go](#Seif29) | 10 |
| סעיף 30 | אניה נגועה | [Go](#Seif30) | 11 |
| סעיף 31 | אניה חשודה | [Go](#Seif31) | 11 |
| סעיף 32 | אניה בריאה | [Go](#Seif32) | 11 |
| סעיף 33 | נושאי מחלה | [Go](#Seif33) | 11 |
| סעיף 34 | אניות נגועות בחולירע | [Go](#Seif34) | 11 |
| סעיף 35 | אניות חשודות בחולירע | [Go](#Seif35) | 11 |
| סעיף 36 | עובדיה ונוסעיה של אניה החשודה בחולירע יעמדו תחת פיקוח | [Go](#Seif36) | 11 |
| סעיף 37 | חולירע קלינית | [Go](#Seif37) | 12 |
| סעיף 38 | אניות בריאות | [Go](#Seif38) | 12 |
| סעיף 39 | אניה נגועה | [Go](#Seif39) | 12 |
| סעיף 40 | אניה חשודה | [Go](#Seif40) | 12 |
| סעיף 41 | אניה בריאה | [Go](#Seif41) | 12 |
| סעיף 42 | אניות נגועות בקדחת צהובה | [Go](#Seif42) | 12 |
| סעיף 43 | אניות החשודות בקדחת צהובה | [Go](#Seif43) | 12 |
| סעיף 44 | אניות בריאות | [Go](#Seif44) | 13 |
| סעיף 45 | אניות העוזבות נמלים נגועים בישראל | [Go](#Seif45) | 13 |
| סעיף 46 | אניות נגועות בטיפוס | [Go](#Seif46) | 13 |
| סעיף 47 | אניות חשודות בטיפוס | [Go](#Seif47) | 13 |
| סעיף 48 | אניות נגועות באבעבועות | [Go](#Seif48) | 13 |
| סעיף 49 | אניות חשודות באבעבועות | [Go](#Seif49) | 14 |
| סעיף 50 | באיזו פעולות יש לנקוט כשישראל נגועה באבעבועות | [Go](#Seif50) | 14 |
|  | חלק ה' | [Go](#med3) | 14 |
| סעיף 51 | מה יעשה בפרוץ אפידמיה של קדחת דינג | [Go](#Seif51) | 14 |
| סעיף 52 | הפיקוח על נוסעים העוברים דרך גבול היבשה | [Go](#Seif52) | 14 |
|  | חלק ו' | [Go](#med4) | 15 |
| סעיף 53 | גבולי יבשה | [Go](#Seif53) | 15 |
| סעיף 54 | אמצעי בדיקה מיוחדים במחלות המפורטות בתקנה 2 | [Go](#Seif54) | 15 |
| סעיף 55 | אמצעי בדיקה שיאחזו בהם בקשר עם קרונות רכבת וכו' | [Go](#Seif55) | 15 |
|  | חלק ז' | [Go](#med5) | 15 |
| סעיף 56 | עולים | [Go](#Seif56) | 15 |
|  | חלק ח' | [Go](#med6) | 16 |
| סעיף 57 | מהגרים | [Go](#Seif57) | 16 |
|  | חלק ט' | [Go](#med7) | 16 |
| סעיף 58 | קנסות שיוטלו על עבירה על תקנות ההסגר | [Go](#Seif58) | 16 |
|  | חלק י' | [Go](#med8) | 17 |
| סעיף 59 | שעות העבודה | [Go](#Seif59) | 17 |
| סעיף 60 | ימות חג ציבוריים | [Go](#Seif60) | 17 |
| סעיף 61 | השעות הבאות בחשבון שכר עבודה נוספת | [Go](#Seif61) | 17 |
| סעיף 62 | שכר שעות נוספות | [Go](#Seif62) | 17 |
| סעיף 63 | שכר בעד עבודה בשתי אניות או יותר בעת ובעונה אחת | [Go](#Seif63) | 17 |

תקנות ההסגר(3)

(עפ"י סעיף 5)

מיום 19.1.1933

1. תקנות אלה תקראנה תקנות ההסגר.

השם הקצר

חלק א'

הסגר אנשים

2. (1) בתקנות אלה יהיו למונחים הבאים הפירושים שבצדם מלבד אם ענין הכתוב יחייב פירוש אחר —

פירוש ושימוש

"שמירה" פירושה בידודם של אנשים, בין באניה ובין בתחנה סניטרית או בבית תחת פיקוחה הבלתי אמצעי של רשות ההסגר;

"רשות ההסגר" פרושה משרד הבריאות של ממשלת ישראל;

------------

(3) פורסמו חא"י, כרך ג', עמ' (ע) 2170, (א) 2090.

תוקנו ע"ר מס' 655 מיום 31.12.1936, תוס' 2, עמ' (ע) 1275, (א) 1448.

ע"ר מס' 743 מיום 16.12.1937, תוס' 2, עמ' (ע) 1061, (א) 1272.

ע"ר מס' 1579 מיום 15.5.1947, תוס' 2, עמ' (ע) 586, (א) 720.

ק"ת מס' 267 מיום י"ג באייר תשי"ג (8.5.1952) עמ' 825.

ק"ת מס' 460 מיום י"ד בתמוז תשי"ד (15.7.1954) עמ' 1010.

ק"ת מס' 490 מיום כ"א בכסלו תשט"ו (16.12.1955) עמ' 257.

ק"ת מס' 2675 מיום כ"א באדר תשל"א (18.3.1971) עמ' 658.

ק"ת תשל"ו מס' 3592 עמ' 2732.

ק"ת תשל"ז מס' 3631 עמ' 494.

ק"ת תש"ם מס' 4044 מיום 5.11.1979 עמ' 154.

ק"ת תשמ"ב: מס' 4346 מיום 10.5.1982 עמ' 955; מס' 4406 מיום 14.9.1982 עמ' 1658.

ק"ת תשמ"ג מס' 4472 מיום 18.3.1983 עמ' 964.

ק"ת תשמ"ד: מס' 4533 מיום 23.9.1983 עמ' 65; מס' 4603 מיום 8.3.1984 עמ' 1073 — הודעה (מס' 2) תשמ"ד–1984; מס' 4700 מיום 9.9.1984 עמ' 2546 — הודעה (מס' 3) תשמ"ד–1984.

ק"ת תשמ"ה מס' 4771 מיום 10.3.1985 עמ' 804 — הודעה תשמ"ה–1985.

ק"ת תשמ"ו מס' 4877 מיום 1.12.1985 עמ' 225 — הודעה תשמ"ו–1985.

ק"ת תשמ"ז: מס' 5003 מיום 5.2.1987 עמ' 403 — הודעה תשמ"ז–1987.

מס' 5033 מיום 19.5.1987 עמ' 958 — הודעה (מס' 2) תשמ"ז–1987.

ק"ת תשמ"ח: מס' 5065 מיום 15.11.1987 עמ' 167 — הודעה תשמ"ח–1987.

מס' 5101 מיום 15.4.1988 עמ' 728 — הודעה תשמ"ח–1988.

ק"ת תשמ"ט: מס' 5145 מיום 13.11.1988 עמ' 150 — הודעה תשמ"ט–1988.

מס' 5181 מיום 4.5.1989 עמ' 717 — תקנה 3(יג) לתק' אגרות בריאות, תשמ"ט–1989;

ראה לעיל בעמ' 3669.

"פיקוח" פירושו שאין מבודדים את האיש אלא שהוא נדרש בכל מקום בואו להתייצב בעצמו בפני הרופא הקרוב ביותר של משרד הבריאות כפי שנצטווה ע"י רשות ההסגר כדי שהרופא יוכל לברר את מצב בריאותו.

(2) באמצעים הקבועים בחלק ד' יש לאחוז בפרוץ מקרה ראשון של דבר או קדחת הטיפוס וקדחת "דינג".

מחלות שעליהן

חלות התקנות

3. (1) הודעת מקרה מחלה מן המחלות הנזכרות בתקנה 2(2) המובא ממקום ידוע, לא תביא לידי נקיטת אמצעים שנקבעו בחלק ד' מן התקנות האלה ביחס לבאים מן האזור המקומי שבו פרצה המחלה.

אימתי יחולו

התנאים הקבועים בתקנות אלה

עם הבאים מאזור ידוע ואימתי

יחדלו לחול

(2) באמצעים הקבועים בחלק ד' יש לאחוז בפרוץ מקרה ראשון של דבר או קדחת צהובה, ואין המקרה מובא ממקום אחר, כשמקרי חולירע יוצרים "אזור סגור" או כשמחלת הטיפוס או האבעבועות פרצו בצורה אפידמית.

(3) "אזור סגור" קיים בפרוץ מקרים חדשים מחוץ לסביבה הסמוכה של המקרה הראשון, והתפרצות זו מוכיחה כי המחלה לא הצטמצמה במקום שבו החלה.

4. למרות כל האמור בתקנות אלה, תוכל רשות ההסגר להטיל אמצעי בדיקה מיוחדים על כל אניה הנמצאת במצב בלתי סניטרי במידה העשויה להקל על התפשטות המחלה המפורטת בתקנה 2(2) וביחוד על אניה צפופה ביותר בנוסעיה.

יש להטיל תקנות

על אניה הנתונה במצב בלתי סניטרי

5. (1) רשות ההסגר תוכל להטיל בקורת רפואית על כל אניה, מבלי התחשב עם נמל הפלגתה, ואם יש צורך בכך תוכל אף לערוך בה בדיקה שלמה ומעולה.

כל האניות טעונות בקורת מטעם פקידי ההסגר

(2) אסור לאניה לבוא במגע עם החוף או עם כל אניה אחרת אף לא עם סירות הבאות מן החוף, וכן אסור לכל אניה ולכל אדם או סירה הבאים מן החוף לבוא במגע עם אניה כזאת בטרם תיערך הביקורת או הבדיקה.

(3) צורת ההסגר והצעדים הסניטרים שיש להטיל על אניה בבואה, ייקבעו בהתאם למצב האניה, כפי שנתברר, בהתאם לפרשת ההסטוריה הרפואית של הנסיעה.

6. (1) הבאים מנמלים "נגועים" במחלות המפורטות בתקנה 2(2) יוכלו לעלות לכל נמל בישראל, ואילו אניות "חשודות" לא תוכלנה לבוא אלא לנמל חיפה ויפו, ואניות "נגועות" רק לנמל חיפה.

הנמלים שאליהם

יוכלו לרדת אנשים

הבאים מנמלים

"נגועים" ונמלים

שאליהם יוכלו

לבוא אניות

"חשודות" או

"נגועות"

(2) אניה הבאה\* לעכו ונמצאה חשודה תישלח לחיפה או ליפו.

(3) אניה הבאה\* לעכו ונמצאה נגועה, תישלח לחיפה.

(4) אניות הבאות\* לעכו ובהן נוסעים הבאים מנמלים נגועים יש לחייבן לנסוע ליפו או לחיפה ולהוריד נוסעים, אלא שאין להטיל כל הגבלה על הפריקה או הטעינה של המטען בנמל הראשון שאליו מגיעה האניה.

7. (1) כל האניות חייבות להניף דגל צהוב מעל התורן, ולהראות את האורות המתאימים בלילה, משעת הגיען ועד שתינתן להן תעודת שחרור, ואם שמו את האניה בהסגר — עד תום מועד ההסגר.

תקנות בנוגע

לבאים

(2) תעודת שחרור תינתן לאניה מיד לאחר בדיקתה, חוץ אם היתה האניה כלולה בסוג האניות ה"נגועות" או ה"חשודות" או כשרואים צורך לאחוז באמצעי חיטוי.

(3) אניות המגיעות לנמלי ישראל, לאחר שקיעת החמה, לא  תקבלנה תעודת שחרור, אלא לפי התנאים המפורטים לקמן: ואולם לטובת תנועת האניות תינתן ארכה של חצי שעה לאחר שקיעת החמה לאניות בריאות בשביל גמר הפורמליות של השאלות ותעודות השחרור.

(4) רשות ההסגר תוכל ליתן "תעודת שחרור" בלילה עד שעה 9 בערב לספינות מטען, ספינות מיכל לנפט ולאניות הנוסעות בקו-נסיעות קבוע, בנמלי-חניה שבהם מתעכבות האניות לשעה קצרה במהלך נסיעתן, אך לא בנמלים שבהם מתעכבות האניות 12 שעה או יותר ומפליגות ביום קבוע.

תק' 1947

(5) שום אניה לא תקבל תעודת שחרור לאחר שקיעת החמה אלא אם כן סבורה רשות ההסגר כי סידורי המאור שבאניה דיים כדי לאפשר בדיקה רפואית מספקת של הנוסעים והעובדים באניה ובקורת סניטרית של הספינות.

(6) לאחר שקיעת החמה תינתן תעודת שחרור רק לאניות בריאות בתנאי שאין בדעת האניה להוריד שום עולה רגל או עולה הטעונים הסגר ברדתם מן האניה.

(7) כל אניה נגועה או חשודה אפשר לחייבה לעגון במעגן מיוחד ולעמוד תחת משמר של מספר מספיק של שומרים.

8. (1) בהגיע אניה לנמל, חייב רב החובל שלה —

הפרוצדורה בנמל

------------

\* לפי הנוסח הרשמי "לעזה או לעכו".

(א) למנוע כל מגע ומשא בין נוסעי האניה והחוף וכל פריקת מטען, עד שהאניה תיבדק ותקבל תעודת שחרור;

(ב) לציית להוראות רשות ההסגר;

(ג) להראות לרשות ההסגר את כל מסמכי האניה, לענות על כל השאלות בשבועה, וליתן את כל הפרטים הידועים לו שיהיו דרושים לצורך קיום בריאות הציבור.

(2) רופאה של אניה כזאת חייב לענות על השאלות שתוצגנה לפניו ע"י רשות ההסגר ועליו להגיש לרשות דו"ח בכתב על כל המסיבות הנוגעות לבריאות בשבועה שאירעו במשך הנסיעה.

(3) מותר לחקור את עובדי האניה ונוסעיה ולדרוש מאתם לענות על השאלות בשבועה, אם תמצא רשות ההסגר צורך בכך.

(4) בתנאים נורמליים אפשר לוותר על הפרוצידורה הקבועה  בתקנה זו ביחס לסירות-הדרכה, סירות שמירה בחופים וסירות דוגה העובדות לאורך חוף ישראל, ובכלל לאניות שמשקל משאן הוא מצער ואפשר להכירן ע"י ביקורת פשוטה:

ואולם בימי אפידמיה תהיינה כל הספינות מן הסוג הזה כפופות לפרוצידורה שנקבעה בתקנה זו, וספינות קטנות העובדות לאורך החוף תהיינה נדרשות לקבל תעודה מיוחדת מאת רשות ההסגר.

(5) בהגיע האניה לנמל תוגש תעודת הבריאות שלה ע"י רב החובל לרשות ההסגר.

(6) תעודת הבריאות צריכה לפרט בצורה מדוייקת את מצב  הבריאות של הארץ שממנה באה האניה ושל הנמלים שהתעכבה בהם, וביחוד צריכה היא להזכיר אם פשטה בהם אחת מן המחלות הנזכרות בתקנה 2(2) דלעיל ואם לאו: כמו"מ צריכה היא למסור את שמה של האניה ושל רב חובלה, הודעה מדוייקת על משקל משאה, מהות המטען, מספר עובדיה  ונוסעיה וכן על מצב הבריאות באניה גופא בעת הפלגת האניה מנמלה  הראשון או בהתעכבה בנמלים אשר על דרכה.

(7) תעודת הבריאות הנמסרת בנמל הראשון תיבדק ותיחתם בכל נמל שבו היא מתעכבת עד שהאניה תגיע לנמל יעודה האחרות הרשום בתעודת הבריאות.

(8) בנמל שבו מתעכבת האניה אין לרשות ההסגר אלא להעיד, בטביעת חותמת על גבי תעודת הבריאות, הנמסרת בעת צאת האניה, מה מצב הבריאות של הנמל וכמה זמן שהתה האניה בנמל: רשות ההסגר בנמל העיכוב לא תשאיר בידיה את תעודת ההסגר הזאת, אף לא תמירנה באחרת.

9. הגבלות הסגר נגד הבאים באניות תונהגנה כלפי —

הגבלות הסגר על הבאים באניות

(א) אניה הבאה בלא תעודת בריאות;

(ב) אניה שתעודת הבריאות שלה אינה בסדר.

10. (1) בישראל תימסר תעודת הבריאות ע"י רשות ההסגר והתעודה תהיה ערוכה בטופס שבתוספת הראשונה לתקנות אלה.

תעודת בריאות

(2) את תעודת הבריאות אפשר לתאר אם כ"נקיה" ואם כ"נגועה", תעודת הבריאות היא "נקיה" כשהיא מוסרת שאין מחלות מידבקות, כמבואר בתקנה 2(2), בארץ שממנה מפליגה האניה או בארץ שבה נבנתה האניה או בארץ שבה התעכבה; התעודה תהא "נגועה" כשהיא אומרת שאמנם פשטו מחלות כאלה באחת הארצות הנזכרות לעיל.

11. (1) רב החובל יוציא תעודת בריאות חדשה בעת הפלגת האניה מנמל יעודה הנזכר בתעודת הבריאות המקורית: תעודת בריאות תהיה בת תוקף רק אם נמסרה בתוך 48 שעה משעת הפלגת האניה.

תקנות בדבר

ההפלגה

(2) כשאניה מפליגה לפני שהשלימה את תקופת ההסגר, צריכה תעודת הבריאות להזכיר באיזה תנאים הפליגה האניה מן הנמל ומה הן הגבלות ההסגר שהוטלו לפני ההפלגה, וכשאניה מקבלת תעודת בריאות חדשה, צריך למסור פרטים דומים לאלה.

(3) בכל פעם שמודיעים על פרוץ אחת המחלות הנזכרות בתקנה 2(2) באחד המקומות בישראל, חייבת רשות ההסגר לרשום לעצמה את הפרטים שבכל תעודת בריאות לאחר שנתבררה מציאותה של המחלה: כיוצא בזה, בהיעצר המחלה צריכה רשות ההסגר ליתן הצהרה רשמית על כך ולהודיע את הדבר בהערה שתרשום בתעודות הבריאות ושבה תזכיר את התאריך בו נעצרה המחלה.

(4) בימי אפידמיה חייבת רשות ההסגר לבדוק כל אניה העומדת להפליג בטרם תמסור את תעודת הבריאות ולאחוז בצעדים הדרושים כדי לתקן כל פגם שתמצא באניה.

(5) רשות ההסגר תאחז בצעדים דלקמן:

(א) היא תמנע אנשים שיש בהם סימנים של דבר, חולירע, קדחת חוזרת, טיפוס או אבעבועות ואנשים שיחסיהם עם החולים עושים אותם עלולים להעביר לאחרים את המחלה המידבקת, מעלות על האניה;

(ב) במקרי דבר, תמנע בעד חדירתם של עכברים אל האניה;

(ג) במקרי חולירע, תשגיח על נקיונם ובריאותם של המים וצרכי המזון שבאניה, וכן תדאג לכך שהמים שהאניה טוענת בתור נטל יחוטאו, אם יש צורך בכך;

(ד) במקרי קדחת חוזרת, תמנע בעד חדירתם של יתושים לאניה;

(ה) במקרי טיפוס, תדאג לכך שכל החשודים במחלה זו יפולו מכנים בטרם יעלו על האניה;

(ו) במקרי אבעבועות, תדאג לחיטוי המלבושים והסחבות בטרם יצררו אותם לחבילות.

(6) רשות ההסגר תאחוז בצעדים הדרושים למנוע את היצוא של אותן הסחורות אשר ייתכן כי הנן נגועות וטרם חוטאו בחוף תחת פיקוחה של רשות ההסגר.

12. (1) רב החובל של האניה, או רופא האניה —אם נתמנה רופא ע"י בעלי האניה, צריכים לדאוג לקיומם של התנאים ההיגייניים באניה, ועליהם למנוע את טעינת כל חומר מזיק לבריאות, ולערוך רשימה בכתב מכל מקרי המחלה בזמן הנסיעה.

אמצעים סניטריים בנסיעה

(2) החולים במחלה מידבקת יבודדו במשך זמן הנסיעה; כל אלה הבאים במגע עם החולה וביחוד המטפלים בחולה צריך לחטאם יפה; אמצעי חיטוי דומים לכך יחולו על כל האנשים החשודים.

13. אניות המובילות עולים או עולי-רגל, ובכלל כל אניה הנחשבת למסוכנת מחמת היותה צפופה מאדם רב ושלא בתנאים היגייניים, יש להטיל עליה אותם אמצעי הבדיקה שרשות ההסגר תמצא לנכון להטילם.

אניות עולים

ואניות עולי-רגל

הנתונות במצב

בלתי היגייני

14. (1) האגרות והתשלומים שיוטלו בעד שרותי הסגר יהיו כמפורט בסעיף 13 בתוספת השניה לתקנות אגרות בריאות, תשמ"ט–1989.

אגרות הסגר

תק' אגרות בריאות

תשמ"ט–1989

(1א) (בוטלה).

תק' אגרות בריאות

תשמ"ט–1989

(2) כל ההוצאות הכרוכות בחיטויה של האניה ובטיפול בה או במטענה בקשר עם כך תשולמנה ע"י רב החובל של האניה.

(3) ההוצאות הכרוכות בפיקוח, בהספקת המזון, הרפואות ובטיפול הרפואי של אנשים העומדים תחת פיקוח תחולנה על כל אדם הנהנה מהדברים האלה.

(4) כל האגרות החלות על עולי-רגל תשולמנה ע"י רב החובל.

(5) סוגי האניות דלקמן יהיו פטורים מכל אגרה ותשלום שפורטו בסעיף 1 וסעיף 6 לתוספת השניה של תקנות אלו: —

תק' 1936

(א) אניות מלחמה;

(ב) אניות השייכות לממשלה או השכורות על ידה   והמשמשות שלא לצרכי מסחר;

(ג) (בוטל מכללא עקב הוראותיו של סעיף 12(א) מפקודת סדרי השלטון והמשפט, תש"ח–1948);

(ד) אניות הנתונות במצוק או המשתמשות בכל נמל כמקום מחסה, בתנאי שאינן עוסקות במסחר;

(ה) אניות, אניות סחיבה, ספינות פירוק, סירות גשר, סירות אחרות השטות אך ורק באחד מנמלי ישראל, ושנרשמו עפ"י פקודת הנמלים;

(ו) אניות טיול השייכות למועדונים לשיט הרשומים או מוכרים ע"י כל מדינה והנתונות כולן בעקל במועדונים כאלה;

(ז) ספינות דיג הרשומות בישראל והשייכים לאנשים הגרים בישראל;

(ח) אניותיה של כל חברה המורשית לנהל שירות טלגרפי ואשר הניחה כבלים במימי החוף של ישראל.

15. (1) בכל מקרה הטעון "שמירה" עפ"י התקנות האלה, רשאית רשות ההסגר להטיל במקומה "פיקוח" כאמצעי יוצא מן הכלל ביחס לאנשים שאינם מוסרים ערובות סניטריות מספיקות או ביחס לאנשים שאינם מוסרים לרשות ההסגר את הפרטים דלקמן הדרושים לצורך השמירה —

שמירה או

פיקוח

השם, הגיל, המקום שממנו באו, תאריך ההפלגה, הכתובת המדוייקת של מקום יעודם בישראל ומקום יעודם האחר אם עוזבים הם את הארץ בתוך מועד ה"שמירה" הקבוע.

(2) אנשים העומדים תחת שמירה או פיקוח חייבים להקל על כל הבדיקות הקליניות והבקטריולוגיות שרשות ההסגר תמצא לנכון להטילן.

(3) אם פרץ מקרה חדש או אם יש חשד כי אחת המחלות הנזכרות בתקנות אלה פרצה בקרב אנשים שבודדו אותם במשך תקופת "הפיקוח", מטילים תקופת פיקוח נוספת על שאר האנשים או על אלה שבאו במגע עם החולה החדש.

16. (1) כל אניה המסרבת לקיים את אמצעי הזהירות הקבועים ע"י רשות ההסגר בתוקף הוראות התקנות האלה, הרשות בידה לעמוד הרחק מן החוף.

אניות

המסרבות להכנע

לאמצעי ההסגר

הקבועים

(2) אניה כזאת אפשר להתיר לה להעלות סחורות רק אם היא  מבודדת ואם הטילו על הסחורה את האמצעים הקבועים בחלק ב'.

(3) כיוצא בזה אפשר להתיר לכל אניה כזאת להוריד נוסעים עפ"י בקשתם בתנאי שהנוסעים הללו ייכנעו לאמצעי הבדיקה שיקבעו ע"י רשות ההסגר.

(4) אם האניה מבודדת, רשאית היא לטעון גם עצי הסקה, צרכי אוכל ומים.

חלק ב'

הסגר סחורות ומלתחות נוסעים

17. (1) בהתחשב עם הוראות התקנה 6(1) ו-6(2) מותר להכניס סחורות ומלתחות הבאות בדרך היבשה או הים לצרכי יבוא או טרנזיט ואין לעכב סחורות ומלתחות ליד הגבול יותר מכפי הצורך לשם חיטוי.

סחורות

ומלתחות

יבוא וטרנזיט

(2) בסחורה הזאת ובמלתחות הללו יטילו את אמצעי הבדיקה  הבאים —

(א) בחולי דבר — יש להשמיד כל החרקים שבלבנים ובבגדים ובכלי המיטה שהחולה לבשם או השתמש בהם לא מכבר, ואם מוצאת רשות ההסגר צורך בכך — יש גם לחטאם: סחורה הבאה מאיזור מקומי נגוע ואשר לדעת רשות ההסגר יתכן כי היא משמשת מקלט לעכברים נגועי דבר תפורק בתנאים אשר ימנעו בעד מנוסתם של העכברים ויבטיחו את השמדתם ככל האפשר;

(ב) בחולי חולירע — לבנים ומלבושים וכלי מיטה שהחולה לבשם או השתמש בהם לא מכבר — יחוטאו:

בתנאי שמותר לאסור על הכנסת דגים וירקות חיים (טריים), או כל צורך אחר מצרכי אוכל נפש המפורט ע"י רשות ההסגר, חוץ אם טיפלו בהם בצורה העשויה להשמיד את טפחות החולירע;

(ג) בחולי טיפוס — לבנים ומלבושים וכלי מיטה שהחולה לבשם או השתמש בהם לא מכבר וכן סחבות שאין האניה מובילה כסחורה בלתי ארוזה ינוקו מכל החרקים שבהם;

(ד) בחולי אבעבועות — לבנים ומלבושים וכלי מיטה  שהחולה לבשם או השתמש בהם לא מכבר וכן סחבות שאין האניה מובילה כסחורה בלתי ארוזה יהיו טעונים חיטוי.

18. השמדת החרקים והחיטוי יוצאו לפועל באותה הצורה ובאותו המקום שרשות ההסגר תמצאם מתאימים, ואולם צורת החיטוי תהיה כזאת שהסחורה תנזק ככל האפשר מעט בעקב החיטוי.

רשות ההסגר

תחליט על

צורת החיטוי

מקומו וכו'

19. רשות ההסגר תוכל אם תמצא לנכון, לשרוף מלבושים ושאר חפצים ששווים מועט ובכללם סחבות שאין האניה נושאת עמה כסחורה בלתי ארוזה.

הסמכות להשמיד סחורה נגועה

20. (1) רשות ההסגר תחליט אם לשלם פיצויים בעד כל היזק שנגרם ע"י החיטוי, או השמדת העכברים או החרקים או ע"י השמדת הסחורה הנזכרת בתקנה 17 והיא תחליט על סכום הפיצויים הללו והחלטה של רשות ההסגר בענינים אלה תהיה סופית.

פיצויים בעד

היזקות שנגרמו

ע"י חיטוי וכו'

(2) משנעשתה הבדיקה שנקבעה בתקנות אלה בסחורה או  במלתחות, תתן רשות ההסגר בחינם תעודה המציינת מהן הפעולות שנעשו בסחורה, אם נתבקשה בכך ע"י צד מעונין.

(3) האגרות שתוטלנה בעד חיטוי ובעד השמדת חרקים ועכברים תהיינה לפי הדרגה הקבועה בתוספת השניה לתקנות אלה.

חלק ג'

הסגר תיירים

21. (1) תיירים המגיעים לישראל בדרך הים והנם חברים בשיירות תיירים מאורגנות תחת הנהלת מורה דרך מיוחד והם נוסעים באנית תיירים מוכרת ובמחלקה ראשונה יורשו לעלות ליבשה ולצאת לדרכם מיד.

הוראות מיוחדות ביחס לקבוצות תיירים

(2) אם פרצה באנית תיירים כזאת מחלת הדבר, חולירע, קדחת צהובה, אבעבועות, טיפוס, או קדחת דינג או אם במשך חמשת הימים שלפני בואה של האניה לישראל היה לה מגע ומשא עם נמל נגוע חולירע, מטילים עליה את ההוראות המתאימות של התקנות האלה.

(3) המשתתפים בשיירות תיירים שנתארגנו במיוחד והעומדות  תחת הנהגת מורה דרך מיוחד והנוסעים במחלקה הראשונה או השניה יש לפטרם מדרישות ההשגחה הרפואית ביום הראשון, השלישי והחמישי  לבואם, עפ"י שיקול דעתו של הרופא הממשלתי הבכיר באותו המחוז:

בתנאי —

(א) שמצב בריאותם של העובדים ושל הנוסעים באניה הוא טוב בזמן בוא האניה;

(ב) שרשימת האנשים העולים על היבשה, שהנה העתקה מן הרשימה שהוכנה בשביל פקיד הדרכונים, תימסר לרופא ההסגר;

(ג) שמנהיג שיירת התיירים מתחייב להודיע מיד למשרד הבריאות במחוז על פרוץ כל מקרה מחלה בתוך השיירה בעודה בישראל, כשיש חשד שמקרה זה הוא מקרה מחלה מידבקת.

(4) הוראות התקנה הזאת לא תחולנה על עולי-רגל מושלמים  במשך העונה המקובלת כעונת העליה לרגל למכה.

(5) הוראות הסעיף הקטן (3) מן התקנה הזאת לא תחולנה על עולי-רגל המבקרים בישראל בקשר עם חגיגות דתיות; ולא על שיירות נוסעים במחלקה השניה באניה, כשדמי הנסיעה ששילמו מנמל יציאתם עד ישראל הם פחות מן התשלום הרגיל בעד נסיעה במחלקה שניה באותה הדרך.

חלק ד'

אמצעי הבדיקה בנמלים ובגבולות הים

דבר

22. אניה תיחשב כנגועה: —

אניות נגועות

(א) אם נוסע בה חולה דבר;

(ב) אם פרץ בה מקרה דבר באדם יותר מששה ימים לאחר עלות הנוסע על האניה;

(ג) אם נמצאו באניה עכברים נגועי דבר.

23. (1) אניה תיחשב כחשודה:—

אניות חשודות

(א) אם פרץ בה מקרה דבר באדם במשך ששת הימים  הראשונים לאחר שעלו עליה נוסעים;

(ב) אם העלתה החקירה בענין העכברים כי פרצה בהם  תמותה בלתי שכיחה מבלי שתהיה אפשרות לברר את סיבתה.

(2) אניה תוסיף להיחשב כחשודה עד שתיעשה בה הבדיקה  הקבועה בתקנות אלה.

24. אניה תיחשב כ"בריאה" ואפילו באה מנמל נגוע, אם לא פרץ בה כל מקרה דבר בעכברים או באדם בעת הפלגתה או בזמן הנסיעה או בהגיעה, ואם החקירה בענין העכברים לא העלתה מציאות תמותה בלתי שכיחה.

אניות בריאות

25. אניות הנגועות בדבר חייבות להיבדק באמצעי הבדיקה דלקמן: —

אמצעי בדיקה

ביחס לאניות

נגועות דבר

(א) בדיקה רפואית;

(ב) את החולים צריך להעלות מיד אל היבשה ולבודדם;

(ג) צריך להוריד, אם אפשר, כל אדם שעמד בקשר עם החולים וכל אדם שיש לרשות ההסגר סיבה לחשבו כחשוד; יש להטיל עליהם שמירה או פיקוח, או גם שמירה וגם פיקוח, בתנאי שכל אמצעי הבדיקה הללו ימשיכו לא יותר מששה ימים מיום בוא האניה לנמל; רשות ההסגר של הנמל תוכל עפ"י שיקול דעתה היא, לאחר שתביא בחשבון את התאריך שבו פרץ המקרה האחרון, את מצבה של האניה ואת האפשרויות המקומיות, להשתמש בכל אחד מן האמצעים שתמצא צורך לאחוז בהם, ובמשך התקופה שבה משתמשים כלפי האניה באמצעי בדיקה כאלה, אסור לעובדים לעזוב את האניה, אלא לצורך עבודה, ועפ"י רשות מאת רשות ההסגר, ובאותם התנאים שרשות ההסגר תקבעם;

(ד) כלי מיטה שהשתמשו בהם, לבנים מלוכלכים, מלבושים ושאר חפצים שלדעת רשות ההסגר הנם נגועים, צריך לנקותם מחרקים, ואם יש צורך בכך יש לחטאם;

(ה) אותם חלקי האניה שבהם יושבים נגועי דבר או שלדעת רשות ההסגר הם נגועים, צריך לנקותם מחרקים, ואם יש צורך בכך — לחטאם;

(ו) רשות ההסגר תוכל לדרוש השמדת העכברים בטרם  יפרקו את המטען, אם סבורה היא, בהתחשב עם מהותו של המטען ועם צורת הטענתו, כי אפשר להשמיד את כל העכברים לפני הפריקה; במקרה כזה אין צורך לבצע השמדת עכברים חדשה לאחר פריקת הסחורה; במקרים אחרים צריך לעשות כלה בכל המכרסמים כשמרתפי האניה הם ריקים; במקרה  שהאניה נמצאת בעקל תעשה הפעולה הזאת בהקדם האפשרי בטרם תטען את מטענה;

(ז) השמדת העכברים תיעשה בצורה שתמנע ככל האפשר היזק לאניה ולמטענה, אם יש בה מטען;

(ח) הפעולה לא תימשך יותר מעשרים וארבע שעות;

(ט) כל שאלה בדבר הפיצויים בעד היזק שנגרם כתוצאה  מהשמדת העכברים תוחלט עפ"י תקנה 20;

(י) אם סבורה רשות ההסגר כי אי אפשר להשמיד את כל העכברים באניה המפרקת רק מקצת ממטענה, תוכל האניה הנ"ל להישאר בנמל כל אותו הזמן הדרוש להורדת אותו חלק ממטענה;

בתנאי שיאחזו בכל אמצעי הבדיקה, וגם יבודדו את הנוסעים בצורה המניחה את דעתה של רשות ההסגר, כדי למנוע עכברים מעבור מן האניה אל החוף בין בשעת הפריקה ובין בשעה אחרת;

(יא) פירוק מטען ייעשה תחת פיקוחה של רשות הסגר;

(יב) העובדים בפירוק המטען חייבים להיכנע לשמירה ולפיקוח למשך לא יותר מששה ימים משעה שחדלו לעבוד בפריקת האניה.

26. "אניות חשודות בדבר" חייבות להיבדק בכל אמצעי הבדיקה  המפורטים בתקנה 25(א), (ד), (ה) ו-(ו) ומלבד זאת יש להטיל פיקוח גם על עובדי האניה ונוסעיה, והפיקוח הזה יימשך לא יותר מששה ימים מיום בוא האניה, ובמשך הימים הללו מותר לאסור על עובדי האניה את היציאה מן האניה, חוץ אם יוצאים הם לשם מילוי חובה, ובמקרה זה צריך להודיע את הדבר לרשות ההסגר.

אמצעי הבדיקה

ביחס לאניות

חשודות בדבר

27. אניות נקיות מדבר תקבלנה מיד תעודות שחרור על תנאי שרשות ההסגר בנמל בואה של האניה תקבע ביחס להן את אמצעי הבדיקה דלקמן:

"אניות בריאות"

מה יעשה בהן

(א) בקורת רפואית, כדי לקבוע אם האניה יכולה להיחשב כאניה בריאה;

(ב) השמדת העכברים באניה עפ"י התנאים המפורטים  בתקנה 29(א) במקרים יוצאים מן הכלל ומחמת נימוקים  מבוססים, ואת אלה צריך להודיע בכתב לרב החובל של האניה;

(ג) יש להטיל פיקוח על עובדי האניה ונוסעיה ללא יותר מששה ימים החל מיום צאת האניה מן הנמל הנגוע, ובמשך הזמן הזה יש לאסור על העובדים את היציאה מן האניה חוץ אם יוצאים הם לשם מילוי חובה, ובמקרה זה צריך להודיע את הדבר לרשות ההסגר.

28. (1) כל אניה, זולת אניה העובדת רק בשירות החופים של ישראל, חובה לנקותה מעכברים מעונה לעונה או לקיימה תמיד בצורה שיהא בה כדי להפחית את מספר העכברים שבה ולהעמידם על המינימום.

תעודות השמדת עכברים ותעודה לשחרור מהשמדת עכברים

(2) אניות החייבות בהשמדת עכברים תקבלנה תעודות להשמדת עכברים, ואניות שאינן חייבות בכך תקבלנה תעודות שחרור מהשמדת עכברים.

(3) כל תעודה כזאת תהיה בת תוקף לששה חדשים ואולם אפשר להאריך את המועד הזה לעוד חודש במקרה שהאניה נוסעת לנמל שממנו יצאה בראשונה.

29. אם לא הראתה האניה תעודה בת תוקף, רשאית רשות ההסגר לעשות את המעשים דלקמן לאחר חקירה ובקורת:

אילו הן הפעולות שינקטו בהן אם

לא הראתה האניה תעודה בת תוקף

(א) להשמיד בעצמה את העכברים מן האניה או לצוות לסדר את הפעולה הזאת תחת פיקוחה והדרכתה היא: כתום הפעולה הזאת בצורה המניחה את דעתה, תתן רשות ההסגר תעודה להשמדת העכברים; בכל מקרה כזה תחליט על אודות הפעולות הטכניות שיש לנהוג בהן כדי לעשות כלה בכל העכברים שבאניה. ואולם צריך לרשום בתעודה פרטים על הפרוצס שנקטו בו ואת מספר העכברים שהושמדו. השמדת העכברים תיעשה בצורה שתמנע ככל האפשר בעד גרם היזק לאניה ולמטענה (אם יש בה מטען), הפעולה תימשך לא יותר מעשרים וארבע שעה ובאניה הנמצאת בעקל תיעשה הפעולה בטרם יטענו עליה את המטען. בעד הפעולות האלה משלמים אגרות בשיעור המפורט בתוספת השניה לתקנות האלה; כל שאלה בדבר פיצויים ודמי נזק תוחלט בהתאם להוראות התקנה 20; אמצעי הבדיקה המפורטים לעיל ייעשו בחיפה, ואניות  המגיעות בנמלים אחרים בישראל והטעונים ניקוי מעכברים תועברנה לנמל חיפה;

(ב) ליתן תעודת שחרור מניקוי עכברים מסומנת בתאריך, אם נוכחה הרשות שמצב בדק האניה הוא כזה שמספר העכברים שבה הופחת עד כדי מינימום; את הסיבות המחייבות מתן תעודה כזאת צריך לפרט בתעודה.

חולירע

30. אניה תיחשב כנגועה אם יש בה מקרה חולירע או אם פרץ בה מקרה חולירע במשך חמשת הימים שלפני בוא האניה אל הנמל.

אניה נגועה

31. אניה תיחשב כחשודה אם פרץ בה מקרה חולירע בעת הפלגתה או במשך הנסיעה, ולא פרץ בה כל מקרה במשך חמשת הימים שלפני בואה; האניה תוסיף להיחשב כנגועה עד שייעשו בו אמצעי הבדיקה המפורטים בתקנות אלה.

אניה חשודה

32. (1) אניה תיחשב כאניה בריאה אם לא פרץ בה מקרה חולירע בשעת הפלגתה, או במשך הנסיעה, או בהגיעה, הגם כי הגיעה מנמל נגוע או יש בה אנשים הנוסעים מאיזור מקומי נגוע.

אניה בריאה

(2) מקרי מחלה שיש בהם סימנים קליניים של חולירע שלא נראו בהם "טיפחות חולירע", או שהטיפחות שבהם אינן מתאימות התאמה גמורה לטיפחות של חולירע, ייעשו בהם כל אמצעי הבדיקה הדרושים למקרי חולירע.

33. כל נושאי מחלה שנתגלו בבוא האניה ייעשו בהם לאחר ירידתם, כל אמצעי הבדיקה שחוקי ישראל מטילים במקרה כזה על אזרחי ישראל.

נושאי מחלה

34. באניות נגועות בחולירע ייעשו אמצעי הבדיקה דלקמן: —

אניות נגועות בחולירע

(א) בדיקה רפואית;

(ב) את החולים יורידו מיד ויבודדום;

(ג) מותר להוריד את העובדים והנוסעים באניה ולהחזיקם תחת שמירה או פיקוח, לא יותר מחמשה ימים החל מיום בוא האניה;

ואולם אנשים היכולים להוכיח שהם חוסנו בפני חולירע ע"י זריקה שנעשתה בגופם במשך ששת החדשים הקודמים, חוץ מבששת הימים האחרונים של ששת החדשים הללו, מותר להעמידם תחת פיקוח אך לא תחת שמירה;

(ד) כלי מיטה שהשתמשו בהם, לבנים מלוכלכים, מלבושים ושאר חפצים שלדעת רשות ההסגר של הנמל נוגעו לא מכבר, יחוטאו;

(ה) יש לחטא חלקים מן האניה שבהם ישבו אנשים נגועי חולירע או שרשות ההסגר סבורה שהם נגועים;

(ו) פריקתה של הסחורה תיעשה תחת השגחתה של רשות ההסגר אשר תאחז בכל האמצעים הדרושים כדי להגן על כל העובדים בפריקת הסחורה בפני סכנת התנגעות. העובדים האלה יועמדו תחת שמירה או פיקוח למשך לא יותר מחמשה ימים למן העת שבה חדלו לפרק;

(ז) כשמי השתיה שבאניה חשודים, מריקים את הגיגיות ממימיהן, ולאחר שיחטאו את הגיגיות ממלאים אותן במי שתיה טובים להנאה;

(ח) רשות ההסגר תוכל לאסור על הרקת גיגיות מי העקל שבנמל מבלי חיטוי מוקדם, אם שאבו את המים בנמל נגוע;

(ט) יש לאסור על הרקת רעי האדם או פליטתו וכן על שפיכת המים הדלוחים שבאניה, חוץ אם חטאום תחילה.

35. אניות החשודות בחולירע ייעשו בהם אמצעי הבדיקה שנקבעו  בפסקאות (א), (ד), (ה), (ז), (ח) ו-(י) שבתקנה 34.

אניות חשודות בחולירע

36. עובדיה ונוסעיה של אניה החשודה בחולירע יועמדו תחת פיקוח לא יותר מחמשה ימים החל מיום בוא האניה. במשך הימים האלה יאסרו על עובדי האניה את היציאה מן האניה, חוץ אם יוצאים הם לשם מילוי חובה, ובמקרה זה צריך להודיע את מהות החובה לרשות ההסגר.

עובדיה ונוסעיה

של אניה החשודה בחולירע יעמדו

תחת פיקוח

37. אם הוכרזה האניה כנגועה או כחשודה רק מחמת שפרץ בה מקרה שנראים בו הסימנים הקליניים של החולירע ואם שתי בדיקות בקטריולוגיות שנעשו בהפסקה של מעת לעת אחת מחברתה לא גילו מציאות חולירע או טיפחות חשודות אחרות, תיחשב האניה כאניה בריאה.

חולירע קלינית

38. (1) אניות בריאות תקבלנה תעודת שחרור מיד.

אניות בריאות

(2) רשות ההסגר בנמל שאליו מגיעה האניה תוכל לקבוע ביחס לאניות אלה את אמצעי הבדיקה המפורטים בפסקאות (א), (ז), (ח) ו-(י) מתקנה 34.

(3) יש להטיל על עובדי האניה ונוסעיה פיקוח ללא יותר מחמשה ימים החל מיום בוא האניה. במשך ימי הפיקוח יש לאסור על עובדי האניה את היציאה מן האניה, חוץ אם יוצאים הם לשם מילוי חובה, ובמקרה זה צריך להודיע את מהות החובה לרשות ההסגר.

(4) כל הבאים אל הארץ בדרך היבשה, הים או האויר מאיזור נגוע בחולירע ויש ביכלתם להגיש הוכחות המניחות את דעתה של רשות הבריאות שהרכיבו בהם זרק נגד החולירע, תוכל רשות ההסגר עפ"י שיקול דעתה לפטרם מאמצעי ההגבלה הנהוגים באותה שעה, כאשר ייטב בעיניה של רשות ההסגר.

קדחת צהובה

39. אניה תיחשב כנגועה אם פרץ בה מקרה של קדחת צהובה או אם קרה בה מקרה כזה בעת הפלגתה או במשך הנסיעה.

אניה נגועה

40. אניה תיחשב כחשודה אם לא פרץ בה מקרה של קדחת צהובה אלא שהגיעה לאחר נסיעה של פחות מששה ימים מנמל נגוע או מנמל העומד במגע קרוב עם מרכז מועד לקדחת צהובה, או שהגיעה לאחר נסיעה של יותר מששה ימים ויש יסוד לחשוד שהיא תוכל להעביר "סטיגומייה של בוגרים" (aedes egypti) שמקורה בנמל הנ"ל.

אניה חשודה

41. אניה תיחשב כבריאה למרות הגיעה מנמל נגוע, אם לאחר נסיעה של יותר מששה ימים לא פרץ בה מקרה של קדחת צהובה, ואם אין יסוד להאמין שהיא מעבירה סטיגומייה של בוגרים או אם הוכיחו לרשות ההסגר בנמל כדי הנחת דעתה:

אניה בריאה

(א) כי בימי שהותה בנמל ההפלגה עגנה האניה במרחק של מאתים מטר לפחות מן החוף המיושב ובמרחק כזה מסירות החוף (פונטונים) שאין בו כדי לאפשר לסטיגומייה לקרב אליה; או

(ב) כי בעת הפלגתה עישנו את האניה יפה לשם השמדת היתושים.

42. אניות נגועות בקדחת צהובה ייעשו בהן אמצעי הבדיקה דלקמן:

אניות נגועות

בקדחת צהובה

(א) בדיקה רפואית;

(ב) את החולים יורידו, וחולים שמחלתם לא ארכה יותר מחמשה ימים יבודדום בצורה שתמנע את הידבקות היתושים;

(ג) את שאר האנשים היורדים אל החוף יעמידו לשמירה או לפיקוח ללא יותר מששה ימים החל מיום ירידתם;

(ד) האניה תעגון במרחק של מאתים מטר לפחות מן החוף המיושב ובמרחק כזה מסירות החוף (פונטונים) שאין בו כדי לאפשר לסטיגומייה לקרב אליה;

(ה) השמדת היתושים בכל פרק גידול שהם נמצאים בו  תיעשה באניה, ועד כמה שאפשר לפני פריקת המטען. אם פירקו את המטען לפני השמדת היתושים, חייבים העובדים  המטפלים בהשמדה לעמוד תחת פיקוח או שמירה לא יותר מחמשה ימים מן היום שבו חדלו לפרק את המטען.

43. (1) אניות החשודות בקדחת צהובה יש להטיל עליהן את אמצעי הבדיקה המפורטים בתקנה 42(א), (ג), (ד) ו-(ה):

אניות החשודות בקדחת צהובה

בתנאי שאם ארכה הנסיעה פחות מששה ימים והאניה מקיימת את התנאים המפורטים בתקנה 41(א) ו-(ב) בנוגע לאניות בריאות, מטילים על האניה רק את אמצעי הבדיקה הקבועים בתקנה 42(א) ו-(ג) ומעשנים אותה.

(2) עברו שלושים יום מיום שהפליגה האניה מן הנמל הנגוע, ולא פרץ כל מקרה שבמשך הנסיעה, מותר ליתן לאניה תעודת שחרור על תנאי שיעשנוה תחילה, אם תמצא רשות ההסגר צורך בכך.

44. (1) אניות בריאות תקבלנה תעודת שחרור לאחר שעמדו בבדיקה רפואית.

אניות בריאות

(2) אמצעי הבדיקה הקבועים בתקנה 42 ו-43 יוטלו מתוך התחשבות מספקת במצב האקלים וב"מפתח הסטיגומייה", עד למידה שרשות ההסגר תמצא צורך בה.

45. יש ליעץ במיוחד את רב החובל של אניות שעמדו ליד כל נמל בישראל שנוגע בקדחת צהובה לערוך בזמן הנסיעה חיפוש אחרי יתושים וביציהם ולדאוג להשמדתם השיטתית בכל עבר ופינה באניה, וביחוד בחדרי המחסנים, בבתי הכבוד, בחדרי הקלחות, בגיגיות המים ובשאר מקומות המועדים באופן מיוחד לשמש מקלט לסטיגומייה.

אניות העוזבות נמלים נגועים בישראל

טיפוס

46. (1) אניות שפרץ בהן מקרה טיפוס במשך הנסיעה או בעת הגיען, יש להטיל עליהן את אמצעי הבדיקה הבאים —

אניות נגועות בטיפוס

(א) בדיקה רפואית;

(ב) את החולים יש להוריד מיד, לבודדם ולפלותם;

(ג) אנשים אחרים שיש יסוד מתקבל על הדעת לחשדם בפגע בכנים או לחשדם שהיו מועדים להידבקות יפולו גם הם ויש להטיל עליהם פיקוח במשך מועד שיפורט, אך על כל פנים לא ימשך הפיקוח הזה יותר משנים עשר יום החל מיום הפילוי;

(ד) את כלי המיטה שהשתמשו בהם וכן את הלבנים,  המלבושים ושאר החפצים שרשות ההסגר סבורה שהם נגועים ינוקו מכל החרקים;

(ה) אותם חלקי האניה שישבו בהם חולי טיפוס ואשר רשות ההסגר מוצאת אותם נגועים ינוקו מכל החרקים.

(2) משנעשו כל אמצעי הבדיקה או אותם האמצעים המפורטים לעיל שרשות ההסגר רואה צורך בהם, תינתן לאניה תעודת שחרור.

47. אניה המגיעה לנמל ישראלי בתוך שנים עשר יום מתאריך הפלגתה מאיזור שבו יש אפידמיה של טיפוס, תוכל רשות ההסגר לפי שיקול דעתה ולאחר הורדת הנוסעים לאחוז בכל האמצעים שהיא מוצאת צורך בהן כדי לקיים את הפיקוח על באי האניה הזאת, ואפילו לא נתגלה באניה כל מקרה טיפוס.

אניות חשודות בטיפוס

אבעבועות

48. (1) אניות שפרץ בהן מקרה אבעבועות בין בזמן הנסיעה או בעת בוא האניה יש להטיל עליהן את האמצעים הבאים:

אניות נגועות באבעבועות

(א) בדיקה רפואית;

(ב) את החולים יש להוריד מיד ולבודדם;

(ג) אנשים אחרים שיש יסוד מתקבל על הדעת לחשוד בהם שנדבקו בנסעם באניה ואשר לדעת רשות ההסגר אינם מוגנים למדי ע"י זרק שהורכב בהם לא מכבר או ע"י מקרה קודם של מחלת אבעבועות אפשר להטיל עליהם פיקוח או להרכיב בהם זרק, או להרכיב בהם זרק ואח"כ להטיל עליהם פיקוח למשך ימים אחדים כאשר תקבע רשות הבריאות, בתנאי שימי הפיקוח לא יימשכו יותר מארבעה עשר יום החל מיום בוא האניה;

(ד) כלי מיטה שהשתמשו בהם, לבנים מלוכלכים, מלבושים ושאר חפצים שרשות ההסגר סבורה שנוגעו לא מכבר יחוטאו;

(ה) רק אותם חלקי האניה שישבו בהם נגועי אבעבועות ואשר לדעת רשות ההסגר הנם נגועים יחוטאו.

(2) משיעשו אותם אמצעי הבדיקה שפורטו לעיל ואשר רשות ההסגר מוצאת צורך בהם, תינתן לאניה תעודת שחרור.

49. ביחס לאניה המגיעה לנמל ישראלי בתוך ארבעה עשר יום מיום הפלגתה מאיזור שבה פרצה מחלת אבעבועות אפידמית, רשאית רשות ההסגר עפ"י שיקול דעתה לאחוז בכל אותם האמצעים שתמצא צורך בהן, לאחר הורדת הנוסעים, כדי להטיל פיקוח על באי האניה הזאת, ואפילו לא נתגלה באניה כל מקרה אבעבועות.

אניות חשודות באבעבועות

50. (1) אם תהיה ישראל נגועת אבעבועות, תאחוז רשות ההסגר בכל אמצעי הזהירות האפשריים כדי להרכיב זרק בעובדי אניות ובנוסעים היורדים לנמלי הארץ, ולחזור ולהרכיב בהם זרק.

באיזו פעולות יש לנקוט כשישראל נגועה באבעבועות

(2) הרכבה ראשונה ושניה של זרקים תיעשה בדרך כלל בנמלים ובאזורים הסמוכים לגבולות.

חלק ה'

קדחת דינג

51. (1) בפרוץ אפידמיה של קדחת דינג בנמל או באזור הסמוך לנמל, תבקש רשות ההסגר את רבי החובל ואת הרופאים של האניות לערוך חיפוש אחרי יתושים וביצי ייתושים בכל פינה ועבר באניה, מיד בצאת האניה מן הנמל, וביחוד בתאי הנוסעים, בתאי העובדים, בין מכסה למכסה, במטבחים, בתנורים ובגיגיות המים ובכל שאר המקומות אשר יתכן כי ישמשו מקלט ליתושים, ולהשמיד את כל היתושים שימצאו.

מה יעשה בפרוץ אפידמיה של

קדחת דינג

(2) רשות ההסגר חייבת להורות את הרופא או את רב החובל לבודד כל חולה בקדחת דינג אשר ימצא באניה בצורה שתגן עליו בפני עקיצות יתושים.

(3) כל אניה המגיעה לנמל בישראל מנמל שבו פרצה אפידמיה של קדחת דינג ייעשו בה אמצעי הבדיקה דלקמן:

(א) הרופא או רב החובל יידרש להצהיר באם נמצא באניה באותה שעה או קודם לכן אדם נגוע בקדחת דינג או אדם שיש לחשדו בכך;

(ב) בדיקה רפואית;

(ג) כל הנגוע בקדחת דינג או החשוד בכך, ומחלתו נמשכה פחות מחמשה ימים והוא רוצה לעזוב את האניה, יורד מן האניה בשעות היום ויבודד בחוף בהתאם להוראות רשות ההסגר בצורה שתגן עליו בפני עקיצות יתושים עד שיעברו חמשה ימים מאז נראה בו הנגע;

(ד) רשות ההסגר תבדוק את האניה כדי לברר באם נמצאים בה יתושי סטיגומייה, ותתחשב עם אמצעי הבדיקה שכבר נעשו במשך הנסיעה. אם נמצאו יתושים או ביצי יתושים כאלה, על פקידי ההסגר של הנמל לעשות בהם כלה;

(ה) נוסעים שירדו מן האניה יש להטיל עליהם פיקוח רפואי עד תום שמונה ימים מן היום האחרון שבו היו מועדים לחשש הידבקות;

(ו) יש להשאיר את העובדים באניה כל אותו הזמן שהיא עומדת, ועד שיעברו שמונה ימים מן היום האחרון שבו היה החולה מועד לחשש הידבקות.

52. מותר להטיל את אמצעי הפיקוח דלקמן על נוסעים העוברים דרך גבולי היבשה:

הפיקוח על נוסעים העוברים דרך גבול היבשה

(א) מותר להטיל על נוסעים פיקוח רפואי שיימשך לא יותר משמונה ימים למן היום האחרון שבו היה החולה מועד לחשש הידבקות;

(ב) נוסעים החשודים במחלת קדחת דינג שנמשכה פחות מחמשה ימים — לבודדם בהתאם להוראות ההסגר בתנאים שיגנו עליהם בפני עקיצות יתושים עד שיעברו חמשה ימים מאז נראה בהם הנגע.

חלק ו'

אמצעי בדיקה ליד גבולי היבשה, וכו'

53. (1) אין מטילים שמירה ליד גבולי היבשה.

גבולי יבשה

(2) רק אנשים שנראים בהם סימנים של מחלה הנזכרים בתקנות אלה מותר לעכבם ליד הגבולות.

(3) ממשלת ישראל תוכל לסגור כל חלק מגבולותיה בשעת הצורך, אך במקרה זה יש לפרט את המקומות ליד הגבולות שבעדם מותרת התנועה. חובה להודיע מיד למדינה הסמוכה את דבר אמצעי הבדיקה הללו.

(4) למרות כל האמור בתקנות אלה, הרי אנשים שעמדו במגע עם חולי "דבר הריאות" מותר לעכבם ליד הגבולות ולהעמידם תחת שמירה לא יותר משבעה ימים החל מיום בואם.

(5) אנשים שעמדו במגע עם חולי טיפוס יש לפלותם ולנקותם מנגע הכינה.

(6) ברכבות הבאות מאזורים נגועים, מחובתם של פקידי הרכבת לשים עין פקוחה בשעת הנסיעה על מצב בריאותם של הנוסעים.

(7) הבקורת הרפואית תצטמצם רק בבדיקות הנוסעים, בטיפול  בחולים, ואם יש צורך בכך, גם בטיפול באנשים הנלווים אליהם; עד כמה שאפשר צריך לצרף את הבדיקה הזאת לבדיקת המכס של חפצי הנוסעים.

(8) נוסעים הבאים מאיזור מקומי הכלול בגדר התנאים המפורטים בסעיף קטן (3) מותר להטיל עליהם, בהגיעם למקום יעודם, פיקוח ללא יותר מששה ימים, החל מיום בואם, אם המקום נגוע דבר; ללא יותר מחמשה ימים אם המקום נגוע טיפוס, וללא יותר מארבעה עשר יום —אם המקום נגוע אבעבועות.

54. (1) אם נתרחשו מסיבות בקשר עם המחלות המפורטות בתקנה 2(2) ורשות ההסגר סבורה שהמסיבות הן יוצאות מגדר הרגיל, תוכל רשות ההסגר בלי לפגוע בהוראות התקנה הקודמת לאחוז באמצעי הבדיקה המיוחדים שהיא תמצא לנכון ביחס לאנשים שאינם מוסרים ערובות סניטריות מספיקות, וביחוד ביחס לאנשים הנוסעים בקבוצות או עוברים את הגבול בקבוצות; באמצעי הבדיקה האלה יש לכלול יסוד תחנות סניטריות ליד הגבולות וציודן בצורה שתטיל, אם יש צורך בכך, שמירה ופיקוח מעולים על האנשים הנוגעים בדבר וכן לצורך בדיקתם הרפואית, חיטויים, ניקויים מחרקים והרכבת זרק בהם.

אמצעי בדיקה מיוחדים במחלות המפורטות

בתקנה 2(2)

(2) הוראות סעיף קטן (1) לא תחולנה על מהגרים, בהתחשב עם תקנה 57.

55. (1) קרונות רכבות לנוסעים, לשקי דואר, לחפצים ולסחורה לא יעכבום ליד הגבולות; ואולם אם היה קרון הרכבת נגוע, או אם נוסע בו אדם נגוע דבר, חולירע, טיפוס או אבעבועות, יעכבוהו כל הזמן הדרוש כדי לעשות בו את אמצעי הבדיקה הפרופילקטיים הדרושים במקרה זה.

אמצעי בדיקה

שיאחזו בהם בקשר עם קרונות רכבת

וכו'

(2) אמצעי הבדיקה בקשר עם מעבר הרכבות ופקידי הדואר דרך הגבולות יהיו ענין לסידור מיוחד עם הרשויות הנוגעות בדבר.

(3) כשתמצא רשות ההסגר צורך בכך, תעשה את הדרוש לשם חיטויים של מימי השתיה המובלים ברכבות, וכן תעשה את כל הדרוש למען השגיח שמימי השתיה המובלים ברכבות יהיו נקיים.

חלק ז'

הוראות בנוגע לעולים

56. הורדת עולים, עולי-רגל ושאר נוסעים הבאים בדרך הים במסיבות המצריכות ביחס להם את השימוש באמצעי בדיקה סניטריים או רפואיים עפ"י תקנה 13 תסודר כדלקמן:

עולים

(א) אין להוריד נוסעים אלה אלא בנמלי יפו וחיפה:

בתנאי שבמקרים מיוחדים רשאי מנהל משרד הבריאות להרשות לנוסעים לרדת למקומות אחרים אם הוגשה בקשה לכך לא פחות משבעה ימים למפרע;

(ב) כשאמצעי הבדיקה הרפואיים או הסניטריים שייעשו בהם כוללים חיטוי בגופם, לא יתירו להוריד בכל יום בין זריחת החמה ושקיעתה מספר נוסעים רב יותר משבית חולי ההסגר יוכל לכלכל באותו יום:

בתנאי שאם היו מכשירי החיטוי והאמבטיאות מוכנים לאלתר, מותר להוריד מספר נוסעים גדול מיכולת הקליטה של בתי החולים הנ"ל לפי התנאים דלקמן:

מספר הנוסעים שמותר

 הס"ה של מספר המקומות   ירידת הנוסעים להורידם נוסף על מספר

 הנורמלי בבית החולים    לפני המקומות בבית החולים

 ביום הירידה

חיפה 350  שעה 10 לפה"צ150

 שעה 3 אחה"צ75

יפו 50  שעה 10 לפה"צ100

 שעה 3 אחה"צ50

חלק ח'

הוראות בנוגע למהגרים

57. (1) רשות ההסגר תוכל להטיל על מהגרים בדיקה רפואית לפני נסיעתם וליתן תעודות על הבדיקה האמורה.

מהגרים

(2) שום מהגר לא יורשה לנסוע אם הוא נגוע במחלה מידבקת או אם ידוע כי עמד במגע עם נגוע מחלה במשך זמן שהנהו פחות מן הזמן המקסימלי המקובל כתקופת האינקובציה של אותה מחלה.

(3) לכל אניה המסיעה מהגרים תינתן כמות מספקת של וקצין (נגד האבעבועות, החולירע וכו') כדי שתוכל להרכיב זרק בנוסעיה אם יש צורך בכך.

חלק ט'

קנסות

58. (1) קנס בשעורים המפורטים בתוספת השלישית יוטל על כל אניה המגיעה לנמל בישראל באחת המסיבות דלקמן:

קנסות שיוטלו

על עבירה על

תקנות ההסגר

(א) אם אין תעודת בריאות הניתנת ע"י רשות ההסגר בישראל לאניה הנוסעת מנמל לנמל בישראל;

(ב) אם ניתנה תעודת הבריאות שלא ע"י רשות ההסגר בנמל ההפלגה;

(ג) אם אין לאניה תעודת בריאות.

(2) לצורך הטלת הקנס יהא דינן של אניות המונעות במנוע בנות מאתים טון או פחות מזה כדין אניות מפרש, ואניות המונעות במנוע בנות מאתים טון ומעלה דינן כאניות קיטור.

(3) הטלת הקנס אינה פוטרת את האניה מלקיים את אמצעי הבדיקה של ההסגר המוטלות על אניות חשודות או נגועות, וכן אם נעשה מעשה תרמית, אינה פוטרת את העבריין ממשפט שיראו צורך בו.

(4) אם אין לאניה תעודת בריאות חייבת היא לשלם נוסף על הקנס גם את ההוצאות המגיעות לרשות ההסגר בהתאם לתקנות ההסגר עד ליום שבו היא מקבלת תעודת שחרור, ועד בכלל.

חלק י'

שכר עבודה נוספת

59. שעות העבודה לכל פקידי ההסגר במקום עבודתם תהיינה מ-8 שעות בבוקר עד 4 שעות אחה"צ בכל יום זולת ביום המנוחה השבועי ובימות החגים שנתאשרו לאיש איש מהם.

שעות העבודה

60. ימות חג ציבוריים יהיו אותם הימים שיוכרזו מזמן לזמן כימות פגרא ציבוריים בצו מאת שר האוצר עפ"י סעיף 2 מפקודת המכס.(\*)

ימות חג ציבוריים

61. פקיד מפקידי ההסגר הבא לעבודה ביום חול לפני 8 שעות בבוקר ואחרי 4 שעות אחרי הצהרים ואותו פקיד הבא בכל עת במשך יום המנוחה השבועי שלו או ביום חג ציבורי, ישולם לו בעד עבודתו זו שכר עבודה נוספת כמפורש בתקנה 62 ע"י סוכן חברת האניות או חברת ההובלה באוויר שלשמה עבד את העבודה הנוספת.

השעות הבאות בחשבון שכר עבודה נוספת

62. בעד שרותם של פקידים אלה שנדרשו לבוא לעבודה מחוץ לשעות הקבועות בתקנה 59 בקשר עם צאתם ובואם של אניה או אווירון או העלאתם או הורדתם של נוסעים ומטען ישלמו סוכני חברת האניות או חברת האווירונים את השכר דלקמן —

שכר שעות נוספות

לכל עובד —

תק' תשל"א–1971

בעד עבודה בין השעות 17.00 ו-20.00 —7 לירות לשעה ובין השעות 20.00 ו-05.00 —14 לירות לשעה.

בתנאי שהשכר המינימלי יהא לחצי שעה, מחושב לפי מחצית השעה הקרובה ביותר וכי אם הוגשה בקשה לבוא לעבודה נוספת בשעה מסויימת ולא נעשתה כל עבודה, מטילים שכר שעה שלמה בעד נוכחותם של הפקידים שהופקדו לאותה עבודה חוץ אם סבור רופא הממשלה כי נתן המבקש הודעה מספקת לבטל את הבקשה ולא היה צורך בנוכחותם של הפקידים שהופקדו.

תק' 1937

63. אם דרוש שרותו של כל פקיד מחוץ לשעות העבודה באותו זמן בשתי אניות או יותר בשני אווירונים או יותר משלמים שכר בשיעור המלא בעד אותו אווירון או בעד אותה אניה.

שכר בעד עבודה בשתי אניות

או יותר בעת

ובעונה אחת

------------

(\*) סמכויות הנציב העליון לפי פקודת המכס הועברו לשר האוצר —ראה בפרק מכס ובלו.

**תוספת ראשונה**

(תקנה 10)

ממשלת ישראל

משרד הבריאות

שרות ההסגר

מס'

תעודת בריאות

נמל

1. רופא ההסגר מעיד בזה כי האניה דלקמן מפליגה מן הנמל הזה במצב המפורט בזה אשר דיוק פרטיו נתברר ונתאמת:

שם האניה            שם רב החובל

מהותה              שם הרופא, אם יש לו רופא

נתינותה             מספר עובדיה

משקל הטונים הרשום         מספר נוסעיה

תחמושתה             מהות המטען

שייכת לנמל            מספר בעלי החיים

מקום יעודה             תוצרת בעלי חיים

חולים הנוסעים בה

2. המצב הסניטרי של הנמל והסביבה הסמוכה לו

א. מספר מקרי המחלה ומקרי המוות במשך שני השבועות הקודמים.

מקרי מחלהמקרי מוותיום המקרה האחרון

(1) דבר

(2) חולירע

(3) קדחת צהובה

(4) אבעבועות

(5) טיפוס

רופא ההסגר.

ב.מחלות מידבקות אחרות (אם ישנן בכלל)

ג. דבר בקרב המכרסמים

(1) תאריך המקרה האחרון שנתבררה זהותו

(2) אמצעי הבדיקה שאחזו בהם, אם אחזו באמצעי בדיקה

3. אמצעי הבדיקה הסניטריים שאחזו בהם בשעת ההפלגה ביום19.

הלכך ניתנת בזה תעודת הבריאות דלקמן ל(רב החובל)

ביוםלחודש19, בשעה

רופא ההסגר הממשלתי.

הערות:

**תוספת שניה** (בוטלה)

תק' אגרות בריאות

תשמ"ט–1989

(תקנה 14)

אגרות הסגר ותשלומי הסגר

תוספת שלישית

 לירות

1. אניות מפרש —

בנות 1 — 50 טון  2.000

בנות 51 — 200 טון  5.000

בנות 201 ומעלה  10.000

2. אניות קיטור מכל משקל טונים איזה שהוא  12.000

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)