תקנות ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2001) (החזקת מלאי ומלאי ביטחוני של דלק), תשס"א-2001

רשויות ומשפט מנהלי – תשתיות – דלק

משפט פרטי וכלכלה – כספים – תקציב ומשק המדינה – השגת יעדי תקציב

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif1) | 2 |
| סעיף 2 | חובת החזקת מלאי ביטחוני | [Go](#Seif2) | 2 |
| סעיף 2א | קביעת כמות המלאי הביטחוני | [Go](#Seif7) | 3 |
| סעיף 2ב | ערך המלאי | [Go](#Seif8) | 3 |
| סעיף 2ג | שימוש במלאי הביטחוני | [Go](#Seif6) | 3 |
| סעיף 3 | חובת החזקת מלאי אזרחי | [Go](#Seif3) | 3 |
| סעיף 4 | איכות הדלק | [Go](#Seif4) | 4 |
| סעיף 5 | תחילה | [Go](#Seif5) | 4 |
|  | תוספת | [Go](#med0) | 4 |

תקנות ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2001) (החזקת מלאי ומלאי ביטחוני של דלק), תשס"א-2001[[1]](#footnote-1)\*

בתוקף סמכותי לפי סעיפים 10 ו-20 לחוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת הכספים 2001), תשס"א-2001 (להלן – החוק), בהתייעצות עם שר האוצר ועם שר הביטחון, ובהסכמתם לענין תקנות 2 ו-4, אני מתקין תקנות אלה:

1. בתקנות אלה –

הגדרות

"מלאי חירום" – כהגדרתו בסעיף 1 לצו הפיקוח על מצרכים ושירותים (הסדרים במשק הדלק), תשמ"ח-1988 (להלן – הצו);

"מסמך ההנחיות" – מסמך מס' דלק 2008-1095 שכותרתו: "הנחיות לעניין כמויות המלאי הביטחוני", אשר נחתם ביד מינהל הדלק ביום ז' בכסלו התשס"ט (4 בדצמבר 2008);

תק' (מס' 2) תשס"ט-2009

מיום 1.3.2009

**תק' (מס' 2) תשס"ט-2009**

[ק"ת תשס"ט מס' 6742](http://www.nevo.co.il/Law_word/law06/tak-6742.pdf) מיום 12.1.2009 עמ' 370

**הוספת הגדרת "מסמך ההנחיות"**

"סולר הסקה" ו-"סולר תחבורה" – כמשמעותם בתקן הישראלי 107: "חומרי דלק פחמימניים: סולר למנועי דיזל וסולר להסקה", והעומדים בדרישות התקן האמור.

2. (א) חברת דלק אשר ערב תחילתן של תקנות אלה החזיקה, לפי הוראות המנהל, מכוח סעיף 9 לצו, או אחסנה בעבור חברת דלק אחרת –

חובת החזקת מלאי ביטחוני

(1) מלאי חירום של סולר או דלק סילונים במכלים סגורים, תמשיך להחזיקו או לאחסנו, לפי הענין, כמלאי ביטחוני, באותם מכלים ובאותם אתרים, שהודיע עליהם המנהל, ובהסכמת מנכ"ל משרד הביטחון או מי שהוא הסמיך לכך;

(2) מלאי חירום של דלק סילונים, שלא במכלים סגורים (להלן – מלאי דס"ל פתוח), תחזיק או תאחסן, לפי הענין, נוסף על האמור בפסקה (1), 82 אחוזים ממלאי הדס"ל הפתוח כמלאי ביטחוני, במכלים ובאתרים שיודיע לה עליהם המנהל, בהסכמת מנכ"ל משרד הביטחון או מי שהוא הסמיך לכך.

(ב) על מלאי ביטחוני, כאמור בתקנת משנה (א), יחולו הוראות הצו, ככל שאינן סותרות הוראות בחוק או לפיו, כאילו היה מלאי חירום.

(ג) דלק שהחזיקה חברת דלק כמלאי חירום ערב תחילתן של תקנות אלה, שלא כאמור בפסקה (1) או (2) של תקנת משנה (א), לא יהיה מלאי ביטחוני או מלאי חירום.

(ד) המנהל רשאי להורות, בהתייעצות עם ממלא מקום יושב ראש ועדת משק לשעת חירום (מל"ח) העליונה, כמשמעותה בהחלטת הממשלה 1716, מיום כ"ט בסיוון התשמ"ו (6 ביולי 1986), בהחלטת ממשלה מס' 1080, מיום ז' באדר א' התש"ס (13 בפברואר 2000), ובכל החלטת ממשלה אחרת (להלן – ממלא מקום יושב ראש ועדת מל"ח העליונה) –

תק' תשס"ט-2008

(1) על פתיחת המכלים בכל עת והעברת מלאי ממכל למכל, לצורך בדיקה ורענון של המלאי;

(2) על פתיחתם של מכלים מסוימים ושמירת חלק מן המלאי שלא במכלים סגורים, כאשר הדבר דרוש לניהול המלאי, או כאשר תקלה או נסיבות חריגות מצדיקות זאת, לצורך תפקוד תקין של משק הדלק, ובלבד שהחזקת מוצר במכלים פתוחים לפי פסקה זו, תהיה לזמן קצוב, או בכמות שאינה עולה על 20 אחוזים מן הכמות הכוללת של המלאי הביטחוני של מוצר זה;

(3) על העברת מלאי ממכל למכל באותו אתר אחסון שבו מאוחסן המלאי, או, בהסכמת ממלא מקום יושב ראש ועדת מל"ח העליונה, על העברת מלאי למכל באתר אחסון אחר.

מיום 26.10.2008

**תק' תשס"ט-2008**

[ק"ת תשס"ט מס' 6718](http://www.nevo.co.il/Law_word/law06/tak-6718.pdf) מיום 26.10.2008 עמ' 40

**הוספת תקנת משנה 2(ד)**

2א. על אף האמור בתקנה 2 כמות המלאי הביטחוני של כל מוצר דלק, תהיה כמפורט במסמך ההנחיות.

קביעת כמות המלאי הביטחוני

תק' (מס' 2)   
תשס"ט-2009

מיום 1.3.2009

**תק' (מס' 2) תשס"ט-2009**

[ק"ת תשס"ט מס' 6742](http://www.nevo.co.il/Law_word/law06/tak-6742.pdf) מיום 12.1.2009 עמ' 370

**הוספת תקנה 2א**

2ב. על אף האמור בצו, ערך בסיס כמשמעותו בסעיף 12 לצו, של מלאי שנרכש לאחר יום ד' בכסלו התשס"ט (1 בדצמבר 2008), יהיה המחיר שבו הורה מנהל מינהל הדלק לרכוש את המלאי, ועל פי ערך זה יחושבו החזרי ההוצאות לחברות הדלק, ובמלאי שנרכש על דרך חליפין תמורת מלאי שנמכר – המחיר הכולל של המלאי שנרכש בעסקת החליפין, מחולק במספר הקילוליטרים במלאי שנרכש בעסקה זו.

ערך המלאי

תק' (מס' 2)   
תשס"ט-2009

מיום 1.3.2009

**תק' (מס' 2) תשס"ט-2009**

[ק"ת תשס"ט מס' 6742](http://www.nevo.co.il/Law_word/law06/tak-6742.pdf) מיום 12.1.2009 עמ' 370

**הוספת תקנה 2ב**

2ג. המנהל, בהסכמת השר, ובהסכמת ממלא מקום יושב ראש ועדת מל"ח העליונה, ולאחר שבחן, ככל הניתן אם קיימות חלופות שעלותן קטנה יותר, יורה לחברת דלק לאפשר למערכת הביטחון להשתמש במלאי הביטחוני, לתקופה שיורה, ובכמות שלא תעלה על 10 אחוזים מכמות המלאי הביטחוני של אותו מוצר, וזאת בהתקיים התנאים האלה:

שימוש במלאי הביטחוני

תק' תשס"ט-2008

תק' (מס' 2)   
תשס"ט-2009

(1) השימוש במלאי חיוני לתפקודה של מערכת הביטחון;

(2) נוצר במערכת הביטחון מחסור במלאי תפעולי בשל עיכוב בהגעתו לארץ של מוצר שהוזמן על ידה;

(3) המנהל הכללי של משרד הביטחון התחייב כלפי מנהל מינהל הדלק שהמוצר שנעשה בו שימוש יוחזר למכלים שמהם נלקח בתוך התקופה שיורה עליה המנהל, ואשר לא תעלה על שלושה חודשים.

מיום 26.10.2008

**תק' תשס"ט-2008**

[ק"ת תשס"ט מס' 6718](http://www.nevo.co.il/Law_word/law06/tak-6718.pdf) מיום 26.10.2008 עמ' 40

**הוספת תקנה 2א**

מיום 1.3.2009

**תק' (מס' 2) תשס"ט-2009**

[ק"ת תשס"ט מס' 6742](http://www.nevo.co.il/Law_word/law06/tak-6742.pdf) מיום 12.1.2009 עמ' 370

~~2א.~~ 2ג. המנהל, בהסכמת השר, ובהסכמת ממלא מקום יושב ראש ועדת מל"ח העליונה, ולאחר שבחן, ככל הניתן אם קיימות חלופות שעלותן קטנה יותר, יורה לחברת דלק לאפשר למערכת הביטחון להשתמש במלאי הביטחוני, לתקופה שיורה, ובכמות שלא תעלה על 10 אחוזים מכמות המלאי הביטחוני של אותו מוצר, וזאת בהתקיים התנאים האלה:

3. (א) חברת דלק חבת רישום במרשם, העוסקת בשיווק (להלן – חברה), בין שהיא מחזיקה מלאי ביטחוני, ובין שלא, תחזיק מלאי (להלן – מלאי אזרחי) של סולר בכמות השווה ל-45 ימי ניפוק סולר; הכמות תעודכן ב- 1 במרס וב- 1 בספטמבר בכל שנה ותחושב לפי ממוצע יומי של ניפוקים, שנופקו לחברה, על שמה, במיתקני הניפוק, המפורטים בתוספת (להלן – ממוצע ניפוקים יומי), בשנים עשר החודשים שהסתיימו בחודש שקדם בחודשיים ליום העדכון (להלן – התקופה הקובעת); לענין חישוב הכמות תובא בחשבון גם כמות שחברה העבירה בה בעלות במיתקני הניפוק לפני הניפוק, ולא יובאו בחשבון כמויות שנופקו בצנרת או במכליות בעבור משרד הביטחון, וכן 70 אחוזים מן הכמות שנופקה על ידי החברה לתחנות דלק, ונצרכה על ידי צה"ל.

חובת החזקת מלאי אזרחי

תק' תשס"ב-2002

(ב) חברה שהחלה לרכוש סולר מחברת דלק העוסקת בזיקוק או מייבוא לאחר החודש הראשון של התקופה הקובעת, והתקופה מאז החלה לרכוש סולר כאמור עולה על חמישה חודשים, תחזיק מלאי סולר כאמור בתקנת משנה (א), בשינויים אלה: הכמות תעודכן ב- 1 בכל חודש, לפי הממוצע היומי של ניפוקי החברה מיום שהחלה לרכוש כאמור ועד תום החודש שקדם בחודשיים ליום העדכון, והחל בחודש הארבעה עשר - לפי הממוצע כאמור בשנים עשר החודשים שהסתיימו בחודש שקדם בחודשיים ליום העדכון.

(ג) ראה המנהל כי כמות המלאי האזרחי המוחזק במשק קטנה או גדולה מן הכמות הכוללת, רשאי הוא להודיע לחברות כי עליהן להחזיק מלאי אזרחי של סולר במספר ימי ניפוקים שונה מן האמור בתקנת משנה (א), לפי ממוצע יומי של ניפוקים מחושב כאמור בתקנת משנה (א) או (ב), ובהתאם לכמות הכוללת, ובלבד שהכמות שעל כל חברה להחזיק לא תעלה על 60 ימי ניפוק; בתקנת משנה זו, "הכמות הכוללת" – כמות המלאי האזרחי שהיה על החברות להחזיק ביום תחילתן של תקנות אלה.

(ד) חברה אשר הכמות השווה ל- 45 ימי ניפוק שלה או למספר ימי ניפוק שנקבע לפי תקנת משנה (ג), פחותה מ- 1,700 טון, או שהתקופה מאז החלה לרכוש סולר מחברת דלק העוסקת בזיקוק או מייבוא קצרה מחמישה חודשים, תחזיק 1,700 טון סולר.

(ה) חברת דלק הרשומה במרשם, ואשר טרם החלה לרכוש סולר מחברת דלק העוסקת בזיקוק או מייבוא, תהא פטורה מהחזקת מלאי, ובלבד שלא תחל לרכוש סולר מחברת דלק העוסקת בזיקוק או מייבוא קודם שהחזיקה מלאי לפי תקנה זו.

(ו) חברה המחזיקה מלאי אזרחי של סולר, תחזיק סולר הסקה וסולר תחבורה, ביחס זהה ליחס בין שני סוגי הסולר בממוצע היומי שנופק לה, ואולם היא רשאית, באישור המנהל, להחזיק מלאי של סולר תחבורה במקום מלאי סולר ההסקה, כולו או חלקו.

(ז) חברה המחזיקה מלאי אזרחי תאחסנו באמצעות חברה העוסקת במתן שירותי תשתית (להלן - חברת תשתית), במיתקני אותה חברה, שהכיר בהם המנהל לענין זה, ואולם באישור מיוחד מאת המנהל תהיה רשאית לאחסן מלאי אזרחי גם במיתקנים אחרים.

מיום 2.5.2002

תקנה 3(א) מיום 1.9.2002

**תק' תשס"ב-2002**

[ק"ת תשס"ב מס' 6165](http://www.nevo.co.il/Law_word/law06/TAK-6165.pdf) מיום 2.5.2002 עמ' 668

**החלפת תקנה 3**

הנוסח הקודם:

~~3. (א) חברה חבת רישום במרשם, העוסקת בשיווק סולר, בין אם היא מחזיקה מלאי ביטחוני ובין אם לאו, תחזיק מלאי של סולר, שאיננו מלאי ביטחוני (להלן – מלאי אזרחי), בכמות השווה לגבוה מבין אלה:~~

~~(1) 2,300 טון סולר;~~

~~(2) כמות השווה לכמות שהיא משווקת ב-45 ימים, מחושבת לפי ממוצע יומי של הניפוקים בעבורה במיתקני ניפוח בארבעת החודשים הראשונים של שנת 2001, כשהיחס בין כמויות סולר הסקה וסולר תחבורה זהה ליחס הניפוקים שלהם, כאמור, בעבור החברה.~~

~~(ב) חברה המחזיקה מלאי אזרחי תאחסנו באמצעות חברה העוסקת במתן שירותי תשתית (להלן – חברת תשתית), במיתקני אותה חברה, שהכיר בהם המנהל לענין זה, ואולם באישור מיוחד מאת המנהל תהיה רשאית לאחסן מלאי אזרחי גם במיתקנים אחרים.~~

4. דלק המוחזק כמלאי או מלאי ביטחוני יוחזק במצב מוגמר, בלא צורך בעיבוד נוסף, מוכן לשימוש, ומתאים לדרישות התקינה והחקיקה הישראלית החלות עליו.

איכות הדלק

5. תחילתה של תקנה 3 ביום י"ד באלול תשס"א (2 בספטמבר 2001).

תחילה

תוספת

**ת**ק' תשס"ב-2002

(תקנה 3(א))

**מיתקני ניפוק**

מיום 2.5.2002

**תק' תשס"ב-2002**

[ק"ת תשס"ב מס' 6165](http://www.nevo.co.il/Law_word/law06/TAK-6165.pdf) מיום 2.5.2002 עמ' 668

**הוספת תוספת**

מיתקני חברת פי גלילות מסופי דלק בע"מ בהרצליה, באשדוד, בירושלים ובבאר שבע;

מיתקני חברת תשתיות נפט ואנרגיה בע"מ;

מיתקני חברת בתי הזיקוק בע"מ בחיפה ובאשדוד;

מיתקני חברות פז, דלק וסונול בחיפה.

י"ז באב תשס"א (6 באוגוסט 2001) אביגדור ליברמן

שר התשתיות הלאומיות

1. \* פורסמו [ק"ת תשס"א מס' 6123](http://www.nevo.co.il/Law_word/law06/TAK-6123.pdf) מיום 30.8.2001 עמ' 1037.

   תוקנו [ק"ת תשס"ב מס' 6165](http://www.nevo.co.il/Law_word/law06/TAK-6165.pdf) מיום 2.5.2002 עמ' 668 – תק' תשס"ב-2002; ר' תקנה 3 לענין תחילה.

   [ק"ת תשס"ט מס' 6718](http://www.nevo.co.il/Law_word/law06/TAK-6718.pdf) מיום 26.10.2008 עמ' 40 – תק' תשס"ט-2008.

   [ק"ת תשס"ט מס' 6742](http://www.nevo.co.il/Law_word/law06/tak-6742.pdf) מיום 12.1.2009 עמ' 370 – תק' (מס' 2) תשס"ט-2009; תחילתן ביום 1.3.2009 ור' תקנה 3 לענין הוראת מעבר. [↑](#footnote-ref-1)