תקנות ההענקות לחיילים ולבני-משפחותיהם, תש"ל–1970

בטחון – צה"ל – חיילים – חיילים משוחררים

ביטוח – ביטוח לאומי – קיצבאות והענקות

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | פרשנות | סעיף 1 |
| 3 | [Go](#Seif1) | הזכאים להענקה | סעיף 2 |
| 3 | [Go](#Seif2) | מנין הילדים | סעיף 3 |
| 3 | [Go](#Seif3) | שיעורי הענקה | סעיף 4 |
| 3 | [Go](#Seif4) | מקבל ההענקה | סעיף 5 |
| 3 | [Go](#Seif5) | מועד תחילת התשלום והפסקתו | סעיף 6 |
| 3 | [Go](#Seif6) | הוראות לחישוב גיל | סעיף 7 |
| 3 | [Go](#Seif7) | הגשת בקשה | סעיף 8 |
| 3 | [Go](#Seif8) | ראיות | סעיף 9 |
| 3 | [Go](#Seif9) | המועד להגשת בקשה | סעיף 10 |
| 3 | [Go](#Seif10) | מועד התשלום | סעיף 11 |
| 3 | [Go](#Seif11) | שינויים | סעיף 12 |
| 4 | [Go](#Seif12) | הענקה שבספק | סעיף 13 |
| 4 | [Go](#Seif13) | תשלום הענקה בטעות או שלא כדין | סעיף 14 |
| 4 | [Go](#Seif14) | שיפוי המוסד | סעיף 14א |
| 4 | [Go](#Seif15) | תובענה | סעיף 14ב |
| 4 | [Go](#Seif16) | תחילה | סעיף 15 |
| 4 | [Go](#Seif17) | השם | סעיף 16 |

תקנות ההענקות לחיילים ולבני-משפחותיהם, תש"ל–1970(16)

בתוקף סמכותי לפי סעיף 40(ב1)(2) לחוק החיילים המשוחררים (החזרה לעבודה), תש"ט–1949, בהתייעצות עם שר האוצר ובאישור ועדת הכספים של הכנסת, אני מתקין תקנות אלה:

1. (א) בתקנות אלה —

פרשנות

"חייל" — כמשמעותו בסעיף 40(ב1)(1) לחוק;

"בן משפחה" — כל אחד מאלה:

תק' תשמ"ז–1987

(1) בן זוג, ילדים או הורים של חייל;

(2) אח או אחות של חייל שנתקיימו בהם שניים אלה:

(א) ועדה רפואית קבעה לפי סעיף 5(ג) לחוק שירות בטחון [נוסח משולב], תשמ"ו–1986, כי הם בלתי  כשירים לשירות;

(ב) הכנסתם מהמקורות המפורטים בסעיף 2 לפקודת מס הכנסה אינה עולה על סכום השווה לפעמיים השכר הממוצע כמשמעותו בחוק הביטוח הלאומי [נוסח משולב], תשכ"ח–1968, אם יש לו שלושה ילדים, ובתוספת סכום השווה למחצית השכר הממוצע כאמור — בעד כל ילד נוסף;

"הענקה" — תשלום חדשי לחייל או לבן-משפחה בעד ילדיהם;

"ילד" — לרבות —

(1) ילד חורג או ילד מאומץ;

(2) נכד שכל פרנסתו על החייל או על בן-המשפחה;

------------

(16) פורסמו ק"ת מס' 2605 מיום כ"ה באב תש"ל (27.8.1970) עמ' 2180.

תוקנו ק"ת מס' 2783 מיום כ"ד בכסלו תשל"ב (12.12.1971) עמ' 382.

ק"ת מס' 3022 מיום כ"א בסיון תשל"ג (21.6.1973) עמ' 1519.

ק"ת מס' 3150 מיום ד' בניסן תשל"ד (27.3.1974) עמ' 832.

ק"ת מס' 3193 מיום י"ב בתמוז תשל"ד (2.7.1974) עמ' 1420.

ק"ת מס' 3298 מיום י"ד באדר תשל"ה (25.2.1975) עמ' 1001.

ק"ת מס' 3377 מיום כ"ג באב תשל"ה (31.7.1975) עמ' 2413.

ק"ת מס' 3644 מיום ט' בטבת תשל"ז (30.12.1976) עמ' 643.

ק"ת תשמ"ג מס' 4478 מיום 1.4.1983 עמ' 1069.

ק"ת תשמ"ד מס' 4665 מיום 12.7.1984 עמ' 1955.

ק"ת תשמ"ז מס' 5052 מיום 3.9.1987 עמ' 1255; תחילתן באחד בחודש שלאחר פרסומן.

(3) מי שאינו ילדו, אם הוכח כי בתקופה של שנים-עשר חדשים פרנסתו היתה על החייל או על בן-המשפחה;

תק' (מס' 2)

תשל"ה–1975

ולמעט נערה נשואה, ובלבד שהילד נמצא בישראל ולא מלאו לו שמונה עשרה שנה.

והמונחים "אב" ו"אם" יתפרשו בהתאם לכך.

(ב) לא יראו ילד כנמצא בחוץ-לארץ אם יצא את ישראל לתקופה שאינה עולה על ששה חדשים, ואולם מי שהוסמך לבצע את תשלום ההענקה (להלן — הגוף המוסמך) רשאי לראותו כאילו הוא בישראל גם אם יצא את ישראל לתקופה העולה על ששה חדשים.

2. חייל או בן משפחה זכאים להענקה בעד ילדם השלישי ובעד כל ילד נוסף כל זמן שיש להם עוד שני ילדים בכירים מהם.

הזכאים להענקה

תק' תשל"ה–1975

3. (א) לא יבוא ילד בפרק זמן אחד במנין ילדים של יותר מזכאי אחד.

מנין הילדים

תק' (מס' 2)

תשל"ה–1975

(ב) ילד שיש לו שני הורים יבוא במנין האב הזכאי זולת אם הוא נמצא עם האם בלבד.

(ג) ילד שיש לו הורה טבעי והורה אחר — יבוא במנין ילדי ההורה הזכאי שעמו הוא נמצא.

4. (א) שיעורי ההענקה לילד (להלן — בר-הענקה), יהיו כלהלן:

שיעורי הענקה

תק' תשמ"ג–1983

הילד נקודות קיצבה

1. השלישי  3/4

2. הרביעי  2

3. החמישי  2

4. בעד כל ילד נוסף  21/4

(ב) משתלמת הענקה בעד ארבעה ילדים או יותר, יוגדל שיעור ההענקה בעד הילד השלישי הקבוע בתקנת משנה (א) ב-1/2 נקודת קיצבה.

תק' תשמ"ד–1984

(ג) לענין תקנה זו, "נקודת קיצבה" — כמשמעותה בסעיף 33א לפקודת מס הכנסה.

תק' תשמ"ד–1984

5. (א) ההענקה תשולם לאמו של בר ההענקה, אולם אם בר-ההענקה נמצא עם האב בלבד תשולם ההענקה לאב; ביקש ההורה שמשתלמת לו ההענקה לשלמה להורה השני — תשולם ההענקה לפי המבוקש; באין הורים — תשולם ההענקה לאפוטרופוס.

מקבל ההענקה

(ב) על אף האמור בתקנת משנה (א) רשאי הגוף המוסמך לשלם את ההענקה למינהלת המקום שבו מוחזק בר-ההענקה וכל החזקתו על אותו המקום.

6. ההענקה תשולם בעד התקופה המתחילה באחד בחודש שבו נוצרה הזכאות והמסתיימת ביום האחרון של החודש שבו נפסקת הזכאות, אולם אם נפטר ילד שבעדו שולמה הענקה ימשיכו בתשלום ההענקה שלושה חדשים לאחר הפטירה.

מועד תחילת

התשלום והפסקתו

תק' (מס' 2)

תשל"ה–1975

7. (א) (בוטלה).

הוראות

לחישוב גיל

תק' תשל"ה–1975

תק' (מס' 2)

תשל"ה–1975

תק' תשמ"ג–1983

(ב) לא הוכח יום לידתו של בר-הענקה, חזקה עליו שנולד ב-15 בחודש לידתו; לא הוכח החודש — חזקה שנולד ב-1 באפריל של שנת לידתו.

8. בקשה להענקה תוגש לגוף המוסמך בטופס שנקבע לכך.

הגשת בקשה

9. (א) המבקש הענקה יצרף לבקשה את המסמכים הדרושים להוכחת הזכאות או יציג אותם בפני הגוף המוסמך.

ראיות

(ב) הגוף המוסמך רשאי לדרוש מהמבקש מסמכים נוספים או  ראיות אחרות הנראים לו מועילים לבירור הבקשה.

10. הבקשה תוגש תוך שנים-עשר חדשים מיום תחילת תקנות אלה או מיום שנוצרה עילת הבקשה, לפי המועד המאוחר יותר, אולם הגוף המוסמך רשאי לתת הענקה, כולה או מקצתה, אף אם הוגשה הבקשה אחרי המועד האמור.

המועד להגשת

בקשה

11. ההענקה תשולם אחת לשני חדשים בעד החדשים שבעדם קיימת זכאות להענקה.

מועד התשלום

תק' תשל"ב–1971

12. מי שמשתלמת לו הענקה חייב למסור לגוף המוסמך הודעה, בציון מענו ומספר זהותו, על כל שינוי במקום מגוריו ובמספר ילדיו ועל כל שינוי אחר העלול להשפיע על הזכאות להענקה; ההודעה תימסר תוך שלושים יום מתאריך השינוי.

שינויים

13. התעורר ספק בקיום התנאים להמשך מתן הענקה, כולה או מקצתה, רשאי הגוף המוסמך לדרוש מאדם שמשתלמת ההענקה לו או מכוחו פרטים וראיות בקשר לתשלום ההענקה, ולהשהות תשלומה עד לבירור הספק אך לא יותר מתשעים יום לאחר שהתעורר הספק.

הענקה שבספק

14. שולמה הענקה בטעות או שלא כדין, רשאי הגוף המוסמך לנכות את כל הסכומים ששילם כאמור מכל תשלום שיגיע ממנו, בין בבת-אחת ובין בתשלומים בשיעורים.

תשלום הענקה

בטעות או

שלא כדין

14א. אוצר המדינה ישפה את המוסד, על פי דרישתו, על כל הוצאה  שהוציא למתן הענקה ואת החלק היחסי מההוצאות המינהליות של המוסד הנובע מביצוע החוק.

שיפוי המוסד

תק' תשל"ז–1976

14ב. תובענה בשל הענקה לחייל או לבן משפחה לפי תקנות אלה תהיה בסמכותו הייחודית של בית הדין האזורי לעבודה ותוגש תוך ששה חדשים מהיום שדחה הגוף המוסמך את תביעתם.

תובענה

תק' תשל"ז–1976

15. תחילתן של תקנות אלה ביום כ"ז בסיון תש"ל (1 ביולי 1970).

תחילה

16. לתקנות אלה ייקרא "תקנות ההענקות לחיילים ולבני-משפחותיהם, תש"ל–1970".

השם

ב' באב תש"ל (4 באוגוסט 1970) יוסף אלמוגי

שר העבודה