תקנות ההתגוננות האזרחית (הגשת תלונה וסדרי הדין בדין משמעתי),   
תשל"א-1971

בטחון – התגוננות אזרחית

בתי משפט וסדרי דין – בתי משפט ובתי דין – בתי דין משמעתיים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | המוסמכים להגיש תלונה | סעיף 2 |
| 2 | [Go](#Seif2) | טופס התלונה | סעיף 3 |
| 2 | [Go](#Seif3) | הגשת תלונה | סעיף 4 |
| 2 | [Go](#Seif4) | תלונה נפרדת | סעיף 5 |
| 2 | [Go](#Seif5) | פרטים לא מדוייקים על הנאשם | סעיף 6 |
| 2 | [Go](#Seif6) | העברת תלונה שהופנתה בטעות | סעיף 7 |
| 2 | [Go](#Seif7) | פעולות קצין השיפוט | סעיף 8 |
| 2 | [Go](#Seif8) | מועד הדיון בתלונה | סעיף 9 |
| 2 | [Go](#Seif9) | העברת תלונה על ידי קצין שיפוט | סעיף 10 |
| 2 | [Go](#Seif10) | ביטול התלונה | סעיף 11 |
| 2 | [Go](#Seif11) | נימוקים לביטול תלונה | סעיף 12 |
| 3 | [Go](#Seif12) | סדרי הדין | סעיף 13 |
| 3 | [Go](#Seif13) | הודאת הנאשם באשמה או בעובדות | סעיף 14 |
| 3 | [Go](#Seif14) | גביית עדות | סעיף 15 |
| 3 | [Go](#Seif15) | דברי הנאשם | סעיף 16 |
| 3 | [Go](#Seif16) | מתן הפסק | סעיף 17 |
| 3 | [Go](#Seif17) | קביעת העונש | סעיף 18 |
| 3 | [Go](#Seif18) | מועד לדיון בערר | סעיף 19 |
| 3 | [Go](#Seif19) | סדר הדין בערר | סעיף 20 |
| 3 | [Go](#Seif20) | מסירת הודעה על החלטה בערר | סעיף 21 |
| 3 | [Go](#Seif21) | אי קיום מועדים | סעיף 22 |
| 3 | [Go](#Seif22) | השם | סעיף 23 |

תקנות ההתגוננות האזרחית (הגשת תלונה וסדרי הדין בדין משמעתי),   
תשל"א-1971[[1]](#footnote-1)\*

בתוקף סמכותי לפי סעיף 24 לתוספת לחוק ההתגוננות האזרחית, תשי"א-1951, אני מתקין תקנות אלה:

1. בתקנות אלה, "חבר הגא" - חבר הגא שאינו חייל.

הגדרות

2. אלה מוסמכים להגיש תלונה נגד חבר הגא:

המוסמכים להגיש תלונה

(1) מפקד יחידת הגא שאליה הוצב אותו חבר הגא;

(2) חבר הגא הממונה על המשמעת ביחידה;

(3) חייל או חבר הגא שראש הגא הסמיכו לכך.

3. התלונה תיערך לפי הטופס שיקבע ראש הגא.

טופס התלונה

4. (א) תלונה תוגש, תירשם ותימסר בדרך שבה מגישים, רושמים ומוסרים תלונה נגד חייל על-פי חוק השיפוט הצבאי, תשט"ו-1955, ועל-פי פקודות הצבא.

הגשת תלונה

(ב) התלונה תובא תוך תשעים ושש שעות ממועד הגשתה כאמור בפני קצין שיפוט המוסמך לדון בתלונה.

5. על כל עבירה ונגד כל נאשם תיערך תלונה נפרדת.

תלונה נפרדת

6. היו חסרים בטופס התלונה מקצת הפרטים על הנאשם או חל אי-דיוק בפרטים הרשומים בו, לא תיפסל בשל כך התלונה, אם על-פי הפרטים הרשומים בטופס ניתן לזהות את הנאשם.

פרטים לא מדוייקים על הנאשם

7. הובאה תלונה לפני קצין שיפוט שאינו מוסמך לדון את הנאשם, יעבירה אל קצין השיפוט המוסמך לדונו.

העברת תלונה שהופנתה בטעות

8. (א) קצין שיפוט שלפניו הובאה תלונה רשאי לעשות אחת מאלה:

פעולות קצין השיפוט

(1) לבטל את התלונה כאמור בתקנה 11;

(2) לדון בה בעצמו;

(3) להעביר אותה, כל עוד לא גזר דינו של הנאשם או לא זיכהו, לדיון לפני קצין שיפוט אחר.

(ב) החלטה לפי תקנת משנה (א)(1) או (3) יכול שתינתן גם שלא בפני הנאשם.

9. המועד שיקבע קצין השיפוט לדיון בתלונה לא יהיה מאוחר מארבעה עשר יום ממועד הבאת התלונה בפניו.

מועד הדיון בתלונה

10. (א) לא יפסוק קצין שיפוט בתלונה אם נתקיים אחד מאלה:

העברת תלונה על ידי קצין שיפוט

(1) הוא קיבל הוראה להעביר את התלונה למפקדו שאף הוא קצין שיפוט או למפקד הגא מחוזי;

(2) הנאשם ביקש להעביר את התלונה למפקדו של קצין השיפוט שאף הוא קצין שיפוט או למפקד הגא מחוזי.

(ב) הנאשם אינו רשאי לבקש העברת התלונה כאמור בתקנת משנה (א)(2) אלא פעם אחת.

11. בטרם מצא קצין שיפוט את הנאשם זכאי או אשם, רשאי הוא לבטל את התלונה אם נוכח שאין מקום להאשמה או שקיימות נסיבות אחרות המצדיקות לדעתו את ביטולה.

ביטול התלונה

12. ביטל קצין שיפוט תלונה כאמור בתקנה 11, יפרט בטופס התלונה את נימוקיו לכך ויודיעם למפקדו.

נימוקים לביטול תלונה

13. (א) קצין שיפוט ינהל את הדיון בהתאם לסדר שנקבע לכך בטופס התלונה.

סדרי הדין

(ב) בתחילת הדיון יקרא קצין השיפוט בפני הנאשם את התלונה, ישאל אותו אם הבין אותה, יודיע על זכותו לבקש העברת הדיון כאמור בתקנה 10(א)(2) וישאל אותו לאחר מכן אם –

(1) הוא מודה באשמה; או

(2) אינו מודה באשמה; או

(3) אינו מודה באשמה, אך מודה בעובדות המפורטות בתלונה או בחלק מהן.

14. (א) הנאשם רשאי שלא להשיב לשאלה לפי תקנה 13(ב) ואם השיב רשאי הוא בתשובתו להודות בעובדות הנטענות בתלונה, בכולן או במקצתן, או לכפור בהן, וכן לטעון עובדות נוספות, בין אם הודה כאמור ובין אם לאו.

הודאת הנאשם באשמה או בעובדות

(ב) הודה הנאשם בעובדות הנטענות בתלונה, בכולן או במקצתן, יחליט קצין השיפוט, לאחר ששמע את דברי הנאשם, אם למצוא את הנאשם אשם, או יחליט אם לשמוע עדים.

15. (א) קצין שיפוט רשאי לשמוע עדים או להתיר הגשת עדות בכתב או לקבל ראיות אחרות, הכל כפי שימצא לנכון, וכן רשאי הוא לסרב לבקשת הנאשם לשמוע עד אם הוא סבור שעדותו אינה נוגעת לענין או שתוכן עדותו ניתן להוכחה בדרך אחרת.

גביית עדות

(ב) קצין שיפוט לא ישמע עד אלא בפני הנאשם ולא יסתמך בפסקו על עדות בכתב בלי שניתנה קודם לנאשם הזדמנות לעיין בה.

(ג) עיקרי העדויות שהושמעו בפני קצין השיפוט ועיקרי המסמכים שהוגשו לו יירשמו בטופס התלונה במקום המיועד לרישום פרטי העדויות.

16. לפני מתן הפסק יתן קצין השיפוט הזדמנות לנאשם להשמיע דבריו.

דברי הנאשם

17. עם תום הדיון יחליט קצין השיפוט אם למצוא את הנאשם אשם או זכאי, יודיע את החלטתו לנאשם וירשום את הפסק בטופס התלונה.

מתן הפסק

18. מצא קצין השיפוט את הנאשם אשם יעיין קצין השיפוט בגליון ההתנהגות של הנאשם או ברשימת הרשעותיו הקודמות בדין משמעתי - אם ישנן - יתן לנאשם הזדמנות להשמיע את דבריו לגבי העונש ולאחר מכן יטיל עליו אחד הענשים המפורטים בסעיף 2 לתוספת לחוק; לפני הטלת העונש רשאי קצין השיפוט לשמוע עד או לקבל כל ראיה אחרת אשר לדעתו יסייעו לשיקול נאות של מידת העונש.

קביעת העונש

19. הגיש חבר הגא ערר על פסק, יקבע מפקד הגא המחוזי או ראש הגא (להלן - קצין השיפוט הדן בערר) את הדיון בערר ארבעה עשר יום מיום קבלת הערר; היה העורר חבוש על-פי הפסק שעליו עוררים, ידון בו קצין השיפוט הדן בערר, תוך שבעים ושתים שעות מקבלת הערר.

מועד לדיון בערר

20. התייצב העורר לערר, יקריא בפניו קצין השיפוט הדן בערר את דברי התלונה ואת הפסק שניתן נגד העורר ויתן לו הזדמנות להשמיע דבריו לפני שיחליט בערר; לפני מתן החלטתו רשאי קצין השיפוט הדן בערר לשמוע עדים או לקבל ראיות, אם מצא כי הדבר דרוש למען עשיית צדק בקשר לתלונה.

סדר הדין בערר

21. החלטת קצין השיפוט שדן בערר תובא לידיעת העורר במקום, אם ניתנה בפניו, ותובא לידיעתו תוך שבעה ימים, אם ניתנה שלא בפניו.

מסירת הודעה על החלטה בערר

22. אי-קיום המועדים הקבועים בתקנות אלה לא יפגע בתוקף ההליכים לפיהן.

אי-קיום מועדים

23. לתקנות אלה ייקרא "תקנות ההתגוננות האזרחית (הגשת תלונה וסדרי הדין בדין משמעתי), תשל"א-1971".

השם

ט' באייר תשל"א (4 במאי 1971) משה דיין

שר הבטחון

1. \* פורסמו [ק"ת תשל"א מס' 2698](http://www.nevo.co.il/Law_word/law06/TAK-2698.pdf) מיום 27.5.1971 עמ' 1109. [↑](#footnote-ref-1)