תקנות ההתגוננות האזרחית (התאמות נגישות במקלטים), תשע"ו-2016

בטחון – התגוננות אזרחית

דיני חוקה – שוויון – אנשים עם מוגבלויות

תוכן ענינים

|  |  |  |  |
| --- | --- | --- | --- |
| סעיף 1 | הגדרות | [Go](#Seif7) | 2 |
| סעיף 2 | נגישות מקלט במבנה שייעודו לאנשים עם מוגבלות | [Go](#Seif1) | 2 |
| סעיף 3 | נגישות נתיב גישה | [Go](#Seif2) | 2 |
| סעיף 4 | נגישות בתי כיסא ותא מקלחת | [Go](#Seif3) | 2 |
| סעיף 5 | סימון ושילוט | [Go](#Seif4) | 3 |
| סעיף 6 | תחילה ותחולה | [Go](#Seif5) | 3 |
| סעיף 7 | הוראות מעבר | [Go](#Seif6) | 3 |

תקנות ההתגוננות האזרחית (התאמות נגישות במקלטים), תשע"ו-2016[[1]](#footnote-1)\*

בתוקף סמכותי לפי סעיפים 14ד ו-27 לחוק ההתגוננות האזרחית, תשי"א-1951 (להלן – החוק), לאחר התייעצות עם שר הפנים, עם הנציבות ועם ארגונים העוסקים בקידום זכויותיהם של אנשים עם מוגבלות, בהסכמת שר האוצר ובאישור ועדת העבודה הרווחה והבריאות של הכנסת, אני מתקין תקנות אלה:

1. בתקנות אלה –

הגדרות

"הוראות הנגישות" – הוראות הנגישות לפי חוק התכנון והבנייה – כהגדרתן בסעיף 19א לחוק שוויון זכויות לאנשים עם מוגבלות, התשנ"ח-1998 (להלן – חוק השוויון);

"מבנה המיועד לאנשים עם מוגבלות" – בניין שנועד לשמש, כולו או חלקו למתן שירות ציבורי המיועד בעיקרו לאנשים עם מוגבלות או למגוריהם של אנשים עם מוגבלות; לעניין זה, "שירות ציבורי" – כהגדרתו בסעיף 19ה לחוק השוויון;

"מוסד בריאות" – בית חולים כמשמעותו בסעיף 24(ב) לפקודת בריאות העם, 1940, מרפאה כהגדרתה בסעיף 34(ג) לאותה פקודה או מעון לזקנים תשושים או לזקנים סיעודיים כהגדרות כל אלה בתקנות הפיקוח על מעונות (תנאי המגורים וטיפול בזקנים עצמאיים ותשושים במעונות לזקנים), התשס"א-2001;

"מוסד חינוך" – כהגדרתו בחוק לימוד חובה, התש"ט-1949, וכן מעון יום כהגדרתו בתקנות הפיקוח על מעונות (אחזקת ילדים במעון יום), התשכ"ח-1968;

"מערכת אוורור וסינון", "מערכת אוורור וסינון דירתית", "מערכת סינון דירתית" – כהגדרתן בתקנות המפרטים;

"תקנות המפרטים" – תקנות ההתגוננות האזרחית (מפרטים לבניית מקלטים), התש"ן-1990;

"תקנות הציוד" – תקנות ההתגוננות האזרחית (ציוד ושילוט במקלטים ובמחסים ציבוריים), התשמ"א-1981;

"ת"י" – תקן ישראלי כמשמעותו בחוק התקנים, התשי"ג-1953.

2. מקלט במבנה המיועד לאנשים עם מוגבלות ואינו מוסד חינוך או מוסד בריאות יהיה נגיש לפי תקנות המפרטים ונוסף על כך –

נגישות מקלט במבנה שעיקר ייעודו לאנשים עם מוגבלות

תק' תשע"ח-2018

(1) תותקן בו מערכת אוורור וסינון לפי תקנות המפרטים;

(2) יבוצעו בו התאמות נגישות נוספות על הקבוע בתקנות אלה, לפי ההוראות של מורשה נגישות מבנים, תשתיות וסביבה, לאחר שנועץ במורשה לנגישות השירות, בהתחשב בשימוש במקלט למחסה ולשימוש אחר בו שהותר ברישיון לפי סעיף 15(א) לחוק ובצורכיהם המיוחדים של האנשים עם המוגבלות המתגוררים במבנה או מקבלים בו שירות, ובלבד שהוראות כאמור לא יסתרו את תקנות הציוד ושרשות מוסמכת אישרה כי אינן נוגדות את תקנות המפרטים.

מיום 2.9.2018

**תק' תשע"ח-2018**

[ק"ת תשע"ח מס' 8067](http://www.nevo.co.il/Law_word/law06/tak-8067.pdf) מיום 2.9.2018 עמ' 2760

**החלפת כותרת השוליים**

הנוסח הקודם:

~~נגישות מקלט במבנה שייעודו לאנשים עם מוגבלות~~

3. (א) נתיב גישה, כהגדרתו בתקנות המפרטים, למקלט שאינו מרחב מוגן דירתי ואינו מקלט מסוג א1 כהגדרתם בתקנות האמורות, בכל חלק של מקום ציבורי שאינו חדר מדרגות יהיה דרך נגישה לפי הוראות הנגישות.

נגישות נתיב גישה

תק' תשע"ח-2018

(ב) על חדר מדרגות שהוא חלק מנתיב גישה יחולו הוראות פרק ב' לחלק ג' לתוספת השניה לתקנות התכנון והבנייה (בקשה להיתר, תנאיו ואגרות), התש"ל-1970, ופרט 8.130 לתוספת השנייה לתקנות האמורות יהיה נגיש לפי הוראות ת"י 1918 חלק 3.1, בסעיפים העוסקים בנגישות מדרגות.

תק' תשע"ח-2018

מיום 2.9.2018

**תק' תשע"ח-2018**

[ק"ת תשע"ח מס' 8067](http://www.nevo.co.il/Law_word/law06/tak-8067.pdf) מיום 2.9.2018 עמ' 2760

3. (א) נתיב גישה, כהגדרתו בתקנות המפרטים, למקלט שאינו מרחב מוגן דירתי ואינו מקלט מסוג א1 כהגדרתם ~~בתקנות המפרטים האמורות~~ בתקנות האמורות, בכל חלק של מקום ציבורי שאינו חדר מדרגות יהיה דרך נגישה לפי הוראות הנגישות.

(ב) על חדר מדרגות שהוא חלק מנתיב גישה יחולו הוראות פרק ב' לחלק ג' לתוספת השניה לתקנות התכנון והבנייה (בקשה להיתר, תנאיו ואגרות), התש"ל-1970, ופרט 8.130 לתוספת השנייה לתקנות האמורות יהיה נגיש לפי הוראות ת"י 1918 חלק 3.1, בסעיפים העוסקים בנגישות מדרגות.

4. (א) מקלט שמותקן בו בית כיסא כימי או שיש חובה להתקינו, לפי תקנות המפרטים, לפי תקנות הציוד או לפי כל דין אחר, ואין בו בית כיסא נגיש לפי תקנות המפרטים, יהא בו בית כיסא כימי אחד לפחות נגיש.

נגישות בתי כיסא ותא מקלחת

תק' תשע"ח-2018

(ב) יראו בית כיסא כימי כנגיש, אם מתקיימים בו כל אלה:

(1) מושב שרוחבו 40 סנטימטרים לפחות וגובהו 45 עד 50 סנטימטרים מעל פני הרצפה, והוא יציב בעת שאדם מתיישב עליו או קם ממנו;

(2) מאחז יד בצורת L שמתקיימות בו הוראות ת"י 1918 חלק 3.1, בסעיף 2.11.6 הדן במאחזי יד;

תק' תשע"ח-2018

(3) וילון סביב בית הכיסא והמאחז או אמצעי אחר המספק פרטיות, ובלבד שהוא ניתן לפתיחה ולסגירה בידי אדם עם מוגבלות היושב בכיסא כלכלית, מאפשר מעבר חופשי ברוחב 110 סנטימטרים לפחות אל בית הכיסא, ואינו מהווה מכשול בכניסה וביציאה לאזור בית הכיסא.

(ג) מקלט שיש בו תא מקלחת, יתקיימו בתא המקלחת הוראות פרט 8.156 לתקנות התכנון והבנייה, למעט ההוראות לעניין מאחז יד מתקפל ומושב מתקפל.

תק' תשע"ח-2018

(ד) הציוד האמור בתקנות משנה (ב) יהיה מותקן במקלט באופן קבוע זולת אם הוא קל להתקנה בשעת חרום, שאז מותר שיוחזר בארון או בארגז נעול, ובלבד שיוחזר כך גם הציוד הדרוש להתקנתו.

תק' תשע"ח-2018

מיום 2.9.2018

**תק' תשע"ח-2018**

[ק"ת תשע"ח מס' 8067](http://www.nevo.co.il/Law_word/law06/tak-8067.pdf) מיום 2.9.2018 עמ' 2760

4. (א) מקלט שמותקן בו בית כיסא כימי או שיש חובה להתקינו, ~~בין~~ לפי תקנות המפרטים, לפי תקנות הציוד או לפי כל דין אחר, ואין בו בית כיסא נגיש לפי תקנות המפרטים, יהא בו בית כיסא כימי אחד לפחות נגיש.

(ב) יראו בית כיסא כימי כנגיש, אם מתקיימים בו כל אלה:

(1) מושב שרוחבו 40 סנטימטרים לפחות וגובהו 45 עד 50 סנטימטרים מעל פני הרצפה, והוא יציב בעת שאדם מתיישב עליו או קם ממנו;

(2) ~~שני מאחזי יד~~ מאחז יד בצורת L שמתקיימות בו הוראות ת"י 1918 חלק 3.1, ~~בסעיף הדן במאחזי יד המותקנים משני צדי בית הכיסא, או מאחז יד אחד לפחות בצורת L לפי פרט 8.145 לתוספת השנייה לתקנות התכנון והבנייה (בקשה להיתר, תנאיו ואגרות), התש"ל-1970~~ בסעיף 2.11.6 הדן במאחזי יד;

(3) וילון סביב בית הכיסא והמאחז או אמצעי אחר המספק פרטיות, ובלבד שהוא ניתן לפתיחה ולסגירה בידי אדם עם מוגבלות היושב בכיסא כלכלית, מאפשר מעבר חופשי ברוחב 110 סנטימטרים לפחות אל בית הכיסא, ואינו מהווה מכשול בכניסה וביציאה לאזור בית הכיסא.

~~(ג) מקלט שיש בו תא מקלחת, יתקיימו בתא מקלחת אחד לפחות, הוראות פרט 8.156 לתוספת השנייה לתקנות התכנון והבנייה, למעט ההוראות לעניין מאחז יד מתקפל ומושב מתקפל.~~

(ג) מקלט שיש בו תא מקלחת, יתקיימו בתא המקלחת הוראות פרט 8.156 לתקנות התכנון והבנייה, למעט ההוראות לעניין מאחז יד מתקפל ומושב מתקפל.

(ד) הציוד האמור בתקנות משנה (ב) ~~ו-(ג)~~ יהיה מותקן במקלט באופן קבוע זולת אם הוא קל להתקנה בשעת חרום, ~~שאזי~~ שאז מותר שיוחזר בארון או בארגז נעול, ובלבד שיוחזר כך גם הציוד הדרוש להתקנתו.

5. בסימון ובשילוט במקלט יתקיימו הוראות תקנה 16 לתקנות שוויון זכויות לאנשים עם מוגבלות (התאמות נגישות לשירות), התשע"ג-2013.

סימון ושילוט

6. תחילתן של תקנות אלה 60 ימים מיום פרסומן (להלן – יום התחילה); תקנות אלה יחולו על כל בקשה להיתר שתוגש לאחר יום התחילה למעט היתר שחודש או בקשות לשינויים במבנים שנבנו לפי היתר שניתן לפני יום התחילה ואשר לא חלו עליו תקנות אלה.

תחילה ותחולה

7. אין בתקנות אלה כדי לגרוע מתוקף תכנית שאושרה לפני יום התחילה, ואולם רשאית רשות מוסמכת, לבקשת מגיש תכנית שאושרה, לאשר במקום תכנית כאמור, תכנית שתהיה כולה לפי תקנות אלה.

הוראות מעבר

י"ג באדר א' התשע"ו (22 בפברואר 2016) משה (בוגי) יעלון

שר הביטחון

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשע"ו מס' 7676](http://www.nevo.co.il/Law_word/law06/tak-7676.pdf) מיום 27.6.2016 עמ' 1448.

   תוקנו [ק"ת תשע"ח מס' 8067](http://www.nevo.co.il/Law_word/law06/TAK-8067.pdf) מיום 2.9.2018 עמ' 2760 – תק' תשע"ח-2018. [↑](#footnote-ref-1)