תקנות ההתגוננות האזרחית (סדרי העבודה והדיונים של המועצה הארצית, המועצה המחוזית ושל ועדותיהן והדיונים בהן), תשכ"ה-1965

בטחון – התגוננות אזרחית

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | כינוס המועצה הארצית | סעיף 2 |
| 2 | [Go](#Seif2) | הזמנה לישיבות | סעיף 3 |
| 2 | [Go](#Seif3) | מנין חוקי | סעיף 4 |
| 2 | [Go](#Seif4) | ניהול ישיבות | סעיף 5 |
| 2 | [Go](#Seif5) | קבלת החלטות | סעיף 6 |
| 2 | [Go](#Seif6) | פרוטוקול | סעיף 7 |
| 3 | [Go](#Seif7) | ישיבות המועצה המחוזית והפיקודית | סעיף 8 |
| 3 | [Go](#Seif8) | הזמנת מבקש | סעיף 9 |
| 3 | [Go](#Seif9) | ועדת המועצה המחוזית לפי סעיף 7ג | סעיף 10 |
| 3 | [Go](#Seif10) | ועדת המועצה המחוזית על פי סעיף 13 לחוק | סעיף 11 |
| 3 | [Go](#Seif11) | השם | סעיף 12 |

תקנות ההתגוננות האזרחית (סדרי העבודה והדיונים של המועצה הארצית, המועצה המחוזית ושל ועדותיהן והדיונים בהן), תשכ"ה-1965[[1]](#footnote-1)\*

בתוקף סמכותי לפי הסעיפים 6א ו-27(ג) לחוק ההתגוננות האזרחית, תשי"א-1951, אני מתקין תקנות אלה:

1. בתקנות אלה –

הגדרות

"מועצה ארצית" – מועצה ארצית של הגא שהוקמה על פי סעיף 4 לחוק;

"מועצה מחוזית" – מועצה מחוזית של הגא שהוקמה על פי סעיף 6 לחוק.

2. ראש הגא יכנס המועצה הארצית לישיבות כל אימת שיראה צורך בכך והוא יקבע את סדר היום לישיבותיה.

כינוס המועצה הארצית

תק' תשל"ז-1977

מיום 17.2.1977

**תק' תשל"ז-1977**

[ק"ת תשל"ז מס' 3665](http://www.nevo.co.il/Law_word/law06/TAK-3665.pdf) מיום 17.2.1977 עמ' 944

2. ראש הגא יכנס המועצה הארצית לישיבות כל אימת שיראה צורך בכך~~, ובלבד שיכנסה לפחות אחת לששה חדשים,~~ והוא יקבע את סדר היום לישיבותיה.

3. הזמנה בכתב לישיבת המועצה הארצית המפרטת את סדר יומה תימסר לחבריה לפחות שבעה ימים לפני מועד הישיבה; אולם הזמנה לישיבה בתקופת קרבות, הזמנה שנקבעה על ידי ראש הגא כדחופה, וכן הודעה על ביטול ישיבה או דחייתה תימסר במועד ובדרך הנראים לראש הגא כיעילים.

הזמנה לישיבות

4. המנין החוקי בישיבות המועצה הארצית הוא כלהלן:

מנין חוקי

(1) בתקופה שאינה תקופת קרבות –

(א) שליש מחברי המועצה הארצית, ובכללם היושב ראש;

(ב) לא היה בישיבת המועצה הארצית מנין חוקי, יקבע היושב ראש מועד חדש לישיבה. במועד החדש שנקבע כאמור יהיו שלושה חברי המועצה ובכללם היושב ראש, מנין חוקי לגבי כל ענין שעמד על סדר היום בישיבה הקודמת של המועצה שלא היה בה מנין חוקי. ההזמנה לישיבה במועד החדש תכלול אזהרה שישיבה זו תתקיים גם במנין חוקי כאמור בפסקה זו.

(2) בתקופת הקרבות – שלושה חברי המועצה הארצית, ובכללם היושב ראש.

5. ראש הגא ישב ראש בישיבות המועצה הארצית וינהל אותן בהתאם לסדר היום.

ניהול ישיבות

6. (א) החלטות המועצה הארצית יתקבלו ברוב דעות של חבריה המצביעים בישיבה שנוכח בה מנין חוקי.

קבלת החלטות

(ב) ההצבעה תהיה בהרמת ידיים.

(ג) חוקיות החלטה של המועצה הארצית לא תיפגע מחמת זה בלבד שהזמנה שנשלחה בעוד מועד לחבר מחבריה לפי מענו לא הגיעה לידיו.

7. (א) בישיבות המועצה הארצית יתנהל פרוטוקול שיכלול פרטים אלה:

פרוטוקול

(1) שמות חברי המועצה הארצית הנוכחים בישיבה;

(2) סדר היום;

(3) ההחלטות שנתקבלו.

(ב) היושב ראש יאשר בחתימת ידו את הפרוטוקול והעתק ממנו ישלח לכל חבר מחברי המועצה.

8. על ישיבות המועצה המחוזית והפיקודית יחולו הוראות תקנות 2 עד 7, בשינויים המחוייבים לפי הענין, וכל הסמכויות לכינוס המועצה הארצית וניהול ישיבותיה שיוחדו על פיהן לראש הג"א יהיו מסורות לצורך כינוס המועצה הפיקודית וניהול ישיבותיה למפקד הג"א פיקודי ולצורך כינוס המועצה המחוזית וניהול ישיבותיה – למפקד הג"א מחוזי.

ישיבות המועצה המחוזית והפיקודית

תק' תש"ל-1969

מיום 6.11.1969

**תק' תש"ל-1969**

[ק"ת תש"ל מס' 2477](http://www.nevo.co.il/Law_word/law06/TAK-2477.pdf) מיום 6.11.1969 עמ' 412

**החלפת תקנה 8**

הנוסח הקודם:

~~ישיבות המועצה המחוזית~~

~~8. על ישיבות המועצה המחוזית יחולו הוראות תקנות 2 עד 7, בשינויים המחוייבים לפי הענין, וכל הסמכויות לכינוס המועצה הארצית וניהול ישיבותיה שיוחדו על פיהן לראש הגא יהיו מסורות למפקד הגא מחוזי לצורך כינוס המועצה המחוזית וניהול ישיבותיה.~~

9. (א) לפני מתן החלטתה על בקשה לבטל הודעת הצבה או לבטל קריאה או לדחותה הכל לפי סעיף 7ג לחוק, רשאית המועצה המחוזית להזמין את המבקש להופיע בפניה או להמציא לה מסמכים התומכים בבקשתו.

הזמנת מבקש

(ב) המועצה המחוזית תתן נימוקים להחלטתה.

10. (א) לצורך תקנה זו –

ועדת המועצה המחוזית לפי סעיף 7ג(ג) לחוק

"ועדה" – הועדה שנבחרה על ידי המועצה המחוזית לצורך סעיף 7ג(ג) לחוק.

(ב) שני חברי הועדה ובכללם היושב ראש הם מנין חוקי בישיבותיה.

(ג) הועדה רשאית להזמין את המבקש להופיע בפניה או להמציא מסמכים התומכים בבקשתו.

(ד) החלטות הועדה יתקבלו ברוב דעות של המצביעים בישיבה שנוכח בה מנין חוקי. ההצבעה תהיה בהרמת ידיים: היו הדעות שקולות, תהיה דעתו של היושב ראש מכרעת.

(ה) הועדה תתן נימוקים להחלטותיה.

(ו) על יתר סדרי העבודה של הועדה, והדיונים בה, במידה שלא נקבעו בתקנה זו, יחולו הוראות התקנות 2 עד 7, בשינויים מחוייבים לפי הענין.

11. על סדרי העבודה של ועדה שנבחרה לפי סעיף 13(ד) לחוק ועל הדיונים בה, במידה שלא נקבעו בחוק או על ידי הועדה עצמה, יחולו הוראות תקנה 10(ב) עד (ה), ובמידה שלא נקבעו גם בתקנה כאמור יחולו הוראות התקנות 2 עד 7, בשינויים המחוייבים לפי הענין.

ועדת המועצה המחוזית על פי סעיף 13 לחוק

12. לתקנות אלה ייקרא "תקנות ההתגוננות האזרחית (סדרי העבודה של המועצה הארצית, המועצה המחוזית ושל ועדותיהן והדיונים בהן), תשכ"ה-1965".

השם

ז' באדר ב' תשכ"ה (11 במרס 1965) לוי אשכול

שר הבטחון

1. \* פורסמו [ק"ת תשכ"ה מס' 1706](http://www.nevo.co.il/Law_word/law06/TAK-1706.pdf) מיום 1.4.1965 עמ' 1682.

   תוקנו [ק"ת תש"ל מס' 2477](http://www.nevo.co.il/Law_word/law06/TAK-2477.pdf) מיום 6.11.1969 עמ' 412 – תק' תש"ל-1969.

   [ק"ת תשל"ז מס' 3665](http://www.nevo.co.il/Law_word/law06/TAK-3665.pdf) מיום 17.2.1977 עמ' 944 – תק' תשל"ז-1977. [↑](#footnote-ref-1)