תקנות ההתגוננות האזרחית (ציוד ושילוט במקלטים ובמחסים ציבוריים), תשמ"א–1981

בטחון – התגוננות אזרחית

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 3 | [Go](#Seif1) | ציוד למקלט לבית עד 4 דירות או מקלט ששטחו לא יותר מ 8 מר ונועד לשמש מפעל | סעיף 2 |
| 3 | [Go](#Seif2) | ציוד למקלט לבית עד 16 דירות או מקלט ששטחו עד 32 מר ונועד לשמש מפעל | סעיף 3 |
| 3 | [Go](#Seif3) | ציוד למקלט לבית עד 32 דירות או מקלט ששטחו 64 מר ונועד לשמש מפעל | סעיף 4 |
| 3 | [Go](#Seif4) | ציוד למקלט לבית מעל 32 דירות או 64 מר | סעיף 5 |
| 3 | [Go](#Seif5) | מכל מים ושקי חול | סעיף 6 |
| 3 | [Go](#Seif6) | בית כסא כימי | סעיף 7 |
| 3 | [Go](#Seif7) | אופן ההחזקה של הציוד | סעיף 8 |
| 3 | [Go](#Seif8) | שילוט | סעיף 9 |
| 3 | [Go](#Seif9) | ציוד במקלט ציבורי ומחסה ציבורי | סעיף 10 |
| 4 | [Go](#Seif10) | ציוד לפי חיקוק אחר | סעיף 11 |
| 4 | [Go](#Seif11) | תחילה | סעיף 12 |
| 4 | [Go](#med0) | תוספת ראשונה |  |
| 4 | [Go](#med1) | תוספת שניה |  |
| 5 | [Go](#med2) | תוספת שלישית |  |

תקנות ההתגוננות האזרחית (ציוד ושילוט במקלטים ובמחסים ציבוריים), תשמ"א–1981(31)

בתוקף סמכותי לפי סעיפים 19(א) ו-27(ג) לחוק ההתגוננות האזרחית, תשי"א–1951 (להלן — החוק), אני מתקין, באישור ועדת החוץ והבטחון של הכנסת, תקנות אלה:

1. בתקנות אלה —

הגדרות

"דירה" — חדר או מערכת חדרים או תאים, שנועדו לשמש יחידה שלמה ונפרדת למגורים;

"בית כסא כימי" — בית כסא עשוי חומר פלסטי, בעל מיכל המעכל שפכים באמצעות חומר כימי, לרבות חמש מנות אבקה;

"תחבושת אישית" — כרית צמר גפן, עטופה בגזה, גודל הכרית 9 ס"מ X 15 ס"מ, מחובר אליה משני צדדיה אגד מפוצל ברוחב הכרית ובאורך 70 ס"מ לפחות, סטרילית, באריזה אטומה;

"תחבושת בינונית" — כרית צמר גפן, עטופה בגזה, גודל הכרית 18 ס"מ X 18 ס"מ, מחוברים משני צדדיה שני אגדים, כל אחד ברוחב 6 ס"מ ובאורך 70 ס"מ לפחות, סטרילית, באריזה אטומה;

"תחבושת נגד כוויה (מטלין)" — עשויה בד כספי בגודל 60 ס"מ X 80 ס"מ, עם 4 רצועות בצדדים, סטרילית, בעטיפה אטומה;

"אגד גזה" — עשוי לפי תקן ישראלי ת"י 997, אורך 3.6 מ', רוחב 6 ס"מ עד 7.5 ס"מ, עטוף בנייר דק;

"מרפד גזה" — עשוי מגזה בגודל 7.5 ס"מ X 7.5 ס"מ, עם 12 שכבות, סטרילי, באריזה אטומה;

"משולש בד" — עשוי בד גלמי שאורך צלעותיו 90 ס"מ X 90 ס"מ X 1.27 מ';

"סד עץ מרופד" — קרש עץ באורך 60 ס"מ, מרופד בצמר גפן ובבד, עטוף בנילון;

"חוסם עורקים" — רצועת גומי או ניאופרן, באורך 2 מ' וברוחב 6.5 ס"מ;

"איספלנית" — גליל מבד דביק, ברוחב 2.5 ס"מ;

"מספרים לעזרה ראשונה" — עשויות פלדה נוקשה ומצופה ניקל;

------------

(31) פורסמו [ק"ת תשמ"א מס' 4233](http://www.nevo.co.il/Law_word/law06/TAK-4233.pdf) מיום 11.5.1981 עמ' 968.

"סיכת בטחון" — עשויה מתכת מצופה, לבנה, באורך 5 ס"מ;

"תרמיל לחבילה קטנה לעזרה ראשונה" — עשוי עטיפה פנימית מחומר פלסטי הנסגרת בכפתורים ועטיפה חיצונית הנסגרת הרמטית בחימום;

"תרמיל לעזרה ראשונה לחובש" — עשוי בד אברזין, בגודל 30 ס"מ X 20 ס"מ X 12 ס"מ, חלוקה פנימית לתאים, עם 2 רצועות לסגירה מהירה ורצועת נשיאה;

"מחבט כיבוי" — עם ידית עץ באורך 1.4 מ';

"את חפירה" — את עם ידית עץ באורך 80 ס"מ;

"דלי לחול ולמים" — דלי עשוי חומר פלסטי, גובה 25 ס"מ, קיבולת 8 ליטר;

"פנס מטלטל לאור מפזר (לוקס)" — פנס עם נורה בעלת אורך פעילות רצופה של לפחות 20 שעות בעוצמת אור סבירה ועם סוללה 6 וולט בעלת אורך פעילות רצופה של 7 שעות לפחות, שתישמר בתנאים סבירים במשך כשנה ללא שימוש;

"פנס זרקאור מיטלטל" — פנס עם נורה בעלת אורך פעילות רצופה של לפחות 100 שעות בעוצמת אור סבירה ועם סוללה של 6 וולט בעלת אורך פעילות רצופה של 7 שעות לפחות, שתישמר בתנאים סבירים במשך כשנה ללא שימוש;

"שק לאיסוף ולסילוק אשפה" — עשוי חומר פלסטי, בגודל 40 ס"מ X 60 ס"מ;

"שק למילוי חול" — למיגון כניסות ויציאות חירום ומכלי גז ודלק, עשוי יוטה או חומר פלסטי, בגודל 85 ס"מ X 35 ס"מ;

"אלונקה" — אלונקה התואמת את התקן הישראלי ת"י 179;

"מיכל מים" — עשוי מחומר פוליאתילן או פי.וי.סי. או פיברגלס.

2. מקלט שנועד לשמש בית עד ארבע דירות או מקלט ששטחו לא יותר מ- 8 מ"ר שנועד לשמש מפעל יצוייד בציוד כמפורט בתוספת הראשונה.

ציוד למקלט

לבית עד 4

דירות או מקלט ששטחו לא יותר

מ-8 מ"ר ונועד

לשמש מפעל

3. מקלט שנועד לשמש בית שבו למעלה מ-4 דירות, אך לא יותר מ-16 דירות, או מקלט ששטחו למעלה מ-8 מ"ר, אך לא יותר מ-32 מ"ר, שנועד לשמש מפעל יצוייד בציוד כמפורט בתוספת השניה.

ציוד למקלט

לבית עד 16

דירות או מקלט ששטחו עד 32 מ"ר ונועד לשמש מפעל

4. מקלט שנועד לשמש בית שבו למעלה מ-16 דירות, אך לא יותר מ-32 דירות, או מקלט ששטחו למעלה מ-32 מ"ר, אך לא יותר מ-64 מ"ר, שנועד לשמש מפעל יצוייד בציוד כמפורט בתוספת השלישית.

ציוד למקלט לבית

עד 32 דירות או מקלט ששטחו 64

מ"ר ונועד לשמש מפעל

5. (א) מקלט שנועד לשמש בית שבו למעלה מ-32 דירות יצוייד בציוד נוסף כמפורט בתוספת השניה לכל 16 דירות שלמות; לענין זה — יתרת הדירות שלמעלה מ-9 ייחשבו כ-16 דירות שלמות.

ציוד למקלט

לבית מעל 32

דירות או 64 מ"ר

(ב) מקלט ששטחו למעלה מ-64 מ"ר שנועד לשמש מפעל יצוייד בציוד כמפורט בתוספת השניה לכל 32 מ"ר משטח המקלט. לענין זה — מספר המטרים המרובעים האחרונים שלמעלה מ-16 ייחשבו ל-32 מ"ר שלמים.

6. עם הכרזת מצב הכן ימולא מכל המים במי שתיה, השקים ימולאו בחול, ויושמו בכניסות ויציאות החירום.

מכל מים

ושקי חול

7. בית כסא כימי כאמור בתוספת השניה והשלישית יותקן במקלט רק אם אין בו בית כסא לפי תקנות ההתגוננות האזרחית (מפרטים לבניית מקלטים), תשל"א–1971.

בית כסא כימי

8. ציוד שיש להחזיקו לפי תקנות אלה, במקלט או מחוצה לו, יוחזק בארון או בארגז נעול, ככל שניתן להחזיקו בהם, או יוחזק בצורה נאותה אחרת, כדי לשמור עליו מנזק או אובדן, ובלבד שעם הכרזת מצב הכן תהיה אפשרות נוחה להשתמש בו.

אופן ההחזקה

של הציוד

9. (א) ליד כל כניסה למקלט ציבורי או חיצוני וליד כל מחסה ציבורי יותקן שלט שעליו כתוב באותיות דפוס ברורות "מקלט", או "מחסה". האותיות יהיו בצבע שחור, על רקע לבן המחזיר אור, גובה כל אות יהיה 72 מ"מ ורחבה 50 מ"מ לפחות.

שילוט

(ב) על השלט המותקן ליד הכניסה למקלט ציבורי או למחסה ציבורי יסומן חץ המורה על כיוון הכניסה.

10. מקלט ציבורי יצוייד לפי שטחו כאילו היה מקלט המשמש מפעל.

ציוד במקלט ציבורי ומחסה ציבורי

11. מי שחייב להחזיק לפי חיקוק אחר ציוד, כאמור בתקנות אלה, או חלק ממנו, פטור מלהחזיק אותו ציוד לפי תקנות אלה, אולם במצב הכן יועבר הציוד כולו למקלט.

ציוד לפי

חיקוק אחר

12. תחילתן של תקנות אלה 180 יום מיום פרסומן.

תחילה

תוספת ראשונה

(תקנה 2)

1. חבילה קטנה לעזרה ראשונה המכילה:

2 תחבושות אישיות;

3 משולשים בד;

3 מרפדי גזה;

3 אגדי גזה;

3 סיכות בטחון;

1 תרמיל.

2. מכלי מי שתיה בקיבולת של 40 ליטר.

3. 20 שקים לאיסוף ולסילוק אשפה.

4. 15 שקים למילוי חול.

5. עמדת כיבוי אש הכוללת:

1 מחבט כיבוי;

1 את חפירה;

2 דליים לחול ולמים.

6. 1 פנס מטלטל לאור מפזר (לוקס).

תוספת שניה

(תקנה 3)

1. תרמיל עזרה ראשונה לחובש המכיל:

8 תחבושות אישיות;

2 תחבושות בינוניות;

2 תחבושות נגד כוויה (מטלין);

10 משולשי בד;

20 מרפדי גזה;

1 סד עץ מרופד;

1 חוסם עורקים;

1 איספלנית;

3 אגדי גזה;

1 מספרים לעזרה ראשונה;

10 סיכות בטחון;

1 תרמיל.

2. מכלי מי שתיה בקיבולת של 160 ליטר.

3. 1 בית כסא כימי.

4. 1 פנס זרקאור מטלטל.

5. 1 אלונקה.

6. 80 שקים לאיסוף ולסילוק אשפה.

7. 60 שקים למילוי חול.

8. 1 עמדת כיבוי אש, כמפורט בתוספת הראשונה.

תוספת שלישית

(תקנה 4)

1. 2 תרמילי עזרה ראשונה לחובש, כמפורט בתוספת השניה.

2. מכלי מי שתיה בקיבולת של 160 ליטר.

3. 1 בית כסא כימי.

4. 1 פנס זרקאור מטלטל.

5. 1 אלונקה.

6. 80 שקים לאיסוף ולסילוק אשפה.

7. 60 שקים למילוי חול.

8. 1 עמדת כיבוי אש, כמפורט בתוספת הראשונה.

כ"א באדר ב' תשמ"א (27 במרס 1981) מנחם בגין

שר הבטחון