תקנות ההתגוננות האזרחית (קריאה לחפירת תעלות להתגוננות אזרחית), תשכ"ה–1965

בטחון – התגוננות אזרחית

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | קריאה לחפירת תעלות להתגוננות אזרחית | סעיף 1 |
| 2 | [Go](#Seif1) | פטור | סעיף 2 |
| 2 | [Go](#Seif2) | הגבלת זמן | סעיף 3 |
| 2 | [Go](#Seif3) | שחרור מקיום חובה | סעיף 4 |
| 3 | [Go](#Seif4) | חובה להתייצב | סעיף 5 |
| 3 | [Go](#Seif5) | הודעה על החלטה | סעיף 6 |
| 3 | [Go](#Seif6) | השם | סעיף 7 |

תקנות ההתגוננות האזרחית (קריאה לחפירת תעלות להתגוננות אזרחית), תשכ"ה–1965(18)

בתוקף סמכותי לפי הסעיפים 14ב ו-27(ג) לחוק ההתגוננות  האזרחית, תשי"א–1951, ובאישור ועדת החוץ והבטחון של הכנסת, אני מתקין תקנות אלה:

------------

(18) פורסמו [ק"ת תשכ"ה מס' 1755](http://www.nevo.co.il/Law_word/law06/TAK-1755.pdf) מיום 5.8.1965 עמ' 2496.

1. (א) שר הבטחון רשאי להורות כי מפקד הגא מחוזי רשאי לקרוא בצו סוגי בני-אדם הגרים או העובדים בתחום מחוזו, להתייצב במקום, בזמן ובאופן שנקבעו באותו צו לחפירת תעלות להתגוננות אזרחית בתחום הרשות המקומית בו הם גרים או עובדים, או בשטח הסמוך לו (להלן — הצו).

קריאה לחפירת תעלות להתגוננות אזרחית

(ב) מי שהצו חל עליו, יתייצב כאמור בו, יקיים כל חובה שהוטלה עליו לפיו ולא ייעדר מהמקום בו הוא חייב להימצא לשם קיום אותה חובה ללא היתר לכך מאת מי שהוסמך על ידי מפקד הגא מחוזי.

2. לא ייקראו להתייצב על פי תקנות אלה:

פטור

(1) חייל המשרת שירות סדיר או שירות מילואים בצבא-הגנה לישראל;

(2) מי שנמנה עם משטרת ישראל;

(3) מי שנמנה עם הגא כמתנדב;

(4) גבר למטה מגיל 15 או למעלה מגיל 65;

(5) אשה למטה מגיל 16 או למעלה מגיל 60;

(6) אשה הרה בתקופת הריונה ועד תום שנה אחת מגמר ההריון;

(7) אם לילד למטה מגיל 5 או מי שאחראי לו במקומה;

(8) אם לשלושה ילדים או יותר, שגיל כל אחד מהם הוא למטה מ-16 שנה או מי שאחראי להם במקומה.

3. לא תוטל חובה על פי תקנות אלה ליותר מאשר לארבע שעות ביממה, אולם אם היה מפקד הגא מחוזי סבור כי צרכים מידיים של ההתגוננות האזרחית מחייבים זאת, רשאי הוא, באישור ראש הגא, להורות בצו כי החובה כאמור תוטל ליותר מאשר לארבע שעות.

הגבלת זמן

4. (א) מי שהצו חל עליו רשאי, תוך חמישה ימים מהיום שבו הגיע הצו לידיעתו, לפנות בכתב לועדה שתמונה על ידי ראש הגא (להלן — הועדה) בבקשה לפטור אותו מחובת התייצבות לפיו.

שחרור

מקיום חובה

(ב) לכל מחוז הגא תהיה ועדה אחת או יותר והיא תהיה של חבר אחד או יותר.

(ג) הועדה רשאית, בהתחשב בטעמי בריאות או משפחה או  בטעמים אחרים כיוצא באלה, לאשר את הבקשה ולשחרר את המבקש מחובת התייצבות על פי תקנות אלה או לדחות הבקשה.

(ד) הועדה תדון בבקשה תוך שלושה ימים מיום קבלתה.

5. הגשת בקשה לועדה אינה פוטרת את המבקש מן החובה להתייצב על פי תקנות אלה ולקיים כל חובה המוטלת על פיהן כל עוד לא החליטה הועדה לאשר את הבקשה; אולם מפקד הגא מחוזי, או מי שהוסמך על ידיו לכך, ישחרר אדם ממילוי חובה ביממה פלונית, אם נוכח שאין הוא מסוגל לכך מטעמי בריאות או משפחה או מטעמים אחרים כיוצא באלה, או אם הוגשה לו תעודת רופא המעידה על אי-כשרו למלא את החובה.

חובה להתייצב

6. הועדה תודיע למבקש ולמפקד הגא מחוזי את החלטתה בבקשה.

הודעה על החלטה

7. לתקנות אלה ייקרא "תקנות ההתגוננות האזרחית (קריאה לחפירת תעלות להתגוננות אזרחית), תשכ"ה–1965".

השם

י"ח בתמוז תשכ"ה (18 ביולי 1965) לוי אשכול

שר הבטחון