תקנות ההתגוננות האזרחית (תנאים להתקנת מיתקנים ולשימוש בהם), תשכ"ה–1965

בטחון – התגוננות אזרחית

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | תנאים להתקנת מיתקנים נוספים | סעיף 2 |
| 2 | [Go](#Seif2) | תנאים לשימוש במיתקנים קיימים | סעיף 3 |
| 2 | [Go](#Seif3) | ביטול הודעה מוקדמת | סעיף 4 |
| 2 | [Go](#Seif4) | תא מסביב למיתקן נוסף | סעיף 5 |
| 2 | [Go](#Seif5) | מסירת פרטים | סעיף 6 |
| 2 | [Go](#Seif6) | איסור הפרעה | סעיף 7 |
| 3 | [Go](#Seif7) | הסרת המיתקנים הנוספים או הפסקת השימוש במיתקנים קיימים | סעיף 8 |
| 3 | [Go](#Seif8) | השם | סעיף 9 |

תקנות ההתגוננות האזרחית (תנאים להתקנת מיתקנים ולשימוש בהם), תשכ"ה–1965(15)

בתוקף סמכותי לפי הסעיפים 9א ו-27(ג) לחוק ההתגוננות האזרחית, תשי"א–1951, הנני מתקין תקנות אלה:

1. בתקנות אלה —

הגדרות

"מיתקנים נוספים" — צופרים, מיתקני קשר ומיתקני כוח שראש הגא מוסמך להתקינם במקרקעין ולהפעילם לצרכי ההתגוננות האזרחית;

"מיתקנים קיימים" — מיתקני קשר או מיתקני כוח הקיימים  במקרקעין, שראש הגא מוסמך להשתמש בהם לצרכי ההתגוננות האזרחית;

"ראש הגא" — לרבות מי שהוסמך לכך על ידיו בכתב.

2. ראש הגא לא יתקין ולא יפעיל מיתקנים נוספים במקרקעין אלא אם נתקיימו אלה:

תנאים להתקנת מיתקנים נוספים

(1) ניתנה למחזיק במקרקעין הודעה מוקדמת של שבועיים ימים לפחות;

(2) הם הותקנו באותו חלק במקרקעין שאינו משמש  למגורים.

------------

(15) פורסמו [ק"ת תשכ"ה מס' 1683](http://www.nevo.co.il/Law_word/law06/TAK-1683.pdf) מיום 4.2.1965 עמ' 1350.

3. ראש הגא לא ישתמש במיתקנים קיימים שבמקרקעין אלא אם נתקיימו אלה:

תנאים לשימוש במיתקנים קיימים

(1) ניתנה למחזיק במקרקעין הודעה מוקדמת של יום אחד לפחות;

(2) הותקנו באותם מקרקעין מיתקנים נוספים;

(3) זכות השימוש במיתקנים הקיימים של המחזיק במקרקעין לא תיפגע במידה העולה על זו שהיא, לדעת ראש הגא, הכרחית בנסיבות המקרה.

4. הוכרז על מצב הכן בהתגוננות האזרחית, על פי סעיף 21 לחוק, לא יהיה צורך במתן הודעה מוקדמת כאמור בתקנות 2(1) ו-3(1).

ביטול הודעה מוקדמת

5. מותר לבנות תא מסביב למיתקן נוסף אם, לדעת ראש הגא, יש בבנייתו כדי להבטיח פעולה תקינה של המיתקן, שימוש יעיל בו, או מניעת טיפול בו על ידי מי שאינו מוסמך לכך.

תא מסביב

למיתקן נוסף

6. ראש הגא רשאי לדרוש מכל אדם שימסור לו פרטים על המקרקעין שבהם הוא מחזיק, או על כל חלק מהם, או על המיתקנים הקיימים שהוא משתמש או זכאי להשתמש בהם, אם ראש הגא סבור שבפרטים כאמור יש כדי לסייע לאיתור המקום המתאים ביותר להתקנת המיתקנים הנוספים או כדי לאפשר את השימוש במיתקנים קיימים.

מסירת פרטים

7. (א) התקין ראש הגא מיתקנים נוספים, לא יפעילם אדם, לא יפגע בפעולתם התקינה או בשימוש יעיל בהם, לא יעבירם, יסלקם או יסירם אלא ברשות ראש הגא.

איסור הפרעה

(ב) השתמש ראש הגא במיתקנים קיימים, לא יפגע אדם בפעולתם התקינה, בשימוש יעיל בהם, לא יעבירם, יסלקם או יסירם אלא ברשות ראש הגא, וכן לא ישתמש בהם כך שתיפגע על ידי כך זכות השימוש על ידי ראש הגא.

8. ראש הגא יסיר את המיתקנים הנוספים או יפסיק את השימוש  במיתקנים הקיימים אם, לדעתו, אין עוד צורך בהפעלת המיתקנים הנוספים או להשתמש במיתקנים הקיימים.

הסרת המיתקנים הנוספים או הפסקת השימוש במיתקנים קיימים

9. לתקנות אלה ייקרא "תקנות ההתגוננות האזרחית (תנאים להתקנת מיתקנים ולשימוש בהם), תשכ"ה–1965".

השם

כ"ג בשבט תשכ"ה (26 בינואר 1965) לוי אשכול

שר הבטחון