תקנות הזרעים (גידול חומר ריבוי תות-שדה ומכירתו), תשמ"ח-1988

חקלאות טבע וסביבה – חקלאות – גידולים חקלאיים – זרעים וצמחים

תוכן ענינים

|  |  |  |  |
| --- | --- | --- | --- |
|  | פרק א': פרשנות | [Go](#med0) | 3 |
| סעיף 1 | הגדרות | [Go](#Seif1) | 3 |
|  | פרק ב': כללי | [Go](#med1) | 3 |
| סעיף 2 | איסור גידול ומכירה של חומר ריבוי | [Go](#Seif2) | 3 |
| סעיף 3 | דרגות חומר ריבוי | [Go](#Seif3) | 3 |
| סעיף 4 | בקשה לגידול חומר ריבוי של תות שדה | [Go](#Seif4) | 3 |
| סעיף 5 | מתן אישור | [Go](#Seif5) | 4 |
| סעיף 6 | הודעה על שתילה | [Go](#Seif6) | 4 |
| סעיף 7 | דרישות לבתי צמיחה | [Go](#Seif7) | 4 |
| סעיף 8 | חדר כניסה | [Go](#Seif8) | 4 |
| סעיף 9 | כניסה לבית צמיחה | [Go](#Seif9) | 4 |
| סעיף 10 | ספר טיפולים | [Go](#Seif10) | 4 |
| סעיף 11 | ביעור צמחים | [Go](#Seif11) | 4 |
|  | פרק ג': גידול צמחי גרעין של תות שדה | [Go](#med2) | 4 |
| סעיף 12 | סייגים לגידול בבית גרעין | [Go](#Seif12) | 4 |
| סעיף 13 | בית גרעין | [Go](#Seif13) | 5 |
| סעיף 14 | גידול בבית גרעין | [Go](#Seif14) | 5 |
| סעיף 15 | השרשת שלוחות | [Go](#Seif15) | 5 |
| סעיף 16 | חיטוי כלים לשימוש בבית גרעין | [Go](#Seif16) | 5 |
| סעיף 17 | סימון | [Go](#Seif17) | 5 |
| סעיף 18 | תקן בריאות צמחים בבית גרעין | [Go](#Seif18) | 5 |
| סעיף 19 | הורדת שלוחות בבית גרעין | [Go](#Seif19) | 5 |
| סעיף 20 | תקן שלוחות | [Go](#Seif20) | 5 |
|  | פרק ד': גידול צמחי יסוד של תות שדה | [Go](#med3) | 6 |
| סעיף 21 | גידול וריבוי של צמחי יסוד | [Go](#Seif21) | 6 |
| סעיף 22 | בית יסוד | [Go](#Seif22) | 6 |
| סעיף 23 | גידול בבית יסוד | [Go](#Seif23) | 6 |
| סעיף 24 | סימון קלונים | [Go](#Seif24) | 6 |
| סעיף 25 | תקן בריאות לצמחים בבית יסוד | [Go](#Seif25) | 6 |
| סעיף 26 | שלוחות יסוד ראויות לשתילה במטע אם | [Go](#Seif26) | 6 |
| סעיף 27 | הורדת שלוחות וסימונן | [Go](#Seif27) | 6 |
|  | פרק ה': גידול מטע אם של תות שדה | [Go](#med4) | 6 |
| סעיף 28 | גידול וריבוי של מטע אם | [Go](#Seif28) | 6 |
| סעיף 29 | מטע אם | [Go](#Seif29) | 6 |
| סעיף 30 | גידול במטע אם | [Go](#Seif30) | 6 |
| סעיף 31 | סימן קלונים במטע אם | [Go](#Seif31) | 6 |
| סעיף 32 | תקן בריאות | [Go](#Seif32) | 6 |
| סעיף 33 | הודעה על הוצאת שתילים | [Go](#Seif33) | 6 |
| סעיף 34 | תקן שתילים ואריזה | [Go](#Seif34) | 6 |
| סעיף 35 | סימון השתילים | [Go](#Seif35) | 7 |
| סעיף 36 | חומר ריבוי | [Go](#Seif36) | 7 |
| סעיף 37 | תחילה | [Go](#Seif37) | 7 |

תקנות הזרעים (גידול חומר ריבוי תות-שדה ומכירתו), תשמ"ח-1988[[1]](#footnote-1)\*

בתוקף סמכותי לפי סעיפים 3, 4 ו-4א לחוק הזרעים, תשט"ז-1956, אני מתקין תקנות אלה:

פרק א': פרשנות

1. בתקנות אלה –

הגדרות

"בדיקה וירולוגית" - בדיקה על גבי צמחי בוחן או בדיקה מעבדתית אחרת שנעשתה במעבדה שאישר המנהל לענין זה;

"בית גרעין" - בית צמיחה לגידול צמחי גרעין;

"בית יסוד" - בית צמיחה לגידול צמחי יסוד;

"בית צמיחה" - מבנה המשמש לגידול צמחי תות שדה על דרגותיו השונות והבנוי בהתאם להוראות תקנות אלו;

"המנהל" - מנהל השירות לביקורת זרעים;

"השירות לביקורת זרעים" - השירות לביקורת זרעים ושתילים במשרד החקלאות;

"חומר ריבוי מאושר" - צמח תות שדה שנוצר משלוחות מטע-אם;

"מטע-אם" - בית צמיחה לגידול צמחים של תות שדה שגודלו משלוחות יסוד או שלוחות גרעין;

"צמח גרעין" - צמח תות שדה שמקורו מריבוי מריסטמטי לאחר טיפול תרמי, שנבדק בדיקה וירולוגית ונמצא חפשי מוירוסים וממחלות ובבחינה בוסתנאית נמצא אופיני לזן;

"צמח יסוד" - צמח תות שדה שגדל משלוחת גרעין;

"קלון" - שושרת צמחים שמקורה מצמח אחד;

"שלוחה" - חלק של צמח היוצר צמח נוסף;

"שלוחת גרעין" - חלק של צמח תות שדה שהורד מצמח גרעין לייצור צמח יסוד;

"שלוחת יסוד" - חלק של צמח תות שדה שהורד מצמח יסוד לייצור מטע-אם;

"שתיל" - שתיל תות מושרש שנוצר מחומר ריבוי מאושר ועל-פי הוראות תקנות אלה.

פרק ב': כללי

2. לא יגדל אדם ולא ימכור חומר ריבוי של תות שדה אלא בהתאם להוראות תקנות אלה.

איסור גידול ומכירה של חומר ריבוי

3. חומר ריבוי בתות שדה יהיה בדרגות אלו:

דרגות חומר ריבוי

(1) דרגה ראשונה - צאצאי צמח גרעין המיוצרים בבית-גרעין (להלן - דרגת גרעין);

(2) דרגה שניה - צאצאי צמח יסוד שגדלים ומיוצרים בבית יסוד (להלן - דרגת יסוד);

(3) דרגה שלישית - צאצאי צמחי-אם שגדלים ומיוצרים במטע-אם (להלן - דרגת חומר ריבוי מאושר).

4. הרוצה לגדל חומר ריבוי של תות שדה על כל דרגותיו, יפנה בבקשה למנהל ויפרט בבקשתו את כל אלה:

בקשה לגידול חומר ריבוי של תות שדה

(1) מקום הגידול;

(2) המיתקנים העומדים לרשותו;

(3) מקורות חומר הריבוי;

(4) הבקשה תוגש על גבי טופס שקבע המנהל לא יאוחר מחודש לפני מועד השתילה.

5. המנהל רשאי לתת למבקש אישור לגידול חומר ריבוי של תות שדה, לסרב לתתו, להתנותו, להתלותו, או לבטלו.

מתן אישור

6. לא יאוחר מ-10 ימים מסיום השתילה של תות שדה יגיש מקבל האישור (להלן - השתלן) בכתב לשירות לביקורת זרעים פרטים אלו:

הודעה על שתילה

(1) גודל שטח המשתלה;

(2) מועדי התחלת השתילה וסיומה לפי הזנים;

(3) מפת השתילה, סימון הזנים ומקורם.

7. בית צמיחה יאושר בידי המנהל אם נתמלאו בו כל אלה:

דרישות לבתי צמיחה

(1) הוא בלתי חדיר לחרקים, בנוי מקירות מחומר קשיח או מרשת 40 מש, ולו רצפה מבטון או מאספלט או מחומר דומה, וגג מחומר בלתי חדיר למים;

(2) הכניסה אליו דרך חדר כניסה ששטחו מאפשר סגירת דלת אחת לפני פתיחת הדלת השניה;

(3) הוא ניתן לנעילה;

(4) סביבו יש רצועה ברוחב של לא פחות ממטר אחד נקיה מכל צמחיה ושאין בה אפשרות היקוות מים;

(5) מצע הגידול בבית צמיחה יהיה מצע אינרטי;

(6) מצע הגידול חייב לעבור חיטוי טרם השתילה בדרך שאישר אותה המנהל.

8. בחדר כניסה לבית הצמיחה יהיו מיתקנים וציוד אלה:

חדר כניסה

(1) שתי דלתות שכל אחת מהן מצויידת בקפיץ מחזיר ונסגרת באופן אטום;

(2) כיור עם ברז מרפק;

(3) סבון או דטרגנט;

(4) מגבות נייר;

(5) מיתקן לחיטוי נעליים המכיל חומר חיטוי שאישר המנהל למטרה זו;

(6) חלוקים שיכסו את בגדי העובד לשהייה ולעבודה בבית הצמיחה.

9. (1) לא יכנס אדם לבית צמיחה אלא אם כן הוא עובד בו, או הוזמן לצורך עבודה בידי העובד האחראי.

כניסה לבית צמיחה

(2) הנכנס לבית צמיחה ילבש חלוק ויטבול נעליו במיתקן החיטוי.

(3) לא יגע אדם בצמחים אלא אם כן רחץ ידיו תחילה בדטרגנט.

(4) ההוראות האמורות המתייחסות לכניסה לבית הצמיחה ולעבודה בו יוצגו באופן בולט לעין בכניסה אליו.

10. (1) בכל בית-צמיחה של הדרגות השונות ינהל השתלן ספר שבו ירשום באופן מדוייק ומעודכן את הטיפולים שבוצעו בבית הצמיחה, מיד עם ביצועם; ספר זה יהיה בבית הצמיחה ויהיה פתוח לעיונו של המפקח.

ספר טיפולים

(2) את ספר הטיפולים יש לשמור שנה אחת לפחות מגמר הגידול בבית הצמיחה.

11. לא יבוצע ביעור בבית צמיחה של כל אחת מדרגות הגידול אלא לאחר קבלת אישור מהמפקח.

ביעור צמחים

פרק ג': גידול צמחי גרעין של תות שדה

12. (1) לא יכניס אדם לבית גרעין צמח של תות שדה אלא אם כן נתקיימו בו אלה:

סייגים לגידול בבית גרעין

(1) הצמח נוצר בריבוי מריסטמטי, לאחר טיפול בחום של לא פחות מ-ºc37 במשך 6-4 שבועות, ובלבד שלא יווצר יותר מצמח אחד מכל קדקד;

(2) טרם הכנסתו לבית הגרעין נבדק הצמח במעבדה שקבע המנהל ולפי שיטה שאישר, ונמצא חופשי ממחלות וירוס.

(2) מכל צמח גרעין יילקח מדגם של 12 שלוחות לפחות לבדיקה בוסתנאית ולבדיקת טוהר הזן לפי התנאים המפורטים להלן:

(1) שתילת שלוחות לבדיקה תתבצע בתנאים מסחריים לגבי צפיפות, כיסוי, דישון, השקיה וריסוס;

(2) הבדיקות תהיינה לגבי התכונות האלה:

(1) קצב גידול ופריחה;

(2) צורת הצמח וממדיו;

(3) צורה וצבע של העלוה והפרחים;

(4) צורה, צבע ומוצקות של הפרי.

(3) הבדיקה הבוסתנאית תבוצע בידי מי שאישר לכך המנהל.

(4) לא יוחזק צמח גרעין, לאחר אישורו בתור כזה, יותר מ-4 שנים.

(5) בצמחי גרעין תיעשה בדיקה וירולוגית טרם הורדת שלוחות מדי שנה.

13. בבית גרעין יתקיימו הוראת תקנות 7, 8, 9 ו-10.

בית גרעין

14. כל צמח בבית גרעין יגדל בכלי גידול נפרד; כלי הגידול יהיו נפרדים זה מזה בדרך שתמנע מגע בין צמח לצמח, והם יוצבו על שולחן שפניו עשויים רשת וגובהו 50 סנטימטרים לפחות מן הקרקע.

גידול בבית גרעין

15. השרשת כל שלוחה תהיה בכלי נפרד ובמצע מנותק.

השרשת שלוחות

16. כלים לעבודה בבית גרעין לא ישמשו אלא לאחר שחוטאו בחומר שאישר המנהל למטרה זו.

חיטוי כלים לשימוש בבית גרעין

17. כל צמח בבית גרעין יסומן עם תחילת גידולו בתווית סימון; על התווית יירשמו באופן בולט לעין וקריא שיישמר במשך כל תקופת הגידול, פרטים אלו:

סימון

(1) שם הזן (או קוד);

(2) הקלון או סימון זיהוי;

(3) מקור הקלון;

(4) תאריך הכנסת הצמח לבית גרעין.

18. (1) תקן בריאות צמחים בבית גרעין יהיה, מחלות וירוס, מחלות נבילה או נפילה, נמטודות ומחלות מיקופלסמה; הסבילות היא 0 ויש לבער את הצמחים הנגועים.

תקן בריאות צמחים בבית גרעין

(2) בכל מקרה של הופעת צמח חריג או תופעה חריגה תימסר הודעה למנהל מיד עם הגילוי.

(3) המנהל רשאי להחליט, בהתאם לנסיבות מה הן הפעולות שיש לבצע בצמחים החריגים.

19. הורדת השלוחות תיעשה מכל צמח בנפרד וכל שלוחה תקבל את הסימון של צמח הגרעין ממנו הורדה ואות זיהוי נוסף.

הורדת שלוחות בבית גרעין

20. שלוחות גרעין הראויות לשתילה יהיו:

תקן שלוחות

(1) מפותחות וגטטיבית בהתאם לזן ואחידות בצורתן;

(2) נקיות מסימני מחלות הנגרמות על-ידי פטריות, בקטריות, נמטודות ומזיקים אחרים;

(3) נקיות ממחלות וירוס ומיקופלסמה.

פרק ד': גידול צמחי יסוד של תות שדה

21. (1) גידול צמח יסוד וייצור שלוחות יסוד יוגבל לשנה אחת ממועד הכנסת שלוחות הגרעין לבית היסוד.

גידול וריבוי של צמחי יסוד

(2) טרם הכנסת שלוחות גרעין חדשות חייב המגדל לקבל אישור מפקח השירות לביקורת זרעים שבית היסוד נקי מצמחי תות שדה.

22. בבית יסוד יתקיימו הוראות תקנות 7, 8, 9 ו-10.

בית יסוד

23. (1) גידול צמחים בבית יסוד יהיה על שולחנות מנותקים, מוגבהים לא פחות מ-20 סנטימטרים מהקרקע.

גידול בבית יסוד

(2) המרחק בין שולחן לשולחן יהיה 60 סנטימטרים לפחות.

(3) בכל שולחן יישתלו שלוחות מזן אחד בלבד; ההפרדה בין קלון לקלון מאותו הזן, באותו שולחן, תהיה על ידי מחיצה קשיחה מתחתית השולחן עד לגובה של 50 סנטימטרים מעל למצע.

24. סימון קלונים בשולחנות יכלול את שם הזן, מספר הקלון ותאריך שתילה וייעשה באופן בולט לעין וקריא, ויישמר במשך כל תקופת הגידול.

סימון קלונים

25. תקן בריאות בבית יסוד יהיה כמפורט להלן:

תקן בריאות לצמחים בבית יסוד

(1) מחלות וירוס ומיקופלסמה - פסילת כל הקלון וביעורו;

(2) מחלות נבילה או נפילה ונמטודות - ביעור כל הקטע בין מחיצה למחיצה.

26. שלוחות יסוד הראויות לשתילה יהיו שלוחות יסוד שנתקיימו בהן הוראות תקנה 20.

שלוחות יסוד ראויות לשתילה במטע-אם

27. (1) הורדת שלוחות יסוד להעברה למטע-אם תיעשה מכל קלון בנפרד.

הורדת שלוחות וסימונן

(2) השלוחות יסומנו בתוית סימון עם פרטים אלה:

(1) שם הזן או הקוד;

(2) הקלון או סימן זיהוי;

(3) מקור הקלון.

פרק ה': גידול מטע אם של תות שדה

28. גידול מטע אם וייצור שלוחות מטע-אם יוגבל לשנה אחת ממועד הכנסת שלוחות היסוד למטע אם.

גידול וריבוי של מטע אם

29. במטע אם יתקיימו הוראות תקנות 7, 8, 9 ו-10.

מטע אם

30. הוראות תקנה 23 יתקיימו בגידול מטע אם.

גידול במטע-אם

31. הוראות תקנה 24 יתקיימו בסימון הקלונים במטע אם.

סימן קלונים במטע אם

32. תקן בריאות לצמחים במטע-אם יהיה כמפורט להלן:

תקן בריאות

הפגמים סבילות הוראות טיפול

(1) מחלות וירוס ומיקופלסמה 0 ביעור כל הצמחים בשולחן בין מחיצה למחיצה עם גילוי נגיעות;

(2) מחלות נבילה או נפילה ונמטודות 0 ביעור לפי החלטת מפקח במקום.

33. שבועיים לפני כל הוצאת שתילים ממטע אם יודיע השתלן לשירות לביקורת זרעים על מועד הוצאה.

הודעה על הוצאת שתילים

34. (1) לאחר הוצאת השתילים יוסרו העלים עד לבסיס הפטוטרת (לא כולל).

תקן שתילים ואריזה

(2) השתילים חייבים להיות בעלי שרשים באורך של לפחות 8 סנטימטרים ובקוטר כתר של לפחות 8 מילימטרים בעלי מערכת שרשים מפותחת עם לפחות 12 שרשים מבסיס הכתר.

(3) השתילים ייארזו בשקיות פלסטיק; בכל שקית ייארזו שתילים בגודל אחיד.

(4) לפני המכירה חייבים השתילים לעבור תקופת צינון בטמפרטורה של 0 עד 1 מעלות צלסיוס לתקופה של ששה שבועות לפחות.

35. הסימון על האריזה יכלול תוית עם שם הזן, מספר הקלון, מספר השתילים, תאריך הכנסה לקירור ושם היצרן.

סימון השתילים

36. שתילים שהוצאו ממטע-אם ונארזו כאמור ייקראו "חומר ריבוי מאושר" ויסומנו ככאלה על תוית הסימון.

חומר ריבוי

37. תחילתן של תקנות אלה שלושים ימים מיום פרסומן.

תחילה

כ"ד בכסלו תשמ"ח (15 בדצמבר 1987) אריה נחמקין

שר החקלאות

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשמ"ח מס' 5080](http://www.nevo.co.il/Law_word/law06/TAK-5080.pdf) מיום 28.1.1988 עמ' 375. [↑](#footnote-ref-1)