תקנות הזרעים (פיקוח על יבואם), תשל"ה-1975

חקלאות טבע וסביבה – חקלאות – גידולים חקלאיים – זרעים וצמחים

משפט פרטי וכלכלה – מסחר – יבוא – יבוא צמחים

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | בקשת רשיון | סעיף 2 |
| 2 | [Go](#Seif2) | תנאים לרשיון יבוא | סעיף 3 |
| 2 | [Go](#Seif3) | תקן זרעים מיובאים | סעיף 4 |
| 3 | [Go](#Seif4) | תנאים נוספים ליבוא זרעים של חסה, מלפפון ועגבניה | סעיף 5 |
| 3 | [Go](#Seif5) | נקוי זרעים וחיטוי זרעים להבאתם לתקן | סעיף 6 |
| 3 | [Go](#Seif6) | איסור יבוא | סעיף 7 |
| 3 | [Go](#Seif7) | סימון זרעים מיובאים | סעיף 8 |
| 3 | [Go](#Seif8) | סייג תחולה | סעיף 9 |
| 3 | [Go](#Seif9) | פטור יבוא לצרכי נסיון | סעיף 10 |
| 3 | [Go](#Seif10) | ביטול | סעיף 11 |
| 3 | [Go](#Seif11) | תחילה | סעיף 12 |
| 3 | [Go](#Seif12) | השם | סעיף 13 |

תקנות הזרעים (פיקוח על יבואם), תשל"ה-1975[[1]](#footnote-1)\*

בתוקף סמכותי לפי סעיף 3 לחוק הזרעים, תשט"ז-1956, אני מתקין תקנות אלה:

1. בתקנות אלה –

הגדרות

"איגוד" - הארגון הבינלאומי לבדיקת זרעים (International Seed Testing Association);

"דוגמה רשמית" ו-"מעבדה רשמית" - כמשמעותם בתקנות הזרעים (מכירה), תשכ"ה-1964 (להלן – תקנות המכירה);

"דרישות התקן" – דרישות שנתקיימו לגבי מין וזן של זרעים לפי תקנות המכירה;

"המנהל" - מנהל השירות לבקורת זרעים ושתילים במשרד החקלאות;

"הרשות המוסמכת" - הרשות המוסמכת במשרד החקלאות לענין צו מתן רשיונות יבוא, 1939;

"יבוא לצרכי נסיון" - משלוח של זרעים מחוץ לארץ שיועד לצרכי נסיון בלבד בארץ ושהמנהל אישר בתור שכזה;

"רשיון יבוא" - רשיון ליבוא זרעים שנתנה הרשות המוסמכת;

"רשימת זנים מורשים למכירה" - כמשמעותו בתקנות הזרעים (רשימת זנים מורשים למכירה), תשל"ד-1974.

2. (א) אדם הרוצה לייבא זרעים יגיש לרשות המוסמכת בקשה למתן רשיון יבוא ויכלול בה פרטים אלה:

בקשת רשיון

(1) סוג וזן הזרעים המיובאים;

(2) מקום גידולם של הזרעים (Origin).

(ב) הרשות המוסמכת או המנהל רשאים לדרוש ממגיש הבקשה לרשיון יבוא להמציא לו כל פרט נוסף על הפרטים לפי תקנת משנה (א) בקשר לזרעים המיובאים.

3. לא תתן הרשות המוסמכת רשיון ליבוא זרעים אלא אם הזרעים הם מגידול, מזן וממקור המצויינים ברשימת הזנים המורשים למכירה והם מאותם גידולים שזנים שלהם כלולים ברשימה האמורה.

תנאים לרשיון יבוא

4. (א) לא יוציא אדם מנמל זרעים שיובאו ולא ישחררם ממחסני ערובה (להלן - הכנסה לארץ), אלא אם נתקיימו אלה:

תקן זרעים מיובאים

(1) ניטלה מהזרעים דוגמה רשמית לפני שחרורם מנמל היבוא;

(2) מטען הזרעים מלווה בתעודה כתומה (I.S.T.A. Orange Certificate) שהוציאה מעבדה המורשית לכך מטעם האיגוד - בזרעים המיובאים ממדינה בה קיימת מעבדה כאמור - המעידה כי מכסת הזרעים עומדת בדרישות התקן;

(3) בזרעים המיובאים מארצות הברית של אמריקה כשהמטען מלווה בתעודה רשמית של המדינה או של משרד החקלאות הפדרלי המעידה, כי מכסת הזרעים עומדת בדרישות התקן (Seed Lot Analysis Certificate).

(ב) האמור בפסקאות (2) ו-(3) לתקנת משנה (א) לא יחול על משלוח של זרעי ירקות בכמות של פחות מ-25 ק"ג לכל זן ועל משלוח של זרעים לגידולי שדה בכמות של פחות מ-250 ק"ג לכל זן, ובלבד שהוכח כי הזרעים עומדים בדרישות התקן.

(ג) בהעדר תעודות כאמור בפסקאות (2) ו-(3) לתקנת משנה (א) ישוחררו הזרעים רק עם סיום ביצוע הבדיקות הנדרשות במעבדה רשמית והמוכיחות כי מכסת הזרעים עומדת בדרישות התקן.

(ד) המנהל רשאי לפטור מתעודה כאמור בפסקאות (2) ו-(3) לתקנת משנה (א), יבוא הזרעים אם לא ניתן היה לקבל תעודה מפאת דחיפות, ובלבד שהוכח להנחת דעתו, כי הזרעים עומדים בדרישות התקן.

5. לגבי זרעים של חסה, מלפפונים ועגבניות יש לציין בתעודת הבריאות המלווה גם פרטים אלה:

תנאים נוספים ליבוא זרעים של חסה, מלפפון ועגבניה

(1) הזרעים של חסה חפשיים מוירוס המוזאיקה, על פי:

(א) בדיקת שדה;

(ב) בדיקת 3000 נבטים לפחות;

(2) הזרעים של מלפפונים חפשיים ממחלת הדמיעה; הם חוטאו בחמרי כספית אורגניים או חומרים אנטיביוטיים שאישר למטרה זו האגף להגנת הצומח במשרד החקלאות וכי הם ייבדקו בארץ לגבי מחלת הדמיעה הבקטרית;

(3) הזרעים של עגבניות נקיים ממחלות בקטריאליות העוברות בזרעים והם חוטאו חיטוי טרמי.

6. (א) אם זרעים אינם עומדים בדרישות התקן, רשאי המנהל, לפי שיקול דעתו, להורות על ניקויים מחדש בארץ או חיטויים לשם הבאתם לדרישות התקן.

נקוי זרעים וחיטוי זרעים להבאתם לתקן

(ב) הורה המנהל לפי תקנת משנה (א) יידגמו הזרעים דגימה רשמית מחדש עם גמר ביצוע הפעולות לשם בדיקתם במעבדה הרשמית והם ישוחררו רק אם יעמדו בדרישות התקן.

7. לא יותר יבואם של זרעים שלא עמדו בדרישות תקנות אלה ויבואן רשאי להוציאם מחוץ לגבולות המדינה או להשמידם בארץ על פי הוראות המנהל.

איסור יבוא

8. (א) זרעים שיובאו יסומנו בהתאם להוראות תקנות המכירה; הסימון יהיה בשפה העברית בנוסף לכל שפה אחרת.

סימון זרעים מיובאים

(ב) המנהל רשאי להתיר סימון בארץ של זרעים שיובאו בלי שסומנו בהתאם להוראות תקנת משנה (א) בארץ שממנה יוצאו, אם הוכח להנחת דעתו, כי הם יסומנו במחסן היבואן לפני העברתם למקום אחר.

9. הוראות תקנות אלה לא יחולו על יבואם של זרעים של עצי פרי, עצי סרק ועצי יער; הוראות תקנות 1 ו-3 לא יחולו על יבואם של זרעים של פרחים וצמחי בית ונוי.

סייג תחולה

10. המנהל רשאי לפטור מהוראות תקנות אלה, יבוא של כמויות מתאימות לזריעה לצרכי נסיון של שטחים כדלקמן:

פטור יבוא לצרכי נסיון

20 דונם - בזני ירקות לשיווק טרי;

30 דונם - בזני ירקות לתעשיה;

100 דונם - בגידולי שדה ומספוא;

300 דונם - בכותנה.

11. תקנות הזרעים (פיקוח על יבואם), תשכ"ה-1965 - בטלות.

ביטול

12. תחילתן של תקנות אלה ביום השלושים לאחר פרסומן.

תחילה

13. לתקנות אלה ייקרא "תקנות הזרעים (פיקוח על יבואם), תשל"ה-1975".

השם

כ"ו בסיון תשל"ה (5 ביוני 1975) אהרון אוזן

שר החקלאות

1. \* פורסמו [ק"ת תשל"ה מס' 3376](http://www.nevo.co.il/Law_word/law06/TAK-3376.pdf) מיום 30.7.1975 עמ' 2394. [↑](#footnote-ref-1)