תקנות החברות (פירוק), תשמ"ז-1987

משפט פרטי וכלכלה – תאגידים וניירות ערך – חברות – פירוק חברות

תוכן ענינים

|  |  |  |  |
| --- | --- | --- | --- |
|  | פרק א': פרשנות ותחולה | [Go](#med0) | 4 |
| סעיף 1 | הגדרות | [Go](#Seif69) | 4 |
| סעיף 2 | תחולת תקנות סדר הדין | [Go](#Seif70) | 4 |
|  | פרק ב': הליכי פירוק | [Go](#med1) | 4 |
|  | סימן א': בקשת פירוק | [Go](#hed20) | 4 |
| סעיף 3 | בקשת פירוק [16] | [Go](#Seif71) | 4 |
| סעיף 4 | מסירה לכונס הרשמי והפקדת פקדון | [Go](#Seif72) | 4 |
| סעיף 5 | זכות לקבל העתק הבקשה | [Go](#Seif73) | 4 |
| סעיף 6 | פרסום הודעה [18] | [Go](#Seif74) | 4 |
| סעיף 7 | תעודה מאת הרשם | [Go](#Seif75) | 5 |
| סעיף 8 | הודעה על השתתפות בדיון | [Go](#Seif76) | 5 |
| סעיף 9 | התנגדות לבקשת פירוק [26] | [Go](#Seif77) | 5 |
| סעיף 10 | חילופי מבקשים | [Go](#Seif1) | 5 |
| סעיף 11 | החזרת מחצית פקדון | [Go](#Seif2) | 5 |
|  | סימן ב': מפרק זמני – הוראות כלליות | [Go](#hed21) | 5 |
| סעיף 12 | מינוי מפרק זמני לפני צו פירוק | [Go](#Seif3) | 5 |
| סעיף 13 | הפקדת פקדון | [Go](#Seif4) | 5 |
| סעיף 14 | צו המינוי | [Go](#Seif5) | 5 |
|  | סימן ג': מפרק זמני שאינו הכונס הרשמי | [Go](#hed22) | 5 |
| סעיף 15 | חובותיו של מפרק זמני שאינו הכונס הרשמי | [Go](#Seif6) | 5 |
| סעיף 16 | אכיפת תשלום | [Go](#Seif7) | 5 |
| סעיף 17 | סיום התפקיד | [Go](#Seif8) | 6 |
|  | סימן ד': צו פירוק | [Go](#hed23) | 6 |
| סעיף 18 | עריכת הצו ופרסומו | [Go](#Seif9) | 6 |
| סעיף 19 | פרסום צו פירוק בפיקוח בית המשפט | [Go](#Seif10) | 6 |
| סעיף 20 | רישום הערה בפנקס המתנהל על פי דין | [Go](#Seif11) | 6 |
| סעיף 21 | הוצאות משפט | [Go](#Seif12) | 6 |
|  | סימן ה': מנהל מיוחד | [Go](#hed24) | 6 |
| סעיף 22 | בקשה למינוי מנהל מיוחד [32] | [Go](#Seif34) | 6 |
| סעיף 23 | חובותיו של מנהל מיוחד | [Go](#Seif35) | 6 |
| סעיף 24 | דו"ח סופי | [Go](#Seif36) | 6 |
|  | פרק ג': דו"ח על מצב עסקי החברה | [Go](#med2) | 6 |
| סעיף 25 | עריכת הדו"ח | [Go](#Seif37) | 6 |
| סעיף 26 | אישור הוצאות | [Go](#Seif38) | 6 |
| סעיף 27 | ויתור על הדו"ח | [Go](#Seif39) | 6 |
|  | פרק ד': אסיפות של נושים ומשתתפים | [Go](#med3) | 6 |
| סעיף 28 | אסיפות ראשונות | [Go](#Seif40) | 6 |
| סעיף 29 | משלוח הודעות לנושים ולמשתתפים | [Go](#Seif41) | 6 |
| סעיף 30 | הזמנה לנושא משרה | [Go](#Seif42) | 7 |
| סעיף 31 | החלטות של אסיפות נושים ומשתתפים | [Go](#Seif43) | 7 |
| סעיף 32 | תחולת תקנות פשיטת רגל | [Go](#Seif44) | 7 |
|  | פרק ה': המפרק | [Go](#med4) | 7 |
|  | סימן א': מינוי מפרק ותפקידיו | [Go](#hed25) | 7 |
| סעיף 33 | הצעה למינוי | [Go](#Seif45) | 7 |
| סעיף 34 | ערובה | [Go](#Seif46) | 7 |
| סעיף 35 | העברת נכסים למפרק | [Go](#Seif47) | 7 |
| סעיף 36 | סמכות לדרוש נכסים | [Go](#Seif48) | 7 |
| סעיף 37 | מפרק כפקיד בית המשפט | [Go](#Seif13) | 7 |
| סעיף 38 | העסקת עורך דין | [Go](#Seif14) | 7 |
|  | סימן ב': הדיון בבית המשפט | [Go](#hed26) | 7 |
| סעיף 39 | בקשת הוראות | [Go](#Seif15) | 7 |
| סעיף 40 | פניה לבית המשפט | [Go](#Seif16) | 7 |
|  | סימן ג': ניהול חשבונות ודו"חות | [Go](#hed27) | 7 |
| סעיף 41 | פנקסי חשבונות | [Go](#Seif17) | 7 |
| סעיף 42 | הפקדת כספים בחשבון בנק | [Go](#Seif18) | 8 |
| סעיף 43 | ביקורת חשבונות | [Go](#Seif19) | 8 |
| סעיף 44 | דו"חות המפרק | [Go](#Seif20) | 8 |
|  | סימן ד': התפטרות מפרק, העברתו ושחרורו | [Go](#hed28) | 8 |
| סעיף 45 | בקשת מפרק להתפטר | [Go](#Seif21) | 8 |
| סעיף 46 | החלטה להעביר מפרק מתפקידו | [Go](#Seif22) | 8 |
| סעיף 47 | דו"ח סופי | [Go](#Seif23) | 8 |
| סעיף 48 | תעודת שחרור | [Go](#Seif24) | 8 |
|  | פרק ו': חקירה מוקדמת וחקירה פומבית | [Go](#med5) | 8 |
| סעיף 49 | חקירה מוקדמת | [Go](#Seif25) | 8 |
| סעיף 50 | חקירה פומבית | [Go](#Seif49) | 8 |
|  | פרק ז': הצהרה על אחריות אישית | [Go](#med6) | 9 |
| סעיף 51 | בקשה להצהיר על אחריות אישית | [Go](#Seif50) | 9 |
| סעיף 52 | פרוטוקול החקירה הפומבית כראיה | [Go](#Seif51) | 9 |
|  | פרק ח': תביעת חובות וחלוקת דיבידנד | [Go](#med7) | 9 |
| סעיף 53 | תחולת תקנות פשיטת רגל | [Go](#Seif52) | 9 |
|  | פרק ט': איסור קבלת טובות הנאה | [Go](#med8) | 9 |
| סעיף 54 | בעל תפקיד [136] | [Go](#Seif53) | 9 |
| סעיף 55 | חבר ועדת ביקורת | [Go](#Seif54) | 9 |
|  | פרק י': הכונס הרשמי | [Go](#med9) | 9 |
|  | סימן א': תפקידי עזר | [Go](#hed29) | 9 |
| סעיף 56 | תפקידי עזר | [Go](#Seif55) | 9 |
|  | סימן ב': הליכים בבית המשפט | [Go](#hed210) | 9 |
| סעיף 57 | בקשות הכונס הרשמי לבית המשפט | [Go](#Seif56) | 9 |
| סעיף 58 | ערעור על החלטת הכונס הרשמי | [Go](#Seif57) | 9 |
| סעיף 59 | המצאה לכונס הרשמי | [Go](#Seif58) | 10 |
| סעיף 60 | עמדת הכונס הרשמי | [Go](#Seif59) | 10 |
| סעיף 61 | תסקיר הכונס הרשמי | [Go](#Seif60) | 10 |
| סעיף 62 | הכונס הרשמי כמפרק | [Go](#Seif61) | 10 |
|  | פרק י"א: כספים, אגרות והוצאות | [Go](#med10) | 10 |
| סעיף 63 | השקעות כספי פירוק | [Go](#Seif62) | 10 |
| סעיף 64 | אגרות הכונס הרשמי [183] | [Go](#Seif63) | 10 |
| סעיף 65 | הוצאות הכונס הרשמי | [Go](#Seif64) | 10 |
| סעיף 66 | סדר תשלום ההוצאות | [Go](#Seif65) | 10 |
| סעיף 67 | תשלום הוצאות כשאין נכסים | [Go](#Seif66) | 10 |
|  | פרק י"ב: הוראות מיוחדות לענין פירוק מרצון | [Go](#med11) | 11 |
| סעיף 68 | דו"חות לרשם החברות | [Go](#Seif67) | 11 |
| סעיף 69 | כספים שלא נתבעו | [Go](#Seif68) | 11 |
|  | פרק י"ג: שונות | [Go](#med12) | 11 |
| סעיף 70 | אגרות בית המשפט | [Go](#Seif26) | 11 |
| סעיף 71 | כותרת כתב בי דין | [Go](#Seif27) | 11 |
| סעיף 72 | עריכת טופס | [Go](#Seif28) | 11 |
| סעיף 73 | צירוף צד להליך | [Go](#Seif29) | 11 |
| סעיף 74 | פגם במינוי | [Go](#Seif30) | 11 |
| סעיף 75 | גניזת פנקסים | [Go](#Seif31) | 11 |
| סעיף 76 | ביטול | [Go](#Seif32) | 11 |
| סעיף 77 | תחילה ותחולה | [Go](#Seif33) | 11 |
|  | תוספת | [Go](#med13) | 11 |

תקנות החברות (פירוק), תשמ"ז-1987[[1]](#footnote-1)\*

בתוקף סמכותי לפי סעיפים 382 ו-395 לפקודת החברות [נוסח חדש], תשמ"ג-1983 (להלן - הפקודה), ובאישור ועדת החוקה חוק ומשפט של הכנסת, אני מתקין תקנות אלה:

פרק א': פרשנות ותחולה

1. בתקנות אלה –

הגדרות [2]

"בית המשפט" - בית המשפט המחוזי שבאזור שיפוטו מצוי משרדה הרשום של החברה או מקום עסקיה העיקרי;

"טופס" - טופס שנוסחו ניתן בתוספת;

"הכונס הרשמי" - לרבות המשנה וסגן הכונס הרשמי וכל פקיד שהכונס הרשמי הרשהו להשתמש בסמכויותיו לפי הפקודה;

"מבקש" - מי שהגיש בקשה לפירוקה של חברה, לפי תקנה 3;

"פירוק" - פירוק חברה בידי בית המשפט או בפיקוחו, לפי הענין;

"פקודת פשיטת הרגל" - פקודת פשיטת הרגל [נוסח חדש], תש"ם-1980;

"תקנות סדר הדין" - תקנות סדר הדין האזרחי, תשמ"ד-1984;

"תקנות פשיטת הרגל" - תקנות פשיטת הרגל, תשמ"ה-1985.

2. הוראות תקנות סדר הדין יחולו על הליכי פירוק במידה שאינן סותרות הוראות תקנות אלה ובשינויים המחוייבים לפי הענין.

תחולת תקנות סדר הדין

פרק ב': הליכי פירוק

סימן א': בקשת פירוק

3. (א) בקשת פירוק תוגש לבית המשפט לפי טופס 1 ותאומת בתצהיר ותצורף לה תמצית מידע ממוחשב מרשם החברות. הוגשה הבקשה שלא בידי החברה, ימציא המבקש העתק ממנה לחברה במשרדה הרשום.

בקשת פירוק [16]

תק' (מס' 2) תשס"א-2001

(ב) הוגשה הבקשה בידי החברה, יצורף אליה דין וחשבון בדבר חובותיה ונכסיה של החברה, מעודכן ליום הגשת הבקשה וערוך לפי טופס 2; בית המשפט רשאי לפטור את החברה מהגשת הדו"ח האמור אם ראה לעשות כן מנימוקים מיוחדים, שיירשמו.

מיום 1.4.2001

**תק' (מס' 2) תשס"א-2001**

[ק"ת תשס"א מס' 6099](http://www.nevo.co.il/Law_word/law06/TAK-6099.pdf) מיום 1.4.2001 עמ' 722

(א) בקשת פירוק תוגש לבית המשפט לפי טופס 1 ותאומת בתצהיר ותצורף לה תמצית מידע ממוחשב מרשם החברות. הוגשה הבקשה שלא בידי החברה, ימציא המבקש העתק ממנה לחברה במשרדה הרשום.

4. (א) המבקש ימסור לכונס הרשמי העתק מהבקשה וכן יפקיד בידו פקדון בסך ארבע מאות שקלים חדשים וכל סכום נוסף שיורה הכונס הרשמי או שיצווה בית המשפט, כמקדמה לכיסוי הוצאותיו של הכונס הרשמי.

מסירה לכונס הרשמי והפקדת פקדון [16א]

(ב) לא תקובל בקשת פירוק בבית המשפט אלא אם כן הוצג בפניו אישורו של הכונס הרשמי בדבר קבלת הפקדון והעתק הבקשה.

5. משתתף בחברה או נושה שלה זכאי לקבל מהמבקש העתק מבקשת הפירוק תמורת תשלום הוצאות הכנת ההעתק.

זכות לקבל העתק הבקשה [21]

6. 21 ימים לפחות לפני המועד שנקבע לדיון בבקשת הפירוק או בתוך מועד אחר שקבע בית המשפט, יפרסם המבקש הודעה בדבר הגשת הבקשה, מועד הדיון בה והמועד האחרון להגשת כתב התנגדות לבקשת הפירוק, ערוכה לפי טופס 3; ההודעה תפורסם ברשומות ובעתון יומי הנדפס בשפה העברית, אולם בחברה שעיקר עסקיה מנוהלים במגזר הערבי – ייעשה הפרסום בעתון יומי הנדפס בשפה הערבית.

פרסום הודעה [18]

תק' תשע"ה-2014

מיום 30.1.2015

**תק' תשע"ה-2014**

[ק"ת תשע"ה מס' 7471](http://www.nevo.co.il/Law_word/law06/tak-7471.pdf) מיום 31.12.2014 עמ' 562

6. ~~ארבעה עשר ימים לפחות לפני המועד שנקבע לדיון בבקשת הפירוק יפרסם המבקש הודעה בדבר הגשת הבקשה ומועד הדיון בה, ערוכה לפי טופס 3~~ 21 ימים לפחות לפני המועד שנקבע לדיון בבקשת הפירוק או בתוך מועד אחר שקבע בית המשפט, יפרסם המבקש הודעה בדבר הגשת הבקשה, מועד הדיון בה והמועד האחרון להגשת כתב התנגדות לבקשת הפירוק, ערוכה לפי טופס 3; ההודעה תפורסם ברשומות ובעתון יומי הנדפס בשפה העברית, אולם בחברה שעיקר עסקיה מנוהלים במגזר הערבי – ייעשה הפרסום בעתון יומי הנדפס בשפה הערבית.

7. בית המשפט לא ידון בבקשת הפירוק אלא אם כן הוצגה לפניו תעודה מאת הרשם או מאת פקיד בית המשפט שהרשם הסמיך לכך, המאשרת כי המבקש מילא אחר כל הוראות התקנות הנוגעות להגשת בקשת הפירוק.

תעודה מאת הרשם   
[23]

8. (א) לא יורשה אדם להשתתף בדיון בבקשת הפירוק ללא אישור בית המשפט זולת אם הודיע למבקש, שבעה ימים לפחות לפני המועד שנקבע לדיון, על כוונתו להשתתף בו.

הודעה על השתתפות בדיון [24, 25]

(ב) המבקש יכין רשימת האנשים שמסרו הודעה כאמור בתקנת משנה (א), וימסור העתק ממנה לבית המשפט לפני המועד שנקבע לדיון; לא נתקבלו הודעות כאמור, יודיע על כך המבקש בכתב לבית המשפט.

9. אדם הרוצה להתנגד לבקשת פירוק יגיש לבית המשפט כתב התנגדות מאומת בתצהיר ויפרט בו את נימוקי ההתנגדות; כתב ההתנגדות יוגש 14 ימים לפחות לפני המועד שנקבע לדיון בבקשה או בתוך מועד אחר שקבע בית המשפט והעתק ממנו יומצא למבקש.

התנגדות לבקשת פירוק [26]

תק' תשע"ה-2014

מיום 30.1.2015

**תק' תשע"ה-2014**

[ק"ת תשע"ה מס' 7471](http://www.nevo.co.il/Law_word/law06/tak-7471.pdf) מיום 31.12.2014 עמ' 562

9. אדם הרוצה להתנגד לבקשת פירוק יגיש לבית המשפט כתב התנגדות מאומת בתצהיר ויפרט בו את נימוקי ההתנגדות; ~~כתב ההתנגדות יוגש שבעה ימים לפחות לפני המועד שנקבע לדיון בבקשה והעתק ממנה יומצא למבקש~~ כתב ההתנגדות יוגש 14 ימים לפחות לפני המועד שנקבע לדיון בבקשה או בתוך מועד אחר שקבע בית המשפט והעתק ממנו יומצא למבקש.

10. ביטל מבקש את בקשת הפירוק שהגיש או שזנח את הטיפול בה, רשאי בית המשפט, בכל שלב משלבי הדיון, על פי בקשת נושה או משתתף הרשאי להגיש בקשת פירוק (להלן - מבקש חדש), לצוות על חילופי המבקשים ועל המשך הדיון בבקשה בידי המבקש החדש.

חילופי מבקשים [27]

11. (א) הודיע מבקש על ביטול בקשת הפירוק או שבקשתו נדחתה בידי בית המשפט, יחזיר לו הכונס הרשמי מחצית מהפקדון וכן כל סכום נוסף שהפקיד לפי תקנה 4, בניכוי ההוצאות שהוציא הכונס הרשמי.

החזרת מחצית פקדון

(ב) ציווה בית המשפט על חילופי מבקשים לפי תקנה 10, יפקיד המבקש החדש בידי הכונס הרשמי את הסכומים שהוחזרו למבקש הקודם.

סימן ב': מפרק זמני – הוראות כלליות

12. מינוי מפרק זמני לפי סעיף 300(ב) לפקודה ייעשה על פי בקשת נושה, משתתף או הכונס הרשמי, או אף ללא בקשה כאמור.

מינוי מפרק זמני לפני צו פירוק [22]

13. הוגשה בקשה למינוי מפרק זמני בידי נושה או משתתף, יחולו הוראות תקנה 4 לענין הפקדת הפקדון והסכום הנוסף, והוראות תקנה 11 לענין החזרתם, הכל בשינויים המחוייבים.

הפקדת פקדון

14. (א) לא יתמנה אדם כמפרק זמני אלא אם כן הודיע לבית המשפט על הסכמתו לכך.

צו המינוי

(ב) בצו המינוי רשאי בית המשפט לקבוע את סמכויותיו ואת תפקידיו של המפרק הזמני; העתק מהצו יומצא לכונס הרשמי.

סימן ג': מפרק זמני שאינו הכונס הרשמי

15. מפרק זמני שאינו הכונס הרשמי (להלן בסימן זה - מפרק זמני) –

חובותיו של מפרק זמני שאינו הכונס הרשמי

(1) יתן כל ערובה שתיראה לבית המשפט להבטחת אחריותו לנכסים שהוא ממונה עליהם וכל אשר יגיע לידו בקשר לנכסים אלה; הערובה תהא בכתב ערובה, ערוך לפי טופס 4;

(2) יגיש דוחו"ת כספיים במועדים ובאופן שיורה עליהם בית המשפט;

(3) ישלם כל סכום המגיע ממנו ככל שיורה בית המשפט;

(4) יהא אחראי לכל הפסד שגרם בזדון או ברשלנות לנכסים שהוא ממונה עליהם.

16. מפרק זמני שלא הגיש דוחו"ת כספיים או לא שילם את הסכום המגיע ממנו, או שגרם הפסד לנכסים שהוא ממונה עליהם, רשאי בית המשפט להורות על עיקול נכסיו ומכירתם ועל שימוש בדמי המכר לסילוק כל סכום המגיע ממנו או לכיסוי כל הפסד שגרם; יתרת דמי המכר תימסר למפרק הזמני.

אכיפת תשלום

17. מפרק זמני שסיים את תפקידו, ימסור לבית המשפט דין וחשבון על פעולותיו, לרבות דין וחשבון כספי; הכונס הרשמי יחזיר למי שביקש את המינוי את יתרות הפקדון והסכום הנוסף שהפקיד אצלו לפי תקנה 13, אשר נותרו לאחר תשלום כל ההוצאות.

סיום התפקיד

סימן ד': צו פירוק

18. (א) צו פירוק ייערך לפי טופס 5, ובית המשפט ימציא לכונס הרשמי שלושה העתקים ממנו.

עריכת הצו ופרסומו   
[28]

(ב) הודעה על מתן הצו ועל מועד האסיפות של הנושים ושל המשתתפים, ערוכה לפי טופס 6, תפורסם ברשומות ובעתון יומי הנדפס בשפה העברית, ובחברה שעיקר עסקיה מנוהלים במיגזר הערבי - גם בעתון יומי הנדפס בשפה הערבית, אולם רשאי הכונס הרשמי להחליט שלא לפרסם כלל הודעה כאמור, אם ימצא זאת לנכון בנסיבות הענין.

19. ניתן צו לפירוק חברה בפיקוח בית המשפט, יפרסם המבקש הודעה על כך ברשומות או באופן אחר שיורה עליו בית המשפט, וישלח העתקים מן הצו למי שיורה בית המשפט ובאופן שיורה.

פרסום צו פירוק בפיקוח בית המשפט   
[31]

20. על פי בקשת הכונס הרשמי, מפרק או מפרק זמני, יבדוק מי שממונה על רישום נכסים בפנקס המתנהל על פי דין, אם חברה שניתן לגביה צו פירוק היא בעלת זכויות בנכס הרשום באותו פנקס, ואם מצא כן - ירשום בפנקס הערה בדבר קיום הצו האמור.

רישום הערה בפנקס המתנהל על פי דין

21. (א) הוצאות משפט הכרוכות בכל הליך עד למתן צו פירוק יחולו על מי שנקט בהליך, אלא אם כן ציווה בית המשפט אחרת.

הוצאות משפט

(ב) ניתן צו פירוק על פי בקשת נושה, ישולמו לו הוצאותיו מתוך נכסי החברה בסכום שיקבע בית המשפט.

סימן ה': מנהל מיוחד

22. בבקשה למינוי מנהל מיוחד לפי סעיף 318 לפקודה, יפרט הכונס הרשמי את הנימוקים המחייבים את המינוי.

בקשה למינוי מנהל מיוחד [32]

תק' תשס"א-2000

מיום 4.1.2001

**תק' תשס"א-2000**

[ק"ת תשס"א מס' 6067](http://www.nevo.co.il/Law_word/law06/TAK-6067.pdf) מיום 20.11.2000 עמ' 130

22. בבקשה למינוי מנהל מיוחד לפי סעיף 318 לפקודה, יפרט הכונס הרשמי את הנימוקים המחייבים את המינוי ~~וכן את השכר שיש לדעתו לקבוע למנהל המיוחד~~.

23. על מנהל מיוחד יחולו ההוראות החלות על מפרק זמני לפי תקנות 15 ו-16, בשינויים המחוייבים.

חובותיו של מנהל מיוחד

24. מנהל מיוחד שסיים את תפקידו ימסור לכונס הרשמי דין וחשבון על פעולותיו, לרבות דין וחשבון כספי.

דו"ח סופי [33]

פרק ג': דו"ח על מצב עסקי החברה

25. (א) דו"ח על מצב עסקי החברה לפי סעיף 292 לפקודה (בפרק זה - דו"ח) ייערך לפי טופס 7 ויוגש לכונס הרשמי בשלושה עתקים.

עריכת הדו"ח

[34, 36]

(ב) הכונס הרשמי רשאי לדרוש ממגיש הדו"ח, או ממי שהכין אותו או השתתף בהכנתו, פרטים נוספים ומשלימים וכן מסמכים העשויים לסייע בבדיקת הדו"ח.

26. הכונס הרשמי לא ישלם הוצאות שהוצאו להכנת הדו"ח אלא אם כן אישרן מראש, זולת אם החליט בית המשפט אחרת.

אישור הוצאות   
[38(1)]

27. בית המשפט ידון בויתור על דו"ח, כאמור בסעיף 292(ג) לפקודה, אם הוגשה לו בקשה לכך מאת מעונין בדבר והכונס הרשמי המליץ על היענות לבקשה.

ויתור על הדו"ח   
[38(2)]

פרק ד': אסיפות של נושים ומשתתפים

28. אסיפות ראשונות של נושים ומשתתפים ייערכו במועד מוקדם ככל האפשר לאחר מתן צו הפירוק, בתאריך ובמקום שיקבע הכונס הרשמי.

אסיפות ראשונות [97]

29. הכונס הרשמי ישלח, בהקדם האפשרי, הודעה לפי טופס 8 על מועד אסיפת הנושים הראשונה ומקומה לכל נושה ששמו ידוע לו, לפי המען הנקוב בתביעתו, ואם לא הגיש תביעה - לפי המען הנקוב בדו"ח על מצב העסקים, או לפי מענו האחר הידוע לכונס הרשמי; כמו כן ישלח הכונס הרשמי הודעה לפי טופס 9 על אסיפת המשתתפים הראשונה לכל מי שמתוך ספרי החברה נראה כמשתתף שלה, ובלבד שחוקיותן של אסיפות כאמור לא תיפגע אם ההודעות לא נשלחו או לא נתקבלו.

משלוח הודעות לנושים ולמשתתפים

[100]

30. הכונס הרשמי או המפרק, לפי הענין, רשאי לשלוח לנושא משרה בחברה הזמנה להשתתף באסיפת נושים או משתתפים; נושא משרה שקיבל הזמנה כאמור, חייב לבוא לאסיפה במועד ובמקום שנקבעו בהזמנה.

הזמנה לנושא משרה

[101]

31. החלטה באסיפת נושים או באסיפת משתתפים תתקבל ברוב קולות הנוכחים המצביעים בעצמם או על ידי שליח, והמייצגים את רוב ערך התביעות של הנושים או הזכויות של המשתתפים, לפי הענין.

החלטות של אסיפות נושים ומשתתפים

[109]

32. על אסיפות נושים ומשתתפים יחולו הוראות פרק ג' לתקנות פשיטת הרגל, ככל שאינן סותרות תקנות אלה ובשינויים המחוייבים.

תחולת תקנות פשיטת רגל

פרק ה': המפרק

סימן א': מינוי מפרק ותפקידיו

33. (א) נערכה אסיפת נושים שבה הוחלט על מועמד לתפקיד מפרק, ימציא הכונס הרשמי לבית המשפט פרוטוקול מהאסיפה, בצירוף דו"ח שלו בדבר תוצאותיה, תוך שלושים ימים מיום שנערכה האסיפה.

הצעה למינוי [39]

(ב) נחלקו הדעות באסיפת הנושים או שלא הוצע מועמד או שהכונס הרשמי מתנגד להצעת הנושים, יציע הכונס הרשמי לבית המשפט למנות אדם אחר לתפקיד מפרק.

(ג) בית המשפט ידון בהצעות שהובאו לפניו כאמור בתקנות משנה (א) ו-(ב) ויחליט בדבר מינוי המפרק.

34. ערובה שנדרש מפרק לתיתה לפי סעיף 300(ה) לפקודה, תיערך לפי טופס 4 ותופקד בידי הכונס הרשמי.

ערובה [41]

35. מונה מפרק, יעביר אליו הכונס הרשמי את כל נכסי החברה שברשותו, למעט כספים שהופקדו בבנק שקבע שר האוצר לפי סעיף 311(א) לפקודה, אך רשאי הכונס הרשמי לנכות את כל ההוצאות והאגרות המגיעות לו מהנכסים; הועברו הנכסים למפרק ללא הניכוי האמור, יהיה לכונס הרשמי שעבוד עליהם בשיעור החוב המגיע לו.

העברת נכסים למפרק [142]

36. המפרק רשאי לדרוש מכל אדם להעביר אליו נכסים שבידו אשר לחברה זכות לכאורה עליהם, לרבות מאזנים, פנקסי חשבונות ומסמכים אחרים, והמחזיק יעבירם למפרק תוך המועד שצויין בדרישתו.

סמכות לדרוש נכסים

[59]

37. המפרק ישמש כפקיד בית המשפט, ובכפוף להשגחתו יפעיל את הסמכויות ויבצע את התפקידים האמורים בסעיף 382(1) לפקודה.

מפרק כפקיד בית המשפט [58, 66]

38. מפרק המעסיק עורך דין לא ישלם לו שכר מתוך נכסי החברה, זולת אם ציווה על כך בית המשפט.

העסקת עורך דין

סימן ב': הדיון בבית המשפט

39. (א) בקשתו של מפרק מבית המשפט למתן הוראות תוגש בכתב.

בקשת הוראות

(ב) עותק מהבקשה יימסר לכונס הרשמי לא יאוחר מחמשה עשר ימים לפני היום שנקבע לדיון בבקשה.

40. פניה לבית המשפט מצד מי שנפגע ממעשה או מהחלטה של המפרק, תיעשה תוך שלושים ימים מיום שהודע לו עליהם.

פניה לבית המשפט

סימן ג': ניהול חשבונות ודו"חות

41. (א) המפרק ינהל את פנקסי החשבונות של הפירוק לפי כללי חשבונאות מקובלים.

פנקסי חשבונות

[150, 152]

(ב) מפרק הממשיך לנהל את עסקי החברה, ינהל לשם כך חשבון מיוחד לפי הכללים האמורים בתקנת משנה (א).

(ג) על פי בקשת המפרק רשאי הכונס הרשמי להורות על איחוד הניהול של החשבונות האמורים בתקנות משנה (א) ו-(ב).

42. (א) הפקדת כספים בחשבון בבנק שקבע שר האוצר, כאמור  בסעיפים 311(א) ו-372 לפקודה, וכן תשלומים מתוך אותו חשבון, יבוצעו באמצעות הכונס הרשמי על פי בקשת המפרק.

הפקדת כספים בחשבון בנק   
[145, 146]

(ב) הורשה המפרק להפקיד את הכספים בבנק אחר, כאמור בסעיף 311(א) לפקודה, יפתח המפרק בבנק חשבון נפרד על שמו כמפרק החברה ויפקיד בו את הכספים שקיבל מכוח תפקידו, בתכוף ככל האפשר לאחר קבלתם; תשלומים מתוך אותו חשבון יהיו בהמחאות חתומות ביד המפרק תוך ציון תפקידו כאמור.

43. הכונס הרשמי רשאי למנות רואה חשבון או מבקר חשבונות כדי לבקר את חשבונות המפרק; מונה מבקר כאמור, ימציא לו המפרק את כל האסמכתאות והמסמכים הדרושים לבקורת הדו"ח.

ביקורת חשבונות

[153]

44. (א) דין וחשבון שעל המפרק להגיש לפי סעיף 313 לפקודה ייערך לפי טופס 10.

דו"חות המפרק

[151, 156]

(ב) הכונס הרשמי רשאי להורות למפרק, כל אימת שיראה צורך בכך, להמציא לו, תוך זמן שיקבע, דו"חות על הכספים שקיבל וששילם ועל מהלך ניהול הפירוק, וזאת בנוסף על הדיווח לפי תקנת משנה (א).

(ג) הצהיר המפרק בכתב כי בתקופת הדו"ח לא היו תקבולים  ותשלומים, יראו את התצהיר כדו"ח.

סימן ד': התפטרות מפרק, העברתו ושחרורו

45. (א) מפרק הרוצה להתפטר מתפקידו יגיש לכונס הרשמי בקשה על כך.

בקשת מפרק להתפטר

[143, 170]

(ב) הכונס הרשמי רשאי להורות למפרק למסור הודעה על כוונתו להתפטר לכל משתתף ולכל נושה שהוכיח את חובו.

46. (א) נושים של ששית מערך התביעות רשאים לבקש מהכונס הרשמי לזמן אסיפת נושים כדי לדון ולהחליט בשאלה אם ראוי להעביר את המפרק מתפקידו; עשו כן, עליהם להפקיד סכום כסף בשיעור שיקבע הכונס הרשמי לכיסוי ההוצאות הכרוכות בזימון האסיפה.

החלטה להעביר

מפרק מתפקידו

(ב) קיבלה אסיפת הנושים החלטה, ברוב האמור בתקנה 31, כי מן הראוי להעביר את המפרק מתפקידו, ימציא הכונס הרשמי העתק ממנה לבית המשפט.

47. הועבר מפרק מתפקידו או ביקש להתפטר או להשתחרר, ימסור לכונס הרשמי דו"ח כספי סופי, וכן ימסור לו או למפרק החדש - אם נתמנה כזה - את פנקסי החשבונות ושאר המסמכים הנוגעים לניהול נכסי החברה.

דו"ח סופי [153]

48. נוכח הכונס הרשמי כי המפרק מילא את כל חובותיו על פי הפקודה והתקנות, יתן לו תעודת שחרור ערוכה לפי טופס 11.

תעודת שחרור

פרק ו': חקירה מוקדמת וחקירה פומבית

49. לאחר מתן צו פירוק רשאי הכונס הרשמי לזמן מנהל או כל נושא משרה אחר בחברה כדי לחקרו על מצב עסקי החברה וחובותיה, ועל המוזמן להתייצב לחקירה במקום ובשעה שנקבעו בהזמנה.

חקירה מוקדמת

50. (א) החליט בית המשפט על הזמנת אדם לחקירה פומבית לפי סעיף 298 לפקודה וקבע את מועדה, ישלח לו הזמנה להופיע לחקירה במועד ובמקום שצויינו בה; הכונס הרשמי יודיע למשתתפים וכן לנושים שהגישו תביעת חוב את מועדה ומקומה של החקירה הפומבית; ההודעה תישלח אליהם באמצעות הדואר או בכל דרך אחרת שימצא הכונס הרשמי לנכון.

חקירה פומבית

[51-43]

(ב) מי שהוזמן להיחקר ולא התייצב, יחולו לגביו הוראות סעיף 73 לחוק בתי המשפט [נוסח משולב], תשמ"ד-1984.

פרק ז': הצהרה על אחריות אישית

51. (א) בקשתו של הכונס הרשמי או של המפרק מבית המשפט להצהיר שכל דירקטור של חברה ישא באחריות אישית לחבויותיה לפי סעיף 373 לפקודה, או לצוות על כפיית תשלום לפי סעיף 374 לפקודה, תלווה בתסקיר בו יפורטו העובדות שעליהן מבוססת הבקשה.

בקשה להצהיר על אחריות אישית [52]

(ב) בקשה לסעד כאמור בתקנת משנה (א) שהוגשה מאת נושה או משתתף, תלווה בתצהיר של המבקש לאימות העובדות הכלולות בה, ורשאי בית המשפט, בכל עת לפני מתן הצו, לדרוש מהכונס הרשמי או מהמפרק להגיש לו תסקיר על העובדות הנוגעות לבקשה האמורה.

(ג) בקשה לפי תקנת משנה (א) או (ב) תומצא למשיב יחד עם הזמנה לדין, והמשיב רשאי להגיש תצהיר תשובה שבעה ימים לפחות לפני מועד הדיון בבקשה; בית המשפט בדונו בבקשה רשאי להורות על הבאת ראיות נוספות בתמיכה לבקשה, ככל שיראה צורך בכך, לרבות השמעת עדים.

52. (א) הוגשה בקשה לפי סעיף 373 או 374 לפקודה לאחר שנערכה חקירה פומבית, רשאי המבקש להשתמש בפרוטוקול שנרשם בחקירה כראיה נגד כל אדם, ובלבד שאם מתכוון המבקש להשתמש בפרוטוקול החקירה כראיה נגד מי שלא נחקר בחקירה הפומבית, עליו למסור לו, חמישה עשר ימים לפחות לפני בירור הבקשה, הודעה על רצונו להגיש את הפרוטוקול לבית המשפט כראיה נגדו; להודעה יצורף העתק הפרוטוקול.

פרוטוקול החקירה הפומבית כראיה [53]

(ב) הוגש הפרוטוקול או חלק ממנו לבית המשפט, רשאי המשיב לחקור חקירה שכנגד את האדם שפרוטוקול חקירתו הפומבית הוגש כאמור.

פרק ח': תביעת חובות וחלוקת דיבידנד

53. על זכויותיהם של נושים, על תביעת חובות ועל חלוקת דיבידנדים בפירוק חברה, יחולו הוראות פרק ד' לתקנות פשיטת הרגל, ככל שאינן סותרות תקנות אלה ובשינויים המחוייבים; לענין זה, שינויים כאמור - "חייב" - חברה בפירוק; "יום מתן צו הכינוס" - התאריך הקובע כמשמעותו בסעיף 354(ה) לפקודה; "נאמן" - מפרק.

תחולת תקנות פשיטת רגל

פרק ט': איסור קבלת טובות הנאה

54. מפרק, כונס נכסים, מי שמונה בידי בית המשפט בהליך לפי סעיף 350 לחוק החברות, תשנ"ט-1999 (להלן - חוק החברות), לתפקיד של נאמן לביצוע הסדר נושים או לתפקיד אחר במסגרת אותו הליך, ומנהל מיוחד בחברה, לא יקבלו במסגרת מילוי תפקידם בה, בין במישרין ובין בעקיפין, כל שכר, מתנה, תמורה או טובת הנאה כספית אחרת, לבד מן השכר שקבע להם בית המשפט לפי הפקודה ותקנותיה.

בעל תפקיד [136]

תק' תשס"א-2000

מיום 4.1.2001

**תק' תשס"א-2000**

[ק"ת תשס"א מס' 6067](http://www.nevo.co.il/Law_word/law06/TAK-6067.pdf) מיום 20.11.2000 עמ' 130

54. מפרק, כונס נכסים, מי שמונה בידי בית המשפט בהליך לפי סעיף 350 לחוק החברות, תשנ"ט-1999 (להלן - חוק החברות), לתפקיד של נאמן לביצוע הסדר נושים או לתפקיד אחר במסגרת אותו הליך, ומנהל מיוחד בחברה, לא יקבלו במסגרת מילוי תפקידם בה, בין במישרין ובין בעקיפין, כל שכר, מתנה, תמורה או טובת הנאה כספית אחרת, לבד מן השכר שקבע להם בית המשפט לפי הפקודה ותקנותיה.

55. חבר ועדת ביקורת שנתמנה לפי סעיף 348 לפקודה לא יקבל, בין במישרין ובין בעקיפין, כל תשלום, מתנה, תמורה או טובת הנאה כספית אחרת בעד פעולה שעשה או שירות שנתן במסגרת ניהול נכסי החברה, אולם רשאי בית המשפט, בנסיבות מיוחדות ומטעמים שיירשמו, לקצוב תשלום בעד פעולות או שירותים מיוחדים שניתנו כאמור.

חבר ועדת ביקורת   
[139]

פרק י': הכונס הרשמי

סימן א': תפקידי עזר

56. הכונס הרשמי רשאי להטיל על עובד מבין עובדי המדינה שהוא ממונה עליהם תפקידי עזר לשם ביצוע הפקודה, ורשאי הוא לאצול לו לשם כך סמכות מסמכויותיו.

תפקידי עזר

סימן ב': הליכים בבית המשפט

57. (א) הכונס הרשמי רשאי לבקש מבית המשפט הוראות בכל ענין הנוגע למילוי תפקידו.

בקשות הכונס הרשמי לבית המשפט [175]

(ב) בקשה של הכונס הרשמי לבית המשפט יכול שתהיה בעל פה או בכתב, ואף ללא תצהיר, וניתן לצרף אליה דו"ח של הכונס הרשמי; בית המשפט יקבל דו"ח כאמור כראיה לכאורה על תוכנו.

58. ערעור על החלטה של הכונס הרשמי יוגש לבית המשפט תוך שלושים ימים מיום שהומצאה ההחלטה למערער.

ערעור על החלטת הכונס הרשמי [174]

59. (א) לא יקיים בית המשפט דיון בהליך לפי הפקודה אלא אם כן נוכח שהומצאה הזמנה לכונס הרשמי.

המצאה לכונס הרשמי

(ב) מענו של הכונס הרשמי להמצאת כתבי בית-דין הוא במשרדו שבאיזור שיפוטו של בית המשפט שבו מתנהל ההליך, ובהליך בבית המשפט העליון - במשרדו הראשי של הכונס הרשמי בירושלים.

60. הכונס הרשמי רשאי לנקוט עמדה לענין הליך בבית המשפט על ידי מתן הודעה בכתב בלבד, מבלי להתייצב בעת הדיון.

עמדת הכונס הרשמי

61. הוגשה בקשה לבית המשפט לאשר פשרה או הסדר, רשאי הכונס הרשמי להגיש לבית המשפט, שבעה ימים לפחות לפני המועד שנקבע לבירור הבקשה, תסקיר בענין תנאי הפשרה או ההסדר ובענין ניהול עסקי החברה על ידי מנהליה וסיבת כשלונה, ובכל ענין אחר אשר לדעת הכונס הרשמי יש מקום להביאו לידיעת בית המשפט.

תסקיר הכונס הרשמי

[57]

62. מקום שהכונס הרשמי פועל כמפרק, יבוא במקומו בית המשפט לענין כל מעשה ומינוי שיהיה בידי הכונס ולענין כל רשות שהיתה צריכה להינתן מטעמו, וכל מסמך שיש להגישו לפי תקנות אלה לכונס, יגישנו הכונס לבית המשפט.

הכונס הרשמי כמפרק

[157]

פרק י"א: כספים, אגרות והוצאות

63. לענין השקעות כספים שבנכסי פירוק, יחולו על הכונס הרשמי, בשינויים המחוייבים, ההוראות החלות על האפוטרופוס הכללי לפי סעיף 10(ג) ו-(ד) לחוק האפוטרופוס הכללי, תשל"ח-1978.

השקעות כספי פירוק

[149(4)]

64. (א) מקום שהכונס הרשמי משמש ככונס נכסים, מפרק זמני או מפרק, ישולמו לו, בשינויים המחוייבים לפי הענין, אגרת ניהול, אגרת מימוש ואגרת חלוקה בפועל, בשיעורים ובתנאים הקבועים לענין שכרו של בעל תפקיד בתקנות 7 עד 10 ו-15 לתקנות החברות (כללים בדבר מינוי כונסי נכסים ומפרקים ושכרם), תשמ"א-1981.

אגרות הכונס הרשמי

[183]

תק' תשס"א-2000

(ב) בעד השגחה על פעולותיו של מפרק תשולם לכונס הרשמי אגרת השגחה בשיעור 20 אחוזים מהשכר שנקבע לאותו מפרק. בעד השגחה על פעולותיו של מפרק זמני, כונס נכסים, נאמן לביצוע הסדר על פי סעיף 350 לחוק החברות או תפקיד אחר על פי אותו סעיף, תשולם לכונס הרשמי אגרת השגחה בשיעור 20 אחוזים מהשכר שנקבע לבעל תפקיד כאמור.

תק' תשס"א-2000

(ג) מילא הכונס הרשמי תפקיד או ביצע עבודה שאינם מפורטים בתקנות אלה, תשולם לו בעדם אגרה שיקבע בית המשפט לפי אומד דעתו, על פי בקשת הכונס הרשמי שיצורף אליה דו"ח המפרט את פעולותיו.

מיום 4.1.2001

**תק' תשס"א-2000**

[ק"ת תשס"א מס' 6067](http://www.nevo.co.il/Law_word/law06/TAK-6067.pdf) מיום 20.11.2000 עמ' 130

(א) מקום שהכונס הרשמי משמש ככונס נכסים, מפרק זמני או מפרק, ישולמו לו, בשינויים המחוייבים לפי הענין, ~~אגרות ניהול, מימוש וחלוקה~~ אגרת ניהול, אגרת מימוש ואגרת חלוקה בפועל, בשיעורים ובתנאים הקבועים לענין שכרו של בעל תפקיד בתקנות 7 עד 10 ו-15 לתקנות החברות (כללים בדבר מינוי כונסי נכסים ומפרקים ושכרם), תשמ"א–1981.

(ב) בעד השגחה על פעולותיו של מפרק תשולם לכונס הרשמי אגרת השגחה בשיעור 20 אחוזים מהשכר שנקבע לאותו מפרק. בעד השגחה על פעולותיו של מפרק זמני, כונס נכסים, נאמן לביצוע הסדר על פי סעיף 350 לחוק החברות או תפקיד אחר על פי אותו סעיף, תשולם לכונס הרשמי אגרת השגחה בשיעור 20 אחוזים מהשכר שנקבע לבעל תפקיד כאמור.

65. (א) לכונס הרשמי ישולמו מתוך נכסי החברה הוצאותיו על נסיעות ושמירת נכסים, הוצאות משפטיות וכן כל הוצאה סבירה אחרת שהוציא במהלך כינוס נכסי החברה וניהולם, לרבות דמי נזק שהיה עליו לשלמם עקב מעשה או מחדל שלו בפעלו בתום לב במסגרת תפקידו וסמכויותיו.

הוצאות הכונס הרשמי [184]

(ב) הוגשה תביעה נגד הכונס הרשמי לתשלום הוצאות או דמי נזק, יודיע על כך למפרק או למי שנכסי החברה הנוגעים לענין מסורים בידיו אותה שעה; מתאריך ההודעה ישמשו הנכסים כערובה לתשלום ההוצאות.

66. ההוצאות הכרוכות בפירוק ישולמו לפי סדר העדיפויות הבא:

סדר תשלום ההוצאות

[161]

(1) הוצאות מימושם של נכסי החברה;

(2) הוצאות שהכונס הרשמי או שלוחיו הוציאו או התחייבו להוציא בקשר לחברה או לנכסיה, לרבות הוצאות פרסום בעתון וברשומות;

(3) הוצאות שהוציא המפרק במילוי תפקידו וכן שכר טרחתו כפי שאישרם בית המשפט;

(4) הוצאות משפט וכן אגרות שיש לשלמן לכונס הרשמי.

67. ניתן צו פירוק נגד חברה שאין לה נכסים, לא יהא הכונס הרשמי חייב להוציא כל הוצאות בנוגע לצו האמור, אלא אם כן אישר בית המשפט הוצאות אלה על פי בקשת הכונס הרשמי ובתנאים שקבע בית המשפט.

תשלום הוצאות כשאין נכסים [171]

פרק י"ב: הוראות מיוחדות לענין פירוק מרצון

68. בפירוקה של חברה מרצון או בפיקוח בית המשפט, שלא הסתיים תוך שנה מיום תחילתו, חייב המפרק לשלוח לרשם החברות אחת לשנה וכל עוד לא הסתיים הפירוק, דו"ח בדבר הליכי הפירוק ומצבו, ערוך לפי טופס 10, כנדרש בסעיף 371 לפקודה.

דו"חות לרשם החברות [163]

69. נשארו ביד המפרק או בשליטתו כספים מנכסי חברה בפירוק מרצון שבמשך ששה חדשים מיום סיום הליכי הפירוק לא נמצא להם תובע או שלא נדרשו, יחולו הוראות סעיף 372 לפקודה.

כספים שלא נתבעו

[165(2)]

פרק י"ג: שונות

70. בעד כל הליך או ענין בבית משפט בענין פירוק, ישולמו האגרות הקבועות לכך בתקנות בית משפט (אגרות), תשל"ו-1976.

אגרות בית המשפט

[182]

71. בכותרתו של כל כתב בי-דין על פי הפקודה יצויין שמה של החברה הנוגעת בדבר, ואם ניתן נגדה צו פירוק - תצויין גם עובדת היותה בפירוק.

כותרת כתב בי-דין

[7]

72. מסמך שיש לערכו לפי אחד הטפסים שבתוספת, יהא ערוך בשינויים המחוייבים לפי הנסיבות ואין חובה שיהא העתק מילולי ממנו; היתה בטופס דרישה להמצאת מסמכים, רשאי בית המשפט, לצורך הדיון שלפניו, לצוות על מתן פרטים נוספים כפי שיצויין בצו.

עריכת טופס [3]

73. בית המשפט רשאי לצרף נושה או משתתף כצד להליך המתנהל בפניו, אם נראה לו כי אותו אדם עלול להיפגע מהחלטה שתתקבל באותו הליך.

צירוף צד להליך   
[133]

74. פגם או שיבוש במינויים או בבחירתם של כונס נכסים, מפרק או חבר ועדת ביקורת, לא יגרע מתקפו של מעשה שעשו בתום לב במסגרת התפקיד שלו מונו או נבחרו.

פגם במינוי [181]

75. לפי בקשת הכונס הרשמי, רשאי בית המשפט להורות שפנקסי חשבונות ושאר מסמכיה של חברה שנשארו בידי הכונס הרשמי לאחר גמר פירוקה ייגנזו, יימכרו או יושמדו, או שיעשה בהם אחרת.

גניזת פנקסים

[153(2)]

76. תקנות החברות (פירוק), 1936 - בטלות.

ביטול

77. (א) תחילתן של תקנות אלה שלושים ימים מיום פרסומן.

תחילה ותחולה

(ב) תקנות אלה יחולו גם על עניינים התלויים ועומדים ביום תחילתן לפני בית המשפט או הרשם, אלא אם כן ציווה בית המשפט או הרשם אחרת.

תוספת

תק' תשע"ה-2014

מיום 30.1.2015

**תק' תשע"ה-2014**

[ק"ת תשע"ה מס' 7471](http://www.nevo.co.il/Law_word/law06/tak-7471.pdf) מיום 31.12.2014 עמ' 562

**הוספת כותרת תוספת**

טופס 1

(תקנה 3(א))

[[בקשת פירוק](HTTP://WWW.NEVO.CO.IL/TFASIM/טפסים%20משפטיים/חברות,%20עמותות%20ושותפויות/פירוק%20חברות%20ועמותות/בקשת%20פירוק.DOC)]

טופס 2

(תקנה 3(ב))

[[דין וחשבון בדבר חובות ונכסים](HTTP://WWW.NEVO.CO.IL/TFASIM/טפסים%20משפטיים/חברות,%20עמותות%20ושותפויות/פירוק%20חברות%20ועמותות/דין%20וחשבון%20בדבר%20חובות%20ונכסים.DOC)]

טופס 3

תק' תשע"ה-2014

(תקנה 6)

[[הודעה בדבר הגשת בקשה לבית המשפט לפירוק חברה](HTTP://WWW.NEVO.CO.IL/TFASIM/טפסים%20משפטיים/חברות,%20עמותות%20ושותפויות/פירוק%20חברות%20ועמותות/הודעה%20בדבר%20הגשת%20בקשה%20לבית%20המשפט%20לפירוק%20חברה.DOC)]

טופס 4

(תקנה 15 ו-34)

[[כתב ערובה](HTTP://WWW.NEVO.CO.IL/TFASIM/טפסים%20משפטיים/חברות,%20עמותות%20ושותפויות/פירוק%20חברות%20ועמותות/כתב%20ערובה.DOC)]

טופס 5

(תקנה 18(א))

בבית המשפט המחוזי

ב      תיק

**צו לפירוק חברה בידי בית המשפט**

בפני כב' השופט

בענין החברה       בע"מ

שמען משרדה הרשום הוא

על פי בקשת       מיום       שהוגשה לבית משפט זה, ולאחר שמיעת עוה"ד       ב"כ       ולאחר קריאת הבקשה לפירוק וההצהרה של       שהוגשה ביום       ולאחר שהודעה על דבר בקשת הפירוק פורסמה ב-:

1. ילקוט הפרסומים מספר       עמוד       מיום

2. עתון יומי       מיום

מצווה בזה בית המשפט:

1. שהחברה הנ"ל תפורק בידי בית המשפט על פי פקודת החברות [נוסח חדש], התשמ"ג-1983;

2. כונס הנכסים הרשמי ב      יהיה המפרק הזמני של החברה;

3. נושאי משרה בחברה יתייצבו מיד עם קבלת צו הפירוק במשרד הכונס הרשמי ב      כדי למסור כל מידע שיידרש בנוגע לעסקי החברה.

ניתן היום       במעמד

\_\_\_\_\_\_\_\_\_\_\_\_\_\_\_\_

שופט

טופס 6

(תקנה 18(ב))

בבית המשפט המחוזי

ב      תיק

**הודעת הכונס הרשמי בדבר מתן צו פירוק ומועד אסיפות נושים ומשתתפים**

שם החברה       בפירוק.

מען משרדה הרשום      .

תאריך מתן צו הפירוק

מועד אסיפת הנושים הראשונה ביום       בשעה       במקום

מועד אסיפה המשתתפים הראשונה ביום       בשעה       במקום

\_\_\_\_\_\_\_\_\_\_\_\_\_\_\_

הכונס הרשמי

טופס 7

(תקנה 25(א))

[[דו"ח על מצב עסקי החברה](HTTP://WWW.NEVO.CO.IL/TFASIM/טפסים%20משפטיים/חברות,%20עמותות%20ושותפויות/פירוק%20חברות%20ועמותות/דוח%20על%20מצב%20עסקי%20החברה.DOC)]

טופס 8

(תקנה 29)

מדינת ישראל

לכבוד      משרד המשפטים

      הכונס הרשמי

תאריך

מס' תיק פ"ח

ת"א

**הנדון: הודעה על אסיפת נושים ראשונה של החברה**

      בע"מ בפירוק

הריני להודיעך כי אסיפת הנושים של החברה הנ"ל תתקיים ב      ביום       בשעה      .

על סדר היום: בחירת מועמד לתפקיד מפרק החברה וכן מועמדים לחברי ועדת הביקורת.

זכות ההצבעה באסיפה תינתן אך ורק לנושה שיגיש לכונס הרשמי תביעת חוב לא יאוחר מיום, אם הנך מעוניין להיות מיוצג באסיפה זו על ידי מיופה כח, עליך להגיש למשרדי גם טופס יפוי-כוח.

מצורפים בזה טפסים של תביעת חוב ויפויי כוח.

אם לא יהיה באסיפה הנ"ל מנין חוקי, תיערך אסיפה נדחית באותו מקום ביום       בשעה       והיא תהיה חוקית בכל מספר של נוכחים.

בכבוד רב,

\_\_\_\_\_\_\_\_\_\_\_\_\_\_\_\_\_

הכונס הרשמי

טופס 9

(תקנה 29)

מדינת ישראל

לכבוד      משרד המשפטים

      הכונס הרשמי

תאריך

מס' תיק פ"ח

ת"א

**הנדון: הודעה אל אסיפת משתתפים ראשונה של החברה**

      בע"מ בפירוק

הריני להודיעך כי אסיפת המשתתפים של החברה הנ"ל תתקיים ב      ביום       בשעה      .

על סדר היום: בחירת מועמד לתפקיד מפרק החברה וכן מועמדים לחברי ועדת הבקורת.

אם הנך מעוניין להיות מיוצג באסיפה זו על ידי מיופה כח, עליך להגיש למשרדי יפוי כח מתאים לא יאוחר מיום       שעה      .

...מצ"ב טופס יפוי כוח.

אם לא יהיה באסיפה הנ"ל מנין חוקי, תיערך אסיפה נדחית באותו מקום ביום       בשעה       והיא תהיה חוקית בכל מספר של נוכחים.

בכבוד רב,

\_\_\_\_\_\_\_\_\_\_\_\_\_\_\_\_\_\_

הכונס הרשמי

טופס 10

(תקנה 44 או 68)


בבית המשפט המחוזי

ב      תיק

**דו"ח כספי של מפרק לפי סעיף 371/313**\* **לפקודת החברות**

בענין החברה      

לתקופה שמיום       עד יום



נערך ביום

\* מחק את המיותר

\_\_\_\_\_\_\_\_\_\_\_\_\_\_\_\_\_\_\_\_\_\_

שם המפרק וחתימתו

טופס 11

(תקנה 48)

מדינת ישראל

משרד המשפטים

הכונס הרשמי

תאריך

מס' התיק

**תעודה לשחרור מפרק**

בענין החברה       בפירוק.

הואיל ומר       מס' זהות       מ      מונה ביום       כמפרק החברה הנ"ל, והואיל וביום       הגיש בקשה לשחררומתפקידו בהתאם לסעיף 316 לפקודת החברות [נוסח חדש], התשמ"ג-1983;

והואיל ומר       הגיש דוחו"ת על פעולותיו כמפרק והפעולות נבדקו ונמצאו מתאימות לדרישות הפקודה;

ומאחר שנוכחתי לדעת כי המפרק מילא את כל חובותיו על פי הפקודה והתקנות שלפיה;

לפיכך אני משחרר בזה את מר       מתפקידו כמפרק החברה.

ניתן ביום

\_\_\_\_\_\_\_\_\_\_\_\_\_\_\_\_\_

הכונס הרשמי

י"ב בשבט תשמ"ז (11 בפברואר 1987) אברהם שריר

שר המשפטים

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

[הודעה למנויים על עריכה ושינויים במסמכי פסיקה, חקיקה ועוד באתר נבו - הקש כאן](http://www.nevo.co.il/advertisements/nevo-100.doc)

1. \* פורסמו [ק"ת תשמ"ז מס' 5028](http://www.nevo.co.il/Law_word/law06/TAK-5028.pdf) מיום 23.4.1987 עמ' 884.

   תוקנו [ק"ת תשס"א מס' 6067](http://www.nevo.co.il/Law_word/law06/TAK-6067.pdf) מיום 20.11.2000 עמ' 130 – תק' תשס"א-2000; תחילתן 45 ימים מיום פרסומן.

   [ק"ת תשס"א מס' 6099](http://www.nevo.co.il/Law_word/law06/TAK-6099.pdf) מיום 1.4.2001 עמ' 722 – תק' (מס' 2) תשס"א-2001.

   [ק"ת תשע"ה מס' 7471](http://www.nevo.co.il/Law_word/law06/tak-7471.pdf) מיום 31.12.2014 עמ' 562 – תק' תשע"ה-2014; תחילתן שלושים ימים מיום פרסומן ור' תקנה 5 לענין תחולה.

   5. תחילתן של תקנות אלה שלושים ימים מיום פרסומן והן יחולו לגבי בקשות פירוק שהוגשו ממועד התחילה ואילך. [↑](#footnote-ref-1)