תקנות החיילים המשוחררים (תשלום שכר לימוד מאת המדינה ועדיפות בקבלה ללימודים), תשל"ד–1974

בטחון – צה"ל – חיילים – חיילים משוחררים

רשויות ומשפט מנהלי – חינוך, תרבות, פנאי ומועדים – השכלה – השכלה גבוהה

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | פניה בכתב לתביעת זכויות | סעיף 1 |
| 2 | [Go](#Seif1) | תעודת בגרות | סעיף 2 |
| 2 | [Go](#Seif2) | שכר לימוד במוסד על תיכוני או ישיבה | סעיף 3 |
| 2 | [Go](#Seif3) | שכר לימוד במוסד להשכלה גבוהה | סעיף 4 |
| 2 | [Go](#Seif4) | שכר לימוד במוסד להשכלה גבוהה בחוץ לארץ | סעיף 5 |
| 3 | [Go](#Seif5) | עדיפות בקבלה ללימודים | סעיף 6 |
| 3 | [Go](#Seif6) | מקום נוסף להגשת בקשה | סעיף 7 |
| 3 | [Go](#Seif7) | טיפול בבקשה לפי תקנות 2 ו 3 | סעיף 8 |
| 3 | [Go](#Seif8) | טיפול בבקשה לפי תקנה 4 | סעיף 9 |
| 3 | [Go](#Seif9) | טיפול בבקשה לפי תקנה 5 | סעיף 10 |
| 3 | [Go](#Seif10) | טיפול בבקשה לפי תקנה 6 | סעיף 11 |
| 3 | [Go](#Seif11) | השם | סעיף 12 |

תקנות החיילים המשוחררים (תשלום שכר לימוד מאת המדינה ועדיפות בקבלה ללימודים), תשל"ד–1974(9)

בתוקף סמכותי לפי סעיפים 3, 6, 7, 8, 9 ו-19 לחוק החיילים המשוחררים (הוראת שעה), תשל"ד–1973, בהתייעצות עם שר החינוך והתרבות ובאישור ועדת הכספים של הכנסת, אני מתקין תקנות אלה:

1. חייל משוחרר התובע זכות לפי סעיפים 6, 7, 8 או 9 לחוק יגיש בקשה בכתב כאמור בתקנות אלה ויצרף אליה תעודת חייל משוחרר שניתנה לו לפי סעיף 13 לחוק.

פניה בכתב לתביעת זכויות

2. בקשה לענין סעיף 6 לחוק יש להגיש, באמצעות מוסד החינוך בישראל שבו מבקש החייל המשוחרר ללמוד, אל מנהל מרכז הקרנות או מי שהוא מינה לענין זה, במינהל החינוך, משרד החינוך והתרבות ת"ד 292, ירושלים (להלן — מנהל מרכז הקרנות); לבקשה יש לצרף מסמכים כלהלן:

תעודת בגרות

(1) אישור על השכלתו התיכונית של החייל המשוחרר, בציון המקצוע או המקצועות שבהם הוא חייב להיבחן כדי לקבל תעודת בגרות;

(2) אישור מאת מוסד החינוך על גובה שכר הלימוד הנדרש ממנו בעד כל מקצוע ומשך התקופה שבעדה נדרש התשלום;

(3) פרטים אישיים של החייל המשוחרר בציון מען מגוריו.

3. בקשה לתשלום שכר לימוד בישיבה או במוסד על-תיכוני כאמור בסעיף 7 לחוק, יש להגיש באמצעות המוסד שבו לומד החייל המשוחרר, אל מנהל מרכז הקרנות; לבקשה יש לצרף מסמכים כלהלן, ויש לציין בה אם שכר הלימוד מבוקש לשנת תשל"ד או תשל"ה:

שכר לימוד

במוסד על-תיכוני או ישיבה

(1) אישור על ההשכלה של החייל המשוחרר ופרטים על מען מגוריו;

(2) אישור על לימוד במוסד על תיכוני או בישיבה;

(3) אישור על גובה שכר הלימוד.

4. בקשה לתשלום שכר לימוד במוסד להשכלה גבוהה כאמור בסעיף 7 לחוק יש להגיש למוסד שבו לומד החייל המשוחרר ויש לציין בה אם שכר הלימוד מבוקש לשנת תשל"ד או תשל"ה.

שכר לימוד במוסד להשכלה גבוהה

------------

(9) פורסמו [ק"ת תשל"ד מס' 3146](http://www.nevo.co.il/Law_word/law06/TAK-3146.pdf) מיום 17.3.1974 עמ' 786.

5. בקשה לענין סעיף 8 לחוק רשאי להגיש חייל משוחרר שהפסיק את לימודיו במוסד להשכלה גבוהה בחוץ לארץ שהיחידה לסטודנטים במשרד החינוך והתרבות מכירה בו כמוסד להשכלה גבוהה או מאשרת לסטודנט ישראלי הלומד בו הקצבה של מטבע חוץ; הבקשה תוגש למנהל מרכז הקרנות ויצורפו לה מסמכים כלהלן:

שכר לימוד במוסד להשכלה גבוהה בחוץ לארץ

(1) אישור על לימודיו או על קבלתו ללימודים של החייל המשוחרר במוסד להשכלה גבוהה בחוץ לארץ בשנת הלימודים האקדמית שבה שירת;

(2) אישור על גובה שכר הלימוד שהוא חייב בו בשנת הלימודים האקדמית שבה שירת;

(3) שם ומען מדוייק של בא כוחו בישראל.

6. בקשה לקבלה ללימודים במוסד להשכלה גבוהה לפי סעיף 9 לחוק יש להגיש למוסד שבו מבקש החייל המשוחרר ללמוד ויש לצרף לה מסמכים המאשרים שהחייל המשוחרר ממלא אחר תנאי הכשירות האקדמיים הנהוגים במוסד.

עדיפות בקבלה ללימודים

7. בקשה לקבלת זכות לפי תקנות אלה אפשר להגיש גם בכל מקום אחר שהודיע עליו משרד החינוך והתרבות בשני עתונים יומיים.

מקום נוסף

להגשת בקשה

8. (א) מנהל מרכז הקרנות יבדוק כל בקשה שהוגשה לו לפי תקנות 2 או 3 ויודיע לחייל המשוחרר על אישורה או על דחייתה תוך שלושים יום מיום קבלתה.

טיפול בבקשה

לפי תקנות 2 ו-3

(ב) אושרה הבקשה, ישלם אוצר המדינה באמצעות מנהל מרכז הקרנות את שכר הלימוד למוסד החינוך; העתק מהודעת ביצוע התשלום יישלח לפי מען מגוריו של החייל המשוחרר.

(ג) נדחתה הבקשה, יודיע מנהל מרכז הקרנות בכתב למבקש את הסיבות לדחייתה.

(ד) חייל משוחרר שבקשתו נדחתה רשאי לבקש דיון חוזר בבקשתו.

9. (א) אוצר המדינה ישלם למוסד להשכלה גבוהה שבו לומד החייל המשוחרר, אשר הגיש בקשה לפי תקנה 4, את שכר הלימוד במוסד כאמור בסעיף 7 לחוק, ויתן לחייל אישור על כך.

טיפול בבקשה

לפי תקנה 4

(ב) שילם חייל משוחרר תשלום כלשהו על חשבון שכר הלימוד שאוצר המדינה חייב בתשלומו או שילם מקדמה ואין בכוונתו ללמוד, יחזיר לו אוצר המדינה את הסכום ששילם, באמצעות המוסד להשכלה גבוהה אשר לו שולם התשלום.

10. (א) מנהל מרכז הקרנות יבדוק כל בקשה לפי תקנה 5 ויודיע לחייל המשוחרר על אישורה או על דחייתה תוך שלושים יום מיום קבלתה.

טיפול בבקשה

לפי תקנה 5

(ב) אושרה הבקשה, ישלם אוצר המדינה לסטודנט או לבא כוחו, באמצעות מנהל מרכז הקרנות, שכר לימוד במוסד לשנה אקדמית אחת שבה שירת החייל המשוחרר, כאמור בסעיף 8 לחוק, אך לא יותר משכר הלימוד השנתי הנהוג במוסד דומה להשכלה גבוהה בישראל; התשלום ייעשה במטבע ישראלי ומנהל מרכז הקרנות יתן לחייל המשוחרר או לבא כוחו, באמצעות היחידה לסטודנטים במשרד החינוך והתרבות, אישור הקצבת מטבע חוץ בהתאם לנהלים הקבועים במשרד החינוך והתרבות לסטודנטים ישראליים הלומדים מחוץ לישראל.

11. המוסד להשכלה גבוהה שאליו פנה חייל משוחרר לפי תקנה 6 יענה לו תוך 30 יום מיום קבלת הפניה; נדחתה הבקשה, תנומק בה סיבת הדחיה.

טיפול בבקשה

לפי תקנה 6

12. לתקנות אלה ייקרא "תקנות החיילים המשוחררים (תשלום שכר לימוד מאת המדינה ועדיפות בקבלה ללימודים), תשל"ד–1974".

השם

ט"ז באדר תשל"ד (10 במרס 1974) פנחס ספיר

שר האוצר