תקנות החשמל (סדרי הדין של ועדת עררים), תשט"ו-1955

רשויות ומשפט מנהלי – תשתיות – חשמל

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | הגשת ערר | סעיף 2 |
| 2 | [Go](#Seif2) | פרטי הערר | סעיף 3 |
| 2 | [Go](#Seif3) | מסירת העתקים | סעיף 4 |
| 2 | [Go](#Seif4) | תשובת המשיב | סעיף 5 |
| 2 | [Go](#Seif5) | החלטה על יסוד החומר בכתב | סעיף 6 |
| 2 | [Go](#Seif6) | קביעת מועד לשמיעת הערר | סעיף 7 |
| 2 | [Go](#Seif7) | הזמנת עדים וחקירתם | סעיף 8 |
| 3 | [Go](#Seif8) | טענות הצדדים | סעיף 9 |
| 3 | [Go](#Seif9) | החלטת הועדה | סעיף 10 |
| 3 | [Go](#Seif10) | מיזוג עררים | סעיף 11 |
| 3 | [Go](#Seif11) | צירוף צדדים | סעיף 12 |
| 3 | [Go](#Seif12) | מסירה | סעיף 13 |
| 3 | [Go](#Seif13) | השם | סעיף 14 |

תקנות החשמל (סדרי הדין של ועדת עררים), תשט"ו-1955[[1]](#footnote-1)\*

בתוקף סמכותי לפי סעיף 7(ג) לחוק החשמל, תשי"ד-1954, אני מתקין תקנות אלה:

1. בתקנות אלה –

הגדרות

"ועדה" - ועדת עררים שנתמנתה על פי סעיף 7 לחוק;

"ערר" - ערר שהוגש על פי סעיף 8 לחוק;

"החלטת המנהל" - החלטת המנהל שניתנה על פי סעיף 6 לחוק.

2. הערר יוגש בכתב לועדה תוך שלושים יום מיום מסירת החלטת המנהל לעורר, אך יושב ראש הועדה רשאי להאריך את הזמן להגשת הערר, אם יראה סיבה מספקת לכך.

הגשת ערר

3. (א) בכתב הערר יפורטו:

פרטי הערר

(1) שמו של העורר, תיאורו, משלח ידו ומענו, והמען למסירת מסמכים;

(2) התאריך שבו נמסרה החלטת המנהל לעורר;

(3) הנימוקים אשר עליהם מבסס העורר את עררו, כל נימוק בפסקה מיוחדת ובקיצור.

(ב) הערר יהא חתום ביד העורר או בא כוחו.

(ג) לכתב יצורף העתק החלטת המנהל שעליה הוא עורר.

(ד) המנהל יצויין בכתב הערר כמשיב.

4. (א) העורר חייב להגיש לועדה את המסמכים שלהלן בשני העתקים:

מסירת העתקים

(1) כתב הערר;

(2) החלטת המנהל שעליה הוא עורר.

(ב) הוגש כתב הערר לועדה, ימסור יושב ראש הועדה למשיב העתק אחד ממנו ומהמסמכים שצורפו לו למשיב.

5. (א) המשיב רשאי להגיש לועדה, תוך שבעה ימים מהיום שבו נמסר לו העתק מכתב הערר, תשובה בכתב בשני העתקים.

תשובת המשיב

(ב) התשובה תיחתם ביד המשיב או בא כוחו.

(ג) הוגשה תשובת המשיב כאמור בתקנה זו, ימסור יושב ראש הועדה לעורר העתק מהתשובה.

6. ויתרו העורר והמשיב להשמיע טענותיהם בפני הועדה, רשאית הועדה לתת את החלטתה על יסוד החומר בכתב שהובא בפניה.

החלטה על יסוד החומר בכתב

7. לא ויתרו הצדדים כאמור בתקנה 6 או החליט יושב ראש הועדה להזמין את הצדדים, ייקבע, כתום חמישה עשר יום מיום הגשת הערר, מועד לשמיעתו ותימסר לצדדים על כך הודעה מוקדמת של שבעה ימים לפחות.

קביעת מועד לשמיעת הערר

8. (א) כל צד רשאי על פי בקשה, להזמין אנשים שנוכחותם לפני הועדה דרושה כדי להעיד או להמציא מסמכים.

הזמנת עדים וחקירתם

(ב) הצד המזמין עד יחקור אותו. הצד האחר רשאי לחקרו בחקירה שכנגד והצד המזמין רשאי לחקרו בחקירה חוזרת בענינים הנובעים מאותה חקירה שכנגד.

9. (א) הועדה תשמע תחילה את טענות העורר ולאחר מכן את טענות המשיב.

טענות הצדדים

(ב) הועדה רשאית, ככל שהדבר יראה לה, להתיר לעורר להשיב על טענות המשיב.

10. (א) החלטת הועדה תיערך בכתב ותיחתם ביד היושב ראש וחברי הועדה.

החלטת הועדה

(ב) העתק ההחלטה, מאושר ביד יושב ראש הועדה, יימסר לעורר ולמשיב בסמוך ככל האפשר למתן ההחלטה.

11. הועדה רשאית למזג עררים התלויים ועומדים לפניה, לדון בהם במשותף ולתת החלטה אחת בכולם, אם כרוכות בהם אותן בעיות חוק או אותן בעיות עובדה, או כרוכות בהם בעיות חוק או בעיות עובדה דומות.

מיזוג עררים

12. הועדה רשאית בכל שלב של מהלך הדיון לצרף, על פי בקשת העורר או המשיב או אדם מעונין כעורר או כמשיב בערר שלפניה, כל אדם הנראה לה מעונין בו.

צירוף צדדים

13. מסירת ערר, תשובה, החלטת הועדה לפי תקנות אלה תהא כדין, אם נמסרה לידי האדם שאליו היא מכוונת, או נמסרה במקום מגוריו או במקום עסקו הרגילים או הידועים לאחרונה לידי אחד מבני משפחתו הבוגרים או לידי בוגר העובד או המועסק שם, או נשלחה בדואר במכתב רשום הערוך אל אותו אדם לפי כתבתו במקום מגוריו או במקום עסקו הרגילים או הידועים לאחרונה, או הוצגה במקום בולט באחד המקומות האמורים.

מסירה

14. לתקנות אלה ייקרא "תקנות החשמל (סדרי הדין של ועדת עררים), תשט"ו-1955".

השם

ט' בשבט תשט"ו (1 בפברואר 1955) פנחס רוזן

שר המשפטים

1. \* פורסמו [ק"ת תשט"ז מס' 500](http://www.nevo.co.il/Law_word/law06/TAK-0500.pdf) מיום 10.2.1955 עמ' 598. [↑](#footnote-ref-1)