תקנות הטבק (בדיקת יבולים וקביעת סיווגם), תשל"א-1970

חקלאות טבע וסביבה – חקלאות – גידולים חקלאיים – טבק

תוכן ענינים

|  |  |  |  |
| --- | --- | --- | --- |
| 2 | [Go](#Seif0) | הגדרות | סעיף 1 |
| 2 | [Go](#Seif1) | בדיקה | סעיף 2 |
| 2 | [Go](#Seif2) | תעודה למגדל | סעיף 3 |
| 2 | [Go](#Seif3) | השגה | סעיף 4 |
| 2 | [Go](#Seif4) | ערר | סעיף 5 |
| 2 | [Go](#Seif5) | מינוי הועדה | סעיף 6 |
| 2 | [Go](#Seif6) | השם | סעיף 7 |
| 2 | [Go](#med0) | תוספת |  |

תקנות הטבק (בדיקת יבולים וקביעת סיווגם), תשל"א-1970[[1]](#footnote-1)\*

בתוקף סמכותי לפי סעיף 73(5), (6) ו-(10) לפקודת הטבק, אני מתקין תקנות אלה:

1. בתקנות אלה –

הגדרות

"הבודק" – פקיד בלו ששר החקלאות מינה להיות בודק לענין תקנות אלה;

"ועדת ערר" - ועדת ערר שנתמנתה לפי תקנה 6;

"סוחר" – לרבות מי שפועל מטעמו;

"סוג" - לרבות זן.

2. הבודק רשאי לקבוע את סוגי יבולי הטבק ורשאי הוא להיות נוכח במקום בעת סיווג הטבק, בעצמו או ביחד עם יועצים כאמור בתקנה 4, וכן לבדוק אם נתמלאו ביבולי הטבק ההוראות שנקבעו בתוספת לענין מיונם, אריזתם וסיווגם.

בדיקה

3. סוחר חייב להמציא למגדל, לגבי הטבק שרכש ממנו, תעודה בה רשם את כמויות הטבק שנתמיינו לכל סוג בנפרד לרבות לגבי הסקרטו.

תעודה למגדל

4. החולק על קביעת הבודק לפי תקנה 2 רשאי, תוך חמישה ימים מיום שנמסרה לו קביעת הבודק, לבקש מהבודק לשוב ולעיין בקביעתו ולשנותה; הבודק, במתן החלטתו לפי תקנה זו, ייוועץ בשני נציגי ציבור ששר החקלאות מינה לענין זה.

השגה

5. הרואה עצמו מקופח בהחלטת הבודק לפי תקנה 4 רשאי, תוך עשרה ימים מיום שנמסרה לו ההחלפה, לערור עליה בפני ועדת הערר.

ערר

6. (א) שר החקלאות ימנה בהודעה ברשומות ועדת ערר בת שלושה חברים, אחד שהוא עובד המדינה והוא שיכהן כיושב-ראש הועדה, אחד שהוא נציג המגדלים, ואחד שהוא נציג הסוחרים.

מינוי הועדה

(ב) הועדה רשאית לאשר את החלטת הבודק, לבטלה או להחליט בדרך אחרת.

(ג) הועדה רשאית לקבוע את מועדי ישיבותיה ואת סדרי הדיון בהן.

7. לתקנות אלה ייקרא "תקנות הטבק (בדיקת יבולים וקביעת סיווגם), תשל"א-1970".

השם

תוספת

(תקנה 2)

**הוראות בדבר סיווג, מיון ואריזת טבק**

1. קטיף:

(1) יבוצעו ארבעה קטיפים:

עלים תחתונים (אסיף 1 - דים);

עלים אמצעיים (אסיף 2, 3, - פחלה, תת'לית'ה - קבלמה);

עלים עליונים (אסיף 4 - אוצ' - טרבוני).

(2) לא ייקטפו "חזירים".

2. הבשלה ויבוש:

השחלת העלים הבשלים ליבוש נעשתה מכל קטיף בנפרד. כל קטיף מושחל הוחזק בנפרד עד לזמן האריזה.

3. אריזה:

(1) האריזה נעשתה בשתים או שלוש שורות לרוחב החבילה;

(2) הטבק נארז כשהוא מכיל את הלחות הטבעית בלבד. הלחות המותרת בעלים שבתוך החבילה - עד 14%;

(3) האריזה נעשתה לפי סדר הקטיפים כמפורט בסעיף 2. כל קטיף נארז לחוד - עלים תחתונים בנפרד, עלים אמצעיים בנפרד ועלים עליונים בנפרד;

(4) האריזה מכילה סוג אחד בלבד של טבק לפי הסוגים המפורטים בסעיף 5; במקרה שמצויים סוגים שונים אצל מגדל אחד, נארז כל סוג לחוד בהפרדת העלים כאמור בפסקה (3);

(5) רואים אריזה כמכילה סוג אחד בלבד של טבק אם נתקיימה באריזה סבילות סבירה. לענין זה, "סבילות סבירה" — כשיש באריזה לא יותר מ-2% טבק מסוג סקרטו וכן לא יותר מ-5% טבק מסוג ב' לגבי חבילה של טבק מסוג א', או מ-5% טבק מסוג ג', לגבי חבילה של טבק מסוג ב'. במידה שאריזה מכילה טבק שונה מסוג הטבק המאפיין אותה בשיעור העולה על הסבילות הסבירה, ינוכה העודף מאותה אריזה;

(6) טבק פגום רוכז באריזה נפרדת.

4. משקל:

משקלה של חבילת עלי טבק בגודל רגיל הוא 20 ק"ג עד 25 ק"ג, ומשקלה של חבילת עלי טבק גדולים הוא 25 ק"ג עד 30 ק"ג.

5. הגדרת סוגי טבק:

הטבק הארוז בחבילות מסווג כדלהלן, כל סוג אם נתמלאו בו כל התנאים שפורטו לגביו:

סוג א' –

(1) קטיף 3-2 + אוצים (טרבוני) מקטיף 4 במידה והם בשלים, טובים וארוזים בנפרד;

(2) הבשלה: הבשלה מלאה;

(3) צבע: תלוי בזן הטבק; צהוב אדמדם, כתום אדמדם;

(4) פגעי מחלות ומזיקים אסורים;

(5) פגעים מיכניים, מותרים פגעים זעירים בלבד;

(6) עלים שלמים;

(7) תכולת הלחות - 14%.

סוג ב' –

(1) איסוף 4-3-2 וטקעיבי כשהעלים שלמים ומלאים (ללא עלי-מים);

(2) הבשלה: בשל והבשלה יתירה;

(3) צבע: תלוי בזן הטבק. צהוב אדמדם, כתום אדמדם; מותר פס ירוק בהיר לאורך העורק הראשי של העלה;

(4) פגעי מחלות ומזיקים, אסורים, פרט לפגעים קטנים ומקריים בשטח העלה משני צדי העורק הראשי;

(5) פגעים מיכניים: מותרים פגעים זעירים בלבד;

(6) עלים שלמים;

(7) תכולת הלחות - עד 14%.

סוג ג'

(1) איסוף: עלים שלא נכללו בסוג א', ב' וסקרטו;

(2) הבשלה: לא מוגדרת;

(3) צבע: כל הצבעים והגוונים למעט עלים שחורים, וירוקים לגמרי;

(4) פגעים מחלות ומזיקים: מותרים רק עלים שנפגעו עד ⅓ מגודלם;

(5) פגעים מיכניים: מותרים עלים שחצי הפטוטרת לא נפגעה;

(6) תכולת הלחות - עד 14%.

סוג סקרטו –

טבק שאינו ראוי לשימוש, לרבות עלים פגומים בפגעי מחלות, מזיקים או פגעים מיכניים; פירורים שרופים; ירוקים; רקובים; טבק עם ריח אחר טיפול ברקבון וחזירים וכד'.

6. ניכויים בזמן הסיווג:

(1) רטיבות: כל אחוז מעל 14 מופחת מהמשקל;

(2) הסקרטו נלקח עם הטבק למחסני בית החרושת והושמד בפיקוח פקיד הבלו.

י"ד בתשרי תשל"א (14 באוקטובר 1970) פנחס ספיר

שר האוצר

1. \* פורסמו [ק"ת תשל"א מס' 2626](http://www.nevo.co.il/Law_word/law06/TAK-2626.pdf) מיום 29.10.1970 עמ' 66. [↑](#footnote-ref-1)